
Sfântul ierarh Andrei Şaguna, mitropolitul Transilvaniei 
(30 noiembrie) 


Materiale despre Sfântul ierarh Andrei Şaguna, mitropolitul Transilvaniei: 


https://archive.org/details/Gsteaemy?query=ierarh+Andrei+ % C5 9% 9Eaguna 


https://www.slideshare.net/steaemy 1/search_my_uploads?type=&new=&gqz=ierarh+Andrei 


+ 9% C5%9Eaguna 


seste 
Sfântul ierarh Andrei Şaguna (n. 20 ianuarie 1808, Mişcolţ, Ungaria - d. 28 iunie 
1873, Sibiu) a fost un mitropolit al Transilvaniei între anii 1864-1873, rămas în 
istorie ca vajnic apărător al drepturilor ortodocșilor şi românilor din Ardeal. Pentru 

faptele sale sfinte Biserica Ortodoxă Română l-a proslăvit ca sfânt (canonizat) la 
21 iulie 2011. Prăznuirea lui se face la 30 noiembrie. 


Index 
Evanghelia:şi Apostolul zilei. eee ee epoca doo geaa doz a aan ae Aaa o aaa o oag ds a asle ME apa 4 
Slujba Sfântului ierarh Andrei (Şaguna)....................cc ee nece eee eenneeee ee eenneeeeeeeenneeeee 7 
Acatistul Sfântului ierarh Andrei Şaguna, mitropolitul Transilvaniei.................. 31 
INDNOSTA NE 45 
Vieţile Sfinţilor - Viaţa Sfântului ierarh Andrei Şaguna, mitropolitul Transilvaniei 
RI an O e Die TOUR Sa d AIE A a ea O oase a aa e a OR RR e a ce ae a ii i IE pi nat TRE a a 47 
Sinaxar - Pomenirea Sfântului ierarh Andrei, mitropolitul Ardealului................ 50 
Sfinţi români - Sfinţi români între 1850-1900 - Mitropolitul Ardealului, Andrei 
Sagiina:(180851873)0 e eee RCS ca panou deco ae a 54 
Patericul românesc: „De două ori dacă m-aş naşte, tot preot şi slujitor al Bisericii 
lui Hristos m-aş face!” - Mitropolitul Ardealului Andrei Şaguna ........................ 63 


lulian Dumitraşcu - Calendar Ortodox - Sfântul apostol Andrei, cel întâi chemat, 
ocrotitorul României, Sfântul ierarh Andrei Şaguna, mitropolitul Transilvaniei.65 


Sfântul ierarh Andrei, mitropolitul Ardealului - Sfinte moaşte..................mcecece. 71 
Dezgroparea osemintelor mitropolitului Andrei Şaguna în scopul aşezării lui în 
randul sfinților ierârhi:ardeleni ee eee ae eee aaa ea oa eee aaa oo aia on ude aaa aaa coa 00 sana 73 
Ultimul parastas pentru mitropolitul Andrei Şaguna .................ccce eee eeneeeeeeoe 73 
Proclamarea Sfântului ierarh Andrei Şaguna, mitropolitul Ardealului ............ 74 
Canonizarea Sfântului ierarh Andrei Şaguna (29 octombrie 2011).................. 77 
Pr. Ştefan Sfarghie - Raclă nouă pentru Parohia Mavrogheni din Bucureşti ....86 

Pregici:și editoriale ee eee ea oceane aa aaa aaa da aaa ae dala ANRE a aaa na aan 91 


Sfântul apostol Andrei, părintele creştinismului românesc şi Sfântul Andrei 
Şaguna, apostolul tare al Ardealului - chemări la asumarea condiţiei de creştin 


în vremurile zeificării păcatului ...............mmoe ue nneeeeeneeeeeeneeeeenneeeeeneeeeeeeeeeeenaeeaeae 92 
Arhim. Andrei Coroian - Sfântul apostol Andrei, părintele creştinismului 
OMANESG ea e ea o auie e oa se madoo aa ioa goana coada 92 

Vincențiu Dascălu - Şaguna, nemuritorul .............. memo eeneeeeeeneeeeeoeeeeeeneeesenaeesse 96 


Ora de religie - Mitropolitul Andrei Şaguna al Transilvaniei (* 28 iunie 1873).99 
Părintele Dumitru Stăniloaie despre Sfântul Andrei Şaguna sau deşteptarea 


ortodoxă şi naţională a românilor ardeleni ............... cena eeeeeeeeeeeeeeeeeeeeneeee 104 
Ortodoxie şi românism în opera mitropolitului Andrei Şaguna..................... 112 
Prof. Mircea Păcurariu - „În multe case, chipul lui Şaguna era pus lângă 
pei e | [a PE eee eee Data A NR DO ERE pe 0 a RI e ANTE CO Te SRI put e EEE ORL ai RR eat 121 


kkkhkkrhkhkrhkhkkhhkkhhkhkhkhkikhkikikyik 


e Xe Xe e e Xe Xe e e e Xe Xe e e e e 2 De De e e e e e e e e 2 e e e Xe eX 


kkkkkkhkhkkhkhkikhkhkikhkhkhkhkhkhkihkyikhyik 


Xp XP Xp Xe Xe XP XP e e Xe Xe Xe e e Xe Xe Xe e e e Xe Xe e e e Xe Xe Xe e e eX eX 


Drd. Stelian Gomboş - Mitropolitul Ardealului Andrei Şaguna - în conştiinţa 


noastra marturisitoare cea oale 125 
Sfântul ierarh Andrei Şaguna (1808-1873) - apărător al Ortodoxiei şi mare 
iubitoi'al romanilor: eee eee ceea eee ae ce oo oc ao aa oo taio a dea aia aoleu 128 
Virgil Lazăr - Apostolul modern al ortodocşilor din Ardeal....................cceoeee. 134 
Florian Bichir - "Moise al ardelenilor" este canonizat la Sibiu ....................... 136 
Alexandru Chituţă - Şaguna avea geniul iniţiativelor ............... ceeace eeeeeeeeeee 139 
Ştefan Mărculeţ - Andrei Şaguna, temelia Ortodoxiei din Ardeal ................. 146 
Oana Rusu - Ctitor de credinţă şi cultură în Ardeal ................ccee eee neeeeeeoeee 154 
Ștefan Mărculeţ - Sfântul ierarh Andrei Şaguna, un om al rugăciunii ........... 158 
IPS Visarion, episcopul Tulcii - Cartea de rugăciuni a Sfântului mitropolit 
Andiei Saguna eee ee do aaa Co pn dacaaai ae oa Re oa de dou ac donate aaa 162 
Prof. dr. Mircea-Gheorghe Abrudan - Sfântul ierarh Andrei Șaguna,150 de ani 
dela inveșnicițe. aceea see cuc eee ae eee caile saloane oo td eena ea atoli noa sale e eide aaa dalele 166 
Dr. Mircea Gheorghe Abrudan - Sfântul mitropolit Andrei Șaguna în zece 
portrete și descrieri deosebite, restituiri la zece ani de la canonizare........... 172 
Dr. Mircea Gheorghe Abrudan - Sfântul ierarh Andrei Şaguna, mitropolitul 
Transilvaniei - „o întrupare a duminicii printre noi” ...........me nene eeeeeeeoeeeee 190 
Prof. univ. Gheorghe Drăgulin - Temeiurile doctrinare ale mitropolitului Andrei 
Şaguna Temeiurile doctrinare ale mitropolitului Andrei Şaguna................... 195 
Teodor Danalache - Andrei Şaguna ................nmeee nene eeeeneeeeeeneeeeeeeeeeeeneeesenaeesse 200 
Silviu Dascălu - Sfântul Andrei Șaguna, luminătorul românilor ardeleni ....... 203 
Laura Oană - Povestea bisericii din Deva unde au slujit trei sfinţi ................ 208 
Adrian Nicolae Petcu - Mausoleul mitropolitului Andrei Şaguna de la Răşinari 
e ea A orei e A BA E eta apa pa Ac aa au lu e e DA area A ORE E Ra o PACE E MIRITA 222 
Cărţi despre Sfântul ierarh Andrei Şaguna..................mmee e nneeeeeeee ee eeeeeeeeneeeeeeaeee 226 
Emanuel Pavel Tăvală - „O viaţă dăruită Bisericii şi Neamului - Sfântul ierarh 
Andrei Șaguna eee ee coco o aa coco do ooie oaaa e De ua pile ao ao alo da Ste dea oa aaa vlad a side baa 226 
Cântări la sărbătoarea Sfântului Andrei Şaguna .................. ecou eeeeeeeenoeeeoaeee 229 
Mitropolitul Andrei Șaguna în documentele din Șcheii Brașovului ............... 232 
Alte: carți sos ecua eco ao ce acte dalue no d too au aaa taa eu Nti oa cutu esa do aaa oo e 000 ode pe ubues) 234 
Catedrala Sfânta Treime din Sibiu ..............mmce ee eeee ee eeeeeeeenneeeeeneeeeeeeeeeeeneoeaaaaeee 239 
(Foto) Acasă la mitropolitul Andrei Șaguna, la Catedrala Mitropolitană din 
SDU, oala o A OG a aaa aaa oala o oala aaa a e aa ae aaa a eo adela apasa aaa cae 243 
icoane 35 oo oa o ea cada oiaa ana ag aaa ca 302 Ba ela 0 O CN Ea 0 a aaa Ile ce aaa Ia ial te a aliat daia a 254 


kkhkhkkhkhkrikhkkhkhkhkhhkhkhkhkhkhikhkyikyik 


Xp Xe Xe e e Xe Xe e e Xe Xe Xe e e e e 2 De De e e e e e e e Xe 2 e e eX XX 


kkkkhkkhkhkkhkhkikhkhkhkhkhkhkhkhkhkhkyikhyik 


Evanghelia şi Apostolul zilei 


CIR i A x 
Dif are AR 
. 29 £ 27: n 


Evanghelia 


Zis-a Domnul: 
9. Eu sunt uşa: de va intra cineva prin Mine, se va mântui şi va intra şi va ieşi şi 
păşune va afla. 

10. Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11. Eu sunt păstorul cel bun. Păstorul cel bun îşi pune sufletul pentru oile sale. 
12. lar cel plătit şi cel care nu este păstor şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13. Dar cel plătit fuge, pentru că este plătit şi nu are grijă de oi. 

14. Eu sunt păstorul cel bun şi cunosc pe ale Mele şi ale Mele Mă cunosc pe 
Mine. 

15. Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16. Am şi alte oi, care nu Sunt din Staulul acesta. Şi pe acelea trebuie să le aduc 
şi vor auzi glasul Meu şi va fi o turmă şi un păstor. 


Apostol 


Fraţilor, 

9. Căci mi se pare că Dumnezeu, pe noi, apostolii, ne-a arătat ca pe cei din urmă 
oameni, ca pe nişte osândiţi la moarte, fiindcă ne-am făcut privelişte lumii şi 
îngerilor şi oamenilor. 

10. Noi suntem nebuni pentru Hristos; voi însă înţelepţi întru Hristos. Noi 
suntem slabi; voi însă sunteţi tari. Voi sunteţi întru slavă, iar noi suntem întru 
necinste! 

11. Până în ceasul de acum flămânzim şi însetăm; suntem goi şi suntem pălmuiţi 
şi pribegim, 

12,Și ne ostenim, lucrând cu mâinile noastre. Ocărâţi fiind, binecuvântăm. 
Prigoniţi fiind, răbdăm. 

13. Huliţi fiind, ne rugăm. Am ajuns ca gunoiul lumii, ca măturătura tuturor, 
până astăzi. 

14. Nu ca Să vă ruşinez vă scriu acestea, ci ca să vă dojenesc, ca pe nişte copii ai 
mei iubiţi. 

15.Căci de aţi avea zeci de mii de învăţători în Hristos, totuşi nu aveţi mulţi 
părinţi. Căci eu v-am născut prin Evanghelie în lisus Hristos. 

16.Deci, vă rog, să-mi fiţi mie următori, precum şi eu lui Hristos. 

Slujba Sfântului ierarh Andrei (Şaguna) 


SLUJBA ȘI SCETISTUL 
SFÂNTULUI IERSIRH 
SINIDREI. 

EP PROPOLI TĂI 
TRENSILVAIRIIGI 


= Ai fas = 


NB: Întru această zi de 30 noiembrie, în care se prăznuieşte şi Sfântul apostol 
Andrei, ocrotitorul României, Sfântul Sinod al Bisericii Ortodoxe Române a 
rânduit ca să se prăznuiască şi Sfântul ierarh Andrei (Şaguna), mitropolitul 
Transilvaniei. Slujba Sfântului apostol Andrei se va săvârşi împreună cu cea a 
Sfântului ierarh Andrei, punând înainte pe cele ale apostolului. 


La Vecernia mică 
La Doamne, strigat-am..., se pun stihirile pe 4, glasul al 4-lea 
Podobie: Ca pe un viteaz... 
Astăzi, neamul românesc se bucură duhovniceşte la pomenirea cea de peste an a 
Sfântului Ierarh Andrei, cel ce a luminat ca un luceafăr pământul Transilvaniei în 
care se prea slăveşte, de către bine-credincioşii ortodocşi, Dumnezeu, Cel Unul în 


Fiinţă şi închinat în trei Ipostasuri. 


Fericita ta mamă, Anastasia, din pruncie ţi-a îndrumat paşii spre cunoaşterea 
adevărului mântuitor care înviază sufletele şi le înalță la asemănarea cu Dumnezeu, 

Creatorul tuturor. Pentru aceasta, Sfinte părinte, chemat ai fost să fu păstorul cel 
bun al credincioşilor ardeleni, pe care i-ai condus către limanul mântuirii. 


Anastasiu fost-ai numit la Botez, sfinte ierarhe prea lăudate, cel chemat să fu 
învierea neamul românesc din mult încercatul ţinut al Ardealului, căruia 1-ai 
insuflat nădejde şi putere să lupte împotriva celor asupritori şi să păstreze dreapta 
credinţă în Hristos, Mântuitorul sufletelor noastre. 


Ca o piatră tăiată din Hristos, Piatra cea din capul unghiului, aşezat ai fost, Sfinte 
ierarhe Andrei, la temelia Bisericii Ortodoxe din Ardeal, pe care cu osteneală şi 
rugăciune ai păzit-o neclintită, şi ai aşezat pe ea turma cea cuvântătoare, păzind, 
astfel, Trupul Tainic al Mântuitorului Hristos. 


Slavă Tatălui şi Fiului şi Sfântului Duh. 
Pe cel ales de Hristos să sădească flori bine mirositoare şi prea frumoase în grădina 
ținutului transilvan, pe Sfântul ierarh Andrei, să-l lăudăm ca pe cel ce este raza 
Soarelui-Hristos, chemat să lumineze şi să înfrumuseţeze chipul lui Dumnezeu în 
credincioşii acestui pământ, ca apoi, asemenea unor crini, să-i răsădească în 
grădina Edenului ceresc, unde să fie veşnic cu Dumnezeu, Părintele luminilor şi 
Mântuitorul tuturor. 
Şi acum şi pururea şi în vecii vecilor. Amin. (a Născătoarei de Dumnezeu) 
Născătoare de Dumnezeu, tu eşti viţa cea adevărată care a odrăslit Rodul Vieţii; ţie 
ne rugăm: Roagă-te, Stăpână, cu Sfântul ierarh Andrei şi cu toți sfinţii, să se 
miluiască sufletele noastre! 

La Stihoavnă 
Se pun stihirile, glasul al 6-lea: 
Podobie: A treia zi ai înviat... 
Prin tine, părinte Andrei, credinţa s-a întărit şi toate bine s-au orânduit pentru 
Biserica drept-măritoare a poporului asuprit din Ardeal, umplându-se de mireasma 


Duhului Sfânt, Dătătorul de viaţă. 


Stih: Lăuda-se-vor cuvioşii întru slavă şi se vor bucura întru aşternuturile lor. 

Scripturile cereşti şi învăţăturile omeneşti, adunarea darurilor de tot felul le-ai dat 
spre hrană păstoriților tăi din Ardeal, pe care Dumnezeu ţi i-a încredinţat spre 
îndreptare şi călăuzire la limanul mântuirii. 


Stih: Preoţii Tăi, Doamne, se vor îmbrăca întru dreptate şi cuvioşii Tăi se vor bu- 
cura. 


Pe luminătorul şi mărturisitorul adevărului Ortodoxiei în pământul străbun al 
Transilvaniei, pe înțeleptul mitropolit al credincioşilor drept-mănitori, după cu- 
viinţă să-l lăudăm, că a statornicit bune rânduieli spre dreapta chivernisire a Bise- 
ricii lui Hristos. 


Slavă Tatălui şi Fiului şi Sfântului Duh. 


Din fragedă tinereţe ai luat Crucea şi ai urmat lui Hristos, urcând-o pe Golgota 
pământului transilvan, Sfinte ierarhe Andrei, cel întocmai la nume cu Apostolul 
neamului românesc; răsădit-ai Crucea lui Hristos în pământ străbun, îndemnând 
credincioşii să-şi poarte şi ei povara crucii lor, nădejde dându-le că dincolo de 
acestea străluceşte Soarele Învierii, Care încălzeşte şi luminează calea mântuirii. 


Şi acum şi pururea şi în vecii vecilor. Amin. (a Născătoarei de Dumnezeu) 


Nimeni din cei ce aleargă la tine nu iese ruşinat, prea curată Născătoare de Dumne- 
zeu, Fecioară; ci cere har şi primeşte dar spre folosul sufletului doritor de mântuire. 


Troparul, glasul al 4-lea: Apărător înţelept al românilor ortodocşi, păstor cărturar 
al Transilvaniei şi mare chivernisitor al vieţii bisericeşti, Sfinte ierarhe Andrei, 
roagă-te lui Hristos Dumnezeu să mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a Născătoarei de Dumnezeu) 


Taina cea minunată a Fecioarei lumii s-a arătat mântuire; că dintr-însa Te-ai născut 
fără sămânță şi cu trup fără de stricăciune Te-ai arătat, bucuria tuturor, Doamne, 
slavă ţie. 


Ectenia şi otpustul. 
La Vecernia mare 

După obişnuitul psalm, se citeşte starea întâi: Fericit bărbatul... La Doamne, stri- 
gat-am..., se pun stihirile pe 8, glasul al 2-lea: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Chemat de Dumnezeu ai fost să păstoreşti drept-credincioşii neamului tău din 
pământul străbun al Transilvaniei şi te-ai arătat a fi dascăl iscusit şi neînfricat 
apărător al Ortodoxiei; Sfinte ierarhe Andrei, păstorule cel bun, umple de 
duhovnicească mireasmă sufletele celor ce cu dragoste săvârşesc sfântă pomenirea 
ta! 


Tot ţinutul românesc al Transilvaniei s-a umplut de lumină la venirea ta, văzând 
plinită vremea pentru turma cea cuvântătoare sortită pierzării de către străinii 
răuvoitori. Tu, Părinte Andrei, binecuvântat vlăstar al neamului asuprit, arătatu-te- 
ai vrednic ierarh al lui Hristos prin care Dumnezeu a trimis izbăvirea Bisericii 
drept-măritoare. 


Numele învierii primit la Botez schimbatu-l-ai ca monah cu numele apostolului cel 
întâi chemat al lui Hristos, Sfinte ierarhe Andrei, marele mitropolit al poporului 
român din ţara de peste codrii seculari ai Munţilor Carpaţi. lar prin darul lui 
Dumnezeu ai ajuns stâlp al adevărului şi luminător al neamului călit în văpaia 
necazurilor şi a vitreguilor vremii. 


Cu ce cântări duhovniceşti vom încununa pe Marele şi Sfântul ierarh Andrei? Pe 
acesta Tatăl l-a ales şi Fiul, în chip vădit, l-a binecuvântat, iar Dumnezeiescul Duh 
l-a sfințit ca pe un vas curat, turnând în el untdelemnul bucuriei şi al vindecărilor; 
iar apoi l-a aprins ca pe un far ce luminează toate ținuturile româneşti. Astăzi îl 
cinstim cu dragoste şi ne închinăm sfintei sale icoane. 


Slavă Tatălui şi Fiului şi Sfântului Duh. 


Pe cel ce este frumuseţea ierarhilor români şi podoabă de mult preţ a Ortodoxiei, 
pe Andrei cel mare şi sfânt, păstorul cel bun şi înțelept al Transilvaniei, veniți 
astăzi, iubitorilor de prăznuire, la sărbătoarea cea de peste an să-l lăudăm, zicând: 
Bucură-te, cel ce eşti împreună cinstit cu apostolul neamului românesc, Andrei, cel 
întâi chemat! Bucură-te, apărătorul drept-măritorilor creştini, cei strâmtoraţi şi 
necăjiţi de valurile ispitelor! Bucură-te, mâna prin care Dumnezeu binecuvântează 

întreg pământul românesc! Bucură-te, sol al lui Hristos, care aduci pace şi linişte în 
Biserica drept-măritoare! Bucură-te, teolog cu smerită cugetare, care L-ai propo- 
văduit pe Hristos cu râvnă apostolică! Bucură-te, părinte Andrei, arhiereul plin de 
înţelepciune al lui Hristos, care te rogi pentru sufletele noastre! 


Şi acum şi pururea şi în vecii vecilor. Amin. (a Născătoarei de Dumnezeu) 


Dogmatica, glasul al 6-lea (dacă este duminică), iar dacă nu, a Înainte-prăznuirii: 
Peşteră, găteşte-te, că vine mieluşeaua purtând în pântece pe Hristos! Iesle, 
primeşte pe Cel ce cu cuvântul ne-a dezlegat pe noi, pământenii, de fapta cea necu- 
vântătoare! Păstori, cântând din fluiere, fiţi martori ai minunii celei înfricoşătoare 
ŞI, magi din Persia, aduceţi Împăratului aur şi tămâie, şi smirnă! Că S-a arătat 
Domnul din Maică-Fecioară, căruia, şi plecându-se întocmai ca o slugă, Maica 1 s- 
a închinat şi I-a zis Celui ce era în braţele ei: Cum Te-ai semănat întru mine, Izbă- 
vitorule şi Dumnezeul meu? 


[(vezi Vecernia mare din 6 decembrie, a Sfântului Nicolae) Vohod: Lumină lină... 
Prochimenul zilei şi Paremiile (cele din 30 noiembrie, ale Sfântului apostol 
Andrei)] 


La Litie 


Se cântă Idiomela ierarhului, glasul al 2-lea, însuşi glasul: Trimis ai fost de 
Dumnezeu ca un nou Moise, în vremuri de restriște, să alini suferinţele fraților tăi 
şi să statorniceşti cu tablele legilor bisericeşti bună rânduială în Biserica drept- 
măritoare din Transilvania. Drept aceea, ca un apostol smerit, Sfinte ierarhe 
Andrei, ai reînnoit, prin Duhul Sfânt, Ortodoxia şi viaţa neamului tău, ehberându- 
le de povara asupririlor; iar după îndelungi osteneli, ai ctitorit, din nou, Mitropolia 
Ardealului, căreia i-ai dobândit neatârnare, rugându-te lui Dumnezeu pentru 
sufletele păstoriţilor, pe care i-ai adus la limanul mântuirii. 


Slavă Tatălui şi Fiului şi Sfântului Duh. a ierarhului, glasul al 8-lea 


Sfinte Andrei, ierarhul lui Hristos, candelă aprinsă din lumina Preasfintei Treimi, 
în toamna bătrâneților te-ai arătat ca un pom încărcat de roade duhovniceşti. Pentru 
aceasta porţile cerurilor ţi s-au deschis şi ai auzit blândul glas al Mântuitorului, pe 
Care L-ai slujit, zicându-ţi: Bine, slugă bună şi credincioasă, peste puţine ai fost 
pus, peste multe te voi pune în Împărăţia Mea; intră întru bucuria Domnului tău”. 


Şi acum şi pururea şi în vecii vecilor. Amin. a înainte-prăznuirii, asemenea 

Betleeme, pregăteşte-te, împodobeşte a ta iesle, peşteră primeşte, că adevărul a 
venit, umbra a trecut şi Dumnezeu S-a arătat oamenilor din Fecioara, luând chip ca 
al nostru şi îndumnezeind ceea ce a luat. Pentru aceasta Adam se înnoieşte, îm- 
preună cu Eva, strigând: Pe pământ Bunăvoirea S-a arătat ca să se mântuiască 
neamul nostru. 


La Stihoavnă 
Se pun stihirile Sfântului, glasul al 8-lea: 


Podobie: Ce vă vom numi pe voi Sfinţilor? Heruvimi că întru voi S-a odihnit Hri- 
stos, serafimi că neîncetat l-aţi proslăvit pe Dânsul, îngeri că de trup v-aţi lepădat, 
puteri că lucraţi minunile; multe sunt numele voastre şi mai mari darurile rugaţi-vă 
să se mântuiască sufletele noastre. 


Cum te vom numi pe tine, minunate Andreie? Blând păstor, că ţi-ai pus sufletul 
pentru oile tale? Înţelept ierarh, că ai rectitorit Mitropolia Ardealului? Smerit 
nevoitor, că te-ai ostenit în via Domnului? De Dumnezeu cuvântător şi iscusit 
iconom, că ai vestit şi ai împlinit cu osârdie Evanghelia lui Hristos şi Canoanele 
sfinte? Multe sunt chemările tale, dar mai multe sunt darurile pe care le-ai primit 
de la Dumnezeu. Roagă-te să se mântuiască sufletele noastre! 


Stih: Preoţi Tăi, Doamne, se vor îmbrăca întru dreptate şi cuvioşii Tăi cu bucurie 
se vor bucura. 


Cum te vom chema pe tine, binecuvântate Andreie? Ctitor de locaşuri sfinte şi de 
învăţătură românească în Ardeal? Apărător al Ortodoxiei şi mărturisitor al ade- 
vărului ei dumnezeiesc? Lucrător al virtuţilor sau tămăduitor al bolilor sufleteşti 
nevindecate? Luminător al drept-măritorilor creştini, roagă-te să se mântuiască 
sufletele noastre! 


Stih: Cinstită este înaintea Domnului, moartea cuviosului Său. 


Cum te vom numi pe tine, Andrei fericite? De Dumnezeu chemat, că te-ai arătat 
vrednic înnoitor al Mitropoliei Ardealului? Neasemănat legiuitor şi chivernisitor al 
lucrărilor bisericeşti, că ai statornicit bune rânduieli în Biserica Ortodoxă? Icoana 
ierarhilor români, lauda credincioşilor şi locuitorule al Raiului, roagă-te să se 
mântuiască sufletele noastre! 


Slavă Tatălui şi Fiului şi Sfântului Duh. 

Omule al lui Dumnezeu şi slujitorule al Domnului, bărbatul doririlor; vasul 
alegerii, stâlpul şi temelia Bisericii ardelene, moştenitorule al Împărăției Cerurilor, 
nu înceta a te ruga pentru noi Dumnezeului Cel în Treime lăudat, ca să mântuiască 
sufletele noastre. 


Şi acum şi pururea şi în vecii vecilor. Amin. a înainte-prăznuirii 


Ceea ce nu ştii de mire, Fecioară, de unde ai venit? Cine este tatăl tău şi cine, ma- 
ma ta? Cum porţi pe Ziditorul în braţe? Cum nu ţi s-a stricat pântecele? Mari 
minuni întru tine şi înfricoşătoare taine pe pământ vedem cu uimire săvârşindu-se, 
Preacurată; şi, ca o vrednică datorie, îţi pregătim peştera pe pământ şi ne rugăm 
Cerului să arate steaua; iar de la răsăriturile pământului magii vin la apusuri, ca să 
vadă mântuirea oamenilor: un Prunc născut în iesle şi hrănindu-Se cu lapte. 


[La binecuvântarea pâinilor, troparul, glasul al 4-lea: Apărător înțelept..., de do- 
uă ori (Caută la Vecernia mică), şi Născătoare de Dumnezeu, Fecioară..., o dată. 
Urmează cealaltă parte a Privegherii. ] 


La Utrenie 
La Dumnezeu este Domnul..., se cântă troparul Sfântului apostol Andrei, o dată. 


Slavă Tatălui şi Fiului şi Sfântului Duh. al Sfântului ierarh Andrei. Şi acum şi 
pururea şi în vecii vecilor. Amin. (a Născătoarei de Dumnezeu) 


După Catisma I, se cântă Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, Mai- 
ca lui Dumnezeu, în chip de negrăit ai născut pe Cel ce a făcut toate şi în braţele 
tale ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi să 
stau înaintea feţei Ziditorului meu, Stăpână Fecioară Curată, atunci să-mi dăruieşti 
ajutorul tău, că pe tine te am nădejde eu, robul tău. 


Pe arhipăstorul cel luminat al Transilvaniei, pe Sfântul Andrei, după vrednicie să-l 
cinstim, cel ce, ca un luceafăr prea luminos, a răsărit să vestească zorile izbăvirii 
neamului românesc, să aducă lumină şi nădejde în inimile drept-credincioşilor. 
Apostolul cel neînfricat şi viteazul oştean al lui Hristos, toată viaţa lupta cea bună 
s-a luptat, calea a săvârşit până ce Domnul l-a făcut în ceruri casnic al Său şi rugă- 
tor pentru sufletele noastre. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. (a Născătoarei de Dumnezeu) 


Însăşi podobia: Pe Înţelepciunea şi Cuvântul în pântecele tău zămislind în chip 
negrăit, Maica lui Dumnezeu, lumii ai născut pe Cel ce ţine toate; şi în braţe ai 
purtat pe Cel ce cuprinde toate, pe Dătătorul de hrană al tuturor, pe Făcătorul 
făpturii şi Domnul. Pentru aceasta te rog, Preacurată Fecioară, şi cu credinţă strig 
către tine să fiu izbăvit de greşeli când voi sta înaintea Ziditorului meu. Stăpână, 
Fecioară Curată, ajutorul tău să mi-l dăruieşti atunci, că poţi toate câte le voieşti. 


După Catisma a II-a, se cântă Sedealna ierarhului, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Arătatu-te-ai bun cunoscător şi împlinitor al Cuvântului mântuirii. Pentru aceasta, 
ierarhe prea lăudate, ai aşezat în cuvinte înţelese de păstoriţii tăi Sfintele Scripturi 
insuflate de Duhul Sfânt. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. (a Născătoarei de Dumnezeu) 


Ceea ce eşti celor din nevoi apărătoare nebiruită şi celor ce nădăjduiesc spre tine 
grabnică rugătoare, izbăveşte-mă de primejdii şi nu mă trece cu vederea, ceea ce 
eşti tuturor ajutătoare. 


Polieleul: 
Robii Domnului lăudaţi numele Lui. Aliluia! 
Cei ce staţi în casa Domnului în curţile Lui. Cântând aliluia! 


Lăudaţi pe Domnul că este bun Domnul. Aliluia! 
Cântaţi numele Domnului că este bun. Zicând aliluia! 


Că pe lacov şi-a ales Lui de moştenitor. Aliluia! 

Şi pe Israel urmaş în legea Sa. Zicând Aliluia! 

Că eu am cunoscut că este mare Domnul. Aliluia! 

Şi Domnul nostru peste tot ce este viu. Zicând aliluia! 


Toate câte le-a voit în ceruri sus EI le-a tocmit. Aliluia! 
Prin adânc şi pe pământ pe toate le-a zidit. Zicând Aliluia! 

EI ridică nori prin nori spre ploaie tuturora dând. Aliluia! 
Soare vânt şi fulgere arzând EI le-a făcut. Zicând Aliluia! 


Trimisă semne şi minuni în mijlocul acelei lumi. Aliluia! 
Lui faraon cel împietrit şi paznicilor lui. Zicând Aliluia! 


Că neamuri multe a bătut şi pe-mpăraţi a doborât. Aliluia! 
Pe Og şi pe Sihon şi pe cei necredincioşi. Zicând aliluia! 


Şi-a dat pământul lor poporului iubit al Său. Aliluia ! 
Ca moştenire veşnică la toți le-a dăruit. Zicând Aliluia! 


Bine este cuvânt Domnul nostru Dumnezeu. Aliluia! 
Bine este cuvântat Domnul Nostru. Zicând Aliluia! 


Mărimurile 


Mărimu-te pe tine, Sfinte ierarhe Andrei, ctitor înnoitor al Mitropoliei Ardealului, 
şi cinstim sfântă pomenirea ta, cel ce ai apărat comoara dreptei credinţe ca un 
luminat propovăduitor al lui Hristos. 


Altul: Veniţi toţi iubitorii de prăznuire să ascultăm glasul apostolului Domnului, 
care cheamă poporul drept-credincios la unitate, zicând: Bucură-te, Sfinte Andrei, 
lauda românilor! 


Şi celelalte. 
După Polieleu, se cântă Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne iară- 
ŞI fecioară. 


Pe cel ce a fost ctitor de biserici şi de şcoli româneşti, să-l lăudăm; pe apărătorul 
neînfricat al Ortodoxiei şi ierarhul învăţat, legiuitor şi chivernisitor al vieţii Bise- 
ricii; dar mai întâi de toate, pe smeritul slujitor, care s-a înălţat cu mintea la înţele- 
gerea tainelor celor ascunse ale lui Dumnezeu, Cel ce rămâne nepătruns în Fiinţă, 
dar cunoscut prin lucrările Sale. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a Născătoarei de Dumnezeu) 


Degrab primeşte, Stăpână, rugăciunile noastre şi le du Fiului tău şi Dumnezeu, 
Doamnă, cu totul fără prihană. Dezleagă de asupriri pe cei ce aleargă la tine; sfar- 
mă meşteşugirile şi surpă, Preacurată, îndrăzneala celor fără de Dumnezeu care se 
întrarmează împotriva robilor tăi. 


Antifonul I al glasului al 4-lea. Prochimen, glasul al 4-lea: Cinstită este înaintea 
Domnului, moartea cuvioşilor Lui. 


Stih: Ce voi răsplăti Domnului pentru toate câte mi-a dat mie? 
Toată suflarea... 
Evanghelia de la Ioan (X, 9-16) 


9. Eu sunt uşa: de va intra cineva prin Mine, se va mântui şi va intra şi va ieşi şi 
păşune va afla. 

10.Furul nu vine decât ca să fure şi să junghie şi să piardă. Eu am venit ca viaţă 
Să aibă şi din belşug să aibă. 

11.Eu Sunt păstorul cel bun. Păstorul cel bun îşi pune sufletul pentru oile sale. 
12.lar cel plătit şi cel care nu este păstor şi ale cărui oi nu Sunt ale lui, vede 
lupul venind şi lasă oile şi fuge şi lupul le răpeşte şi le risipeşte. 

13.Dar cel plătit fuge, pentru că este plătit şi nu are grijă de oi. 

14.Eu Sunt păstorul cel bun şi cunosc pe ale Mele şi ale Mele Mă cunosc pe 
Mine. 

15.Precum Mă cunoaşte Tatăl şi Eu cunosc pe Tatăl. Şi sufletul Îmi pun pentru 
oi. 

16.Am şi alte oi, care nu sunt din Staulul acesta. Şi pe acelea trebuie să le aduc şi 
vor auzi glasul Meu şi va fi o turmă şi un păstor. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh. 


Pentru rugăciunile ierarhului Tău Andrei, Milostive, curăţeşte mulțimea gre- 
şelilor noastre. 


Şi acum şi pururea şi în vecii vecilor. Amin. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Stihira, glasul al 6-lea: Bine, slugă bună şi credincioasă! Bine, lucrătorule în 
grădina Maicii Domnului din Ardeal! Întâiul între arhiepiscopii Sibiului, Sfinte 
Andrei, ai înmulţit talanţii Ortodoxiei dăruiţi de Preamilostivul Dumnezeu. De 

vreme ce mult te-ai ostenit în lumea aceasta, porțile Raiului ţi s-au deschis ca să te 
sălăşluieşti în lumina cea negrăită, cu Sfinţii bineplăcuţi lui Dumnezeu. 


Canoanele Al Născătoarei de Dumnezeu, cu irmosul pe 6, al apostolului Andrei, 
pe 4, şi al ierarhului, pe 4. (vezi la 30 noiembrie, primul canon) 


Canonul Sfântului ierarh Andrei 
Cântarea | 


Irmos: Văzătorul de Dumnezeu Moise începe mai înainte cântarea de laudă a lui 
Israel; iar Maria stă în fruntea înţeleptelor femei; să cântăm toţi cântare de biruinţă 
Izbăvitorului Dumnezeu. 


Când a rânduit Dumnezeu plinirea vremii pentru neamul românesc din Ardeal, Şi-a 
ales slujitor credincios, pe Sfântul Andrei Şaguna, prin care să înfăptuiască în- 
vierea Bisericii Sale drept-măritoare. Veniţi, iubitorilor de praznice, să-i aducem 
laude în cântări duhovniceşti! 


Cu puţine zile înaintea Naşterii celei după trup a Domnului, minunata ta mamă, 
Anastasia, te-a adus pe lume, părinte, dându-ţi numele de botez Anastasiu, pentru 
că aveai să reînviezi Ortodoxia neamului tău. 


Slavă Tatălui şi Fiului şi Sfântului Duh. 

Dumnezeiasca Stăpânire cea întreit sfântă şi prea luminată, fire de o slavă şi de un 
tron, Părinte Atoatefăcătorule, Fiule şi Duhule cel dumnezeiesc, aşa Te-a lăudat 
alesul Tău Andrei, marele Mitropolit al Transilvaniei. 

Şi acum şi pururea şi în vecii vecilor. Amin. (a Născătoarei de Dumnezeu) 

Ca pe un tron cinstit şi prea înălțat, să lăudăm neîncetat, neamuri, pe Maica lui 
Dumnezeu, pe ceea ce este pururea Fecioară, căci numai ea singură a născut fără 
dureri şi păstrând nestricate peceţile fecioriei. 

Catavasia: Hristos Se naşte, slăviţi-L; Hristos din ceruri, întâmpinaţi-L; Hristos pe 
pământ, înălțaţi-vă; cântaţi Domnului tot pământul şi cu veselie lăudaţi-L, popoare, 


că S-a prea slăvit! 


Cântarea a 3-a 

Irmos: Tu eşti Întărirea celor ce aleargă la Tine, Doamne, Tu eşti Lumina celor din 
întuneric şi pe Tine Te laudă duhul meu. 


În pământ străin ai văzut lumina acestei lumi, sfinte ierarhe, ca să te asemeni lui 
Hristos, Cel ce a fost prigonit şi alungat în Egipt, de unde a revenit în sânul popo- 
rului ales. Aşa şi tu, alesule al lui Hristos, când s-au plinit toate, ai fost chemat în- 
tre fraţii tăi ca să desțeleneşti ogorul Domnului. 


Din tinereţe, aprins fiind de dragostea lui Hristos, te-ai adăpat din izvorul cel 
nesecat al Sfintelor Scripturi, umplându-te de înţeleptele învățături dumnezeieşti, 
pe care, cu dreaptă socotinţă, le-ai folosit în lucrarea cea încredinţată de Dumne- 
zeu. 


Slavă Tatălui şi Fiului şi Sfântului Duh. 


Pe Tine, Dumnezeu cel Unul în Treime, închinat în trei Ipostasuri, Tatăl, Fiul şi 
Sfântul Duh, Te-a cinstit şi propovăduit noul Andrei, apostolul neamului românesc, 
cel chemat să înnoiască, prin Duhul, Biserica drept-măritoare din Ardeal. 


Și acum şi pururea şi în vecii vecilor. Amin. (a Născătoarei de Dumnezeu) 


Pe tine, Născătoare de Prunc dumnezeiesc şi Fecioară, toate neamurile te fericim, 
ca unii care ne-am izbăvit prin tine din blestem; că ai născut pe Domnul, bucuria 
tuturor celor credincioşi. 


Catavasia 


Sedealna, glasul al 8-lea: Podobie: Pe Înţelepciunea şi Cuvântul în pântecele tău 
zămislind în chip negrăit, Maica lui Dumnezeu, lumii ai născut pe Cel ce ţine toate; 
şi în braţe ai purtat pe Cel ce cuprinde toate, pe Dătătorul de hrană al tuturor, pe 
Făcătorul făpturii şi Domnul. Pentru aceasta te rog, prea curată Fecioară, şi cu 
credinţă strig către tine să fiu izbăvit de greşeli când voi sta înaintea Ziditorului 
meu. Stăpână, Fecioară curată, ajutorul tău să mi-l dăruieşti atunci, că poţi toate 
câte le voieşti. 


Propovăduindu-L pe Hristos în tot ținutul Transilvaniei, s-au auzit cuvintele tale 
pline de înţelepciune şi mireasmă dumnezeiască. Ortodoxia credinţei ai întărit, 
cărți tipărind, biserici şi şcoli ridicând, bună rânduială în eparhie statornicind, şi, ca 
Pavel apostolul, te-ai arătat apărător al cuvântului Evangheliei. Pentru aceasta, 
poporul te-a iubit ca pe un izbăvitor al său, iar Dumnezeu te-a făcut cetăţean al 

Raiului. De Dumnezeu cuvântătorule, Andrei, ierarh înţelept al Transilvaniei, roa- 
gă-te Domnului, iertare de greşeli să dăruiască celor ce cu dragoste săvârşesc sfân- 
tă pomenirea ta. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. (a Născătoarei de Dumnezeu) 


Când va veni Stăpânul tuturor să judece tot pământul, cu cei de-a dreapta ta numă- 
ră-mă şi pe mine păcătosul, ca să mă îndepărtezi de întunericul cel mai din afară, 
unde vor fi aruncaţi cei necredincioşi. Tu, prea curată, Născătoare de Dumnezeu, 
apără-mă de demonii cei cumpliţi în ziua aceea, ca să strig ţie, bucurându-mă: 
Roagă-te Fiului tău şi Dumnezeului nostru ca să-mi dăruiască iertare de greşeli, 
căci pe tine te am nădejde ca o ancoră tare şi nemişcată, eu, nevrednicul robul tău. 


Cântarea a 4-a 


Irmos: Stând împreună cu minunatul Avacum la dumnezeiasca ta strajă, Sfinte 
Părinte Grigorie şi pe Cel ce este pe aripile Heruvimilor, înţelegându-L, mântuirii a 
toată lumea te-ai făcut îndrumător, pururea strigând: Slavă puterii Tale, Doamne. 


Înzestrat de Dumnezeu cu înţelepciune şi pricepere, ai învăţat a grăi multe limbi 
ale neamurilor, dar, când focul dumnezeieştii preoţii a coborât peste creștetul tău, 
părinte sfinte, ai început a vorbi graiul Duhului Sfânt, înţeles de toți cei ce caută să 
se înnoiască prin har. 


Dacă ai fost trimis de ierarhii Mitropoliei sârbeşti să fii chivernisitor al Eparhiei 
românilor ortodocşi din Transilvania, îndată soborul preoţilor, cunoscând vrednicia 
ta, te-a cerut să fii hirotonit episcop al lor, ca cel de un neam şi de o credinţă cu ei. 
Slavă Tatălui şi Fiului şi Sfântului Duh. 

Treime de o Fiinţă, Unime în trei Ipostasuri Te-a propovăduit, cel între Sfinţi, 
Andrei, arhipăstorul Ardealului. Asemenea şi noi Te cinstim, Dumnezeu într-o fire 
cu adevărat, Cel ce ne mântuieşti, pentru rugăciunile alesului Tău. 


Şi acum şi pururea şi în vecii vecilor. Amin. (a Născătoarei de Dumnezeu) 


Grădina ta păzeşte-o, Născătoare de Dumnezeu, pentru a nu fi năpădită de neghi- 
nele vrăjmaşului; că întru tine aceasta cu credință împărăţind, întru tine se întăreşte 

şi, prin tine biruind, înfrânge toată încercarea, dezarmează pe vrăjmaşi şi într- 
armează pe supuşii el. 


Cântarea a 5-a 


Irmos: Cărbunele aprins, luat în cleşte şi purtat de Serafim, a atins oarecând 
buzele lui Isaia; iar cel ce s-a curăţit a propovăduit tuturor să înveţe dreptatea. 


Sfântului ierarh Calinic de la Râmnic te-ai asemănat la fapte şi-n credinţă. Legă- 
turile tale cu acesta şi cu Sfânta Mănăstire Neamţ au arătat că, deşi Munţii Carpaţi 
despărţeau vremelnic pe fraţii români, cugetul şi fiinţa lor le erau una. 


Sfinte ierarhe Andrei prea luminate, înţeles-ai că graiul unui popor asemenea este 
unui copac care-şi schimbă frunzele şi ramurile în fiecare primăvară, trunchiul ră- 
mânând acelaşi. Acest gând ţi-a dat aripi să răspândeşti prin tipar cuvântul Scrip- 
turii, după limba şi înţelesul poporului. 


Slavă Tatălui şi Fiului şi Sfântului Duh. 


Preasfântă Treime, Dumnezeul nostru, închinat în trei Ipostasuri, pentru rugă- 
ciunile Sfântului ierarh Andrei, păzeşte neamul românesc care slăveşte prea sfânt 
numele Tău. 


Și acum şi pururea şi în vecii vecilor. Amin. (a Născătoarei de Dumnezeu) 


Ca din porfiră s-a ţesut trupul lui Emanuil înlăuntru, în pântecele tău, prea curată, 
ceea ce eşti porfiră înțelegătoare; pentru aceasta, Născătoare de Dumnezeu, cu 
adevărat pe tine te cinstim. 


Cântarea a 6-a 


Irmos: Proorocul Iona, cel ce a suferit primejdie prea mare, nu s-a prăpădit de 
învălmăşirea valurilor mării, de povara sorții şi de apăsarea coapselor fiarei de 
mare, ci striga: Hristoase, ridică la Tine viaţa mea! 


Aşa cum sufletul este legat de trup, tot aşa şi Biserica este legată de poporul cre- 
dincios. Aceasta înțelegând, Sfinte ierarhe Andrei, atunci când ai fost chemat să 
păstoreşti poporul bine-credincios al Transilvaniei, ţi-ai iubit neamul, iar Bisericii 
lui i-ai statornicit rânduieli ca să dăinuiască până la sfârşitul veacurilor. 

Părinte sfinţite, înțelepte lucrător în via Domnului, Andrei prea fericite, scris-ai 
cărți de zidire sufletească, răspândite în toate ţinuturile româneşti, întărind astfel 
unitatea de credinţă şi de neam. 


Slavă Tatălui şi Fiului şi Sfântului Duh. 


Treime neamestecată, nedespărțită şi Una în Fiinţă, Izvor de lumină pentru Biserica 
lui Hristos din Ţara Românească, Moldova şi Transilvania, aşa ai teologhisit, 
Sfinte ierarhe Andrei, pentru ca toţi credincioşii români să meargă pe calea 
mântuirii. 


Şi acum şi pururea şi în vecii vecilor. Amin. (a Născătoarei de Dumnezeu) 


Încăput-ai pe Cel neîncăput din fire; purtat-ai pe Cel ce poartă toate; alăptat-ai, 
Curată, pe Cel ce hrăneşte toată făptura, pe Hristos, Dătătorul de viaţă, Hristos- 
Dumnezeul nostru. 


Catavasia, Condacul ierarhului, glasul al 8-lea: 


Podobie: Apărătoare Doamnă, mulţumiri pentru biruinţă, izbăvindu-ne din nevoi 
aducem ţie, Născătoare de Dumnezeu, noi robii tăi. Ci ca ceea ce ai stăpânire 
nebiruită, slobozeşte-ne pe noi dintru toate nevoile, ca să strigăm ţie: Bucură-te 
Mireasă, pururea Fecioară! 


Pe cel ce a fost, între ierarhii Bisericii drept-măritoare, străjer al adevărului şi ctitor 
de cultură românească, pe Sfântul Andrei al Transilvaniei, după cuviinţă să-l lău- 
dăm, că s-a arătat vistierie nesecată, fereastră prin care ne vine lumină din cer şi 
mână binecuvântată prin care Dumnezeu poporului român daruri alese trimite; 
măritului păstor, credincioşii, să-i strigăm: Bucură-te, Sfinte Andrei, înţelept ierarh 
al lui Hristos! 


Icos: Pe înțeleptul păstor, luminat de Duhul Sfânt, pe marele Andrei, ierarhul cel 
sfințit al Transilvaniei, să-l cinstim în cântări duhovniceşti; pe oşteanul neînfricat 
al lui Hristos, care pacea cerească şi buna rânduială în Biserica drept-măritoare le-a 
adus; ctitor de viaţă şi limbă românească, insuflatul tâlcuitor şi cunoscător al 
Sfintelor Scripturi; gura de aur din care curg, ca dintr-un izvor, râuri de învățături 
spre zidirea sufletească a poporului bine-credincios. Pentru aceasta, cu dragoste îi 
cântăm: Bucură-te, Sfinte Andrei, înţelept ierarh al lui Hristos! 


Sinaxar: 

Intru această zi, 30 noiembrie, se face pomenirea Sfântului ierarh Andrei, mitro- 
politul Transilvaniei. 


Acest minunat părinte, trimis de Dumnezeu ca un apostol, pentru a aduce nădejde 
şi pace neamului românesc ortodox, oprimat şi umilit, din Ardeal, a strălucit în 
veacul al XIX-lea ca o lumină, pe care vânturile şi furtunile nu au reuşit să o 
stingă. 


S-a născut din părinți temători de Dumnezeu, proveniţi din aromânii locuitori în 
Peninsula Balcanică. Familia Şaguna, în care, din voia lui Dumnezeu, a venit pe 
lume Anastasiu, viitorul mitropolit al Ardealului, se aşezase în oraşul Mişcolţ, în 
nord-estul Ungariei. Vrednica sa mamă, Anastasia, a dat numele ei pruncului 
născut în 20 decembrie 1808. Simţea cu duhul că, aşa cum Naşterea Domnului 
anunţă deja praznicul Învierii, tot aşa şi Anastasiu, fiul ei, primind numele Învierii, 
în Ajunul Crăciunului, avea să aducă învierea Ortodoxiei neamului românesc din 
care făcea parte. 


După moartea timpurie a tatălui său, trecut la catolicism, mama sa, Anastasia 
Şaguna, s-a găsit în faţa necazurilor vieţii cu trei copii: Evreta, Ecaterina şi 
Anastasiu, încredinţaţi unor aşezăminte de educaţie catolice. 


Anastasia şi-a crescut însă cu dârzenie exemplară copiii în duhul Ortodoxiei. Astfel 
că la vârsta de 18 ani toţi cei trei copii ai ei au făcut cerere oficială de reprimire în 
Biserica străbună. 


Ortodoxia viitorului mare ierarh este opera credincioasei sale mame, Anastasia. 
Ziua de 29 decembrie 1826, când Anastasiu Şaguna şi-a declarat, în limba latină, 
hotărârea de a redeveni ortodox, e tot atât de memorabilă pentru istoria Bisericii 
Ortodoxe ca şi ziua naşterii lui. Se încheia astfel o dramă sufletească adâncă. 
Anastasia Şaguna s-a preocupat în special de Anastasiu, care a fost dat să înveţe la 
cele mai bune şcoli ale timpului: gimnaziul „superior” (liceul) din Pesta (azi, 
Budapesta); apoi Universitatea din acel oraş, unde a făcut studii strălucite de 
filosofie şi drept. 


La terminarea studiilor, tânărului Anastasiu i se deschidea în faţă o frumoasă ca- 
rieră de avocat, judecător sau profesor. 


Însă, la îndemnul înțelepte sale mame, a plecat la Vârşeţ (în Banatul sârbesc de 
azi) şi s-a înscris la Seminarul Teologic româno-sârb. 

La absolvire a intrat ca frate în mănăstirea sârbească Hopovo, unde, la nici 25 de 
ani, a cerut să fie tuns în monahism. A primit numele Sfântului apostol Andrei, cel 
întâi chemat, împlinindu-şi şi el chemarea sfântă de a reînvia Ortodoxia 
românească din Transilvama asuprită şi umilită de stăpânitorii nedrepţi ai acestui 
pământ. 


Mulțumită să-şi vadă fiul monah ortodox, evlavioasa lui mamă, Anastasia, pildă de 
jertfelnicie creştin-ortodoxă, s-a mutat la Domnul, în vârstă de 51 de ani, în ziua de 
17 ianuarie 1836. 


Învăţatul monah Andrei Şaguna, cu studii de drept, filosofie şi teologie, cunoscător 
al multor limbi străine, şi-a început nevoința duhovnicească cu înţelepciune, întru 
smerenie şi ascultare deplină, lucrând cu timp şi fără timp în împlinirea virtuților, 
sporind în evlavie şi rugăciune curată, pe calea desăvârşirii, spre a ajunge la 
asemănarea cu Dumnezeu. Pentru toate acestea, el fost foarte mult apreciat de 
ierarhii ortodocşi sârbi, care l-au rugat să părăsească liniştea mănăstirii şi să 
îndeplinească diferite ascultări în cadrul Mitropoliei Sârbe de la Carloviţ. Smerit şi 
ascultător, a răspuns acestei chemări şi, timp de 13 ani, a activat ca rector, ca 
asesor (consilier) mitropolitan, ca profesor de seminar şi ca egumen la patru 
mănăstiri sârbeşti (lazak, Beşenovo, Hopovo şi Covil). 


În vara anului 1846, mitropolitul de la Carloviţ l-a numit „vicar general” al Epis- 
copiei româneşti vacante a Transilvaniei, cu sediul la Sibiu, iar în decembrie 1847, 
„soborul” protopopilor ardeleni l-a propus ca episcop. A fost confirmat de Curtea 
Imperială din Viena şi apoi hirotonit arhiereu de către mitropolitul din Carloviţ, în 
Duminica 'Tomii a anului 1848. 


Aşteptat ca un izbăvitor al românilor drept-credincioşi, ierarhul lui Hristos s-a 
ostenit cu multă dăruire în lucrarea de apărare şi de păstrare a identităţii spirituale 
şi culturale a naţiunii române ardelene, pe primul loc fiind atât recunoaşterea lor ca 
„naţiune” egală în drepturi cu maghiarii, saşii şi secuii, cât şi desființarea iobăgiei. 
Pentru lupta sa de apărare a drepturilor şi a demnităţii românilor transilvăneni, a 
fost mult iubit de cler şi popor. 


În plan bisericesc, Mitropolitul Andrei Şaguna a luptat cu mult curaj, timp de 15 
ani, pentru ieşirea Bisericii româneşti din Ardeal de sub jurisdicția Mitropoliei 
Sârbeşti de la Carloviţ, sub care a fost aşezată în mod abuziv de Curtea Imperială 
de la Viena. 

Lupta lui a fost încununată de izbândă în decembrie 1864, când s-a aprobat 
restaurarea vechii Mitropolii a Ardealului (desfiinţată în 1701 de autorităţile de stat 
de atunci prin trecerea la „unire” cu Roma a unei părți a clerului ortodox), iar 
Andrei Şaguna a devenit arhiepiscopul Sibiului şi mitropolitul românilor din 
Ardeal, Banat şi „părțile de vest” (Crişana). 


Canonist de vocaţie, marele Mitropolit a întocmit, apoi, o lege de organizare bise- 
ricească, sub numele de Statutul organic, aprobată de un Congres Naţional- 
Bisericesc în anul 1868, prin care se prevedea autonomia Bisericii sale față de stat, 
dar şi participarea laicilor la conducerea vieţii bisericeşti, în probleme admi- 
nistrative şi economice. 


Mitropolitul Andrei a fost un adevărat „ctitor” de viaţă şi limbă românească în 
Transilvania. El a reorganizat vechea şcoală teologică de la Sibiu (existentă din 
1786) ca un „Institut Teologico-Pedagogic”, cu două „secţiuni”, în care se 
pregăteau viitorii preoţi, dar şi învățătorii celor aproximativ 800 de şcoli primare 
din Ardeal, majoritatea ctitorite de el şi îndrumate de Biserică, pentru ridicarea 
neamului. Împreună cu protopopul Ion Popasu, viitorul episcop al Caransebeşului, 
a întemeiat Gimnaziul cu opt clase din Braşov (actualul Colegiu „Andrei Şaguna”), 
un Gimnaziu la Brad, în jud. Hunedoara, o şcoală „reală-comercială” în Braşov şi a 
inițiat cursuri pentru neştiutorii de carte în fiecare parohie. 


La Sibiu a înfiinţat o „tipografie diecezană”, în anul 1850, în care s-au tipărit: 
„Telegraful Român” (din ianuarie 1853 până azi, în mod neîntrerupt), „Calendarul” 
eparhial (numit în prezent „Îndrumătorul bisericesc”, din 1852 până azi), o serie de 
manuale pentru şcolile primare, dar şi manuale pentru învățământul teologic (unele 
scrise de el însuşi), toate cărțile de slujbă, o nouă ediție a Bibliei, între anii 1856 şi 
1858. 


A fost un om rugător şi postitor, un evlavios liturghisitor, un bun predicator şi 
păstor de suflete, care a păstrat în permanenţă legătura cu clerul şi credincioşii săi 
prin minunatele pastorale trimise acestora de Crăciun, de Paşti şi în alte ocazii. 


Prin toate s-a dovedit a fi un păstor cărturar, un ierarh luminat, smerit şi înţelept, 
un apărător neînfricat al dreptei credinţe şi un mare chivernisitor al vieţii bise- 
riceşti. 


A trecut la cele veşnice în 16/28 iunie 1873, la vârsta de 65 de ani, fiind înmor- 
mântat lângă biserica mare din Răşinari, aşa cum a rânduit el însuşi prin testament, 
fiind prohodit de un singur preot, „fără predică şi fără pompă”. 

Văzând smerenia lui, cu adevărat călugărească, poporul drept-credincios l-a cinstit 
cu multă preţuire şi evlavie după moarte, încât s-a creat un adevărat „cult popular” 
al mitropolitului Andrei cel mare şi sfânt. Zeci de oameni de cultură, români şi 
străini, au scris despre viaţa şi strădaniile sale întru slujirea Bisericii şi a neamului 
său, socotindu-l între cei mai de seamă ierarhi pe care i-a avut Biserica Ortodoxă 
Română în istoria sa. 


Cunoscând evlavia clerului şi poporului faţă de acest mare ierarh luptător şi rugător 
pentru credinţa ortodoxă, Sfântul Sinod al Bisericii Ortodoxe Române, în ziua de 
21 iulie 2011, l-a trecut în rândul sfinților din calendar. 


Cu ale lui sfinte rugăciuni, Doamne, lisuse Hristoase, Dumnezeul nostru, milu- 
ieşte-ne pe noi! 


Cântarea a 7-a 


Irmos: Trecut-au prin văpaia cea nestinsă a cuptorului ca printr-o cămară de mire, 
tinerii care, odinioară, pentru dreapta cinstire de Dumnezeu sfinţi s-au arătat cu 
adevărat şi cu un glas cântând, laudă aduceau: Dumnezeul părinţilor noştri, bine 
eşti cuvântat. 


Bucură-te, cetatea Sibiului şi tu, Transilvanie prea frumoasă, că Dumnezeu ţi-a 
trimis, în vremuri de restrişte, viteaz izbăvitor şi apărător al Ortodoxiei tale şi al 
sfintelor ei predanii, pe Andrei, cel întocmai la fapte şi nume cu apostolul, care a 
semănat cuvântul Evangheliei în pământ românesc: Dumnezeul părinţilor noştri 
bine eşti cuvântat! 


Smerit nevoitor şi împlinitor al virtuţilor, desăvârşit liturghisitor şi neîntrecut 
propovăduitor al Cuvântului vieţii, păstor şi ocrotitor al poporului necăjit şi asuprit 
te-ai arătat, Sfinte ierarhe Andrei, iar acum eşti rugător fierbinte pentru mântuirea 
tuturor celor ce ţi-au fost încredinţaţi spre păstorire şi cânți: Dumnezeul părinţilor 
noştri, bine eşti cuvântat! 


Slavă Tatălui şi Fiului şi Sfântului Duh. 


Treime Sfântă, fără de început, nezidită, nedespărțită Unime, primeşte rugăciunile 
slujitorului şi casnicului Tău, smeritul ierarh Andrei, iar pe noi, cei ce ne pocăim 
pentru păcatele pe care le-am făcut cu voie şi fără de voie, ne miluieşte, că Tu eşti 
Dumnezeul părinţilor noştri, Cel binecuvântat. 

Şi acum şi pururea şi în vecii vecilor. Amin. (a Născătoarei de Dumnezeu) 


Ca ploaia pe lână pogorându-Se în pântecele tău, S-a întrupat Râul păcii şi Izvorul 
bunătăţii, Cel ce numără picăturile ploii şi este binecuvântat ca singurul Dumnezeu 
al părinţilor noştri. 


Cântarea a 8-a 


Irmos: Tinerii cei de odinioară, care nu s-au spurcat cu mâncarea din masa împă- 
ratului, bucurându-se, au intrat în foc; şi în văpaie răcorindu-se, cu însuflețire cân- 
tau: bine să cuvântaţi toate lucrurile Domnului pe Domnul. 


După îndelungi osteneli şi multe împliniri, calea vieţii acesteia ai săvârşit, Dumne- 
zeu la Sine chemându-te, Sfinte ierarhe Andrei. Trupul ostenit de povara anilor a 
fost aşezat cu cinste în mormânt nou, lângă biserica din Răşinari, iar sufletul tău s- 
a întors la Cel care i-a dat viaţă, ca să-l aşeze în grădina Raiului pentru a cânta: 
Bine să cuvânteze toată făptura pe Domnul şi să-L prea înalțe întru toţi vecii! 


Toată viaţa ai petrecut întru smerenie şi tot în smerenie s-a făcut şi prohodirea ta, 
Sfinte, când te-ai mutat de pe pământ la cer. Văzând aceasta, poporul bine- 
credincios te-a cinstit cu evlavie ca pe un părinte iubitor, simțind că sufletul tău 
încărcat de virtuţi este în mâna lui Dumnezeu, unde cântă: Bine să cuvânteze toată 
făptura pe Domnul şi să-L prea înalțe întru toți vecii! 


Slavă Tatălui şi Fiului şi Sfântului Duh. 

Aici în ghicitură, iar în ceruri faţă către faţă, vezi chipul Celui pe care L-ai propo- 
văduit şi dorit în viaţa pământească, Dumnezeu în Treime lăudat, căruia li cânţi, 
veselindu-te: Bine să cuvânteze toată făptura pe Domnul şi să-L prea înalțe întru 
toţi vecii! 

Şi acum şi pururea şi în vecii vecilor. Amin. (a Născătoarei de Dumnezeu) 
Sfeşnicul cel poleit cu aur a arătat cu închipuire dumnezeiasca ta naştere, Prea- 
curată, cinstită, că tu ai răsărit lumii Lumina cea neapropiată, căreia strigăm: Bine 


să cuvânteze toată făptura pe Domnul şi să-L prea înalțe întru toţi vecii! 


Cântarea a 9-a 

Irmos: Taină străină văd şi prea mărită: cer fund peştera, scaun de heruvimi 
Fecioara, ieslea sălăşluire, întru care S-a culcat Cel neîncăput, Hristos Dumnezeu, 
pe care lăudându-L, Îl mărim. 


Trecerea ta la veşnicele locaşuri a adus mare întristare, dar şi nădejde în sufletele 
păstoriţilor tăi. Cu toţii s-au mângâliat, cunoscând viaţa ta plină de virtuţi, care s-a 
asemănat unui pom încărcat de roadele Duhului Sfânt, ce a fost răsădit în grădina 
Raiului, unde toţi sfinţii cântă: Bine să cuvânteze toată făptura pe Domnul şi să-L 
prea înalțe întru toți vecii! 


Roagă-te, sfinte ierarhe, Părintelui luminilor, să ne izbăvim de primejdii şi de neca- 
zuri, să trimită pace lumii, ocrotire neamului românesc şi alese bucurii duhov- 
niceşti celor ce prăznuiesc cu dragoste pomenirea ta şi se închină cu evlavie sfintei 
tale icoane. 


Slavă Tatălui şi Fiului şi Sfântului Duh. 


Preasfântă Treime, Dumnezeul nostru, miluieşte-ne şi ajută-ne nouă să ne mân- 
tuim, aşa cum ai ajutat Sfântului Andrei, învățătorul nostru, ca să cântăm într-un 
glas şi într-o simţire cu sfinții din ceruri: Slavă Ție, Doamne, cel care ne mântuieşti 
pe noi, păstrându-ne pururea întru iubirea Ta. 


Şi acum şi pururea şi în vecii vecilor. Amin. (a Născătoarei de Dumnezeu) 


Născătoare de Dumnezeu, nădejdea mântuirii noastre şi rugătoarea noastră la Fiul 
tău şi Domnul, ridică de la noi sarcina cea grea a păcatelor şi a necazurilor, ca să te 
lăudăm în veci. 


Catavasie, Luminânda glasul al 3-lea: 


Podobie: Cămara Ta, Mântuitorul meu, o văd împodobită şi îmbrăcăminte nu am 
ca să intru într-însa, luminează-mi haina sufletului meu, Dătătorule de Lumină şi 
mă mântuieşte! 


Lumină aprinsă din lumina lui Hristos, ca un nou apostol al neamului românesc, ai 
purtat lumina Ortodoxiei în ţinutul Transilvaniei, ierarhe Andreie, lauda credin- 
cloşilor. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. (a Născătoarei de Dumnezeu) 

Podobie: Femei, auziţi glasul... 


Pe Dumnezeu, pe care L-ai născut, Fecioară cu totul fără prihană, roagă-L pentru 
toți cei ce te cinstesc pe tine cu dreaptă credinţă, împreună cu apostolul cel cinstit, 
ca să dobândim dumnezeiasca strălucire a Fiului tău şi stare cu cei aleşi şi sfinți, că 
poţi câte voieşti. 


La Laude 
Glasul al 4-lea: Podobie: Ca pe un viteaz... 


Astăzi, neamul românesc se bucură duhovniceşte la pomenirea cea de peste an a 
Sfântului ierarh Andrei, cel ce a luminat ca un luceafăr pământul Transilvaniei, în 
care se prea slăveşte, de cei bine-credincioşi, Dumnezeu-Treimea, Cel Unul în 
Funţă şi închinat în trei Ipostasuri. 


Din pruncie şi până la tinereţe, drept-credincioasa ta mamă ţi-a îndreptat paşii pe 
calea adevărului mântuitor, care înviază sufletele şi le înalță la asemănarea cu 
Dumnezeu, Ziditorul tuturor. Pentru aceasta, părinte Andrei, chemat ai fost să fu 
păstorul cel bun al credincioşilor ardeleni, pe care i-ai călăuzit către limanul mân- 
tuirii. 


Anastasiu ai fost numit la Botez, sfinte ierarhe prea lăudate, cel chemat de 
Dumnezeu să reînvii neamul românesc din mult pătimitorul ținut al Transilvaniei, 
căruia I-ai insuflat nădejde şi putere să lupte împotriva vrăjmaşilor şi să păstreze 
dreapta credinţă în Hristos, Mântuitorul sufletelor noastre. 


Ca o piatră tăiată din Hristos, Piatra cea din capul unghiului, aşezat ai fost, Sfinte 
ierarhe Andrei, la temelia Bisericii Ortodoxe din Ardeal, pe care cu osteneală şi 
rugăciune ai păzit-o neclintită, şi ai aşezat pe piatra mărturisirii adevărate turma 
cea cuvântătoare, Trupul Tainic al Mântuitorului Hristos. 


Slavă Tatălui şi Fiului şi Sfântului Duh. 


Pe cel ales de Hristos să sădească flori bine mirositoare şi prea frumoase în grădina 
ținutului transilvan, pe Sfântul ierarh Andrei, să-l lăudăm ca pe cel ce este raza 
Soarelui-Hristos, chemat să lumineze şi să înfrumuseţeze chipul lui Dumnezeu în 
credincioşii acestui pământ, ca apoi, asemenea unor crini, să-i răsădească în 
grădina Edenului ceresc, unde să fie veşnic cu Dumnezeu, Părintele luminilor şi 
Mântuitorul tuturor. 

Şi acum şi pururea şi în vecii vecilor. Amin. (a Născătoarei de Dumnezeu) 
Născătoare de Dumnezeu, tu eşti viţa cea adevărată care a odrăslit rodul Vieţii; ţie 
ne rugăm: Roagă-te, Stăpână, cu Sfântul ierarh Andrei şi cu toţi sfinţii, să se milu- 
iască sufletele noastre! 

Doxologia mare, troparele, ectenuile şi apolisul. 


La Liturghie 


La Fericiri se pune: din Canonul I al Sfântului apostol Andrei, Cântarea a 3-a, pe 4, 
iar din Canonul Sfântului ierarh Andrei, Cântarea a 6-a, pe 4. 


Prochimen, glasul al 7-lea: Drepţii să se bucure de izbânzile lor... 
Stih: Cântaţi Domnului cântare nouă, lauda Lui în Biserica celor cuvioşi. 


Apostolul, din Epistola către Efeseni (5, 8-19): Fraților, ca fii ai luminii să umblaţi 
(caută luni, în săptămâna I după Rusalii) 


Aliluia, glasul al 7-lea: 
Miluieşte-mă, Dumnezeule, după mare mila Ta. 
Stih: Nu mă lepăda de la faţa Ta şi Duhul Tău cel Sfânt nu-L lua de la mine. 


Evanghelia de la Luca, 6, 17-23: În vremea aceea a stat lisus la loc şes... (caută la 6 
decembrie) 


Chinonicul: Intru pomenire veşnică va fi dreptul şi de auzul rău nu se va teme. 
Sursa: 


http://sfantul-andrei-saguna.blogspot.com/p/slujba-sfantului-andrei-saguna.html 


http://www.sfintiromani.ro/ro/pagina/548/noiembrie_andrei_saguna_slujba.html 

Acatistul Sfântului ierarh Andrei Şaguna, mitropolitul Transilvaniei 

Mitropolitul lransilvanie! 


Editura Institutului Biblic și de Misiune Ortodoxă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 o e 


Rugăciuni şi Răspunsuri - Acatistul Sfântului ierarh Andrei Şaguna, mitropolitul 
Transilvaniei - 30 noiembrie: 
https://www.youtube.com/watch?v=cOrjPGIJc5I 


&&& 


Condacul 1 

Înţeleptului apărător al Ortodoxiei şi vrednicului păstor al Bisericii neamului româ- 
nesc, celui ce a fost trimis de Dumnezeu, în vremuri de restrişte, să fie povăţuitor 
iscusit al credincioşilor drept-măritori, cei necăjiţi şi întristaţi, Sfântului Andrei, 
mitropolitul Transilvaniei, să-i aducem laude ca unui nou apostol al lui Hristos, 
zicând: Bucură-te, Sfinte Andrei, înţelept ierarh al lui Hristos! 


Icosul 1 

Din fragedă copilărie ai dobândit învățătura cea mântuitoare a lui Hristos, Piatra 
cea din capul unghiului, pe care s-a zidit, în Duhul Sfânt, biserica făpturii tale. ar, 
când a binevoit Hristos, te-a aşezat, pe tine, Sfinte ierarhe Andrei, ca pe o piatră 
sfințită, la temelia Bisericii drept-măritoare a românilor ardeleni. Pentru aceasta îţi 
cântăm: 

Bucură-te, nespusă bucurie a Anastasiei, fericita mamă, care te-a născut; 

Bucură-te, dar de mult preţ, dăruit de Dumnezeu poporului român; 
Bucură-te, că la Botez ai primit numele Învierii; 

Bucură-te, că ai fost crescut în dreapta credinţă; 

Bucură-te, mădular cinstit al trupului tainic al lui Hristos; 
Bucură-te, cel întărit cu pecetea darului Sfântului Duh; 

Bucură-te, că din tinereţe iubitor de ştiinţă şi sfinţenie ai fost; 
Bucură-te, albină cuvântătoare care nectarul cunoştinţelor ai adunat; 
Bucură-te, floare pe care roua Duhului s-a aşezat; 

Bucură-te, cel ce crucea ai luat şi lui Hristos ai urmat; 

Bucură-te, candelă aprinsă din lumina Preasfintei Treimi; 
Bucură-te, pom care darurile Duhului Sfânt ai rodit; 

Bucură-te, Sfinte Andrei, înţelept ierarh al lui Hristos! 


Condacul al 2-lea 

Cu mintea luminată de Duhul Sfânt ai dobândit din cunoştinţele acestei lumi, dar 
mai ales pe cele mântuitoare ale Sfintelor Scripturi şi ale părinţilor celor de demult. 
Toate ca pe o moştenire nepreţuită le-ai păstrat şi, cu sârguință, în viaţa ta le-ai 
împlinit, cântând lui Dumnezeu: Aliluia! 


Icosul al 2-lea 

Nu de la oameni chemare primind, ci de la Dumnezeu, Sfinte ierarhe Andrei, prea 
fericite, rânduit ai fost să fu întâi-stătător al credincioşilor neamului tău din ţinutul 
Transilvaniei, care cu dragoste te-au primit, ca pe un izbăvitor al lor şi ca pe un 
călăuzitor către lumina cea neînserată a Împărăției Cerurilor, cântând: 

Bucură-te, cel întocmai la nume cu apostolul neamului nostru; 

Bucură-te, izbăvitorul poporului român din pătimirile lui; 

Bucură-te, purtătorul luminii lui Hristos în pământ transilvan; 

Bucură-te, apărătorul dreptei credinţe şi împlinitorul virtuților; 

Bucură-te, păstorul cel bun, întâi-stătător pe scaunul arhieresc al Sibiului; 
Bucură-te, povăţuitorul şi sprijinitorul celor curaţi cu inima; 

Bucură-te, părintele credinţei, aducător de nădejde credincioşilor; 

Bucură-te, sol al lui Hristos, care aduci pace pe pământ; 

Bucură-te, ierarhe care „unitatea Duhului întru legătura păcu” ai păzit; 

Bucură-te, slujitor „ajuns la măsura vârstei deplinătăţii lui Hristos”; 

Bucură-te, apostole, care „un Domn, o credinţă, un botez şi un Dumnezeu al tutu- 
ror” ai mărturisit; 

Bucură-te, că ardelenii sunt „pecetea apostoliei tale în Hristos”; 

Bucură-te, Sfinte Andrei, înţelept ierarh al lui Hristos! 


Condacul al 3-lea 

Munţii Carpaţi, care înconjoară ca o cetate Ardealul străbun, păstorit de tine, Sfinte 
Andrei, niciodată nu şi-au închis porțile pentru fraţii români, renăscuţi din apă şi 
din Duh, de aceeaşi mamă - Biserica drept-măritoare, una, sfântă, sobornicească şi 
apostolică. Pe toți i-ai povăţuit, după porunca lui Hristos, să se iubească unul pe 
altul şi să cânte: Aliluia! 


Icosul al 3-lea 

Ajungând, Sfinte ierarhe, întâi-stătător pe scaunul vlădicesc al Sibiului, ai împletit, 
mai întâi, credinţa cu fapta, pildă vie de trăire în Hristos făcându-te păstoriților tăi, 
ca, apoi, toată lucrarea ta, săvârşită spre lauda Preasfintei Treimi, să devină în- 
dreptar al Bisericii, spre folosul clerului şi al credincioşilor din vremea ta, dar şi al 
nostru, al celor care-ţi cinstim ostenelile, cântându-ţi unele ca acestea: 

Bucură-te, mare mitropolit al Transilvaniei; 

Bucură-te, cel ce temelia Ortodoxiei din Ardeal ai întărit; 

Bucură-te, cel ce cu sârguinţă în via Domnului ai lucrat; 

Bucură-te, că Bisericii îndreptar canonic de mare preţ ai lăsat; 

Bucură-te, cel care prima călăuză pastorală pentru clerul ortodox ai scris; 
Bucură-te, cel ce asemenea părinţilor, canoane şi rânduieli bisericeşti ai aşezat; 
Bucură-te, cel ce viaţa ta, în lumina Scripturilor, ţi-ai îndreptat; 

Bucură-te, cel ce „ştiind că zilele rele sunt, vremea ai răscumpărat”; 

Bucură-te, învăţător care în laude şi cântări duhovniceşti lui Dumnezeu I-ai litur- 
ghisit; 

Bucură-te, ostaş într-armat cu armele adevărului şi platoşa dreptăţii; 

Bucură-te, rugător fierbinte către Dumnezeu, pentru ca iubirea Lui în lume să pri- 
sosească; 

Bucură-te, Sfinte Andrei, înţelept ierarh al lui Hristos! 


Condacul al 4-lea 

Înălţatu-te-ai, Sfinte Andreie, păstorul cel sfinţit al Transilvaniei, nou Moise, pe 
muntele faptelor bune, osebindu-te de lucrurile lumeşti şi trecătoare, în lumina 
Duhului Sfânt fiind; de aceea Dumnezeu te-a insuflat să alcătuieşti îndreptătoare 
rânduieli Bisericii noastre, după care şi noi viaţa ne călăuzim, cântând lui Dumne- 
zeu: Aliluia! 


Icosul al 4-lea 

Ca şi pe Pavel, apostolul lui Hristos, aşa şi pe tine, părinte Andrei, nici primejdiile, 
nici prigonirile, nici amenințările cu moartea nu te-au despărțit de sfânta lucrare 
încredinţată ţie de Dumnezeu. Pentru aceasta, te lăudăm ca pe un mare apărător al 
Ortodoxiei şi ca pe un harnic lucrător în via Domnului, de unde ai smuls spinii şi 
pălămida semănate de vrăjmaşi, cântându-ţi, cu dragoste, unele ca acestea: 

Bucură-te, luceafăr răsărit spre izbăvirea neamului românesc; 
Bucură-te, că nimic nu te-a despărţit de dragostea lui Hristos; 
Bucură-te, orator luminat, care înţelepciunea acestei lumi ai nesocotit; 
Bucură-te, cel ce cu gândul la moarte şi la viaţa veşnică te-ai într-armat; 
Bucură-te, cuvânt auzit în Transilvania şi în toate ţinuturile româneşti; 
Bucură-te, solul păcii, care vesteşti dumnezeiasca pace a lui Hristos; 
Bucură-te, mustrătorul celor ce pe Hristos Îl necinstesc; 

Bucură-te, cel ce ai ştiut că „a vieţui este Hristos şi a muri câştig”; 
Bucură-te, chip, în care Hristos frumuseţea slavei Lui a zugrăvit; 
Bucură-te, sfeşnic cu lumina Ortodoxiei mărturisitoare împodobit; 
Bucură-te, locaş al Duhului Sfânt, de mireasmă duhovnicească umplut; 
Bucură-te, arhiereu a cărui „viaţă este ascunsă cu Hristos în Dumnezeu”; 
Bucură-te, Sfinte Andrei, înţelept ierarh al lui Hristos! 


Condacul al 5-lea 

Pe înțeleptul păstor, luminat de Duhul Sfânt, pe Andrei, ierarhul cel minunat al 
Ardealului, să-l cinstim în cântări duhovniceşti, pentru că ostaş neînfricat al lui 
Hristos s-a arătat, aducând pace cerească şi bună rânduială în Biserica drept-mă- 
ritoare; ctitor de cultură românească, inspirat tâlcuitor şi cunoscător al Sfintelor 
Scripturi, pe care le-a răspândit, aducând laudă lui Dumnezeu, cântarea: Aliluia! 


Icosul al 5-lea 

Precum odinioară Sfinţii trei ierarhi, Vasile, Grigorie şi loan, un duh şi un cuget 
aveau prin sfinţenia vieţii lor, aşa şi tu, părinte Andrei, nu ai pregetat nicicum să 
păstrezi unitatea de credinţă şi de lucrare cu Episcopia Râmnicului, păstorită de 
Sfântul ierarh Calinic de la Cernica, şi cu Episcopia Romanului, păstorită de epi- 
scopul Melchisedec, formând o troiță de Biserici Româneşti, altoită pe viţa Hristos. 
Pentru aceasta poporul cel bine credincios te-a cinstit, cântând împreună cu noi, 
unele ca acestea: 

Bucură-te, ctitor de biserici şi de viaţă şi limbă românească; 

Bucură-te, întemeietorul multor şcoli pentru fiii neamului tău; 

Bucură-te, glas răsunător care peste Carpaţi s-a auzit; 

Bucură-te, lumină pe care întunericul nu o a cuprins; 

Bucură-te, cel ce conştiinţa unităţii de neam ai trezit; 

Bucură-te, cunoscător şi tâlcuitor al Sfintelor Scripturi; 

Bucură-te, cel ce ai păstrat comuniunea cu ierarhii Ortodoxiei româneşti; 
Bucură-te, că „slujind oamenilor, ai slujit lui Dumnezeu”; 

Bucură-te, cel ce de grijă neamului tău ai purtat; 

Bucură-te, că prin vieţuirea ta curată, păcatul ai osândit; 

Bucură-te, că pururea în dragostea lui Hristos ai rămas; 

Bucură-te, că şi „mintea, şi trupul au slujit legii lui Dumnezeu”; 
Bucură-te, Sfinte Andrei, înţelept ierarh al lui Hristos! 


Condacul al 6-lea 

Chemarea ta ca arhipăstor în scaunul mitropolitan al Sibiului poporul cel bine 
credincios a simţit-o ca pe o lumină trimisă de la Dumnezeu şi aşezată în sfeşnic - 
ale cărei raze au strălucit în tot ţinutul românesc, mângâind suflarea neamului - pe 
care o înalță către lumina cea neînserată a dumnezeirii, cântând lui Dumnezeu: Ali- 
luia! 


Icosul al 6-lea 

Un trunchi cu trei ramuri al socotit, Sfinte Andrei, Ţările Româneşti. Pentru acea- 
sta, scrierile tale, de Duhul Sfânt luminate, s-au răspândit în toate laturile pămân- 
tului străbun, hrănind duhovniceşte pe cei de aceeaşi credinţă şi simţire, statorni- 
cind rânduieli între fiii neamului, care-ţi cântă aşa: 

Bucură-te, lumină aprinsă din raza luminii necreate a Preasfintei Treimi; 

Bucură-te, luminătorul poporului tău aflat în întuneric şi în umbra morţii; 
Bucură-te, cel ce te asemeni prin fapte apostolului Andrei, cel întâi chemat; 
Bucură-te, întemeietor de mitropolie, asemenea Sfântului Iachint de Vicina; 
Bucură-te, ctitor de limbă românească, asemeni Sfântului Varlaam al Moldovei; 
Bucură-te, monah-teolog cu înaltă cugetare, ca şi Sfântul Grigorie Dascălul al Ţării 
Româneşti; 

Bucură-te, propovăduitor al cuvântului mântuitor, asemenea Sfântului Antim Ivi- 
reanul din Ţara Românească; 

Bucură-te, apărător al Ortodoxiei, ca şi Sfântul mărturisitor Iosif al Maramureşu- 
lui; 

Bucură-te, rugător pentru neamul românesc, împreună cu Sfinţii Pahomie de la 
Gledin şi Calinic de la Cernica; 

Bucură-te, iscusit liturghisitor, întocmai cu Sfântul Dosoftei al Moldovei; 
Bucură-te, părinte al Ardealului, asemeni Sfinţilor ierarhi Ghelasie de la Râmeţ, lo- 
rest şi Sava; 

Bucură-te, nestemată de mult preţ din cununa de Sfinți ierarhi ai neamului româ- 
nesc; 

Bucură-te, Sfinte Andrei, înţelept ierarh al lui Hristos! 


Condacul al 7-lea 

Dacă ai primit toiagul păstoresc al înaltei slujiri arhiereşti, Sfinte Andrei, ai păzit 
turma cea cuvântătoare de lupii cei răpitori. Acest „toiag ţi-a fost reazem şi întă- 
rire” în ostenelile tale, iar „celor neascultători şi nestatornici, toiag de deşteptare şi 

cercetare”, împărțind astfel mila şi dreptatea în tot pământul Ardealului, cântând 
lui Dumnezeu: Aliluia! 


Icosul al 7-lea 

Sub mantia şi omoforul tău, ierarhe prea luminate, s-au adăpostit toți cei necăţiţi şi 
împovăraţi ai neamului românesc din Transilvania străbună. Copiilor le-ai fost 
învăţător, bătrânilor sprijinitor, orfanilor părinte, bolnavilor doctor, săracilor hră- 
nitor, dregătorilor povăţuitor, călugărilor şi preoților luminător, tuturor făcându-te 
toate, ca pe toţi să-i dobândeşti pentru Împărăţia lui Dumnezeu; pentru aceasta te 
lăudăm, cântându-ți: 

Bucură-te, cel ce eşti pecetea dreptei credinţe a românilor ardeleni; 

Bucură-te, pom cu felurite roade din care se hrănesc cei credincioşi; 

Bucură-te, mâna prin care Hristos binecuvântează pe cei curaţi cu inima; 

Bucură-te, miel trimis de Dumnezeu în mijlocul lupilor; 

Bucură-te, martor al lui Hristos, care ai înfruntat nedreptatea; 

Bucură-te, cel ce pe vrăjmaşi i-ai adus la cunoştinţa adevărului; 

Bucură-te, cel ce din „plinătatea lui Hristos ai dobândit har peste har”; 

Bucură-te, glasul celor fără de glas şi sprijinul celor fără de ajutor; 

Bucură-te, vistierie nesecată pentru cei săraci şi oropsiţi; 

Bucură-te, pildă celor ce vor să urmeze lui Hristos spre dobândirea Vieţii veşnice; 
Bucură-te, părinte milostiv celor smeriţi şi îndelung răbdător cu cei rău voitori; 
Bucură-te, slujitor cu deplină înţelepciune, în credinţă, în iubire şi în sfinţenie; 
Bucură-te, Sfinte Andrei, înţelept ierarh al lui Hristos! 


Condacul al 8-lea 

Dumnezeule, cel ce eşti fără de început şi locuieşti în lumina cea neînserată, de 
unde priveşti spre cei smeriţi şi curaţi cu inima, atunci când ai binevoit, chemat-ai 
la Tine pe prietenul Tău, Andrei, cel încărcat de virtuţi, căruia i-ai zis: „Bine, slugă 
bună şi credincioasă, peste puţine ai fost pus, peste multe te voi pune; intră întru 
bucuria Domnului tău”, îngerii cântându-Ți: Aliluia! 


Icosul al 8-lea 

Mare întristare a pricinuit poporului bine credincios plecarea ta din această lume, 
vrednicule slujitor al lui Hristos, Sfinte Andrei! Dar, simțind că sufletul tău încăr- 
cat de roadele Duhului a fost aşezat în Raiul desfătării, s-a mângâiat şi a dat slavă 
lui Dumnezeu. Apoi, aşezându-ţi trupul în mormânt nou, la Răşinari, a cântat laude 
ca acestea: 

Bucură-te, sfinte, cel ce ai sfinţit cu trupul tău pământul străbun; 

Bucură-te, bob de grâu, în aşteptarea învierii, în pământ îngropat; 

Bucură-te, cel ce în ceruri comoara agonisită în viaţa de pe pământ ai aflat; 

Bucură-te, cel ce pururea faţa lui Hristos, oglindindu-se în chipul tău, o vezi; 
Bucură-te, că Hristos, în chipul tău şi în faptele tale, S-a recunoscut; 
Bucură-te, cel ce în soborul arhiereilor mărturisitori ai fost rânduit; 
Bucură-te, că din potirul binecuvântat de Arhiereul cel Veşnic te împărtăşeşti; 
Bucură-te, cel ce te desfătezi în iubirea cea nemărginită a lui Hristos; 
Bucură-te, mijlocitor către Preasfânta Treime, întreit strălucitoare; 

Bucură-te, cel căruia Dumnezeu 1-a descoperit din tainele Sale; 

Bucură-te, sălaş de harul Dumnezeiescului Duh sfințit; 

Bucură-te, vistieria Sfintei Treimi, pricinuitoarea veşnicelor bunătăţi; 
Bucură-te, Sfinte Andrei, înţelept ierarh al lui Hristos! 


Condacul al 9-lea 

Tu, Doamne, Dumnezeule, cel ce eşti necuprins de gând, nevăzut, neajuns, puru- 
rea fiind şi Acelaşi fiind, ai chemat la ceruri pe Sfântul Andrei, cel ce întru răbdare 
s-a ostenit să urce treptele desăvârşirii către asemănarea cu Tine, Creatorul tuturor, 
ca să-l aşezi în soborul ierarhilor, pentru a-Ți cânta: Aliluia! 


Icosul al 9-lea 

Sfinte al lui Dumnezeu, Andrei, păstorul cel bun şi vrednic între mitropoliţii 
Ardealului, după trecerea ta la veşnicele locaşuri, poporul credincios te-a cinstit ca 
pe un mare apărător al Bisericii Ortodoxe şi cârmuitorul lui duhovnicesc, care l-ai 
condus către limanurile mântuirii cu învăţăturile şi rânduielile statornicite de tine. 
De aceea te cinstim, zicând aşa: 

Bucură-te, cel ce pururea în conştiinţa neamului nostru ai rămas; 

Bucură-te, cel ce la Altarul ceresc pe cei ce te cinstesc îi pomeneşti; 

Bucură-te, izvor sfințit de Hristos, din care curge mierea învăţăturii duhovniceşti; 
Bucură-te, vistierie de taină, în care Dumnezeu păstrează mană cerească; 
Bucură-te, far strălucitor, prin care Hristos trimite lumină pe pământ; 

Bucură-te, acoperământ ceresc, sub care se adăpostesc credincioşii; 

Bucură-te, comoară de mult preţ a credincioşilor ortodocşi; 

Bucură-te, că, în ceruri, prieten şi casnic al lui Dumnezeu te-ai făcut; 

Bucură-te, cel ce laudă Dumnezeului celui minunat întru Sfinţu Săi cânţi; 
Bucură-te, rugătorule fierbinte pentru fiii Bisericii strămoşeşti; 

Bucură-te, că lucrările tale au stat la temelia renașterii culturii neamului românesc; 
Bucură-te, floare rară, udată de roua Duhului Sfânt; 

Bucură-te, Sfinte Andrei, înţelept ierarh al lui Hristos! 


Condacul al 10-lea 
Unitatea în duh cu ierarhii de acelaşi neam şi de aceeaşi credinţă, în iubirea lui Hri- 
stos, pe care ai dobândit-o pe pământ, s-a desăvârşit în ceruri, pentru că iubirea nu 

cade niciodată. Bucurându-te, Sfinte Andrei, de desfătarea veşnicelor bunătăţi, tri- 
mite-ne şi nouă gândul unităţii de neam şi de credinţă, ca să putem cânta împreună 
cu tine: Aliluia! 


Icosul al 10-lea 

Scrierile tale, sfinte ierarhe, au statornicit dreapta credință a Bisericii lui Hristos, 
îndepărtând eresurile şi dezbinările între frați. Tâlcuite pe înţelesul tuturor credin- 
cioşilor, Sfintele Scripturi au adus lumină în toate Ţările Româneşti, iar Pravila 
bisericească alcătuită de tine a călăuzit vieţuirea creştină a neamului nostru. Pentru 
aceasta, după cuviinţă, îţi cântăm: 

Bucură-te, dascăl inspirat care dreapta învăţătură ai propovăduit,; 

Bucură-te, povăţuitor iscusit care pe credincioşi la mântuire ai călăuzit; 

Bucură-te, sfințit arhipăstor care binecuvântare de la Dumnezeu ai adus; 

Bucură-te, cetăţean al cerului, aşezat în soborul ierarhilor; 

Bucură-te, bucuria îngerilor şi nădejdea credincioşilor; 

Bucură-te, cunoscător şi împlinitor al cuvintelor vieţii; 

Bucură-te, suflet încărcat de roade, răsădit în grădina Raiului; 

Bucură-te, om ceresc şi cu suflet dumnezeiesc, iubit de Hristos; 

Bucură-te, cel ce bune aşezăminte Bisericii strămoşeşti ai lăsat; 

Bucură-te, cel ce împreună cu îngerii laudă Preasfintei Treimi aduci; 

Bucură-te, crin înflorit pe veşnicie, sădit în grădina Edenului; 

Bucură-te, prieten al lui Dumnezeu şi frate al nostru; 

Bucură-te, Sfinte Andrei, înţelept ierarh al lui Hristos! 


Condacul al 11-lea 

De multe ori, Sfințite părinte Andrei, ai îngenunchiat, asemenea lui Solomon, 
înaintea locaşurilor de închinare pe care le-ai zidit şi le-ai sfințit, rugând pe 
Domnul slavei să locuiască şi să privească cu ochi milostiv pe cei ce se roagă cu 
credinţă întru ele. Acum, fiind în ceruri, îngenunchezi înaintea scaunului de Heru- 
vimi şi de Serafimi al Preasfintei Treimi şi te rogi să trimită îndurările şi milele 
Sale peste cei ce păstrează dreapta credinţă şi cântă lui Dumnezeu: Aliluia! 


Icosul al 11-lea 

Nenumărate fapte luminate şi virtuţi alese ai împlinit pe pământ, Sfinte Andrei, dar 
minunea care-ţi încununează chipul este aceea că prin harul lui Dumnezeu, ai refă- 
cut unitatea de neam şi de credinţă a poporului român bine credincios, nesocotit şi 
umilit de străini. Pentru aceasta îţi cântăm, ca unui mare ierarh al neamului româ- 
nesc: 

Bucură-te, străjer neclintit la altarul Patriei străbune; 

Bucură-te, că mormântul tău din Răşinari ocroteşte glia strămoşească; 

Bucură-te, oştean apărător al candelei credinţei curate a neamului românesc; 
Bucură-te, ctitorul multor lăcaşuri de închinare în Transilvania; 

Bucură-te, auroră luminoasă care se întinde peste toate provinciile româneşti; 
Bucură-te, veghetor asupra comorilor spirituale ale poporului român; 
Bucură-te, ocrotirea celor ce viețuiesc în curăţie şi înfrânare; 

Bucură-te, toiagul lui Dumnezeu pentru îndreptarea celor potrivnici; 
Bucură-te, cel ce insufli dregătorilor gânduri bune pentru Biserică şi neam; 
Bucură-te, cel ce umpli de bunătăţi cămările familiilor cu mulţi copii; 
Bucură-te, călăuzitorul tinerilor şi reazemul bătrânilor; 

Bucură-te, cel ce aduni pe cei risipiţi şi afli pe cei rătăciţi; 

Bucură-te, Sfinte Andrei, înţelept ierarh al lui Hristos! 


Condacul al 12-lea 

Sfinte ierarhe al lui Hristos, Andrei roagă-te lui Dumnezeu să se împlinească cere- 
rile de folos ale tuturor celor ce cinstim cu dragoste numele tău; că, deşi ca oameni 
am greşit, prin tine ne-am dobândit de la Mântuitorul sufletelor iertare şi multă 
milă, ca să ne învrednicim a cânta Preasfintei Treimi, cu îngerii, cântarea: Aliluia! 


Icosul al 12-lea 

Doamne, Dumnezeul nostru, pentru rugăciunile vrednicului Tău Slujitor, An- 
drei, cel mare şi sfânt, păstorul Transilvaniei binecuvântate de Tine, caută din 
înălțimea sfântului Tău lăcaş şi revarsă asupra inimilor fraţilor noştri români de 
pretutindeni o picătură din harul Tău, ca să laude pe Sfinţitul Tău ierarh, zi- 
când: 

Bucură-te, Sfinte Andrei, cel ce te rogi pentru unitatea poporului român; 

Bucură-te, cel ce eşti doctorul celor bolnavi şi oropsiţi; 

Bucură-te, cel ce aduni în staul oile cele rătăcite; 

Bucură-te, că slobozeşti pe cei bântuiţi de duhuri necurate; 

Bucură-te, apărătorul orfanilor şi ocrotitorul văduvelor; 

Bucură-te, aducătorul de libertate celor din închisori şi prigoniri; 

Bucură-te, izvor, din care curge milostivirea lui Dumnezeu spre noi; 

Bucură-te, că împlineşti rugăciunile folositoare celor ce aleargă la tine; 

Bucură-te, lauda şi ocrotitorul cetăţii Sibiului; 

Bucură-te, ajutătorul celor ce doresc să fie fu ai luminii; 

Bucură-te, cel ce aduci pacea lui Hristos în Biserica drept-măritoare; 

Bucură-te, nădejdea noastră, când ne vom întâlni cu Hristos; 

Bucură-te, Sfinte Andrei, înţelept ierarh al lui Hristos! 


Condacul al 13-lea (de trei ori) 

O, Sfinte ierarhe Andrei, arhiereul lui Hristos, vrednic slujitor al Mitropoliei Tran- 
silvaniei, învățătorul cel duhovnicesc al bine credincioşilor români, apărătorul ne- 
înfricat al Ortodoxiei, cel ce ai fost prea mărit de Dumnezeu în ceruri, pentru mul- 
țimea faptelor bune şi pentru povăţuirile tale lăsate moştenire nouă, fu rugătorul 
nostru înaintea scaunului Preasfintei Treimi, ca să ne scape de orice necaz, nevoie 
şi strâmtorare, pe noi, cei ce săvârşim sfântă pomenirea ta, şi să ne mântuiască 
atunci când vom fi chemaţi din lumea aceasta în cea veşnică, unde îngerii cântă fă- 
ră încetare: Aliluia! 


După aceea se zic iarăşi: 


Icosul 1 

Din fragedă copilărie ai dobândit învăţătura cea mântuitoare a lui Hristos, Piatra 
cea din capul unghiului, pe care s-a zidit, în Duhul Sfânt, biserica făpturii tale. Iar, 
când a binevoit Hristos, te-a aşezat, pe tine, Sfinte ierarhe Andrei, ca pe o piatră 
sfințită, la temelia Bisericii drept-măritoare a românilor ardeleni. Pentru aceasta îţi 
cântăm: 

Bucură-te, nespusă bucurie a Anastasiei, fericita mamă, care te-a născut; 

Bucură-te, dar de mult preţ, dăruit de Dumnezeu poporului român; 

Bucură-te, că la Botez ai primit numele Învierii; 

Bucură-te, că ai fost crescut în dreapta credinţă; 

Bucură-te, mădular cinstit al trupului tainic al lui Hristos; 

Bucură-te, cel întărit cu pecetea darului Sfântului Duh; 

Bucură-te, că din tinereţe iubitor de ştiinţă şi sfinţenie ai fost; 

Bucură-te, albină cuvântătoare care nectarul cunoştinţelor ai adunat; 

Bucură-te, floare pe care roua Duhului s-a aşezat; 

Bucură-te, cel ce crucea ai luat şi lui Hristos ai urmat; 

Bucură-te, candelă aprinsă din lumina Preasfintei Treimi; 

Bucură-te, pom care darurile Duhului Sfânt ai rodit; 

Bucură-te, Sfinte Andrei, înţelept ierarh al lui Hristos! 


Condacul 1 

Înţeleptului apărător al Ortodoxiei şi vrednicului păstor al Bisericii neamului ro- 
mânesc, celui ce a fost trimis de Dumnezeu, în vremuri de restrişte, să fie povăţui- 
tor iscusit al credincioşilor drept-măritori, cei necăjiţi şi întristaţi, Sfântului An- 
drei, mitropolitul Transilvaniei, să-i aducem laude ca unui nou apostol al lui Hris- 
tos, zicând: Bucură-te, Sfinte Andrei, înţelept ierarh al lui Hristos! 


Apoi se zice această: 

Rugăciune 


Sfinte ierarhe Andrei - păstorul cel bun al Ardealului, luminătorul şi dascălul drept- 
măritorilor creştini ai Bisericii lui Hristos, neînfricat apărător al Ortodoxiei, care ai 
risipit întunericul eresurilor, înţelept teolog al adevărului mântuitor, cunoscător şi 
tâlcuitor al Sfintelor Scripturi, lumină aprinsă din lumina lui Hristos, apostol trimis 
de Dumnezeu în ţinuturile pământului transilvan să ocroteşti oile cele cuvântătoare 
ale neamului tău, asuprite de cei de alte seminţii, cel ce ai statornicit rânduieli noi 
pentru Biserica strămoşească, minte luminată de Duhul Sfânt care a pătruns în 
adâncurile tainelor dumnezeieşti, părinte al părinţilor, care ai strălucit ca o lumină 
în sfeşnic, pe care întunericul nu a cuprins-o, iubitor al ştiinţei de carte, dascăl şi 
luminător al tinerilor neamului tău - ascultă-ne în ceasul acesta, pe noi, cei ce cin- 
stim numele tău şi dorim să ne adăpăm din izvorul cel nesecat al înţelepciunii tale! 


Fii rugător fierbinte la Preamilostivul Dumnezeu pentru poporul român drept-cre- 
dincios! Prin mijlocirea ta, apără oraşele şi satele ţării noastre de foamete, de 
furtuni năprasnice, de cutremure, de boli şi de răni aducătoare de moarte, de neîn- 
țelegeri între fraţi, de năvălirea altor neamuri asupra noastră şi de războiul cel 
dintre noi. Trimite de la Dumnezeu, peste ţinuturile unde se prea măreşte numele 
Preasfintei Treimi, închinat în Trei Ipostasuri, binecuvântare şi pace cerească, iar 
creştinilor drept-măritori le ajută să rămână mădulare în parte ale Trupului tainic al 
Mântuitorului Hristos. 

Întăreşte, prin puterea Duhului Sfânt, pe toţi fiii şi fiicele Bisericii noastre să ţină 
aprinsă în sufletele lor candela credinţei, să nu piardă nădejdea mântuirii şi să ră- 
mână în dragostea lui Hristos până în sfârşit. Prin lucrarea Celui de Sus, insuflă 
asupra tinerilor noştri duhul înţelepciunii şi al înţelegerii, care povăţuieşte pe calea 
cea dreaptă, pentru ca prin înţelepciune, viaţă bună şi dreaptă credinţă să fie ei bu- 
curie părinților, întărire Bisericii şi ţării. 


Apără, sfinte ierarhe, prin rugăciunile tale, pe cei fără de ajutor, bolnavilor le dă 
vindecare, săracilor şi celor oropsiţi, hrană şi adăpost; căsniciile le întăreşte, pe 
bătrâni şi pe neputincioşi sprijină-i, conducătorilor neamului şi celor din înalte dre- 
gătorii înţelepciune, dreaptă socoteală, gânduri bune pentru Biserica lui Hristos le 
dăruieşte. Pe cei rătăciţi îi întoarce şi-i împreună cu sfânta, soborniceasca şi apo- 
stolească Biserică a lui Hristos, iar pe noi, pe toţi, ne călăuzeşte pe calea care duce 
spre Împărăţia Cerurilor, unde să ne împărtăşim, împreună cu tine, de bunătăţile 
cele veşnice, prea mărind pe Tatăl, pe Fiul şi pe Sfântul Duh, Treimea cea nedes- 
părțită, în vecii vecilor. Amin. 

Imnografie 


Condacul Sfântului ierarh Andrei Șaguna, mitropolitul Transilvaniei (glasul al 8- 
lea): Apărătorului Ortodoxiei și păstorului care a fost trimis de Dumnezeu popo- 
rului nostru să îndrume pe credincioşi în vremuri de restriște, Sfântului Andrei mi- 
tropolitul "Transilvaniei să-i aducem laude ca unui apostol, zicând: Bucură-te, Sfin- 
te Andrei înţeleptule, ierarh al lui Hristos. 


Troparul Sfântului ierarh Andrei Șaguna, mitropolitul Transilvaniei: Apărător în- 
ţelept al românilor ortodocşi, păstor cărturar al Transilvaniei şi mare chivernisitor 
al vieţii bisericeşti, Sfinte ierarhe Andrei, roagă-te lui Hristos Dumnezeu să mân- 
tuiască sufletele noastre. 


(Video) Troparul Sfântului ierarh Andrei Şaguna, mitropolitul Transilvaniei (30 
noiembrie) - Interpret: Otilia Simeria: 
https://doxologia.ro/cantari/video-troparul-sfantului-ierarh-andrei-saguna-mitropolitul- 


transilvaniei-30-noiembrie 
ste ste ste 


(Video) Pr. Constantin Necula - Andrei Şaguna - mitropolitul sfânt al ardelenilor: 
https://doxologia.ro/video-pr-constantin-necula-andrei-saguna-mitropolitul-sfant-al- 


ardelenilor 

2 oo 


Sfântul ierarh Andrei Şaguna, mitropolitul Transilvaniei - Slujba şi acatistul. Argu- 
mente pentru canonizare: 


https://www.academia.edu/111024546/Sf% C3% A2ntul_ierarh_Andrei_% C5 9 9Eaguna_m 
itropolitul_Transilvaniei_Slujba_9% C5%9Fi_acatistul_Argumente_pentru_canonizare 


https://archive.org/details/slujba-si-ac.-sf.-andrei 


https://www.slideshare.net/steaemy1/sfntul-ierarh-andrei-aguna-mitropolitul-transilvaniei- 
slujba-i-acatistul-argumente-pentru-canonizare 

Vieţile Sfinţilor - Viaţa Sfântului ierarh Andrei Şaguna, mitropolitul 
Transilvaniei 


La sfârşitul păstoririi sale, în Arhiepiscopia Sibiului existau aproximativ 800 de 
şcoli „poporale”, un gimnaziu cu 8 clase la Braşov, o şcoală reală-comercială la 
Braşov, un gimnaziu cu 4 clase la Brad. La îndemnul lui s-au tipărit peste 25 de 
manuale şcolare, unele în mai multe ediţii. La Sibiu cursurile de teologie au fost 
ridicate de la 6 luni la un an, iar în 1853 a înfiinţat un Institut teologic-pedagogic 
cu două secţii, cumpărând câteva case pentru nevoile şcolii şi internatului. Pentru 
studenţii teologi şi preoţi a tipărit un număr însemnat de manuale didactice, lucrate 
de el însuşi sau de profesorii Institutului. 


Mitropolitul Şaguna Andrei (din botez Anastasie) a fost mitropolit al Ardealului 
(de origine aromână). S-a născut la 20 decembrie 1808 (1 ianuarie 1809 st. n.) în 
Mişcolţ, în Ungaria şi a trecut la Domnul la 16/28 iunie 1873 în Sibiu 
(înmormântat în Răşinari). 


Studiile gimnaziale la Mişcolţ şi Pesta (abs. 1826), superioare - de Filosofie şi 
Drept - la Universitatea din Pesta (1826-1829) şi de Teologie la Seminarul ortodox 
din Vârşeţ (1829-1832). 

După terminarea studiilor teologice, a intrat la mănăstirea sârbească Hopovo, unde 
a fost tuns în monahism, sub numele Andrei (24 octombrie 1833) şi hirotonit 
ierodiacon (februarie 1834); profesor la Seminarul Teologic din Carloviţ şi secretar 
al „Consistoriului arhidiecezan” de acolo (din 1834), ieromonah (29 iunie 1837), 
protosinghel, „asesor' (consilier) mitropolitan şi «administrator' (locţiitor) de 
egumen la mănăstirile lazac (1838), apoi la Beşenovo (1841); arhimandrit şi 
egumen la mănăstirile Hopovo (1842), apoi la Covil (1845); după 18 a 
funcționat un timp ca profesor la secția română a Seminarului Teologic din Vârşeţ 
ŞI „asesor” al Consistoriului de acolo. 


La 15/27 iunie 1846 numit „vicar general' al Episcopiei Ardealului, cu sediul la 
Sibiu; la 2 decembrie 1847 ales episcop (recunoscut la 5 februarie 1848, hirotonit 
la Carloviţ la 18/30 aprilie 1848); la 12/24 decembrie 1864 numit arhiepiscop şi 
mitropolit al reînfunţatei Mitropolii a Ardealului cu reşedinţa în Sibiu. 


Ca episcop, a militat pentru restaurarea vechii Mitropolii a Ardealului, prin 
numeroase memorii înaintate Curţii din Viena, patriarhului ortodox sârb şi 
Congresului naţional-bisericesc sârb din Carloviţ, prin sinoadele eparhiale - 
formate din clerici şi mireni - convocate la Sibiu în 1850, 1860 şi 1864. 


După reînfiinţarea Mitropoliei (1864), cu două eparhii sufragane - la Arad şi 
Caransebeş - a convocat un Congres naţional-bisericesc al românilor ortodocşi din 
întreaga Mitropolie, la Sibiu (septembrie-octombrie 1868), care a aprobat Statutul 
Organic al Bisericii Ortodoxe Române din Transilvania (sancţionat de autoritatea 
de stat la 28 mai 1869), după care s-a condus Biserica Ortodoxă din Transilvania şi 
Banat până în 1925. Principiile fundamentale ale acestui statut - autonomia faţă de 
stat şi sinodalitatea, adică participarea laicilor (2/3) alături de clerici (1 / 3 ) la 
conducerea treburilor bisericeşti - au stat la baza Statutului de organizare a întregii 
Biserici Ortodoxe Române din 1925 şi a celui din 1948. 


Pe tărâm cultural, a organizat învăţământul primar şi mediu ortodox românesc din 
Transilvania, punându-l sub îndrumarea Bisericii; preoţii parohi erau directori ai 
şcolii „poporale” din parohia lor, protopopii „inspectori” ai şcolilor din „tractul! 
lor, iar episcopul (sau arhiepiscopul), „inspector suprem” al şcolilor din întreaga 
eparhie, principii înscrise şi în Statutul Organic. La sfârşitul păstoririi sale, în 
Arhiepiscopia Sibiului existau aproximativ 800 de şcoli „poporale”, un gimnaziu 
cu 8 clase la Braşov (înfiinţat în 1850), o şcoală reală-comercială (din 1869) la 
Braşov, un gimnaziu cu 4 clase la Brad (din 1868). 

La îndemnul lui s-au tipărit peste 25 de manuale şcolare, unele în mai multe ediții 
(de Sava Popovici Barcianu, loan Popescu, Zaharia Boiu ş.a). La Sibiu cursurile de 
teologie au fost ridicate de la 6 luni la un an (1846), iar în 1853 a înfiinţat un 
Institut teologic-pedagogic cu două secţii: teologică (doi, apoi trei ani de studii) şi 
pedagogică (doi, apoi trei ani de studii), cumpărând câteva case pentru nevoile 
şcolii şi internatului, pentru studenţii teologi şi preoţi a tipărit un număr însemnat 
de manuale didactice, lucrate de el însuşi sau de profesoru Institutului; a trimis 
numeroşi tineri la studii de specializare la Universitățile din Austria şi Germania, 
cu burse oferite din fondurile şi fundaţiile create de el. 


A avut un rol decisiv la, întemeierea şi organizarea „Asociaţiunii transilvane pentru 
literatura română şi cultura poporului român” (Astea), fiind primul ei preşedinte 
(1861-1866); a inițiat ziarul „Telegraful Român” (ianuarie 1853), care apare până 
azi. 


Ca „om politic”, a îndeplinit un rol de seamă în perioada 1848-1849: preşedinte al 
Adunării Naţionale româneşti de pe Câmpia Libertăţii de la Blaj din 3/15 mai 
1848, delegat de Adunare să prezinte revendicările româneşti împăratului Austriei, 
la Innsbruck şi Viena, apoi Guvernului din Pesta. În anii următori - fie singur, fie 
cu alți delegaţi ai românilor - a prezentat în mai multe rânduri memorii către 
împărat, cu doleanţele naţiunii române; după 1860 a fost membru în Senatul 
imperial din Viena, între 1863-1865 deputat în Dieta Transilvaniei, copreşedinte al 
Conferinţei naţionale-politice a românilor (1861) şi al Congresului național al 
românilor (1863), ambele la Sibiu; după crearea statului dualist austro-ungar 
(1867), a fost mentorul direcției „activismului' în viaţa politică a românilor 
transilvăneni. Îndrumător şi sprijinitor al preoţimii şi al credincioşilor, ctitor al 
bisericii din Guşteriţa, lângă Sibiu; membru de onoare al Societății Academice 
Române (1871), preşedinte de onoare al Societăţii „ Transilvania” din Bucureşti. 

Sinaxar - Pomenirea Sfântului ierarh Andrei, mitropolitul Ardealului 


Îl ITROPOLITUL 
TRANSILVANIEI 


SF. lea. 
ANDREI ȘAGUNA 


Întru această zi, pomenirea Sfântului ierarh Andrei, mitropolitul Ardealului 


În veacul al XVIII-lea, mulți „vlahi” sau „aromâni” din Peninsula Balcanică 
(Grecia, Albania, Macedonia, Kosovo de azi) din cauza stăpânirii turceşti (care îi 
silea să treacă la islamism) şi-au părăsit locurile natale şi s-au refugiat în câteva ţări 
creştine, care pe atunci făceau parte din Imperiul austriac sau „al habsburgilor”: 
Austria, Ungaria, Transilvania, Slovacia şi o parte din Polonia. Printre cei refugiați 
atunci s-au numărat şi familiile Şaguna şi Muciu, bunicii viitorului ierarh, a cărui 
sfântă pomenire o facem azi, care s-au aşezat ca negustori în oraşul Mişcolţ, în 
nord-estul Ungariei, ei numărându-se printre ctitorii unei monumentale biserici din 
acel oraş, care astăzi mai are puţini credincioşi de lege ortodoxă. 


Acolo s-a născut copilul Anastasie Şaguna, cu puţine zile înainte de Crăciunul 
anului 1808. Tatăl său, nepriceput în ale negustoriei şi-a pierdut averea şi s-a 
înrolat în armată, dar după câţiva ani a murit. Înfruntând mari lipsuri materiale, 
sprijinită de rude mai înstărite, vrednica mamă Anastasia Şaguna, născută Muciu, 
şi-a crescut în credinţa ortodoxă cei trei copii orfani: Evreta (devenit negustor), 
Ecaterina şi Anastasie. Cel mai mic, fiul dăruit de Dumnezeu cu mintea iscusită şi 
dragoste de carte, a fost dat la învăţătură la cele mai bune şcoli ale timpului: şcoala 
primară „greco-valahă” din Mişcolţ, întreţinută de parohia aromânească de acolo, 
gimnaziul „inferior” din Mişcolţ, gimnaziul „superior” (liceul) din Pesta (azi 

Budapesta), apoi la Universitatea din acel oraş, unde a făcut studii strălucite de 
Filozofie şi Drept. 


I se deschidea în faţă o frumoasă carieră de avocat, judecător sau profesor, dar la 
îndemnul evlavioasei sale mame, tânărul Anastasie a plecat la Vârşeţ (în Banatul 
sârbesc de azi) şi s-a înscris la Seminarul teologic româno-sârb de acolo. Iar după 
trei ani de învăţătură şi-a îndreptat paşii spre mănăstirea sârbească Hopovo, unde, 
după un an de „noviciat”, în ziua de 24 octombrie 1833, deci înainte de a fi 
împlinit 25 de ani, a fost călugărit sub numele de Andrei. Era un călugăr învăţat, cu 
studii de drept, filozofie şi teologie, bun cunoscător al limbilor română (inclusiv 
dialectul aromân), maghiară, germană, sârbă, greacă, latină şi slavonă. 


Apreciat de ierarhii ortodocşi sârbi, a activat în cadrul Mitropoliei de la Carloviţ, 
timp de 13 ani, ca secretar, asesor (consilier) mitropolitan, ca profesor de seminar 
şi ca egumen la patru mănăstiri sârbeşti (lazak, Beşenovo, Hopovo şi Covil). 


În vara anului 1846 mitropolitul de la Carloviţ l-a numit „vicar general” al 
Episcopiei româneşti vacante a Transilvaniei, cu sediul la Sibiu; în decembrie 1847 
„soborul” protopopilor ardeleni l-a propus ca episcop, fiind confirmat de Curtea 
imperială din Viena şi hirotonit arhiereu de către mitropolitul din Carloviţ în 
Duminica 'Tomii din anul 1848. Chiar în ziua hirotonirii a plecat spre Sibiu, unde 
izbucnise revoluţia românească. 


S-a implicat direct şi cu multă dăruire în toate acțiunile care urmăreau 
„emanciparea” românilor, pe primul loc fiind recunoaşterea lor ca „naţiune” egală 
în drepturi cu maghiarii, saşii şi secuii şi desfiinţarea iobăgiei. A fost o 
copreşedinte al Adunării naționale româneşti de la Blaj din 3/15 mai 1848, care l-a 
ales preşedinte al comitetului permanent al românilor, cu sediul la Sibiu, un fel de 
guvern provizoriu; a fost delegat în două rânduri să prezinte revendicările 
româneşti la curtea imperială din Viena. De aceea a fost considerat, pe bună 
dreptate, ca „diplomatul” revoluţiei româneşti, alături de teoreticianul sau 
ideologul ei Simion Bărnuţiu şi conducătorul de oşti populare Avram Iancu. Mai 
târziu, a fost membru în Dieta din Pesta, membru în Senatul imperial din Viena, 
preşedinte al unor Conferinţe naţional-politice româneşti care s-au întrunit la Sibiu 
şi Alba Iulia. Peste tot a susținut şi apărat cu demnitate drepturile legitime ale 
românilor ardeleni. 


În acelaşi timp, Andrei Şaguna a luptat cu mult curaj, timp de 15 ani, pentru ieşirea 
Bisericii româneşti din Ardeal de sub jurisdicţia Mitropoliei sârbeşti de la Carloviţ, 
sub care a fost aşezată în mod abuziv de Curtea imperială de la Viena. Lupta lui a 

fost încununată de izbândă în decembrie 1864, când s-a aprobat restaurarea vechii 
Mitropolii a Ardealului (desfiinţată în 1701 de autorităţile de stat de atunci), iar 
Andrei Şaguna a devenit arhiepiscop al Sibiului şi mitropolit al românilor din 
Ardeal, Banat şi „părțile de vest” (Crişana). EI a întocmit apoi o lege de organizare, 
cunoscută sub numele de Statutul organic, aprobată de un Congres național- 
bisericesc în anul 1868, prin care se prevedea autonomia Bisericii sale faţă de stat, 
dar şi participarea laicilor la conducerea vieţii bisericeşti, în probleme 
administrative şi economice. Biserica din Ardeal s-a condus după acest statut până 
în anul 1925, dar principiile lui de bază s-au păstrat şi în Statutele următoare până 
azi. 


Mitropolitul Andrei a fost un adevărat „ctitor” al culturii româneşti din Ardeal, un 
adevărat „ministru al culturii şi învăţământului”. 


= EI a reorganizat vechea şcoală teologică de la Sibiu (existentă din 1786) ca 
un Institut teologic-pedagogic, cu două „secţiuni, în care se pregăteau 
viitorii preoți, dar şi învățătorii celor aproximativ 500 de şcoli primare din 
Ardeal, îndrumate de Biserică (mai mult de jumătate fiind înființate în 
timpul lui Șaguna). 

= Tot el (impreună cu protopopul lon Popasu) a întemeiat Gimnaziul cu opt 
clase din Braşov (actualul Colegiu „Andrei Şaguna "), un Gimnaziu la Brad, 
în jud. Hunedoara, o şcoală „reală-comercială ” în Braşov, a iniţiat cursuri 
pentru neştiutorii de carte în fiecare parohie. 

= La Sibiu a înfiinţat o „tipografie diecezană”, în 1850, în care s-a tipărit 
ziarul „Telegraful Român” (din ianuarie 1853 până azi, în mod 
neîntrerupt), „ Calendarul” eparhial (numit azi „Îndrumătorul bisericesc”, 
din 1852 până azi), o serie de manuale pentru şcolile primare, dar şi 
manuale pentru învățământul teologic (unele scrise de el însuşi), toate 
cărţile de slujbă, unele în mai multe ediţii, o nouă ediţie a Bibliei, în 1856- 
1858 şi multe altele. 

— Tot Şaguna a fost acela care a obținut acordul autorităţilor pentru 
înființarea Asociaţiunii transilvane pentru literatura şi cultura poporului 
român (Astra), al cărui preşedinte a fost timp de şase ani (desfiinţată de 
autorităţile comuniste în 19458, readusă la viaţă în 1990). 

=> A acordat burse, din fondurile Arhiepiscopiei, unor tineri care urmau studii 
gimnaziale şi universitare, din rândul cărora s-a format elita intelectuală a 
Ardealului de altădată. 

Sub raport economic, trebuie să spunem că el a cumpărat actuala reşedinţă 
mitropolitană din Sibiu şi câteva clădiri din apropiere pentru Institutul teologic- 
pedagogic şi alte imobile. Tot el a ctitorit biserica din Guşteriţa (azi cartier al 
Sibiului) şi a îndemnat preoţii şi credincioşii să contribuie cu bani şi braţele la 
ridicarea unor biserici şi clădiri şcolare. 


Intenţiona să zidească o catedrală în Sibiu, dar nu a reuşit să strângă banii necesari 
pentru începerea lucrărilor, De aceea, slujea în „biserica din groapă” şi apoi în 
„biserica grecească” din „cetate”, pe locul actualei catedrale, în care a reuşit să 
introducă muzica specifică Ardealului, pusă pe note de preotul profesor Dimitrie 
Cunţan, în locul celei psaltice, greceşti. 


A fost un ales rugător şi postitor, un desăvârşit liturghisitor, predicator şi păstor de 
suflete, care a păstrat în permanenţă legătura cu clerul şi credincioşii prin 
pastoralele trimise la Crăciun, la Paşti şi în alte ocazii. 


Acesta a fost mitropolitul Andrei Şaguna, ierarhul trimis de Dumnezeu în mijlocul 
românilor ortodocşi din Ardeal, pe seama cărora a creat atâtea instituţii bisericeşti 
şi culturale, care au rezistat în faţa tuturor vitregiilor istoriei, ajungând până la noi. 


A trecut la cele veşnice la 16/28 iunie 1873, fiind îngropat lângă biserica mare din 
Răşinari, aşa cum a rânduit el însuţi prin testament, fiind prohodit de un singur 
preot, „fără predică şi fără pompă”. 


Cu toată smerenia lui, cu adevărat călugărească, poporul drepteredincios l-a cinstit 
cum se cuvine şi după moarte, încât s-a creat un adevărat „cult popular” al 
mitropolitului Andrei. 


Zeci de oameni de cultură, români, dar şi străini, au scris cărţi şi alte lucrări despre 
viaţa şi strădaniile sale întru slujirea Bisericii şi a neamului său, socotindu-l drept 
cel mai de seamă ierarh pe care l-a avut Biserica românească în tot decursul istoriei 
sale. 


Pomenirea lui să fie din neam în neam! 

Sfinţi români - Sfinţi români între 1850-1900 - Mitropolitul Ardealului, 
Andrei Şaguna (1808-1873) 


a. Viaţa 


Mitropolitul Andrei Şaguna a fost cel mai mare ierarh al Bisericii Ortodoxe 
Române din Transilvania, în decursul secolului XIX. 


Acest ierarh s-a născut la Mişcolţ, la 20 decembrie, 1808, din părinți macedo- 
români, anume Naum şi Anastasia. După ce termină şcoala greco-valahă din oraşul 
natal, urmează gimnaziul, apoi dreptul şi filosofia la Budapesta şi în cele din urmă 
studiază teologia ortodoxă în oraşul Vârşeţ din Banatul sârbesc. 


În anul 1833 este tuns în monahism la Mitropolia din Carloviţ, cu numele de 
Andrei, fiind hirotonit apoi diacon şi preot. Astfel, din tinereţe îşi închină viaţa lui 
Hristos. În anul 1842 ajunge profesor la Seminarul Teologic din Vârşeţ, apoi 
devine egumen la mănăstirile sârbeşti Hopovo şi Covil. În anul 1846 este numit 
vicar general al Episcopiei Sibiului, iar în aprilie, 1848, este ales şi hirotonit 
episcop al Ardealului. După 16 ani de rodnică activitate bisericească, culturală şi 
naţională, în anul 1864, episcopul Andrei Şaguna ajunge mitropolit al Ardealului şi 
părinte duhovnicesc al tuturor românilor de peste Carpaţi, pe care îi păstoreşte încă 
nouă ani de zile. 

În anul 1873 îşi dă sufletul în mâinile Domnului şi este îngropat lângă biserica din 
comuna Răşinari-Sibiu. 


b. Fapte şi cuvinte de învăţătură 


Încă pe când era vicar, arhimandritul Andrei Şaguna şi-a început activitatea de 
păstor, îndemnând preoţii să aibă viaţă morală şi să păstorească bine turma lui 
Hristos. lată primele sale sfaturi adresate preoților din Transilvania: 

— Fiecare preot să umble în reverendă, nu numai când are a săvârşi vreo 


slujbă, ci şi când va veni la cetate sau va merge la mai-marii lui; 

Nici un preot să nu îndrăznească a-şi rade barba, iar părul să şi-l pieptene 
înapoi; 

De la cercetarea jocurilor şi a cârciumilor şi de la orice vorbe vătămătoare 
cinului preoţesc să se contenească; 

Negustorie a face sau a umbla în persoană după alte câştiguri să înceteze de 
tot, 

Pentru ca fiecare preot după cuviinţă să-şi poată împlini datoriile sale, tot 
insul să se îndeletnicească în citirea Sfintei Scripturi şi a Sfinţilor Părinţi. 
Să citească şi să învețe catehismul pe de rost şi, câştigându-şi folositoare 
cunoştinţe, să fie în stare a cuvânta din timp către popor cu spor şi cu folos 
şi a-i putea arăta calea către fapte bune, spre care sfârşit se cuvine să aibă 
0 viaţă neprihănită, purtare bună întru toate şi în tot locul, ca o trâmbiță 
bine răsunătoare, să deştepte pe toți spre cucernicia cea adevărat creştină şi 
spre frica lui Dumnezeu. 


In Epistolia de învăţătură către parohialnica preoţime iarăşi învăţa, zicând: 
— Să se silească fiecare preot a povăţui poporul să părăsească deprinderile 


rele, să nu facă nuntă în post, să se lase de căsătoriile între rudenii şi să se 
ferească de cheltuielile zadarnice, de risipa de mâncare şi băutură ce au 
obiceiul a face cu prilejul nunţilor. 


Apoi zicea şi acestea: 
— Să nu lipsească preotul a învăţa, nu numai tinerimea şcolară, ci şi pe cea ce 


nu are putință a umbla la şcoală, credinţa, frica lui Dumnezeu şi începutul 
înțelepciunii. Prin toate purtările sale, preotul să dea pilde bune poporului. 
Să-şi chivernisească bine nu numai casa proprie, ci şi toate ce ţin de 
biserică. lar de cercetarea cârciumilor, de jocuri şi glume să se ferească, 
precum cer canoanele Sfinţilor Părinţi. 

La urmă adăugă şi aceste sfaturi: 

— Preoţii să poarte îmbrăcăminte preoțească, că din cele de afară se 
chibzuieşte şi aşezarea cea dinlăuntru a inimii. Să fie cu blândeţe şi cuget 
curat în adunările şi sfătuirile bisericeşti, să nu rostească decât vorbe 
frumoase şi împăciuitoare; să se poarte cu toată cuviința faţă de 
„stăpânirile şi domniile” cărora le datorez cinstire şi ascultare. Faţă de 
poporani Să fie cu dragoste, îndelungă răbdare şi smerenie. Pentru slujbe să 
nu ia decât simbria legiuită, la câştig urât să nu râvnească, iar la cei săraci 
să slujească gratuit, că pentru această osteneală mare plată vor avea în 
ceruri. 


În ziua hirotoniei sale în arhiereu, episcopul Andrei Şaguna a rostit aceste cuvinte: 
Cea mai mare parte a vieţii mele pururea în osteneală mi-a fost şi îmi va fi. Dar 
şi cea mai mare bucurie mi-a fost şi îmi va fi şi în viitor a învinge toate piedicile. 
Cred cu tărie că, fiind umbrit de puternicul scut al lui Dumnezeu, voi putea 
îndeplini scopul vieţii mele întregi, ca pe românii ardeleni din adâncul lor somn 
Să-i deştept şi cu voia să-i trag către tot ce este adevărat, sfânt şi bun. 


Episcopul Andrei Şaguna s-a dovedit de la început a fi un adevărat părinte al 
românilor din Transilvania, un apărător înflăcărat al Ortodoxiei dreptmăritoare, 
dar, în acelaşi timp, şi un apostol luminat de Duhul Sfânt, care punea mai presus de 
toate dragostea în Hristos şi unirea naţională decât ura, vrajba şi dezbinarea 
confesională. Cu înţelepciunea şi cu sufletul lui paşnic, el a contribuit cel mai mult 
la marea adunare de unitate românească din mai, 1848, de pe Câmpia Libertăţii. 


Fiind oricând gata de jertfă pentru cauza Bisericii şi a înfrățirii tuturor românilor 
din Transilvania, marele ierarh a zăbovit 7 luni de zile la Viena, stăruind zi de zi 
pentru independenţa națională şi religioasă a Transilvaniei şi nu s-a întors până nu 
s-au uşurat suferinţele poporului nedreptăţit. 


După încetarea revoluţiei din anii 1848-1849, episcopul Andrei Şaguna a început, 
cu grele sacrificii, opera de restaurare, înfrumusețare şi zidire din nou a zeci de 
biserici ortodoxe, în locul celor jefuite şi distruse prin satele şi oraşele ardelene. În 
câțiva ani, toate bisericile din eparhie erau înnoite, împodobite şi cu cărți de cult, 
cu icoane, cu veşminte şi cu slujbe alese. 


La acestea au contribuit, alături de credincioşii ardeleni, şi cei din Moldova şi Țara 
Românească, cu care se simțeau dintotdeauna frați. Un ajutor deosebit a dat şi 
Mănăstirea Neamţ, care trimitea cu carele cărți de slujbă şi alte daruri la Episcopia 
Ortodoxă din Sibiu. 

Pentru apărarea Ortodoxiei şi întărirea vieţii duhovniceşti şi culturale în 
Transilvania, episcopul Andrei Saguna a înfiinţat, în anul 18950, o vestită 
tipografie eparhială la Sibiu, care a fost ca o binecuvântare dumnezeiască 
pentru toți. Despre ea vorbea marele ierarh mai târziu: 

- Această tipografie, care până la moartea mea o am grijit şi o am administrat, 
numai Dumnezeu ştie cu câte greutăţi o am apărat şi susţinut faţă de duşmanii 
Bisericii şi ai naţiunii noastre române. Că ce era să fac în împrejurările acestea? 
Să şed la râul Babilonului şi să plâng? Nu! Ci să mă socotesc despre modul cum 
s-ar putea lăţi în preoțime şi poporul nostru cunoştinţele sistematice şi temeinice 
despre Biserică şi despre alte lucruri bisericeşti. 


Sub îngrijirea episcopului Andrei s-au tipărit, în decurs de 1l ani, 35 de cărți 
bisericeşti, dintre care se pot aminti: 
—> Elementele dreptului canonic (1854); 
= Kiriacodromionul (1855); 
= Istoria Bisericii Ortodoxe răsăritene universale (1860), în două volume; 
= Ceaslovul, 
=> Octoihul, 
= Psaltirea, 
= Penticostarul şi 
=> Triodul. 
= Apoi cele douăsprezece Mineie (1853-1656), „după originalul îndreptat al 
Preasfinţitului episcop al Argeşului, Kir Iosif”; 
= Biblia ilustrată (1856-1858), „după originalul celor 72 de tălmăcitori din 
Alexandria" şi altele. 


Numai la un an de la înfiinţarea tipografiei, se tipăriseră la Sibiu 5.000 de 
Catehisme, 5.000 de Abecedare, 700 de Ceasloave, 3.000 Istorii Biblice, 3.000 de 
cărți despre Datoriile supuşilor şi 1.500 Apostoli. 


În prefața Bibliei ilustrate (1858) scrie episcopul Andrei Şaguna: 

- Cele două traduceri ale Bibliei (1648 şi 1688) sunt uşile prin care s-a 
învrednicit şi poporul românesc a intra în câmpul cel ceresc al dumnezeieştilor 
învățături, care, în mijlocul vijeliilor şi valurilor lumii, rămân neclătite şi 
adevărate din veac în veac. Ele sunt izvoarele care au izvorât întâia dată apa 
vieții veşnice pentru neamul acesta, în toate părţile prin care este răspândit. 


Deşteptarea poporului românesc din barbaria veacurilor, împrietenirea lui mai 
departe cu legea lui Dumnezeu, păşirea lui către lumina cea blândă a civilizaţiei 

şi a culturii, înfrăţirea neamului nostru românesc, pe care mâna proniei l-a 
semănat prin atâtea ţări deosebite şi printre atâtea neamuri Străine, rămânerea 
în viaţă a limbii sale naţionale - toate aceste binecuvântări neasemănate avem a 
le mulțumi acestor ediţii vechi ale Sfintei Scripturi, acestor monumente 
nepieritoare ale limbii, moralității şi peste tot ale vieţii noastre naţionale şi 
bisericeşti. 


Apoi adaugă şi aceste cuvinte: 

- Mare, într-adevăr, şi adâncă trebuie să fie mulţumită noastră către pomeniții 
bărbaţi mari ai poporului, care în vremi atât de grele şi cu mijloace şi puteri aşa 
smerite, au făcut lucruri atât de măreţe. Înaltă trebuie să fi fost cugetarea, 
adâncă mintea, fierbinte credinţa, adevărată iubirea lor către Dumnezeu şi 
națiune, când au dăruit ei naţiei lor un astfel de odor! Sănătoasă şi coaptă a fost 
şi conştiinţa ce au avut-o ei despre lipsa poporului românesc de această sfântă 
carte. Pentru aceea au şi îmbrăcat traducerea lor în veşmântul limbii aceleia, 
care să fie înţeleasă de toţi românii de pretutindeni. 

Limba acestei cărți nu e făcută, ci luată chiar din gura poporului. Și aşa 
traducătorul nu e decât un răsunet, nu numai al limbii, ci şi al simţirii şi, peste tot, 
al chipului cugetării poporului. 


Cu tot dreptul dar se pot numi aceste ediţii, cea dintâi Biblie - nu a românilor din 
Ardeal, ori din Țara Românească, ori de aiurea - ci cea dintâi Biblie a poporului 
românesc întreg, cel dintâi glas obştesc cu care se roagă acest popor Părintelui din 
Ceruri. Nici unul din traducătorii de mai târziu nu poate fi părtaş laudei ce se 
cuvine acelora care au altoit întâia dată cuvântul Sfintei Scripturi în pom 
românesc! 


Iar în Istoria bisericească, volumul II, p. 122-124, zice: 

- Pe cât aristocrația română din Transilvania n-a avut nici o predilecție către 
Biserica şi naţia sa şi era redusă de o idee deşartă, pe atâta, să zicem, preoțimea 
şi creştinii şi în fruntea lor arhiereii au arătat o tărie exemplară în mijlocul 
nenumăratelor prigoniri şi au rămas neclătiţi în religie şi în naţionalitate. Tăria 
aceasta sufletească a fost un produs viu al acelei convingeri morale, că dacă se 
vor lăsa de una, numaidecât se vor lipsi şi de cealaltă. Şi fiindcă românul nu-şi 
poate închipui religia fără naţia şi naționalitatea sa, pentru aceea, ca să asigure 
existenţa sa naţională, a rămas în acea religie în care S-a pomenit ca român şi 
despre care e convins că este scutul cel mai puternic de a-i apăra naționalitatea 
lui de orice vijelii. 

În tipografia diecezană din Sibiu, mitropolitul Andrei tipărea şi cărți de şcoală: 
abecedare, catehisme, bucoavne, cărți de muzică, de aritmetică, de gramatică, de 
istorie şi geografie, pentru şcolile săteşti - parohiale, pentru gimnazii şi mai ales, 
pentru Seminarul Teologic din Sibiu. Se mai tipăreau: Telegraful român, din 1852, 
Calendarul diecezan, Anuarul Gimnaziului din Braşov, precum şi numeroase 
broşuri şi lucrări bisericeşti şi folositoare de suflet. Astfel înțelegea marele ierarh 
să slujească Biserica lui Hristos şi poporul pe care îl păstorea, contribuind după 
putere la apărarea Ortodoxiei, la luminarea, la unitatea şi la mântuirea lui. 


Mitropolitul Andrei Şaguna rămâne în istoria neamului ctitorul cel mai mare al 
şcolii şi culturii ardelene. 


Odată cu organizarea tipografiei, în anul 1850 a înființat în Sibiu un institut 
teologic şi pedagogic cu durata de unu până la trei ani, pentru formarea de preoţi 
buni, luminaţi şi devotați Evangheliei lui Hristos, acordând celor săraci şi iubitori 
de învăţătură ajutoare, burse şi cărţi gratuite. Pentru luminarea copiilor din eparhia 
sa, a înființat, pe lângă fiecare parohie, sute de şcoli primare-confesionale, cu 
predarea în limba română. În ele se învățau, atât cunoştinţele religioase, cât şi cele 
de cultură generală. Școlile erau organizate şi întreținute de Biserică. Preoţii 
parohiei erau directori, iar protopopii, inspectori şcolari. Profesorii erau pregătiţi, 
fie în Institutul Pedagogic din Sibiu, fie la Gimnaziul din Braşov, ambele înfiinţate 
şi întreţinute de Episcopia Ortodoxă din Sibiu. 


În anul 1873 existau în Transilvania peste 800 de şcoli primare confesionale, din 
care mai mult de jumătate erau înfiinţate de marele mitropolit. 


Prin aceste trei mijloace - prin preoţi vrednici şi biserici, prin şcoli confesionale şi 
prin cărți tipărite în grai românesc - mitropolitul Andrei Şaguna a întărit peste 
Carpaţi unitatea credinţei ortodoxe, unitatea etnică naţională şi unitatea de gândire 
ŞI acţiune, împotriva atâtor influenţe străine. 


Acest neobosit ierarh şi slujitor al Bisericii lui Hristos a realizat în eparhia sa şi alte 
înfăptuiri vrednice de amintit. El ținea mult la demnitatea şi viața morală a 
preoților. De aceea, mereu le dădea sfaturi de bună comportare, le adresa frumoase 
pastorale, le dona cărți de slujbă şi ajutoare pentru biserică, le făcea vizite 
canonice, umblând din sat în sat, mângâind şi sfătuind pe toţi ca un bun părinte al 
tuturor. 


Odată scria mitropolitul Andrei Şaguna către preoţii din eparhia sa: „Pe câr simt şi 
cunosc mărimea şi greutatea chemării mele arhiereşti, pe atât mă străduiesc să 

fac faţă chemării mele. Însă numai pentru una mă doare inima, şi adică pentru 
aceea, că nu mă iartă împrejurările şi puterile mele ca să fac atâta cât aş dori să 
fac pentru clerul şi poporul nostru. Nădăjduiesc însă că ostenelile mele, mici şi 
neînsemnate ca şi sămânţa muştarului, vor spori cu ajutorul lui Dumnezeu, dacă 
le vom îngriji cu suflet curat". 


Alteori, iarăşi zicea: 
- De două ori dacă m-aş naşte, tot preot şi slujitor al Bisericii lui Hristos m-aş 
face! 


Mitropolitul Andrei „purta mare grijă pentru bunul mers al tuturor şcolilor săteşti 
înfiinţate de el şi mai ales pentru Institutul Teologic din Sibiu, pe care adeseori îl 
cerceta". Trăia în deplină armonie cu celelalte culte din Transilvania şi întreținea o 
vastă corespondenţă cu numeroşi episcopi, stareţi, protopopi, deputaţi, oameni de 
cultură, miniştri şi chiar cu împăratul de la Viena. Căci toţi îl respectau şi erau 
cuceriţi de chipul şi înţelepciunea lui. 


O altă mare realizare a mitropolitului Andrei Şaguna a fost reînființarea vechii 
Mitropolii Ortodoxe din Transilvania, desfiinţată în anul 1701. La 24 decembrie, 
1864, episcopia din Sibiu este ridicată la rang de Mitropolie, cu autonomie proprie, 
desprinzându-se de Mitropolia sârbă din Carlovitz. 


Pentru buna organizare a Bisericii Ortodoxe din Transilvania, marele mitropolit a 
dat, în anul 1868, un renumit Statut Organic, care avea la bază deplina colaborare 
sinodală între clerici şi mireni. Astfel s-a dovedit a fi unul din cei mai mari 
legiuitori bisericeşti. 


Aşa a trăit şi aşa s-a jertfit acest mare ierarh al Bisericu lui Hristos. Rolul său a 
fost, pe drept cuvânt, providenţial şi avea un suflet devotat de adevărat păstor, plin 


de înţelepciune şi curaj. 


La 28 iunie, 1873, mitropolitul Andrei Șaguna s-a strămutat la cele veşnice şi a fost 
înmormântat ca un simplu călugăr în curtea bisericii din Răşinari-Sibiu. 


Scrieri 

— Anrede des... an die Geistlichkeit und National-Versammlung am 28. 
Dezember 1848 zu Hermannstadt. Olmiitz. 

= Promemorie despre dreptul istoric. din 1849 al autonomiei bisericesci 
naționale a românilor de legea răsariteană în c. r. provincii ale Monarchiei 
austriace. Olmiitz, 1849. 

=> Elementele dreptuluj kanonik al Bisericij dreptoredineose reseritene spre 
entrebuincarea Preocimei, a clerului tiner şi a creştinilor întocmite prin... 
Olmiitz, 1854. 

= Cunoştinţe folositoare despre trebile căsătoriilor, spre folosul Preoţimei şi al 
Scaunelor protopopesci. Olmiitz, 1854. 

= Teologia dogmatică, scoasă din manuscrisul preacuviosului părinte 
archimandrit loan. Raics, şi prescurt întocmită spre întrebuințare în şcolile 
clericale de legea greco-răsăriteană. Olmiitz, 1854. 

=> Manual de teologie morală creştinească pentru întrebuinţarea preoțimei şi a 
clericilor greco-resăriteni revăzut şi retipărit sub privegherea şi cu 
binecuvântarea esc. sale doma. Olmiitz, 1855. 

= Contra lui Hiliad biblicist din 1858. Olmiitz, 1858. Memorial prin care se 
lamureste cererea romanilor de religiunea resariteanea in Austria pentru 
restaurarea mitropolieilor din punct de devere a ss. canoane. Asterunt c. r. 
ministeriu pentru cult si instructiune 1851. Olmiitz, 1860. 

= Istoria bisericei ortedocse resaritene universale, dela intemeierea ei pana in 
zilele noastre, compusa si aeum autaia oara data la lumina numai ea 
manuscript. Olmiitz, 1860. Ket kătet. 

=> Compendiu de dreptulu canonicu alu unei santei sobornicesci si apostolesci 
biserici. Olmiutz, 1868. 

=> Promemoria - despre dreptul istoric al autonomiei bisericești-naționale a 
românilor de religie răsăriteană, Sibiu, 1849, 15 p.; Adaus la „Promemoria 
despre dreptul istoric al autonomiei bisericeşti-naţionale...”, Sibiu, 1850, 23 
p.. 

=> Memoriu prin care se lămureşte cererea românilor de religiune răsăriteană 
din Austria pentru restaurarea Mitropoliei lor din punct de vedere al sfintelor 
canoane, Viena, 1851 şi Sibiu 1860, 23 p. 

= Elementele Dreptului canonic al Bisericii drept credincioase răsăritene..., 
Sibiu, 1854, XXIV + 183 p;; 

= Istoria Bisericii Ortodoxe răsăritene universale de la întemeiere până în 
zilele noastre, 2 vol., Sibiu, 1860, X + 422 p. (1) + IV + 316 p. (UD) (vol.ll a 
apărut şi în traducere germana, la Sibiu, în 1862, făcută de Zaharia Boiu şi 
loan Popescu); 

=> Compendiu de Drept Canonic al sântei, soborniceştii și apostoleştii Biserici, 
Sibiu, 1868, XLVIII + 452 p. (ed. a II-a, Sibiu, 1885, XLVIII + 440 p.; ed.a 
III-a, Sibiu, 1913, XLVIII + 440 p.); a apărut şi în traducere germană, făcută 
de prof. Alois Sentz („Compendium des Canonischen Rechtes...”, Sibiu, 
1868, 449 + XLIV p.); 

— Enhiridion, adecă carte manual de canoane ale sântei, soborniceştii şi 
apostoleştii Biserici, cu comentarii, Sibiu, 187 1, LII + 548 p;; 

=> Manual de studiu pastoral, Sibiu, 1972, 8 + X + 302 p. (ed. a II-a, Sibiu, 
1878, XV +270p.). 

Patericul românesc: „De două ori dacă m-aş naşte, tot preot şi slujitor al 
Bisericii lui Hristos m-aş face!” - Mitropolitul Ardealului Andrei Şaguna 


„Pre cât simt şi cunosc mărimea şi greutatea chemării mele arhicreşti, pre atât mă 
străduiesc să fac faţă chemării mele. Însă numai pentru una mă doare inima, şi 
adică pentru aceea, că nu mă iartă împrejurările şi puterile mele ca să fac atâta cât 
aş dori să fac pentru clerul şi poporul nostru. Nădăjduiesc însă că ostenelile mele, 
MICI şi neînsemnate ca şi sămânţa muştarului, vor spori cu ajutorul lui Dumnezeu, 
dacă le vom îngriji cu suflet curat.” 


Acest neobosit ierarh şi slujitor al Bisericii lui Hristos a realizat în eparhia sa şi alte 
înfăptuiri vrednice de amintit. EI ţinea mult la demnitatea şi viaţa morală a preo- 
ților. De aceea, mereu le dădea sfaturi de bună comportare, le adresa frumoase pas- 
torale, le dona cărți de slujbă şi ajutoare pentru biserică, le făcea vizite canonice, 
umblând din sat în sat, mângâind şi sfătuind pe toţi ca un bun părinte al tuturor. 


Odată, scria mitropolitul Andrei Şaguna către preoţii din eparhia sa: „Pre cât simt 
şi cunosc mărimea şi greutatea chemării mele arhiereşti, pre atât mă străduiesc să 
fac față chemării mele. Însă numai pentru una mă doare inima, şi adică pentru 
aceea, că nu mă iartă împrejurările şi puterile mele ca să fac atâta cât aş dori să fac 
pentru clerul şi poporul nostru. Nădăjduiesc însă că ostenelile mele, mici şi ne- 
însemnate ca şi sămânţa muştarului, vor spori cu ajutorul lui Dumnezeu, dacă le 
vom îngriji cu suflet curat.” 

Alteori, iarăşi zicea: „De două ori dacă m-aş naşte, tot preot şi slujitor al Bisericii 
lui Hristos m-aş face!” 


Mitropolitul Andrei „purta mare grijă pentru bunul mers al tuturor şcolilor săteşti 
înfiinţate de el, şi mai ales pentru Institutul Teologic din Sibiu, pe care adeseori îl 
cerceta”. 


Trăia în deplină armonie cu celelalte culte din Transilvania şi întreținea o vastă co- 
respondenţă cu numeroşi episcopi, stareți, protopopi, deputaţi, oameni de cultură, 
miniştri, şi chiar cu împăratul de la Viena. Căci toţi îl respectau şi erau cuceriţi de 
chipul şi înţelepciunea lui. 


O altă mare realizare a mitropolitului Andrei Şaguna a fost reînființarea vechii Mi- 
tropolii Ortodoxe din Transilvania, desfiinţată în anul 1701. 


La 24 decembrie 1864, episcopia din Sibiu este ridicată la rang de Mitropolie, cu 
autonomie proprie, desprinzându-se de Mitropolia Sârbă din Carlovitz. 


Pentru buna organizare a Bisericii Ortodoxe din Transilvania, marele mitropolit a 
dat, în anul 1868, un renumit Statut Organic, care avea la bază deplina colaborare 
sinodală între clerici şi mireni. Astfel s-a dovedit a fi unul din cei mai mari legiui- 
tori bisericeşti. 


Aşa a trăit şi aşa s-a jertfit acest mare ierarh al Bisericu lui Hristos. Rolul său a 
fost, pe drept cuvânt, providenţial şi avea un suflet devotat, de adevărat păstor, plin 
de înţelepciune şi curaj. 


La 28 iunie 1873, mitropolitul Andrei Şaguna s-a strămutat la cele veşnice şi a fost 
înmormântat ca un simplu călugăr în curtea bisericii din Răşinari (Sibiu). 


(Arhimandrit Ioanichie Bălan, Patericul românesc, Editura Mănăstirea Sihă- 
stria, pp. 444-445) 

Iulian Dumitraşcu - Calendar Ortodox - Sfântul apostol Andrei, cel întâi 
chemat, ocrotitorul României, Sfântul ierarh Andrei Şaguna, mitropolitul 
Transilvaniei 


|. Sfântul Andrei s-a născut în Betsaida, orăşel pe malul lacului Ghenizaret din 
Galileea, fiind fiul lui Iona şi fratele lui Simon-Petru. Inainte de a fi apostol al 
Domnului, Andrei a fost ucenic al Sfântului loan Botezătorul. 


Dar, dacă a auzit, a doua zi după Botezul lui lisus în Iordan, pe dascălul său Ioan, 
arătând pe lisus şi zicând: „lată Mielul lui Dumnezeu, Cel ce ridică păcatul lumii” 
(loan 1, 29), Sfântul Andrei, lăsându-l pe loan, a urmat lui Hristos, zicând fratelui 
său Petru: „Am găsit pe Mesia, care se tâlcuieşte Hristos” (loan 1, 41). Şi astfel, l-a 
atras şi pe Petru spre urmarea Domnului. Drept aceea, Sfântului Andrei i se mai 
spune şi apostolul cel întâi chemat. 


Din zilele acelea, ca şi ceilalți apostoli, Sfântul Andrei a urmat Mântuitorului, 
însoţindu-L pe drumurile Țării Sfinte, adăpându-se din izvorul nesecat al dumne- 
zeieştilor descoperiri pe care le aducea Mântuitorul. A fost martor faptelor 
minunate săvârşite de Domnul, s-a împărtăşit din cuvântul dumnezeiesc, dătător 
de viaţă, al credinţei celei noi întemeiată de Hristos, şi, mai presus de toate, a văzut 
Pătimirile Domnului, a plâns moartea Lui pentru noi şi s-a întărit în credinţă, în 
ziua Învierii. 

La rândul ei, Tradiţia Bisericii ne spune că, după Înălţarea Domnului la cer şi după 
Cincizecime, apostolii au tras la sorţi şi au mers în toată lumea, pentru pro- 
povăduire. Sinaxarele bizantine amintesc că apostolul cel întâi chemat a pro- 
povăduit în Bitinia şi Pont, precum şi în alte ținuturi ce se află lângă Marea Neagră, 
ajungând în Sciţia, la Dunăre, unde a zăbovit propovăduind geto-dacilor, romanilor 
şi grecilor aflaţi atunci acolo. 


Însemnătatea vestirii Evangheliei la sciți este sprijinită de faptul că cele mai vechi 
mărturii amintesc mai ales de această misiune în partea de apus a Pontului Euxin. 
Astfel, potrivit mărturiilor Sfântului Ipolit al Romei şi ale scriitorilor bisericeşti 
Origen şi Eusebiu de Cezareea, Sfântul Andrei a predicat sciților şi tracilor. Prin 
Sciţia se înţelege atât Sciţia Mare, adică sudul Ucrainei de astăzi, cât şi Sciţia 
Mică, adică Dobrogea de astăzi. 


Plecând din Dobrogea, Sfântul Andrei s-a îndreptat spre miazăzi, punând episcop 
la Odessos (Varna de astăzi) pe Sfântul Amplie, unul dintre cei 70 de ucenici. A 
propovăduit de asemenea în Tracia şi la Bizanţ, unde a pus episcop pe Sfântul 
Stahie, precum şi în Macedonia, unde l-a rânduit episcop pe Sfântul Urban (aceşti 
trei ucenici ai Sfântului Andrei fiind prăznuiţi la 31 octombrie). 


Apostolul a străbătut toate aceste locuri nu în grabă, ci zăbovind în fiecare şi 
răbdând multe împotriviri şi primejdii, dar pe toate biruindu-le cu ajutorul lui 
Hristos. La urmă a străbătut Elada şi a ajuns în ţinutul Peloponezului, unde pe 
mulți i-a adus de la idoli la Hristos. La Patras, lângă Corint, a pus episcop pe 
Sfântul Stratrocleu şi, din porunca dregătorului Egeat, a primit moarte de mucenic, 
fund răstignit pe o cruce de măslin în forma literei X, căreia i s-a spus de atunci 
„Crucea Sfântului Andrei”. Uni socotesc că apostolul a pătimit pe vremea 
împăratului Nero (54-68), dar alții cred că în timpul lui Domițian (81-96). 


Sfintele sale moaşte au fost mutate la Constantinopol în anul 357, dar capul 
sfântului a fost trimis înapoi la Patras în veacul al IX-lea. După cucerirea 
Constantinopolului de către cruciați în anul 1204, moaştele au fost duse în Italia, la 
Amalfi, iar în 1460 şi capul i-a fost dus la Roma, pentru a nu cădea în mâinile 
păgânilor. În anul 1964 Vaticanul a trimis înapoi la Patras capul Sfântului, ca 
semn al frăţietăţii creştine. 


Întrucât acest sfânt apostol a adus la lumina cunoaşterii lui Hristos pe aceia dintre 
strămoşii noştri care locuiau în Dobrogea, Biserica Ortodoxă Română îl cinsteşte 
în mod deosebit, ca întemeietor al ei. În anul 1995 Sfântul Sinod a hotărât 
înscrierea sărbătorii lui cu cruce roşie în calendar. În anul 1996 capul Sfântului 

Andrei a fost adus spre închinare la Iaşi şi Galaţi, iar în anul 2011 la Bucureşti, 
Sibiu şi Alba Iulia. 


În februarie 1997, Sfântul Sinod al Bisericii Ortodoxe Române l-a proclamat pe 
Sfântul apostol Andrei ca ocrotitor al României, iar în anul 2002 a hotărât ca 
sărbătoarea lui să devină Sărbătoare Naţională Bisericească. În 2012, Parlamentul 
României a declarat ziua de pomenire a Sfântului apostol Andrei - 30 noiembrie, 
ca sărbătoare legală. 


Semn al cinstirii neamului nostru față de Sfântul apostol Andrei este şi faptul că 
noua Catedrală a Mântuirii Neamului poartă hramul Sfântul apostol Andrei, 
ocrotitorul României, pe lângă hramul Inălţarea Domnului, care este şi Ziua Eroilor 
Români. 


Pentru rugăciunile Sfântului Andrei, apostolul Tău cel întâi chemat, Hristoase 
Dumnezeule, miluieşte-ne pe noi. Amin. 


2. Sfântul ierarh Andrei Şaguna s-a născut din părinți temători de Dumnezeu, ai 
căror strămoşi erau „vlahi” sau „aromâni „vieţuitori în Balcani, care, din cauza 
stăpânirii turceşti, în veacul al XVIII-lea, s-au refugiat în câteva ţări creştine, din 
Imperiul Austriac. Familia Şaguna când, din voia lui Dumnezeu, a adus pe lume pe 
Anastasie, viitorul sfânt ierarh al Ardealului, se găsea în oraşul Mişcolţ, în 
nord-estul Ungariei. 


Era în preajma Crăciunului din anul mântuirii 1808. Vrednica sa mamă, Anastasia, 
a dat pruncului nou-născut numele ei, care înseamnă „înviere”. După ce a venit pe 
lume Anastasie, la câţiva ani tatăl său a plecat la cele veşnice. Astfel, Anastasia 
Şaguna se regăseşte în faţa necazurilor vieţii cu trei copii: Evreta, Ecaterina şi 
Anastasie, rămaşi orfani de tată. 


Înfruntând mari lipsuri materiale, a reuşit să facă din ei oameni crescuţi în frică de 
Dumnezeu, păstrători ai sfintelor predanii ortodoxe. Anastasie a fost dat să înveţe 
la cele mai bune şcoli ale timpului: şcoala primară „greco-valahă” din Mişcolţ, 
întreținută de parohia aromânească de acolo, gimnaziul „inferior” din Mişcolţ, 
gimnaziul „superior” (liceul) din Pesta (azi Budapesta), apoi la Universitatea din 
acel oraş, unde a făcut studii strălucite de Filosofie şi Drept. 


La terminarea studiilor, tânărului Anastasie i se deschidea în faţă o frumoasă 
carieră de avocat, judecător sau profesor. Insă la îndemnul evlavioasei sale mame, 
a plecat la Vârşeţ (în Banatul sârbesc de azi) şi s-a înscris la Seminarul teologic 

româno-sârb de acolo. La absolvire intră ca frate în mănăstirea sârbească Hopovo, 
unde, la nici 25 de ani, a cerut să fie tuns în monahism. 


A primit numele Sfântului apostol Andrei, cel întâi chemat. Era un călugăr învăţat, 
cu studii de drept, filosofie şi teologie, bun cunoscător al limbilor română (inclusiv 
dialectul aromân), maghiară, germană, sârbă, greacă, latină şi slavonă. Cu toate 
acestea, noul ostaş în slujba Domnului Hristos s-a ostenit întru smerenie şi 
ascultare desăvârşită, lucrând cu timp şi fără timp în împlinirea virtuților, sporind 
în evlavie şi rugăciune curată, desăvârşindu-se duhovniceşte şi înălțându-se, prin 
cunoaştere, către asemănarea cu Dumnezeu. 


A fost apreciat foarte mult de ierarhii ortodocşi sârbi, care l-au rugat să părăsească 
liniştea mănăstirii şi să activeze în cadrul Mitropoliei de la Carloviţ. Făcând 
ascultare, împlineşte această chemare şi, timp de 13 ani, activează ca rector, asesor 
(consilier) mitropolitan, profesor de seminar şi ca egumen la patru mănăstiri sâr- 
beşti (lazak, Beşenovo, Hopovo şi Covil). 


În vara anului 1846 mitropolitul de la Carloviţ l-a numit,vicar general” al 
Episcopiei româneşti vacante a Transilvaniei, cu sediul la Sibiu; în decembrie 1847 
„soborul” protopopilor ardeleni l-a propus ca episcop, fiind confirmat de Curtea 
imperială din Viena şi hirotonit arhiereu de către mitropolitul din Carloviţ în 
Duminica Tomii a anului 1848. 


Chiar în ziua hirotonirii a plecat spre Sibiu, unde poporul român ortodox îl aştepta 
ca pe un izbăvitor. S-a implicat direct şi cu multă dăruire în toate acţiunile de 
reabilitare a identităţii culturale şi spirituale a naţiunii românilor ardeleni, pe 
primul loc fiind recunoaşterea lor ca „naţiune” egală în drepturi cu maghiarii, saşii 
ŞI secuii şi desfiinţarea iobăgiei. 


În plan bisericesc mitropolitul Andrei Şaguna a luptat cu mult curaj, timp de 15 
ani, pentru ieşirea Bisericii româneşti din Ardeal de sub jurisdicția Mitropoliei 
sârbeşti de la Carloviţ, sub care a fost aşezată în mod abuziv de Curtea imperială 
de la Viena. Lupta lui a fost încununată de izbândă în decembrie 1864, când s-a 
aprobat restaurarea vechii Mitropolii a Ardealului (desființată în 1701 de 
autorită-ţile de stat de atunci), iar Andrei Şaguna a devenit arhiepiscop al Sibiului 
şi mitropolit al românilor din Ardeal, Banat şi „părţile de vest” (Crişana). 


EI a întocmit apoi o lege de organizare, cunoscută sub numele de Statutul organic, 
aprobată de un Congres național-bisericesc în anul 1868, prin care se prevedea 
autonomia Bisericii sale faţă de stat, dar şi participarea laicilor la conducerea vieţii 

bisericeşti, în probleme administrative şi economice. Biserica din Ardeal s-a 
condus după acest statut până în anul 1925, dar principiile lui de bază s-au păstrat 
şi în Statutele următoare până azi. Mitropolitul Andrei a fost un adevărat „ctitor” al 
învăţământului şi culturii româneşti din Ardeal. 


El a reorganizat vechea şcoală teologică de la Sibiu ca un Institut teolo- 
gic-pedagogic, cu două „secţiuni”, în care se pregăteau viitorii preoţi, dar şi 
învățătorii celor aproximativ 800 de şcoli primare din Ardeal, îndrumate de 
Biserică (mai mult de jumătate fiind înfiinţate în timpul lui). Tot el a întemeiat 
Gimnaziul cu opt clase din Braşov (actualul Colegiu „Andrei Şaguna”), un 
Gimnaziu la Brad, în judeţul Hunedoara, o şcoală „reală- comercială” în Braşov, a 
inițiat cursuri pentru neştiutorii de carte în fiecare parohie. 

La Sibiu a înfiinţat o „tipografie diecezană”, în care s-a tipărit ziarul „Telegraful 
Român” (din ianuarie 1853 până azi, în mod neîntrerupt), „Calendarul” eparhial 
(numit azi „Îndrumătorul bisericesc”, din 1852 până azi), o serie de manuale pentru 
şcolile primare, dar şi manuale pentru învăţământul teologic (unele scrise de el 
însuşi), toate cărțile de slujbă, unele în mai multe ediţii, o nouă ediţie a Bibliei, în 
1856-1858 şi multe altele. 


Tot Şaguna a fost acela care a obținut acordul autorităţilor pentru înfiinţarea 
Asociaţiunii transilvane pentru literatura şi cultura poporului român (ASTRA). A 
acordat burse, din fondurile Arhiepiscopiei, unor tineri care urmau studii gimna- 
ziale şi universitare, din rândul cărora s-a format elita intelectuală a Ardealului de 
altădată. 


El a organizat actuala reşedinţă mitropolitană din Sibiu, a ctitorit biserica din 
Guşteriţa (azi cartier al Sibiului) şi a îndemnat preoţii şi credincioşii să contribuie 
cu banii şi braţele la ridicarea unor biserici şi clădiri şcolare. Intenţiona să zidească 
o catedrală în Sibiu, dar nu a reuşit să strângă banii necesari pentru începerea 
lucrărilor. 


A fost un ales rugător şi postitor, un desăvârşit liturghisitor, predicator şi păstor de 
suflete, care a păstrat în permanenţă legătura cu clerul şi credincioşii. 


A trecut la cele veşnice la 16/28 iune 1873, fiind îngropat lângă biserica mare din 
Răşinari, aşa cum a rânduit el însuşi prin testament, fiind prohodit de un singur 
preot, „fără predică şi fără pompă”. 

Cu toată smerenia lui, cu adevărat călugărească, poporul drept-credincios l-a cinstit 
cum se cuvine şi după moarte, socotindu-l între cei mai de seamă ierarhi pe care i-a 
avut Ardealul. 


Sfântul Sinodal Bisericii Ortodoxe Române l-a trecut în rândul Sfinţilor în anul 
2011, rânduindu-i pomenirea în ziua de 30 noiembrie. 


Pentru ale lui sfinte rugăciuni, Doamne, lisuse Hristoase, Dumnezeul nostru, 
miluieşte-ne pe noi. Amin. 

Sfântul ierarh Andrei, mitropolitul Ardealului - Sfinte moaşte 


— . . 25 -...—.... n. . 


Por Di 
n 


Moaştele Sfântului ierarh Andrei Şaguna se găsesc in Catedrala Mitropolitană din 
Sibiu. 


Proslăvirea ca sfânt 


Sfântul ierarh Andrei Şaguna a fost proslăvit ca sfânt la 21 iulie 2011 de către 
Sfântul Sinod al Bisericii Ortodoxe Române. Proclamarea oficială a canonizării s-a 
făcut la 30 octombrie 2011, în „Catedrala Reîntregirii” din Alba Iulia. 


Cu o zi înainte (pe 29 octombrie 2011), pentru ultima oară, un sobor impresionant 
de preoți a oficiat ultimul parastas la mormântul lui Andrei Şaguna, din localitatea 
Răşinari. 


Rămășițele pământești ale Mitropolitului Transilvaniei au fost puse apoi într-o 
raclă şi purtate în pelerinaj până la Sibiu. Primul popas al credincioşilor pe străzile 
Sibiului a fost făcut la „Biserica din Groapă”, unde a slujit mult timp Andrei 
Şaguna. 

„De acolo, din Răşinari, Mitropolitul Șaguna se întoarce în Catedrala pe care şi-a 
dorit-o, a strâns bani pentru ea, a făcut diferite proiecte, dar nu a reuşit să se bucure 
de realizarea ei ca monument”, a spus actualul Mitropolit al Ardealului, Îps 
Laurenţiu Streza. 


Prăznuirea Sfântului ierarh Andrei Şaguna se face pe 30 noiembrie. 


Dezgroparea osemintelor mitropolitului Andrei Şaguna în scopul aşezării lui 
în rândul sfinţilor ierarhi ardeleni 


Deshumarea Mitropolitului Şaguna 


Rămăşiţele pământeşti ale mitropolitului Andrei Şaguna au fost deshumate astăzi, 
31 mai 2011, din cripta Mausoleului de la Răşinari, informează Trinitas Tv. 


Alături de credincioşi au fost prezenți Mitropolitul Ardealului, Mitropolitul 
Olteniei şi Episcopul-vicar al Arhiepiscopiei Sibiului. 


„Am mers la mausoleul marelui mitropolit Andrei Şaguna, am dezvelit mormântul 
şi am scos osemintele pentru a pregăti o raclă în vederea canonizării lui. Ne-am 
rugat ca Dumnezeu să ni-l aleagă ca ocrotitor şi ca mijlocitor”, a arătat 
Înaltpreasfinţitul Părinte Laurenţiu, mitropolitul Ardealului. 


Osemintele au fost împărțite în două racle. Una dintre ele va rămâne în Mausoleu, 
iar cealaltă a fost dusă la sediul Mitropoliei Ardealului. 


După deshumare a fost oficiată o slujbă de pomenire pentru mitropolitul Andrei 
Șaguna al Ardealului. 


Sfântul Sinod al Bisericii noastre va analiza într-una din următoarele şedinţe de 
lucru dosarul de canonizare a Mitropolitului Şaguna înaintat spre studiere ierarhilor 
români de Mitropolia Ardealului. 


Ultimul parastas pentru mitropolitul Andrei Şaguna 


Preasfinţitul Andrei Făgărăşanul, episcopul-vicar al Arhiepiscopiei Sibiului a 
oficiat, astăzi, 28 octombrie 2011, împreună cu un sobor de preoți şi diaconi, 
ultimul parastas al mitropolitului Andrei Şaguna, înainte de proclamarea sa ca 
sfânt, după cum informează mitropolia-ardealului.ro. 

Slujba religioasă a avut loc în faţa mausoleului din Răşinari, în incinta Bisericii 
“Sfânta Treime”, unde ierarhul sfânt a slujit adesea. 


Sute de răşinăreni s-au îmbrăcat în costume populare, iar din sobor au făcut parte 
pr. acad. prof. univ. dr. Mircea Păcurariu, pr. prof. univ. dr. Viorel Sava, decanul 
Facultăţii de Teologie din Iaşi, pr. Ilarie Benchea şi pr. Savu Popa, consilieri ai 
arhiepiscopiei Sibiului, protopopi din Arhiepiscopia Sibiului precum şi alți preoţi 
slujitori din Sibiu şi Mărginimea Sibiului. 


Atât PS Episcop Andrei cât şi pr. acad. prof. univ. dr. Mircea Păcurariu au vorbit 
despre personalitatea mitropolitului Andrei Şaguna, iar racla cu osemintele 
ierarhului au fost aduse în Sibiu. Răspunsurile liturgice au fost date de corul 
Facultăţii de Teologie Ortodoxă “Andrei Şaguna” din Sibiu condus de pr. lect. dr. 
Sorin Dobre. 


O amplă procesiune a fost organizată pe străzile oraşului, participând zeci de 
preoţi, militari, monahi şi monahii, tineri studenți şi elevi precum şi sute de 
credincioşi. Racla a fost întâmpinată la Catedrala mitropolitană din Sibiu de Înalt 
Preasfinţitul Laurenţiu, mitropolitul Ardealului şi Înalt Preasfinţitul Calinic, 
arhiepiscopul Argeşului şi Muscelului, împreună cu preoţi şi credincioşi. 


Proclamarea Sfântului ierarh Andrei Şaguna, mitropolitul Ardealului 

În Catedrala Mitropolitană din Sibiu a avut loc astăzi, 29 octombrie 2011, în 
prezenţa Patriarhului Alexandriei, Patriarhului României, a ierarhilor greci şi 
români, proclamarea canonizării Sfântului ierarh Andrei Şaguna, mitropolitul 
Ardealului. 


„Anul acesta a rânduit Bunul Dumnezeu să fie trecut în rândul Sfinţilor din 
calendar, Sfântul ierarh Andrei Șaguna şi Sfântul Ierarh Simeon Ștefan, 
mitropoliți ai Transilvaniei. Desigur, am avut şi în alte părţi Sfinţi care s-au 
bucurat de cinstirea Sfântului Sinod, dar în Transilvania, în mod deosebit, 
Sfântul Sinod a dorit să evidenţieze lucrarea misionară apostolică a doi mari 
ierarhi, aceştia pe care astăzi şi mâine îi sărbătorim în mod deosebit. A vrut 
Bunul Dumnezeu ca Să recunoaştem sfinţenia lui. Biserica nu face sfinţi, ci 
Dumnezeu îi face pe sfinţi Sfinţi. Duhul Sfânt îi sfinţeşte şi îi arată că sunt Sfinţi. 
Biserica doar recunoaşte sfinţenia lui. În limba greacă, de fapt, canonizarea 
înseamnă recunoaşterea sfinţeniei unui om pe care Dumnezeu l-a Sfinţit [...] 
Prin Sfinţenie toţi oamenii Sunt egali, pentru că cea mai mare virtute este 
virtutea sfinţeniei şi cel mai mare ideal al fiecărui creştin este să dobândească 
Sfinţenia care vine de la Dumnezeu cel Unul Sfânt. [...] Sfinţii ierarhi au o 
responsabilitate deosebită pentru că sunt urmaşi ai Sfinţilor apostoli. Fiecare 
ierarh nu are o doar o grijă pentru mântuirea proprie, ci o grijă în plus şi anume 
grija pentru mântuirea sufletelor celor încredinţaţi lor spre mântuire [...] 


Sfântul ierarh Andrei Şaguna a avut o lucrare deosebită care a fost profund 
marcată de prezența Duhului Sfânt. Se spune că Duhul Sfânt nu se arată în 
omul leneş şi plictisit. Când cineva este leneş şi plictisit este semnul că nu are pe 
Duhul Sfânt prezent în el. Duhul Sfânt se arată în oamenii plini de credinţă, de 
entuziasm, de dorinţă vie de a iubi pe Dumnezeu şi de ajuta pe semenii lui. 
Sfântul Andrei Şaguna ne impresionează prin dragostea sa nețărmurită faţă de 
Hristos, faţă de sfinţii Lui şi faţă de Biserica Lui. 


Ne mirăm cât a putut scrie omul acesta şi cât a putut lucra. A construit Sute de 
şcoli româneşti în Transilvania şi două licee. A întemeiat ziarul Telegraful 
Român, care şi astăzi continuă fără întrerupere, ca mijloc misionar de 
răspândire a credinţei şi de apărare a unităţii şi demnităţii românilor din 
Transilvania. A tradus Sfânta Scriptură în patru volume şi a lăudat pe Sfântul 
Simeon Ștefan, pe care îl vom, proclama ca sfânt mâine, după ce Sfântul Sinod a 
aprobat canonizarea, la Alba Iulia, pentru că a tradus Noul Testament în limba 
greacă. 

Sfântul Andrei Şaguna ne-a lăsat Statutul bisericesc pe care, până astăzi, în 
mare parte, Biserica noastră îl foloseşte. In mod deosebit, a arătat o neobosită 
luptă pentru apărarea Ortodoxiei şi a demnităţii ortodocşilor din Transilvania”. 

Canonizarea Sfântului ierarh Andrei Şaguna (29 octombrie 2011) 


———— —— 


5, fintele moaște Sfântului ierarh Andrei Şaguna 


În Catedrala Mitropolitană din Sibiu a avut loc astăzi, 29 octombrie 2011, în 
prezenţa Patriarhului Alexandriei, Patriarhului României, a ierarhilor greci şi 
români, proclamarea canonizării Sfântului ierarh Andrei Şaguna, mitropolitul 
Ardealului. 


La eveniment au participat numeroşi reprezentanţi ai instituţiilor de stat, în frunte 
cu domnul Traian Băsescu, preşedintele României, reprezentanţi ai Guvernului, ai 
Bisericilor surori, autorităţi locale, protopopi, preoţi, profesori şi oameni de 
cultură, tineri studenţi şi elevi, dar şi mii de credincioşi care au dorit să participe. 


Sărbătoarea a început cu săvârşirea Sfintei Liturghii oficiată de cei doi patriarhi, 
alături de soborul de ierarhi, preoţi şi diaconi. 


La finalul acesteia a început ceremonia de proclamare a canonizării Sfântului 
Mitropolit Andrei Şaguna prin cuvântul Preafericitului Părinte Patriarh Daniel care 
a vorbit celor prezenţi despre cinstirea sfinţilor în Biserica Ortodoxă: „Dumnezeu 
este minunat întru Sfinţii Săi prin lucrarea Sa în Sfinţii Săi. Când noi cinstim pe 

toţi Sfinţii lui Dumnezeu nu cinstim în ei natura umană, autonomă şi 
autosuficientă, ci lucrarea lui Dumnezeu în oameni. 


În sfinţi noi nu cinstim orgoliul omenesc şi greşelile oamenilor, ci în sfinţi 
cinstim lucrarea Duhului Sfânt care iartă păcatele şi care dăruieşte oamenilor 
harul şi iubirea Preasfintei Treimi. [...] Cinstirea Sfinţilor nu intră în 
concurenţă cu cinstirea lui Dumnezeu, ci dimpotrivă Dumnezeu se bucură că 
cinstim pe prietenii Lui care sunt Sfinţii. 


În Maria Egipteanca noi nu cinstim pe femeia păcătoasă, ci pe femeia pocăită şi 
ridicată prin pocăință şi prin harul lui Dumnezeu. Prin Sfântul apostol Pavel noi 
nu cinstim pe prigonitorul Saul din Tars, ci pe cel care s-a convertit şi a iubit 
atât de mult pe Hristos pe care îl prigonea înainte, încât a pătimit moarte de 
martir pentru El. De aceea, Biserica Ortodoxă când cinsteşte sfinţii se uită mai 
întâi la lucrarea lui Dumnezeu din ei. Deci, noi, Biserica, când recunoaştem ca 
sfinți pe oamenii care au iubit pe Dumnezeu şi au împlinit în viaţa lor voia Lui 
pe pământ, de fapt cinstim pe Dumnezeu care a lucrat în ei. Nici un om nu este 
fără de păcat, dar noi mai întâi vedem lumina din oameni, nu păcatele din ei. 


De aceea, înainte de fi cineva trecut în rândul sfinţilor se săvârşeşte ultimul 
parastas pentru iertarea păcatelor lui” [...] Deosebirea dintre un sfânt şi un om 
obişnuit este aceea că sfântul a răspuns iubirii lui Dumnezeu cu iubire în 
rugăciune faţă de Dumnezeu şi cu iubire în rugăciune faţă de semeni. Când ne 
uităm la viaţa slujitorilor Bisericii vedem mai bine câtă lumină au cultivat prin 
lumina botezului, prin lumina hirotoniei şi prin lumina împărtăşirii lor din 
Sfânta Euharistie”. 


Patriarhul României a vorbit şi despre Sfântul ierarh Andrei Şaguna: „Anul acesta 
a rânduit Bunul Dumnezeu să fie trecut în rândul Sfinţilor din calendar, Sfântul 
ierarh Andrei Şaguna şi Sfântul ierarh Simeon Ştefan, mitropoliți ai Transilvaniei. 
Desigur, am avut şi în alte părţi sfinţi care s-au bucurat de cinstirea Sfântului 
Sinod, dar în Transilvania, în mod deosebit, Sfântul Sinod a dorit să evidenţieze 
lucrarea misionară apostolică a doi mari ierarhi, aceştia pe care astăzi şi mâine îi 
sărbătorim în mod deosebit. A vrut Bunul Dumnezeu ca să recunoaştem sfințenia 
lui. 


Biserica nu face sfinți, ci Dumnezeu îi face pe sfinţi sfinți. Duhul Sfânt îi sfinţeşte 
şi îi arată că sunt sfinţi. Biserica doar recunoaşte sfinţenia lui. În limba greacă, de 
fapt,canonizarea înseamnă recunoaşterea sfinţeniei unui om pe care Dumnezeu l-a 
sfințit [...] Prin sfinţenie toţi oamenii sunt egali, pentru că cea mai mare virtute 

este virtutea sfinţeniei şi cel mai mare ideal al fiecărui creştin este să dobândească 
sfinţenia care vine de la Dumnezeu cel Unul Sfânt. [...] 


Sfinţii ierarhi au o responsabilitate deosebită pentru că sunt urmaşi ai Sfinţilor 
apostoli. Fiecare ierarh nu are doar o grijă pentru mântuirea proprie, ci o grijă în 
plus şi anume grija pentru mântuirea sufletelor celor încredinţaţi lor spre mântuire 


52] 


Sfântul ierarh Andrei Şaguna a avut o lucrare deosebită care a fost profund marcată 
de prezenţa Duhului Sfânt. Se spune că Duhul Sfânt nu se arată în omul leneş şi 
plictisit. Când cineva este leneş şi plictisit este semnul că nu are pe Duhul Sfânt 
prezent în el. Duhul Sfânt se arată în oamenii plini de credinţă, de entuziasm, de 
dorinţă vie de a iubi pe Dumnezeu şi de ajuta pe semenii lui. 


Sfântul Andrei Şaguna ne impresionează prin dragostea sa neţărmurită faţă de 
Hristos, faţă sfinți Lui şi față de Biserica Lui. Ne mirăm cât a putut scrie omul 
acesta şi cât a putut lucra. A construit sute de şcoli româneşti în Transilvania şi 
două licee. A întemeiat ziarul Telegraful Român, care şi astăzi continuă fără 
întrerupere, ca mijloc misionar de răspândire a credinţei şi de apărare a unităţii şi 
demnităţii românilor din Transilvania. 


A tradus Sfânta Scriptură în patru volume şi a lăudat pe Sfântul Simeon Ştefan, pe 
care îl vom, proclama ca sfânt mâine, după ce Sfântul Sinod a aprobat canonizarea, 
la Alba Iulia, pentru că a tradus Noul testament în limba greacă. 


Sfântul Andrei Şaguna ne-a lăsat statutul bisericesc pe care, până astăzi, în mare 
parte, Biserica noastră îl foloseşte. In mod deosebit, a arătat o neobosită luptă 
pentru apărarea Ortodoxiei şi a demnităţii ortodocşilor din Transilvania”. 


Întâistătătorul Bisericii Ortodoxe Române a dezvăluit şi motivul aducerii cinstitului 
cap al Sfântului apostol Andrei în Transilvania: „Am hotărât să îl aducem pe 
Sfântul apostol Andrei şi în Transilvania. Astfel, el a cuprins cu binecuvântarea sa 
cele trei mai provincii româneşti: Moldova, Ţara Românească şi Transilvania. 


Apostolul nostru a venit la noi. Să răspundem iubirii lui cu iubirea noastră. Să 
păstrăm credința apostolică şi să o transmitem, pentru că, de fapt, cuvântul 
apostolos înseamnă misionar, cel care transmite mai departe lumina Evangheliei lui 
Hristos. Să fim apostoli sau misionari în familia noastră, transmițând credinţa noii 
generaţii. 

Să fim apostoli în şcoli, în biserici şi pretutindeni şi locul nostru de muncă, 
indiferent de funcţia pe care o ocupăm. Să transmitem credința apostolică, adică 
iubirea lui Dumnezeu pentru noi şi iubirea de viaţă şi dăinuire veşnică. lată de ce 
sărbătoarea aceasta este o sărbătoare a întregii Românii”. 


În continuare s-a dat citire Tomosului sinodal de către Preasfinţitul părinte Ciprian 
Câmpineanul, episcop-vicar patriarhal şi secretarul Sfântului Sinod al Bisericii 
Ortodoxe Române. 


A urmat cuvântul Patriarhului Alexandriei care a apreciat că „îndată după ce voi 
încheia acest pelerinaj în România şi mă voi întoarce în Africa, voi continua 
călătoriile mele misionare în 18 ţări şi voi duce cu mine această bucurie pe care am 
trăit-o în aceste zile. 


De aceea, simt că mă voi întoarce mult mai întărit şi mai puternic atunci când voi 
merge timp de 7 sau 8 ore pe drumuri încă desfundate din pădurile tropicale ale 
Africii, fiind convins că mă va însoţi rugăciunea Preafericirii Voastre, precum şi 
rugăciunea tuturor ierarhilor, clericilor şi drepteredincioşilor creştini de aici din 
România”. 

Preafericitul Părinte Teodoros al II-lea a oferit în dar Preafericitului Părinte 
Patriarh Daniel, cu ocazia vizitei în România, o Sfântă evanghelie şi un engolpion 
cu chipul Maicii Domnului. 


La rândul Său Înaltpreasfinţitul Părinte mitropolit Hrisostom a spus: „Ne bucurăm 
când sute şi mii de credincioşi români vin în oraşul Patras şi îşi pleacă genunchii în 
faţa sfântului cap al Sfântului apostol Andrei cu lacrimi în ochi. De asemenea, se 
închină crucii sale şi fac aceasta pentru că vin la părintele lor şi al nostru, cel care 
ne-a împărtăşit credinţa creştină deopotrivă ambelor popoare. 


Astăzi, trăim o bucurie atât de mare, că această Catedrală 1-a primit pe ambii sfinți 
cu numele de Andrei, pe Sfântul apostol şi pe mitropolitul Transilvaniei, Sfântul 
Andrei Şaguna, în comuniunea sfinților. Ambii s-au nevoit şi au luptat, dându-și 
viaţa, cum este cazul Sfântului apostol Andrei, pentru mărturisirea credinței şi 
iubirii în Hristos, primul în secolul I creştin, iar cel de al doilea în secolul al XIX- 
lea”. 


Mitropolitul de Patras a oferit Înaltpreasfinţitului mitropolit Laurenţiu al 
Ardealului, “în numele clerului şi al poporului drepteredincios din oraşul Patras”, 
un epitrahil şi un omofor arhieresc, iar Catedralei Mitropolitane a dăruit o Cruce de 
binecuvântare. 


În cuvântul Său, printre altele, Înaltpreasfinţitul Părinte mitropolit Laurenţiu şi-a 
exprimat bucuria trăirii acestui moment binecuvântat: „În primul rând, ne bucurăm 
că smerenia pe care a dovedit-o, până la sfinţenie, Sfântul ierarh Andrei Şaguna, s- 
a transformat astăzi într-o mare binecuvântare. 


Dacă la înmormântarea lui, acum 137 de ani, un singur preot, duhovnicul lui, l-a 
condus spre locurile veşnice, astăzi doi patriarhi împreună cu alţi 32 de ierarhi au 
proclamat canonizarea sfântului ierarh cel smerit care ne-a adus atâta bucurie”. 


Apoi, Înaltpreasfinţitul Părinte Laurenţiu a dăruit Patriarhului României o Cruce de 
binecuvântare, o icoană cu chipul Sfântul ierarh Andrei Şaguna, mitropolitul 
Transilvaniei, trei scrieri în original ale Sfântului ierarh Andrei Şaguna, precum şi 
un album dedicat Catedralei Mitropolitane din Sibiu. 


De asemenea, Înaltpreasfinţia Sa a dăruit Patriarhului Alexandriei o Cruce de 
binecuvântare şi o icoană cu chipul Sfântului ierarh Andrei Şaguna, iar Înalt- 
preasfințitului Părinte mitropolit Hrisostom i-a oferit icoana cu chipul Sfântului 
ierarh Andrei Şaguna, precum şi tuturor membrilor din delegaţie. 

La final, Preşedintele României, dl. Traian Băsescu, a elogiat personalitatea 
Sfântului ierarh Andrei Şaguna, mitropolitului Transilvaniei: „EI a fost acela care a 
dus la Viena şi la Budapesta vocea românilor ortodocşi. EI a fost acela care i-a 
reprezentat pe românii din Transilvania şi la Viena, în parlamentul imperial şi la 
Budapesta, precum şi în senatul din Transilvania. Dar ca orice patriot, a înţeles că 
dincolo de bătălia de zi cu zi pentru românii şi pentru Transilvania lui, şcoala, 
educaţia şi cultura sunt elementele de perenitate ale unui popor”. 


Programul canonizării 


„Slujbele legate de canonizarea lui Andrei Şaguna au început vineri, 28 octombrie 
2011, la Răşinari, când la ora 15, la Biserica SfântaTreime, a avut loc ultimul 
parastas. 


De aici, coloana a plecat spre Sala Transilvania din Sibiu, de unde a pornit, în jurul 
orei 16.20, o procesiune solemnă până la catedrala mitropolitană, pe traseul Şcoala 
de Inot - Justiţiei - Victoriei - Andrei Şaguna - Mitropoliei. 


Aceasta a trecut prin parohiile Hipodrom I, II, III, IV, V, VI, Mihai Viteazul |, II şi 
III. Au participat preoţii şi credincioşii din parohiile Buna Vestire I şi II, Iosefin 1, 
II şi III, Sfinţii Impărați III şi IV, Calea Poplăcu I şi II. 


La intersecţia bulevardului Milea cu strada Noica li s-a alăturat parohiile Sfinţii 
Arhangheli ], II şi III, Sf. Ihe I, II, III şi IV, dar şi detaşamente de studenţi de la 
Academia Forţelor Terestre Nicolae Bălcescu, care au venit cu torţe, şi credincioşi 
din Mărginime, îmbrăcaţi în costume tradiţionale. 


La ora 16.30, clopotele bisericilor ortodoxe din Sibiu au bătut timp de zece minute. 


Sosirea la Catedrala Mitropolitană, unde se află deja preoţii şi credincioşii 
celorlalte parohii sibiene, a fost programată la ora 17, când IPS Laurenţiu, 
Mitropolitul Ardealului, a adresat celor prezenţi un cuvânt de învățătură. 


La Catedrală a început Slujba Privegherii zilei de rând, precum şi slujba Sfântului 
apostol Andrei, ocrotitorul României. 


Aceasta s-a continuat până la sosirea Preafericitului Părinte Daniel, Patriarhul 
Bisericii Ortodoxe Române, a delegației din Grecia, care a adus cinstitul cap al 
Sfântului apostol Andrei, precum şi a celorlalți ierarhi români. A urmat, apoi, 

slujba de Te Deum. Racla cu cinstitul cap al Sfântului apostol Andrei a fost aşezată 
pentru închinare în catedrală. 


După slujba de Te Deum, Patriarhul României a adresat celor prezenţi un cuvânt 
de binecuvântare. 


A doua zi, sâmbătă, 29 octombrie, la catedrală, după acatistul Sfântului apostol 
Andrei, de la ora 8.30, a avut loc Sfânta Liturghie, de la ora 9.30, urmată de 
ceremonia proclamării oficiale a canonizării Sfântului ierarh Andrei, mitropolitul 
Transilvanie”. 

Pr. Ştefan Sfarghie - Raclă nouă pentru Parohia Mavrogheni din Bucureşti 


Preafericitul părinte Daniel, patriarhul Bisericii Ortodoxe Române, a sfinţit sâm- 
bătă, 28 noiembrie 2020, în Paraclisul istoric „Sfântul mare mucenic Gheorghe” 
din Reşedinţa Patriarhală, o raclă nouă în care se va păstra un fragment din moa- 
ştele Sfântului ierarh Andrei Şaguna, mitropolitul Transilvaniei, pomenit pe 30 no- 
iembrie în Biserica Ortodoxă Română. Noua raclă, confecţionată la Atelierele 
Patriarhiei Române, va fi aşezată spre închinare la Biserica „Izvorul Tămăduirii” - 
Mavrogheni, Protopopiatul Sector 1 Capitală. 


În cuvântul de învățătură rostit la finalul slujbei, patriarhul României a subliniat 
faptul că noua raclă cu moaştele Sfântului ierarh Andrei Şaguna va fi pentru cre- 
dincioşii Parohiei „Izvorul Tămăduirii” - Mavrogheni întărire în credinţă şi evlavie. 
„Această lucrare deosebit de frumoasă din punct de vedere artistic este şi un Ssim- 
bol al jertfei credincioşilor, care au contribuit la confecţionarea acesteia, prin 
susținerea financiară ”, a spus părintele patriarh Daniel. Fragmentul din moaştele 
Sfântului ierarh Andrei Şaguna, mitropolitul Transilvaniei, a fost oferit Parohiei 
Mavrogheni din Bucureşti de către Înaltpreasfinţitul părinte Laurenţiu, mitropolitul 
Ardealului. 

Preafericitul părinte patriarh Daniel i-a mulţumit Înaltpreasfinţitului părinte mitro- 
polit Laurenţiu pentru darul oferit şi a explicat de ce Sfântul ierarh Andrei Şaguna 
este pomenit la 30 noiembrie, împreună cu Sfântul apostol Andrei, şi nu îi ziua 
trecerii sale la Domnul, care a fost în data de 28 iunie 1873. „„Am propus, atunci 
când el a fost canonizat, în 2011, de către Sfântul Sinod al Bisericii Ortodoxe 
Române, ca să fie pomenit în aceeaşi zi cu Sfântul apostol Andrei, cel întâi chemat, 
ocrotitorul României, deoarece şi păstorirea sa în Transilvania (ca episcop, din 
1848 până în 1864, când a devenit mitropolit, şi apoi ca mitropolit, din 1864 până 
în 1673) a fost un apostolat, o misiune pe planuri multiple, cu realizări deosebite. 
A fost arhipăstor în Transilvania într-o perioadă grea, când trebuia afirmată 
identitatea şi ridicată demnitatea românilor din Transilvania. Andrei Șaguna, 
marele mitropolit, a îmbinat evlavia cu munca şi înțelepciunea cu o credinţă 
puternică şi cu o cultură vastă şi solidă. Cinstim aici un om care rămâne o pildă 
pentru întreg neamul românesc. Sfântul ierarh Andrei Şaguna avea părinţi vlahi 

Sau aromâni”. 


Sfântul mitropolit a alcătuit Statutul Organic sau Statutul de organizare a Bisericii 
Ortodoxe Româneşti din Transilvania. „A fost un bun organizator pentru că a fost 
şi jurist, a studiat dreptul, de aceea, în 1868, a fost aprobat Statutul Organic ce 
permitea ca la conducerea Bisericii să fie prezenţi nu numai clerici, ci şi mireni. 
Acest principiu, o treime clerici şi două treimi mireni, avea ca scop de a folosi 
organismul bisericesc conducător ca un organism de întărire a unităţii româneşti. 
Avea aşadar şi un scop etnic, nu doar unul pur bisericesc”, a explicat patriarhul 
României. 


La slujba de sfințire a noii racle au fost prezenţi arhim. Dionisie Constantin, con- 
silier patriarhal coordonator, Atelierele Institutului Biblic şi de Misiune Ortodoxă, 
arhim. loachim Tomoiagă, vicar eparhial al Arhiepiscopiei Sibiului, pr. conf. dr. 
Radu Petre Mureşan, parohul Bisericii „Izvorul Tămăduirii” - Mavrogheni, şi pr. 
Ioan Jucan, de la Parohia „Izvorul Tămăduirii” - Mavrogheni. Sfântul Andrei Şa- 
guna a cooperat cu ierarhii din Moldova şi Țara Românească pentru întărirea şi 
apărarea credinţei ortodoxe. 


Fragmentul din moaştele acestui sfânt ierarh a fost dăruit Parohiei Mavrogheni 
deoarece în biserica de aici vin să se roage membrii Societăţii de Cultură Macedo- 
Română. „Pentru că este anul filantropilor ortodocşi şi se apropie sărbătoarea 
Sfântului apostol Andrei şi a Sfântului ierarh Andrei Şaguna, prea fericitul părinte 
patriarh Daniel a binecuvântat şi a sfinţit această raclă, ca ea să fie spre întărirea 
credinţei şi a evlaviei credincioşilor noştri. De biserica noastră sunt legate anu- 

mite momente pe care Societatea de Cultură Macedo-Română le prăznuieşte, iar 
Sfântul Andrei Şaguna, după cum ştim, a fost aromân. 

Este un moment de mare bucurie şi înălțare, atât pentru enoriaşii parohiei, cât şi 
își 


pentru toți membrii Societăţii de Cultură Macedo-Română ”, ne-a spus pr. paroh. 
Radu Petre Mureşan. 

Părticică din moaştele Sfântului Andrei Şaguna, oferită Parohiei Mavrogheni- 
Bucureşti 


O părticică din moaştele Sfântului ierarh Andrei Şaguna, iitropolitul Transilvaniei, 
a fost oferită cu binecuvântarea Înaltpreasfinţitului Laurenţiu, arhiepiscopul 
Sibiului şi mitropolitul Ardealului, Parohiei „Izvorul Tămăduirii” - Mavrogheni 
din Bucureşti. Delegaţia eparhială care a dus moaştele în biserica parohiei bucu- 
reştene a fost condusă de vicarul-administrativ al Arhiepiscopiei Sibiului, arhiman- 
dritul Ioachim Tomoiagă. 


Racla în care se vor păstra moaştele a fost sfințită sâmbătă, 28 noiembrie 2020, de 
prea fericitul părinte Daniel, patriarhul Bisericii Ortodoxe Române, în Paraclisul 
istoric „Sfântul mare mucenic Gheorghe” din Reşedinţa Patriarhală. Noua raclă, 
confecționată la Atelierele Patriarhiei Române, va fi aşezată spre închinare la 
Biserica „Izvorul Tămăduirii” - Mavrogheni, Protopopiatul Sector 1 Capitală. 


În cuvântul de învăţătură rostit la finalul slujbei, patriarhul României a subliniat 
faptul că noua raclă cu moaştele Sfântului ierarh Andrei Şaguna va fi pentru cre- 
dincioşii Parohiei „Izvorul Tămăduirii” - Mavrogheni întărire în credinţă şi evlavie. 
„Această lucrare deosebit de frumoasă din punct de vedere artistic este şi un sim- 
bol al jertfei credincioşilor, care au contribuit la confecționarea acesteia prin 
susținerea financiară ”, a spus părintele patriarh Daniel, conform Ziarului Lumina. 

Biserica „Izvorul Tămăduirii” din Mavrogheni-Bucureşti va avea al doilea hram 
sărbătoarea Sfântului ierarh Andrei Şaguna (30 noiembrie). 


Locaşul de cult a fost ctitorit la 1787 de domnitorul Nicolae Petru Mavrogheni, 
originar din insula grecească Paros. 

Sfântul apostol Andrei, părintele creştinismului românesc şi Sfântul Andrei 
Șaguna, apostolul tare al Ardealului - chemări la asumarea condiţiei de 
creştin în vremurile zeificării păcatului 


SE. AP ANDREI VESTINI 
SE CISANCHELIE 
IN DORROGEA: 


„7 


Arhim. Andrei Coroian - Sfântul apostol Andrei, părintele creştinismului 
românesc 


Ultima zi a lunii noiembrie, a treizecea, este pentru Biserica Ortodoxă Română o zi 
de mare sărbătoare, zi de bucurie, a plinătăţii credinţei, nădejdii şi dragostei. Este 
ziua în care ea - Biserica, prăznuieşte pe cel ce a născut-o în Hristos, pe părintele ei 
duhovnicesc Sfântul apostol Andrei. 


Născut în familia pescarului Iona din Betsaida Galileii, frate cu Sfântul apostol 
Petru, Andrei este cel dintâi chemat în soborul sfinților apostoli şi cel care, între 
alte popoare ale Răsăritului, a vestit evanghelia Domnului Hristos şi strămoşilor 
noştri din Sciţia mică sau Dobrogea de astăzi. 


Mare cinstire pentru noi ca neam şi fapt înduioşător al Părintelui ceresc că 
dăruieşte noului născut - poporul român, credinţa adevărată în Mesia-Mântuitorul 
lisus Hristos, Fiul Său devenit Dumnezeu-Om şi ca părinte duhovnicesc pe unul 
din cei doisprezece, pe Andrei cel întâi chemat. Poporul, la rându-i, s-a arătat 
primitor şi odihnitor, iar mai târziu mulţumitor şi roditor. Dacă în alte ţinuturi unde 

a propovăduit apostolul (între care Bizanțul, care avea să devină scaunul Apostolic 
al Bisericii Răsăritului), Sfântul Andrei a suferit multe împotriviri şi prigoane, aici, 
în Țara Mioriţei, a fost primit cu dragoste şi prietenie, găsindu-şi loc de odihnă. 


După tradiție el a stat, douăzeci de ani într-o peşteră, din localitatea Ion Corvin 
de astăzi, unde s-a ridicat în ultimii douăzeci de ani o prea frumoasă mânăstire în 
cinstea şi sub protecţia sa. Din această peşteră, care i-a folosit ca biserică şi 
mânăstire (loc de retragere), în care slujea zilnic Sfânta Liturghie împreună cu 
ucenicii săi, mergea prin împrejurimi propovăduind localnicilor, strămoşilor noştri, 
liniştiţii păstori de oi vestea cea bună a Sfintei credinţe. 


Cât de emoţionantă va fi fost întâlnirea dintre Sfântul apostol Andrei şi locuitorii 
acestor ţinuturi, strămoşii noştri, ciobănaşi de prin codrii, de prin munţi şi de prin 
văi; l-a găsit asemenea unor prunci nevinovaţi cu sufletul curat şi deschis în 
această grădină a Maicii Domnului, cum este numită Țara noastră. 


Le va fi spus apostolul, „pruncilor”, curați la suflet şi luminaţi la minte: Dacă 
credeți cuvintelor mele; de-acum şi până în veşnicie, Tatăl vostru va fi Dumnezeu, 
Făcătorul tuturor celor văzute şi nevăzute. Domnul, Dumnezeul Împăratul şi 
Mântuitorul vostru, va fi lisus Hristos — Fiul lui Dumnezeu, cel născut din 
Fecioara Maria, Care pe Cruce murind, a dezlegat blestemul păcatelor voastre şi 
prin Învierea Sa, v-a dăruit viaţă veşnică şi fericită. Veţi primi în sufletul vostru pe 
Duhul Sfânt- Mângâietorul, Care vă va învăţa şi vă va povăţui să deosebiți binele 
de rău, şi vă va îndemna să alegeţi întotdeauna binele. Veţi avea ca Maică 
adevărată — Biserica cea Una Sfântă şi Sobornicească, întemeiată de Domnul 
Hristos prin noi, apostolii Săi. lar mireasa sufletului vostru, dulceaţa, bucuria şi 
mângâierea voastră, comoara cea scumpă şi lumina ochilor voştri, pe acest 
pământ vremelnic, va fi credinţa dreaptă — Ortodoxia, prin care veţi gusta viaţa 
cea cerească. În ea veţi rămâne veşnic vii, aşteptând arătarea Domnului lisus 
Hristos întru slavă şi putere multă, când va veni să-i judece pe cei răi, şi să 
unească cerul şi pământul într-o singură Împărăţie fără de sfărșit... 


Ascultându-l, ei au crezut, primind în sufletele lor curate, cuvintele Sfintei 
credinţe. „Mândrii” ciobănaşi au alergat la sfântul Apostol, iar el i-a botezat în apa 
limpede a izvoarelor. Au venit apoi şi pustnicii geto-daci, cinstitorii lui Zamolxis, 
coborând de prin păduri şi peşteri, ca să asculte şi primească şi ei noua credinţă. 
Pustnicul cel sfânt, Andrei apostolul, văzându-le râvna, priceperea şi vrednicia a 
ales dintre ei, hirotonidu-i, episcopi şi preoţi, ca să fie învăţători şi dascăli ai 
poporului şi apărători ai credinţei. Inima sa curată şi simplă de pescar, devenit 
acum apostol, se bucura nespus când smeriţii şi blânzii păstori de oi, primeau 

cuvintele dulci şi dătătoare de viaţă ale evangheliei lui Hristos. 


Ascultându-l „vrăjiți”, ei credeau că peştera din Betleem nu este departe, în 
Palestina, ci cum spune colindul, aici în josul Ţării, la malul mării, unde sălăşluia 
apostolul. În Sfântul apostol Andrei, ei vedeau ca într-o icoană, chipurile celorlalţi 
apostoli, ale profeților şi drepţilor din vechime, vedeau pe însuşi Domnul lisus şi 
pe Preacurata Sa Maică, care acoperea cu acoperământul Ei, casele şi pământurile 
lor. Cu bucurie sfântă se socoteau părtaşi la sfânta Naştere din Peşteră, ducând un 
miel prinos, dulcelui Prunc lisus. Mamele, soțiile şi fetele lor, alergau şi ele „cu 
hăinuţa de-mbrăcat” pentru Împărătescul Prunc, cu inimă bună şi vorbe 
mângâietoare pentru sfânta Sa Maică, care plângea. Toţi s-au învăţat, ca în noaptea 
sfântă, a sărbători Naşterii Domnului, să privegheze stând pe prispele caselor şi 
colibelor, pândind apariția stelei celei cu Taină Mare care arăta venirea cerescului 
Soare al dreptăţii lisus Hristos. 


Îi creştea inima de bucurie Sfântului apostol Andrei, văzând dragostea noului 
popor pentru Hristos, care cu o genială simplitate, dar adâncă teologie, cântă Taina 
întrupării Celui Veşnic, în colindele sale. Prin aceasta întărind încă o dată cuvântul 
Scripturii, care zice „înţelepciunea se descoperă pruncilor” (1 Cor 1, 21). Cu grijă 
părintească, Sfântul Andrei a rămas lângă fiul său duhovnicesc — Poporul român 
care de-a lungul zbuciumatei sale istorii, nu a părăsit credinţa şi învăţăturile sale. 
S-a rugat neîncetat lui Hristos-Dumnezeu, să fie milostiv poporului, aici pe pământ 
„ŞI-n ziua judecății”, cum se cântă la slava Litiei. Să-l întărească, să-l păzească 
până în ziua cea mare a răsplătirilor. 


De la mormântul său din Patras (Grecia), unde odihnesc moaştele sale şi de unde 
cheamă mereu popoarele la Dumnezeu, apostolul a venit cu mare dor în două 
rânduri în România (1996 şi 2001) la praznicul Sfintei Parascheva. Şi-a potolit 
dorul sufletului văzând locurile unde a propovăduit pe Hristos - Domnul şi mai ales 
s-a bucurat văzând pe fiii săi duhovniceşti. Întregul sobor al Sfinţilor români: 
ierarhi, preoţi, mărturisitori, cuvioşi, voievozi drepteredincioşi, poeţi, scriitori, 
artişti care au mărturisit credinţa prin opera şi scrierile lor, precum şi bunii creştini, 
care prin fapta şi cuvântul lor, au mărturisit credinţa în lisus Hristos. Inima 1 s-a 
bucurat iar duhul i-a tresăltat cu mulţumire nespusă văzându-şi apostolul, roadele 
ostenelilor sale. 


In fiecare an la prăznuirea muceniciei sale, toţi creştinii ortodocşi români, îi 
aducem mulțumiri, cântându-i laude şi împreună lăudăm pe Dumnezeu cel 
Care, ni l-a dat ca ocrotitor al Ţării noastre. 

Îi cerem să se roage pentru noi Mântuitorului Hristos, ca să sporească în noi 
credinţa, nădejdea şi iubirea sfântă, să ne ajute să trăim în ascultare faţă de 
Dumnezeu, în armonie şi iubire frăţească. Să ne dea râvnă pentru Slujire, pentru 
rugăciune, pentru post şi pentru orice lucrare duhovnicească. Să ne ajute să 
cultivăm în noi virtuțile sfinţilor şi ale strămoşilor noştri, statornicia în credinţă, 
lucrarea faptelor bune, răbdare în ispite, în lipsuri şi în nedreptăţire. Să ne 
izbăvească de orice rău, de dezbinare şi alte păcate şi patimi. Să ne înveţe să 
căutăm mai întâi Împărăţia lui Dumnezeu (Matei 6, 33), lăsând pe planul al 
doilea realizările materiale din lumea aceasta. Să ne înveţe să privim mereu în 
Sus, la Hristos, cu bucurie şi cu nădejde, trăind în pacea şi bună plăcerea lui 
Dumnezeu. 


Să nu uităm de marele har şi privilegiu de a fi creştini numiţi cu numele Hristos, 
meniți a fi sarea pământului şi lumină a lumii, luptând cu toate armele pe care ni 
le-a dat Dumnezeu împotriva păcatului propus nouă sub multiple forme de 
duhurile satanei. 


Odată botezați, precum înaintaşii noştri şi noi, cei de astăzi, suntem datori să 
luptăm lupta cea bună a duhovniciei, într-o lume în care materialitatea îşi arogă 
drepturi spirituale. Dacă patimi şi păcate ucigătoare îşi pretind nu doar drept la 
existenţă, ci zeificare, cult şi sacrificiu, este datorie sfântă, existențială pentru noi 
ostaşii lui Hristos, să luptăm pentru drepturile lui Dumnezeu pe pământ. EI este 
adevăratul Stăpân al aceste lumi care ar trebui în toate aspectele şi formele ei de 
trăire să se conducă după Legile Lui. În lupta noastră, Dumnezeu ne acoperă cu 
aripile bunătăţii Sale şi ne va răsplăti însutit şi înmiit orice nedreptate suferită 
pentru numele Lui în această lume. lar sfinţii ne sunt înaintemergători cu pilda 
vieţii lor şi cu rugăciunea fierbinte. 


Ne rugăm Sfântului apostol Andrei, care a găsit în persoana Domnului lisus 
Hristos răspunsul căutărilor sale duhovniceşti. Din Evanghelie nu reiese, observă 
Sfântul Nicolae Velimirovici, că Mântuitorul l-ar fi chemat pe Sfântul Apostol 
Andrei, ci că acesta, când a văzut pe Sfântul loan Botezătorul botezându-L pe 
lisus, arătându-L ca Miel al lui Dumnezeu, care ridică păcatele lumii (loan 1,29) s- 
a alipit pentru vecie de EI, iubindu-L şi mărturisindu-L cu bucurie în toată lumea, 
chiar cu preţul vieţii sale. Acum, dimpreună cu fratele său de sânge Petru, se roagă 
fierbinte pentru pacea, mângâierea şi mântuirea noastră şi a întregii lumi aflate încă 
în dezarmonie şi suferinţă. 

(1 Cf. Vieţile Sfinţilor, luna noiembrie, Ed. Romanului, 1996) 

Vincențiu Dascălu - Şaguna, nemuritorul 


SE IER 
ANPEI 
A) A 


ț 


Pe 13 februarie 1849, mitropolitul ortodox transilvănean Andrei Şaguna prezenţa 
împăratului Franz loseph Petiţiunea..., prin care se cerea recunoaşterea națiunii 
române. În acelaşi an, Soren Kierkegaard publica Maladia mortală, iar Charles 
Dickens scria David Copperefield. 


În 1849, se sărbătoreau abia 9 ani de când doctorul Pravaz inventase seringa. Ca să 
înţelegem contextul: în acelaşi an (prin luna lui Prier) Ungaria îşi declarase 
independenţa faţă de Austria. În Rusia, Dostoievski este deportat. În Italia, 
Garibaldi apăra Roma de francezi. Europa zbuciumată... Danemarca devine 
monarhie. În Ţara românească va domni Barbu Ştirbei (din iunie). Şi cine e 
Austria? Cea care înăbuşă rebeliunea maghiară (cu ajutor rusesc) şi cea care 
asediază 4 luni (şi învinge) Veneţia. 


Șaguna merge la Viena, ca şi cum azi mitropolitul s-ar duce la Berlin, la 
Washington sau la Londra... Merge curajos, necerând nimic pentru sine. E foarte 
vie legenda conform căreia Şaguna a fost pus la un dineu nu în prim-plan, ci 
undeva în spate, iar sfântul a replicat ironiilor: „Fruncea mesii e unde stau 10...” 
(Când ridică el masa, toţi pleacă, chiar dacă nu fusese pus la masa principală). 
Şaguna este figura cruciatului evlavios, care se roagă trei ore pe zi în fiecare 
dimineaţă, care posteşte aspru, care dă mărturie despre adevăr. Şi mi-i tare drag 

vlădica Andrei Şaguna, pentru ca model i-a fost şi mitropolitului Bartolomeu (care 
a urmărit principiile lui misionare). 


Şaguna este omul care stă drept în faţa istoriei, alături de Ignatie Briancianinov, 
Nicolae Velimirovici sau loan de Kronstandt, loan Maximovici de Shanghai, 
Tihon de Moscova sau Tihon de Zadonsk. În galeria sfinţilor se bucură împreună 
cu un Meletie antioheanul, Hristea albanezul, Eulalia catalana sau Alexie, făcătorul 
de minuni. Sfântul Andrei Şaguna scoate Ardealul din criză. Îi redă demnitatea. Îi 
reaminteşte credinţa. Anul 1849 este şi perioada în care holera decimează Europa, 
Timişoara este asediată 4 luni de către revoluționarii maghiari. În acest an se năştea 
Pavlov, dar mureau Strauss, Chopin şi Edgar Allan Poe. 


Incă de când era diacon (precum odinioară Atanasie alexandrinul), Şaguna declară: 
„Pe românii transilvăneni, din adâncul lor somn vreau să-i trezesc şi cu voia către 
tot ce e adevărat, plăcut şi drept să-i îndrum”. 


Fin strateg, îl va chema la un congres bisericesc (ţinut la Sibiu) şi pe Avram lancu. 
Nu a jucat la dublu, nu a făcut compromisuri, ci a rămas arhiereu al lui Hristos. 


Mitropolitul Antonie Plămădeala l-a cinstit enorm: „Şaguna a fost un dangăt de 
clopot care a trezit din amorţire conştiinţe şi destine, a redat speranţe şi vigoare, a 
pus plugul în brazdă şi a dezţelenit ceea ce ameninţa să devină pârloagă”. 


[...] Prin credinţă, nădejdea şi dragostea lui, rămâne nemuritor. 


Reînfiinţarea Mitropoliei Transilvaniei, prezentă la Blaj, în fruntea adunării din 
mai 1848 alături de episcopul greco-catolic loan Lemeni şi prezentarea la Viena a 
Petiţiei naţionale, înfiinţarea de şcoli, editarea de cărţi, deschiderea tipografiei 
arhidiecezane de la Sibiu, urmărirea, cu grijă straşnică, a tipăririi Bibliei de la Sibiu 
şi polemica aprigă cu lon Heliade Rădulescu, cuvântul său, cel din biserică, din 
Parlamentul de la Pesta şi din Senatul imperial, din cadrul audientelor la Franz 
Iosif dar, mai cu seamă, cel din materialele Telegrafului român, corespondenţa cu 
elita intelectuală a României, întemeierea şi conducerea Astrei sunt urme ale 
asumării credinţei şi a deplinei iubiri a semenilor. 


Aşa se face că truda sa, pentru drepturile celor de un neam cu el, nu s-a încheiat şi 
nici nu reprezintă suita de episoade ale unei biografii ci, cum ar fi spus Dimitrie 
Cantemir, felduinţa. De aceea, prăznuirea sa este mai mult decât praznic între 
zidurile Transilvaniei. Constituie prilej de înţelepțire, de a ne reaminti că sfinţii 
sunt mai mult decât chipuri şi ax de pelerinaj, mai mult decât miezul unui hram. În 

ultimă instanță, mai mult decât modele. Sunt mărturii ale unei deveniri la care 
fiecare dintre noi este chemat. 


Iar cel pe care ÎPS Nicolae Popea, episcop al Caransebeşului, secretar, o vreme, al 
Sfântului ierarh Andrei Şaguna, îl considera „un bărbat aproape extraordinar, 
trimis de Providența divină pentru fericirea poporului său”, ne este, prin cuvântul şi 
fapta sa, una dintre cele mai bune încurajări spre trăirea fără de ezitare a calităţii de 
creştini. 


(Din revista “Lumea credinţei”, nr. 124/ noiembrie 2013) 

Ora de religie - Mitropolitul Andrei Şaguna al Transilvaniei (3 28 iunie 1873) 


“Andrei Şaguna a fost un dangăt de clopot care a trezit din amorţire conştiinţe şi 
destine, a redat speranţe şi vigoare, a pus plugul în brazdă şi a dezţelenit ceea ce 
ameninţa să devină pârloagă...” 


Aşa a rămas în conştiinţa contemporanilor săi, dar şi a posterităţii, marele 
Mitropolit al Ardealului, om providenţial, trimis de Dumnezeu să conducă 
destinele românilor ardeleni într-o perioadă de mari tulburări şi transformări. Anul 
acesta se împlinesc 125 de ani de la trecerea la cele veşnice a celei mai importante 
personalităţi ecleziastice, culturale şi naţionale pe care a dat-o Biserica Ortodoxă 
Română din Transilvania. Andrei Şaguna este Mitropolitul care a reuşit, în timpul 
păstoririi sale, să împlinească gândurile românilor dornici de libertate religioasă, de 
afirmare socială şi de recunoaştere naţională. 


Pentru Biserica Ortodoxă din Ardeal, rău zdruncinată în urma uniaţiei, figura 
marelui ierarh transilvănean a fost cu adevărat providenţială. 


— S-a născut la Miskolc, în Ungaria, într-o familie de aromâni originari din 
Balcani. 

— A urmat diferite şcoli la Buda şi la Pesta, studiind dreptul şi filosofia. 

— A urmat apoi teologia la Vârşeț (azi Serbia). 

— S-a călugărit la Mănăstirea Hopovo, luând numele de Andrei (prin botez se 
chema Atanasie) şi fiind hirotonit ierodiacon. 

— Între anii 1834-1838 a trecut prin toate treptele ierarhice, până la preot, şi 
cele onorifice, până la protosinghel. 

— În anul 1842 a fost făcut arhimandrit la mănăstirea Hopovo, iar în anul 
1845 a fost numit stareț la Mănăstirea Covil. 

— A activat ca profesor la seminariile teologice din Vârșeț şi Carloviţ. 

— La 15/27 iunie 1846 a fost numit vicar general la Sibiu, acolo unde se 
reînființase o episcopie pentru creştinii ortodocşi din Transilvania, vitregiți 
mai bine de o sută de ani de dreptul de a avea un întâistătător spiritual. 

— La 16/30 aprilie 18458 este hirotonit la Carloviţ ca episcop al românilor din 
Transilvania, de către patriarhul sârb, de care şi depindeau canonic 
românii ardeleni. 


In discursul de la hirotonie, a spus cu multă hotărâre cuvintele rămase memorabile: 
„Pe românii transilvăneni, din adâncul lor somn vreau să-i trezesc şi cu voia 
către tot ce e adevărat, plăcut şi drept să-i îndrumez”. 


Ceea ce a şi împlinit în timpul păstoririi sale, prin lucrări desfăşurate cu multă 
pricepere, pe multiple planuri. 


Doar de puţin timp numit episcop al românilor ardeleni, Şaguna s-a implicat activ 
în problemele de ordin politic, național şi cultural. 


La 3/15 mai 1848 a prezidat împreună cu episcopul greco-catolic Lemeny, Marea 
Adunare Naţională de la Blaj. În fruntea unei delegaţii româneşti, a dus petiția de 
la Blaj Împăratului de la Viena, făcându-se un hotărât purtător de cuvânt al 
românilor. 


La 12 martie 1850 a organizat la Sibiu, Congresul bisericesc, la care a participat şi 
marele revoluţionar Avram Iancu. 


Ca episcop, a militat pentru restaurarea vechii Mitropolii a Transilvaniei prin 
numeroase memorii înaintate Curţii imperiale din Viena, patriarhului ortodox sârb 
şi Congresului național-bisericesc sârb din Carloviţ, prin sinoadele eparhiale 
formate din clerici şi mireni - convocate la Sibiu în 1850, 1860 şi 1864. 


După reînfiinţarea Mitropoliei (1864), cu două eparhii sufragane la Arad şi 
Caransebeş - a convocat un Congres naţional bisericesc al românilor ortodocşi din 

întreaga Mitropolie, la Sibiu (septembrie -octombrie 1868). La acest congres s-a 
adoptat Statutul Organic al Bisericii Ortodoxe Române din Transilvania (aprobat 
de autoritatea de stat la 28 mai 1869), după care s-a condus Biserica transilvăneană 
până în 1925. Principiile fundamentale ale acestui statut sunt în primul rând 
autonomia bisericească faţă de stat şi sinodalitatea, adică participarea laicilor (în 
proporție de 2/3) alături de clerici (1/3) în organismele de conducere ale Bisericii. 
Aceste principii au stat la baza Statutului de organizare a întregii Biserici Ortodoxe 
Române din 1925 şi a celui din 1948, fiind valabile până astăzi. 


Pe plan cultural şi educaţional, a realizat o serie de lucruri cu totul remarcabile, în 
condiţii grele, fără ca altcineva să fi reuşit mai înainte de dânsul ceva asemănător 
în acest sens. 


— În 1850 a înființat la Sibiu Tipografia eparhială, realizată pe cheltuiala lui 
Șaguna. Aici s-au tipărit abecedare, manuale şi numeroase cărţi, cu un rol 
deosebit în ridicarea culturală a românilor. 

- La 1 ianuarie 1853 s-a întemeiat Telegraful Român, singurul ziar din 
România cu apariție neîntreruptă până astăzi. 

— Începând cu anul 1855, Șaguna a reorganizat învățământul teologic şi 
pedagogic din Sibiu sub forma unui Institut de teologie şi pedagogie şi care 
purta numele de Seminarul Andreian. 


De pe băncile acestei şcoli, devenită mai târziu Academia Andreiană, au absolvit 
generaţii întregi de viitori preoți, învăţători şi profesori, oameni meniţi să 
îngrijească de iluminarea spirituală a poporului. Astăzi această şcoală teologică de 
renume îi poartă mai departe numele ctitorului său: Facultatea de Teologie “Andrei 
Șaguna” din Sibiu. 


— Începând cu anul 1854, a organizat peste 800 de şcoli primare confesionale 
în limba română, realizare remarcabilă, într-o vreme când românilor 
ardeleni li se refuzau drepturi elementare precum învățământul în limba 
maternă. 


Învățământul elementar şi mediu confesional românesc din Transilvania, aflat într- 
o situaţie precară înainte de Şaguna, l-a pus sub îndrumarea Bisericii, astfel încât 
preoţii-parohi erau directori ai şcolilor “poporale” din parohia lor, protopopii erau 
şi “inspectori” ai şcolilor din protopopiatul lor, iar episcopul (sau arhiepiscopul) 
“inspector suprem” al şcolilor din întreaga eparhie. Aceste principii au fost înscrise 
şi în noul Statut Organic al Bisericii Ortodoxe din Transilvania. 

— Tot sub îndrumarea sa au fost întemeiate gimnaziile ortodoxe din Braşov şi 
Brad. 


Gimnaziul de la Braşov, inaugurat in 1850, este una dintre cele mai vechi şcoli 
superioare româneşti, astăzi purtând numele întemeietorului său: Colegiul Naţional 
“Andrei Şaguna”din Braşov. 


Şcolii din Brad i-a dăruit Şaguna în 1870 suma de 2000 florini, importantă pentru 
acele vremuri. 


Andrei Şaguna a sprijinit ideea lui loan Puşcariu de a înfiinţa ASTRA - „Asociaţia 
Transilvană pentru cultura poporului român”, instituție de o importanţă 
covârşitoare în dezvoltarea culturii române în Transilvania. Şaguna a fost ales 
primul preşedinte al Astrei. Pentru meritele sale deosebite a fost ales membru de 
onoare al Acacademiei Române (1871), 


Activitatea mitropolitului Şaguna în Transilvania s-a desfăşurat într-o perioadă 
foarte frământată a secolului al XIX-lea, marcată de Revoluţia română din anii 
1848-1849, regimul absolutist habsburgic (1849-1859) şi de înființarea Austro- 
Ungariei (1867-1918). 


Diplomaţia de care a dat dovadă Mitropilitul Șaguna în relaţiile cu Viena 
imperială, a facilitat, în anul 1864, recunoaşterea poporului român ca națiune 
politică egală în drepturi cu celelalte naţiuni din Transilvania maghiarii, saşii şi 
secuii. Şaguna s-a pronunţat în multe rânduri pentru activismul politic, 
considerându-l ca singura manieră de a lupta pentru drepturile românilor, ceea ce a 
şi făcut personal în Parlamentul de la Budapesta, unde era o personalitate care şi-a 
câştigat respectul tuturor. 


Preţuit de contemporani, respectat chiar şi de către adversari, mitropolitul Andrei 
Şaguna va rămâne o personalitate extraordinară din istoria poporului român. 


Nicolae Iorga îl numea „bătrân maiestuos care de pe scaunul său de arhiereu 
conducea ca de pe un scaun de rege“, fiind un „cârmuitor de oameni şi îndreptător 
al vremilor, cărora nu li s-a supus ca exemplarele obişnuite ale omenirii, ci le-a 
întors de pe povârnişul lor spre culmea lui.“ 


Istoricul ardelean loan Lupaş scria despre marele ierarh, următoarele: „Pentru toți 
românii de bine, acest nume va trebui să sune cât mai des şi mai întețit, ca o 
trâmbiţă de chemare la muncă nepregetată, la luptă conştientă şi neşovăitoare, la 

împlinirea bărbătească, fără zăbavă a datoriilor faţă de lege şi de neam.“ 


A dorit să fie îngropat la Răşinari, lângă Sibiu, o localitate românească importantă, 
cu oameni deosebiți, în care marele Şaguna a găsit mereu sprijin şi înţelegere. 


Satul care i-a dat românilor pe Octavian Goga şi pe Emil Cioran, îi poartă o 
recunoştinţă veşnică mitropolitului Şaguna. Recunoştinţă pe care ar trebui să o 
purtăm în suflet toţi cei care înţelegem datoria de suflet pe care o avem ca să ne 
cinstim cu respect înaintaşii. 


(Sursa:http://oradereligie.wordpress.com) 

Părintele Dumitru Stăniloaie despre Sfântul Andrei Şaguna sau deşteptarea 
ortodoxă şi naţională a românilor ardeleni 

“În anul acesta [1943], la 29 iunie, se împlinesc şapte decenii de când mulţime 
nesfârşită de popor însoțea osemintele marelui mitropolit Andrei Şaguna [| 28 
iunie 1873] cu lumânări în mână de la Sibiu până la Răşinari, unde le-a aşezat să se 
odihnească sub umbra brazilor, în inima satului ce reprezintă țărănimea pe care atât 
de mult a iubit-o şi la poalele munţilor al căror atribut de graniţă artificială avea să- 
| topească cu opera şi cu duhul lui. 


Cu cât trec vremurile, cu cât ne depărtăm de timpul în care a trăit şi a activat 
personalitatea puternică a providenţialului ierarh, figura lui se îmbracă în conştiinţa 
neamului tot mai mult în nimbul miraculos al eroilor de legendă. Azi el ne apare ca 
una din cele mai înalte culmi ale trecutului, ca unul din cele mai adânci izvoare de 
energie şi de îndrumare a vieţii naționale de după el. 


Opera lui, atât de prodigioasă, dar mai ales atât de corespunzătoare necesităţilor 
noastre naţionale, şi atât de unitară prin spiritul ce-o călăuzeşte, ni se dezvăluie ca 

tot mai genială pe măsură ce timpul îi scoate la iveală nesfârşitele roade 
binecuvântate şi adâncul realism de care a fost pătrunsă. 


Răsărit la începutul veacului XIX-lea dintr-o familie de români macedoneni, 
aşezată în mijlocul Ungariei, Andrei Şaguna sorbise în fiinţa lui apriga dragoste de 
neam a înaintaşilor în împletire indisolubilă cu dragostea de lege răsăriteană, care, 
fiind o caracteristică a tuturor popoarelor ortodoxe, atinge în acea ramură cu suflet 
arzător a neamului nostru, o intensitate supremă. Venind să-şi desfăşoare misiunea 
în mijlocul românismului ardelean care, trăind în împrejurări asemănătoare cu cele 
ale românilor macedoneni, adică sub o stăpânire politică străină, fusese silit, de 
asemenea, să-şi ocrotească ființa naţională sub acoperământul Bisericii, Andrei 
Şaguna a întâlnit, fixată într-o îndelungată tradiție, aceeaşi împreunare a vieţii 
naționale cu cea bisericească, pe care o aducea şi el cu sine. Astfel, atât sufletul 
său, cât şi porunca împrejurărilor de viaţă şi a necesităților românismului ardelean, 
au contribuit ca opera lui Andrei Şaguna să aibă deopotrivă un aspect naţional şi 
unul bisericesc. Nu s-ar putea spune despre nici unul din aceste două aspecte că 
predomină în defavoarea celuilalt, că unul ar fi mijloc şi celălalt scop, ci această 
operă armonizează într-o minunată sinteză interesele nației cu ale Bisericii, fiecare 
servind celeilalte dar fiind şi servită de ea. Această convergenţă deplină între ceea 
ce aducea Șaguna în sufletul lui şi între modestele tipare de viaţă ale Ardealului a 
făcut ca legiuirile lui, deşi epocale prin puterile uriaşe ce le-au trezit în popor, să se 
impună fără zguduiri şi să prindă rădăcinile cele mai adânci şi mai vaste în viaţa 
poporului nostru român din Nordul Carpaţilor. 


De aceea, dl. prof. Ion Lupaş, talentatul biograf al lui Şaguna, a putut remarca pe 
drept cuvânt: „Istoria noastră națională nu cunoaşte lege scrisă, care să fi pătruns 
aşa deodată în conştiinţa populară în aceeaşi măsură, în care au putut pătrunde 
dispoziţiile fundamentale ale „Statutului Organic“. 


Dar, deşi în fond între concepţiile lui Şaguna şi tradițiile Ardealului exista din 
primul moment al sosirii lui la Sibiu o adâncă afinitate, tânărul vicar aducea cu el 
un element nou, deosebit radical de tot ce se găsea în cuprinsul vieţii românilor 
ortodocşi din acel timp. 


După desfiinţarea Mitropoliei Ortodoxe de la Alba Iulia la 1701, prin trecerea 
mitropolitului Atanasie Anghel la unirea cu Roma, poporul român a rămas fără nici 
o ocrotire peste 60 de ani, având în tot acest timp să-şi apere singur credinţa şi 
suportând cele mai necruțătoare persecuții. Cererile lui repetate de a i se da un 
arhipăstor nu au fost împlinite decât la 1761, dar într-o formă nesatisfăcătoare, prin 
trimiterea unor episcopi administratori sârbi care nu se puteau lega statornic şi cu 

toată dragostea de soarta acestui popor. 


La 1809 românii îşi putură, în sfârşit, alege un episcop român în persoana lui 
Vasile Moga, dar multele condiții cu care 1-a stingherit stăpânirea tot timpul 
mişcările, ca şi lipsa de proeminenţă deosebită a personalităţii sale, nu i-au îngăduit 
să schimbe prea mult împrejurările apăsătoare din viaţa bisericească. Iar întrucât 
viaţa întreagă a poporului se desfăşura în funcţie de Biserică, nivelul general al 
stărilor din Ardeal era cât se poate de modest. 


Andrei Şaguna găsea după moartea lui Vasile Moga, în 1816, poporul român într-o 
stare de adevărată somnolenţă. Nu exista o idee mare de circulație generală, care să 
pună inimile în mişcare, nu se lămurise o conştiinţă națională viguroasă în mase, o 
vedere limpede a unui ideal care să dinamizeze voinţa tuturor. Intelectualii, puţini 
câţi existau, erau de o factură minoră, provincială; incapabili să limpezească un 
ideal pe seama colectivităţii şi să aibă curajul şi puterea să militeze pentru el şi să 
pună apele amorțite ale cugetelor în mişcare. 


Andrei Şaguna, deşi s-a coborât cu toată dragostea sa în mijlocul acestor stări, era 
totuşi faţă de ele ca un fel de duh al lui Dumnezeu ce se mişca pe deasupra apelor, 
dându-le viaţă şi formă. Coborât din înălțimi, el aducea un ochi spiritual obişnuit 
cu vederile largi şi cuprinzătoare. Cremenea macedoneană a personalități lui, 
rafinată în îndeletnicirile comerciale ale familiei, se şlefuise prin cultura juridică şi 
teologică pe care o adâncise în timpul studiilor şi prin legăturile frecvente cu 
cercurile sociale cele mai de frunte în care, îl introdusese unchiul său, Atanasie 
Grabovschi. Fără să fi pierdut nimic din mistuitoarea lui dragoste de neam şi lege, 
cultura i-a dat capacitatea de a ridica această dragoste pe plan de concepţie solid 
întemeiată şi de a găsi cele mai efective căi şi arme spirituale în lupta pentru 
libertatea şi drepturile lui. lar forța şi dârzenia masivă a naturii sale au devenit sub 
flacăra înnobilatoare a aceloraşi cauze prestanţă suverană care făcea pe orice străin 
să rămână copleşit de prezenţa şi de cuvântul acestui vlădică al unui popor pe care 
nimenea nu-l lua până atunci în seamă. 


lată cum caracterizează Octavian Goga această împreunare minunată de dinamism 
şi de cultură în Andrei Şaguna: „Om de tact şi fin diplomat; spirit cizelat de 
cultură şi perfect echilibrat; pregătit deopotrivă pentru speculaţiunile abstracte ca 
şi pentru acţiunile pozitive, un temperament revoluţionar şi conspirator, o 
reminiscență atavică din sufletul agitat al Macedoniei ”. 


Intre românii uniţi din acea vreme erau o seamă de bărbaţi învăţaţi: Timotei 
Cipariu, Simeon Bărnuţiu, Gheorghe Bariț. Ultimii doi activaseră în anii dinainte 

de venirea lui Şaguna în Ardeal deosebit de efectiv pentru mişcarea de la 1848. Cu 
toate acestea, Şaguna este recunoscut îndată în rolul de conducător suprem al 
neamului, nu atât pentru că deţinea un scaun arhieresc, căci şi lo Lemeny îl deţinea 
pe cel de la Blaj, ci pentru toate calităţile cerebrale şi spirituale înşirate mai înainte, 
care la el se împreunau într-o astfel de armonie, încât putea să fie nu numai un 
gânditor politic, ci şi un spirit capabil de a conduce cu efect o acţiune politică. 
Mitropolitul Andrei Şaguna a fost, astfel, primul preşedinte al partidului național şi 
delegatul statornic al românilor ardeleni la curtea din Viena. 


Abstrăgând de activitatea politică propriu-zisă, realizările mitropolitului Andrei 
Şaguna se pot rezuma în: 

1. reînfiinţarea Mitropoliei Ortodoxe ardelene; 

2. organizarea ei prin Statutul organic; 

3. şi o vastă operă culturală constatatoare în crearea unui învățământ şcolar hber pe 
seama românilor din Ardeal, ca şi a altor instituţii de caracter cultural. 


Marele arhiereu a urmărit cu perseverenţă supremă reînfiinţarea Mitropoliei 
Ortodoxe, desfiinţată la 1701 de stăpânirea străină pentru a lăsa pe românii drept 
credincioşi orfani de orice instituție ocrotitoare, ca astfel să-i poată mai uşor 
desface de credinţa răsăriteană care-i unea cu fraţii din sudul Carpaţilor. Andrei 
Şaguna îşi dădea seama că datoria care 1 se impunea cu mai multă şi mai urgentă 
necesitate era să readucă în viaţă Mitropolia ca măcar în ea românii ardeleni să aibă 
un cadru al unităţii şi o ocrotire a existenţei lor. Dependenţa lor bisericească de 
Mitropolia sârbească de la Carloviţ, în loc să promoveze o viaţă naţională liberă, 
era de natură mai mult să o stingherească. 


Hotărârea de a reînfuința Mitropolia şi-o anunţă Şaguna de la prima păşire pe 
pământul Ardealului prin următoarele cuvinte: „Păşind pe pământul clasic al 
străvechii Mitropolii române Ortodoxe, vă făgăduiesc sărbătoreşte, că voi lucra 
neobosit pentru înfiinţarea ei. Aşa să-mi ajute Dumnezeu “. 


După strădanii şi pledoarii îndelungate, având să convingă atât curtea de la Viena, 
cât şi ierarhia sârbească, la 24 dec. 1864, în ajunul Naşterii Domnului, Andrei 
Şaguna a putut avea bucuria să vadă autograful împărătesc prin care vechea 
Mitropolie renăştea la o nouă viaţă. 


Prin lupta sa necurmată reuşise să smulgă de sub jurisdicţia statului şi a ierarhiei 
sârbeşti în mod deplin viața bisericească a românilor ortodocşi din Ardeal, 
obținând pe seama Mitropoliei o desăvârşită autonomie. 

Reînfiinţarea Mitropoliei Ortodoxe pe bazele celei mai depline autonomii a avut, 
ca toate realizările lui Şaguna, o mare însemnătate, atât sub raportul naţional, cât şi 
bisericesc. Sub raportul naţional prin ea s-a creat o sferă de libertate pe seama 
românilor ardeleni în cadrul unui Stat străin şi s-au asigurat pe viitor, pe temeiul 
comunităţii de credinţă, legăturile dintre ei şi fraţii din sudul şi estul Carpaţilor. Tot 
Mitropola a strâns pe toţi românii ortodocşi din întreg Ardealul, ca şi pe cei din 
Banat şi Crişana sub o conducere unitară. 


Iar sub raportul bisericesc, autonomia obţinută de Şaguna a făcut să se adâncească 
conştiinţa de sine a Bisericii, sentimentul răspunderii pentru mântuirea sufletelor 
care apasă exclusiv pe umerii ei. Andrei Şaguna, care a fost nu numai un mare 
naționalist, ci în acelaşi timp şi un preot de profundă sensibilitate duhovnicească, 
subțiată prin studiul temeinic al izvoarelor ortodoxe în toate limbile originale, a 
fost convins că răspunderea şi elanul misionar al Bisericii slăbeşte atunci când 
devine un departament al statului, mişcată la lucru prin dispoziţii ministeriale. În ea 
trebuie să ardă cu flacără conştiinţa că e trupul mistic al Domnului şi are cea mai 
sfântă misiune de pe lume, pe care trebuie să o urmărească cu o deplină şi adâncă 
spontaneitate. Sub raportul acesta, autonomia bisericească nu e un chip de 
organizare potrivit numai pentru timpul lui Şaguna sau pentru împrejurări 
asemănătoare, ci un principiu consubstanţial şi permanent necesar pentru fiinţa 
esenţial misionară şi spontan dinamică a Bisericii. 


Dar dacă prin reînfiinţarea Mitropoliei autonome, Andrei Şaguna a creat o sferă de 
libertate şi un cadru de unitate pentru viaţa românilor din toate ţinuturile de peste 
munți, prin legea de organizare şi de funcționare ce a dat-o acestei Mitropolii, prin 
aşa numitul „Statut Organic“, providenţialul ierarh a voit ca sfera de libertate şi de 
unitate să fie cât mai largă. EI a chemat în forurile bisericeşti tot poporul, şi anume 
în adunările parohiale direct, iar în cele superioare prin reprezentanți. De 
asemenea, a întins baldachinul Bisericii autonome peste viaţa şcolară a poporului. 
Clerul şi mirenii aveau să se înfrățească în împreună sfătuire şi în comună 
răspundere pentru bunul mers al Bisericii şi al tuturor celorlalte ramuri principale 
ale vieţii naţionale. Poporul întreg din Ardealul întreg era strâns cu toate preo- 
cupările lui sub ocrotirea şi în sfera de libertate a Bisericii. 


Dacă sub raportul naţional „Statutul Organic” iniţiază în Ardealul subjugat o epocă 
de maximă libertate şi de unitate, sub raportul bisericesc el a făcut să crească în 
mireni conştiinţa apartenenţei la Biserică şi a răspunderii pentru ea, ceea ce a 
însemnat o pătrundere a elementului spiritual şi sfințitor în fiinţa şi în toate 
preocupările lor. Statutul Organic, sub acest aspect, înseamnă o realizare şi un 
proces de realizare a misiunii Bisericii, o proiectare a harului ei sfințitor peste 

câmpul larg şi variat al vieţii. Toată viaţa Ardealului e atrasă sub o lumină de 
seriozitate morală, toată capătă atributul de slujbă adusă lui Dumnezeu. Această 
însuşire a Statutului Organic, care indirect înseamnă o fortificare a naţiunii, 
dovedeşte că principiul lui de temelie, de asemenea, nu are numai un caracter 
temporal, ci o valabilitate permanentă. Vederile şi legile lui Andrei Şaguna, oricât 
de mult au corespuns vremii sale, dezbrăcate de anumite detalii, sunt legile de 
totdeauna ale Bisericii. Măreţia lui Şaguna stă în a le fi ştiut da o formă de maximă 
eficacitate naţională şi bisericească. 


Dar, ca unul ce-şi datora superioritatea spirituală şi succesele străduinţelor sale în 
lupta pentru lbertatea şi unitatea românilor ardeleni, contactului său cu cartea, 
Şaguna îşi dădea seama că mijlocul principal de ridicare a neamului său este 
cultura. Fără cultură, românismul nu-şi poate spori puterile, ca de la libertatea şi 
unitatea pe care le-a obținut pe seama lui în cadrul instituţiei bisericeşti să ajungă 
la libertatea şi la unitatea cu toţi românii. De aceea, „cadrele largi ale organizaţiunii 
bisericeşti, nemuritorul Mitropolit s-a silit să le umple printr-un corespunzător 
cuprins de viață religioasă, morală şi culturală“, spune Î.P.S. Mitropolit Nicolae 
Bălan, vrednicul urmaş al lui Şaguna. 


„Dându-şi seama că aceasta nu poate să urmeze decât prin coborârea principiilor 
evanghelice în realitatea vieţii prin propaganda pricepută şi prin entuziasmul 
apostolatului, el şi-a îndreptat părinteasca sa purtare de grijă către cler, pentru a 
cărui educaţie a organizat institutul teologic, ridicând anii de studiu la 3 - pe baza 
bacalaureatului - şi a publicat un număr de seamă de lucrări bisericeşti prin care 1-a 
înălţat conştiinţa şi i-a întărit Ortodoxia“. 


În faţa multelor cărţi concepute şi publicate de el - între care amintim şi traducerea 
Bibliei - te prinde mirarea când a mai avut marele Ierarh repausul să se concentreze 
atât de fecund în studiu. Teologia română, inexistentă până atunci, putem spune că 
prin el începe să funţeze. 


Pentru cultura poporului, extrem de scăzută şi de întâmplătoare înainte de el, 
creează învățământul primar sis-tematic sub oblăduirea Bisericii. Numai între 1850 
şi 1865 se înființară 339 şcoli primare. lar pentru formarea unei pături con- 
ducătoare întemeiază vestitul liceu din Braşov şi gimnaziul din Brad. 


Ca tot acest învăţământ şi, în special, cel primar, să se împrospăteze cu idei noi şi 
cu metode destoinice, Şaguna trimite tineri talentaţi la universităţile din Germania, 
cu misiunea de a studia cu deosebire pedagogia. Astfel, din sămânţa gândului 
şagunian a răsărit o şcoală pedagogică ardeleană de orientare herbartiană, 

reprezentată prin nume ilustre ca loan Popescu, Daniil Popovici Barcianu, Petre 
$pan, care au imprimat o direcție sănătoasă învățământului ardelean ce-şi lămurise 
ca scop clar: formarea caracterului religios-moral. 


Pentru formarea unei conştiinţe politice naționale şi pentru susținerea neîntreruptă 
a unui nivel spiritual în preoţime şi în celelalte pături româneşti, Şaguna întemeiază 
la anul 1853 ziarul «Telegraful Român» ce se tipăreşte până azi în Tipografia 
Arhidiecezană întemeiată tot de el. Acest ziar, prin reproducerile bogate din ziarele 
şi literatura română din sudul Carpaţilor, ţinea vie în cititori conştiinţa comunităţii 
ŞI a identităţii cu fraţii de pretutindeni. 


În sfârşit, pentru cultivarea mult prigonitei limbi românești şi pentru răspândirea 
culturii în poporul adult, ca şi pentru încurajarea portului, obiceiurilor şi chiar a 
economiei naționale, înființează şi îndrumă ca prim preşedinte „Asociaţiunea 
pentru literatura şi cultura poporului român din Transilvania“, care de atunci şi 
până azi a fost o vatră de lumină ce a răspândit razele culturii naţionale până în cele 
mai îndepărtate cătune româneşti din Ardeal. 


Astfel, viaţa dezlănţuită de uriaşa personalitate a mitropolitului Şaguna în poporul 
român din Ardeal s-a manifestat în toate direcţiile. Ardealul a devenit altfel de 
când şi-a început Șaguna lucrarea în mijlocul lui. La hirotonia ca episcop el îşi 
anunţase răspicat în catedrala din Carloviţ în faţa sârbilor ca program: „Pe românii 
ardeleni din adâncul lor somn să-i deştept şi cu voia către tot ce-i adevărat, plăcut 
şi bun să-i trag”. 


Programul a fost împlinit şi starea Ardealului s-a schimbat ca printr-o minune. 
Ardealul timpurilor noi, cu mândra lui conştiinţă de sine, cu clocotul de putere 
luptătoare, cu înaltul nivel moral, cultural şi economic, cu apriga lui vitalitate ce-i 
curge prin toate venele vieţii obşteşti, de la Şaguna începe. Oarecum prin el 
Ardealul s-a împărtăşit de o nouă naştere, de naştere din duh. Puterea izvorâtă din 
duhul mitropolitului Şaguna sau dezlănţuită de el în sânul românismului, a grăbit 
roata vremii, aducându-ne la 1918 ehberarea Ardealului şi pe teren politic după ce- 
| dezrobise pe teren bisericesc şi şcolar. 


Atât de plin este Ardealul de prezenţa spiritului şi puteru lui Şaguna, încât nu 
numai o serie întreagă de instituţii îi poartă numele, ci se vorbeşte chiar de un stil 
de viaţă şagunian în spiritualitatea română de la noi. Şagunismul este maxima 
potenţare a virtualităţilor Ardealului, el înseamnă în Biserică acel spirit expansiv 
care vrea să dea o calificaţie creştină întregului conţinut al vieţii poporului, iar în 
general el exprimă spiritul dinamic şi totalitar al Ardealului în virtutea căruia toate 

puterile neamului se consideră ca un tot indisolubil, fie că răsar din pământ, fie că 
pogoară prin Biserică din cer. Imaginea Ardealului şagunian este blocul poporului 
ce păşeşte energic şi luminat, condus de preoţi cu crucea în frunte, spre idealurile 
de cultură, de libertate, de creştinătate. 


Când, la 28 iunie 1873, venerabilul Arhipăstor a trecut din viaţa aceasta la cele 
cereşti, lumina şi puterea izvorâte din sufletul lui mare au continuat să rămână cu 
poporul pe care l-a iubit, crescând tot mai mult. În uriaşul fluviu de energie, care a 
țâşnit în viaţa Ardealului din miraculoasa mânuire a toiagului păstoresc de către 
mitropolitul Andrei Şaguna, românismul de dincoace de munţi posedă taina 
înălțărilor lui viitoare din măsura zilelor de azi”. 


(în: “Telegraful român” , nr 26, 1943) 

Ortodoxie şi românism în opera mitropolitului Andrei Şaguna 


1.Esenţa creştinismului 


Creştinismul este religia personalităţii. El apare în istorie ca îndeplinirea 
promisiunii lui Dumnezeu făcută neamului omenesc. Scopul lui este să mijlocească 
individului tot ceea ce-şi doreşte şi trebuie să-şi dorească un om deşteptat, prin 
viaţa personală, o comunitate reală cu Dumnezeul spiritual personal, o sălăşluire 
între noi a Duhului Sfânt care depărtează neliniştea, curăţă şi înalță sentimentul, 
întăreşte voinţa morală şi setea de ştiinţă o astâmpără din izvoarele sale. 


De când există creştinismul în lume, el s-a dovedit totdeauna ca puterea dătătoare 
de viaţă şi mântuire, pentru aceea care şi-au deschis sufletul pentru lucrarea lui 
înviorătoare. Abia în secolul nostru creştinismul s-a putut înţelege ca o religie a 
personalităţii. Pentru ca creştinismul să devină religia întregii omeniri, trebuie să-şi 
arunce toate acele văluri care au acoperit sau au pus la îndoială caracterul său 
umanitar. Adevărul lui veşnic şi supraistoric, trebuie să strălucească aşa de clar, 
încât o mistificare să fie imposibilă de vreun sistem de cugetare omenească. 


Curentele spirituale nu au lăsat neatinsă concepţia de viaţă religioasă. Omul începe 
să reflecteze numai conştient asupra lumii şi asupra eu-lui său şi prin aceasta 1 se 
intensifică sentimentul importanţei sale individuale. 

S-a început studiul realităţii şi prin acesta s-a aprofundat spiritul de observare a 
realităţii naturale şi istorice. Pe omul de azi nu-l mai satisfac teoriile. El caută 
izvorul adevărat al vieţii. Se dezvoltă o teologie ştiinţifică, care supune unei 
cercetări civice izvoarele şi istoria credinței creştine şi asigură dreptul acestei 
credinţe în viaţa spirituală actuală cu mijloacele culturii moderne - fapt unic în 
istoria religiei. Misionarismul printre păgâni, a pus , pune creştinismul în faţa unor 
noi şi variate probleme şi pretinde în mod imperativ o colaborare creştinească 
tuturor confesiunilor, o părăsire a divergenţelor confesionale şi o concentrare a 
tuturor forţelor pentru trezirea adevăratei credinţe creştine. 


2.Ce este creştinismul după conţinutul său ? 


Răspunsul este şi uşor şi greu. E greu fiindcă creştinismul nu poate fi cuprins în 
cuvinte, în noțiuni prin care să devină totodată perceptibil. El nu poate fi învăţat ca 
o ştiinţă. Cuvintele cu care încercăm să descriem religia creştină presupun că noi 
am cunoscut-o prin intuiție internă, precum a trebuit să avem mai întâi experiența 
morală, ca să putem înţelege teoriile morale. Meritul cel mai valoros al teologiei 
moderne este delimitarea de concepţia intelectualistă a veacurilor XVII şi XVIII, a 
căror influenţă se resimte şi astăzi. 


Credinţa creştină nu se poate confunda cu primirea unei confesiuni sau cu 
acceptarea unor idei. Unde există credinţa creştină comunitatea are o viaţă nouă, 
viaţă care poartă în sine garanţia veracității sale. De aceea "Esenţa creştinismului" 
nu poate fi socotită ca o problemă atât de grea încât să dea naştere la confuzie. 
Creştinismul este foarte simplu, el înseamnă a fi fiu al lui Dumnezeu. De aceea 
Iisus spune ucenicilor: "Când vă rugaţi aşa să ziceţi: Tatăl nostru...". 


Sfântul apostol Pavel vede în concepţia fiiască, în contrastul spiritului deservilitate 
şi de frică, semnul de superioritate a creştinismului. Sfântul evanghelist loan arată 
faptul că suntem creştini prin cuvintele: "noi suntem fii ai lui Dumnezeu”. El 
afirmă că singurul scop al venirii Mântuitorului în lume a fost să ne facă fu ai lui 
Dumnezeu, deci acolo unde inima este plină de încredere fiască, unde stăpâneşte 
învederarea absolută în voia lui Dumnezeu, acolo este creştinism; iar unde acestea 
sunt absente în inima omului, acolo nu există creştinism, orice confesiune ar fi 
aceia. 


Prin participarea lui Dumnezeu în viaţa pământească omenească, intră în om o 
putere superioară de viaţă. Omul pătrunde prin aceasta în cele mai ascunse taine 
ale lumii şi ale puterii divine care toate le săvârşeşte, dar care în plenitudinea ei se 

poate oglindi numai în viaţa spirituală personală. Ca răspuns la cerinţele sufletului 
omenesc "noua viață" se caracterizează prin următoarele: 

- aduce aprobarea idealurilor creştine, 

- astâmpără dorul după personalitate prin stăpânirea firu prin spirit,  indivi- 
dualitatea se înalță într-o măsură covârşitoare; 


3. Spiritualitatea teologiei Ortodoxe „Teologia Ortodoxă nu este o simplă cugetare 
despre Dumnezeu. 


Dumnezeu nu poate fi exprimat printr-o simplă cugetare. "orice cugetare este o 
sinteză a celor ce cugetă şi a celor ce trebuie cugetate". Dumnezeu este deasupra 
acelora, El nu poate fi decât contemplat fără grai numai cu sufletul. 


Caracteristicile 'Teologiei Ortodoxe sunt următoarele: 


a) Ortodoxia este speculație, prin aceasta afirmăm următoarele: 

- Nu construieşte ideea de Dumnezeu, cum face filosofia; 

- Porneşte de la un dat precis "Revelația divină în Hristos" 

- Este experienţa întâlnirii cu Dumnezeu în persoana lui lisus, prin harul Sfintelor 
Taine: "Eu sunt Calea, Adevărul şi Viaţa” 

b) Ortodoxia este de părere că misterul Sfintei Treimi rămâne o realitate uriaşă mai 
ales în expresia supremă a lui Dumnezeu. 

c) Ortodoxia nu este o super-bancă de informaţii despre Dumnezeu; Adevărata 
teologie ortodoxă înseamnă "a dobândi pe Dumnezeu”, "a avea gândul lui 
Dumnezeu". Nu este căutarea lui Dumnezeu de către noi, ci căutarea noastră de 
către Dumnezeu."Gustaţi şi vedeţi că bun este Domnul". 

d) Ortodoxia este cuvânt despre Dumnezeu, în Dumnezeu, dar şi mister. Sfinţii 
Părinți cinsteau "cuvântul" tăcând. La ei teologia însemna mai mult "tăcere". 

e) Ortodoxia este viaţă. "Întru EI era Viaţa şi Viaţa era lumina oamenilor" (loan 
1,4). 

f) Ortodoxia este "teologia energiilor divine". Exprimă împărtăşirea energiilor 
divine şi reflectarea lor ca într-o oglindă în sufletul uman, purificat de păcate. 

g) Ortodoxia este "o nevoinţă", iar teologul este "un nevoitor”. 

h) Ortodoxia este o cunoaştere "prin făptuire". Domnul se află ascuns în poruncile 
Sale şi cei care-L ascultă îl găsesc în măsura împlinirii lor. Sfinții Părinți ne 
îndeamnă să filosofăm "cu fapta" căci cunoştinţa fără fapte este moartă. 

i) Ortodoxia este "mărturie de viaţă şi de moarte". Dogmele Biserici s-au impus nu 
numai cu suferinţa, ci şi cu sacrificiu vieţii. 

]) Ortodoxia este o cunoaştere "prin evlavie” prin "curățirea de patimi". "Fericiţi 
cei curaţi cu inima, că aceia vor vedea pe Dumnezeu". 

k) Ortodoxia este "vederea" lui Dumnezeu, "uimire şi evlavie”. 

Il) Ortodoxia este o cunoaştere "prin iubire". Inima are înţelesul de "centru 
unificator" al omului. Adevărata cunoaştere este iubirea. "Hristos să se sălăşluiască 
prin credinţă în inimile voastre, înrădăcinaţi şi întemeiaţi fund prin iubire" (Efeseni 
3,17). 

m) Ortodoxia este "unificatoare"”. Exprimă unificarea ființei umane în sine cu 
Dumnezeu. 

n) Ortodoxia este eshatologică. Cuprinde trecutul şi prezentul în perspectiva 
viitorului, este fidelă revelaţiei date pentru totdeauna. 

0) Ortodoxia este patristică şi filocalică, constă în experimentarea prin rugăciune 
şi har, verificată de Sfinţii Părinţi. 

p) Ortodoxia este "doxologie”. Adevărul mărturisit de ea este o slujire şi o 
permanentă laudă adresată lui Dumnezeu. 

q) Ortodoxia este "eclesiastică". Izvorăşte din Biserică, se exprimă prin Biserică şi 
exprimă Biserica. 

4.Românismul şi Ortodoxia. Românismul nu este o religie, deşi vorbim de Biserica 
Română sau românească. 


Istoria organizării Bisericii Creştine dovedeşte că numirea de "Biserică Româ- 
nească", nu implică contrazicere, ci e în spiritul dezvoltării prescrise Bisericii 
Creştine de întemeietorul ei şi de conducătorii ei. Biserica Românească este acea 
parte a Bisericii Creştine care cuprinde în sine poporul român. Formarea de biserici 
naționale e un proces admis de spiritul creştinismului, de doctrina Mântuitorului, 
de sfintele canoane. 


Domnul lisus Hristos dă preferința noţiunii în sânul căreia s-a născut, având ca 
exemplu atitudinea faţă de femeia cananeancă sau în porunca ce o dă apostolilor 
Săi, că abia după ce vor predica 12 ani în Palestina să predice şi în altă parte. 
Organizarea ierarhică a Bisericii în antichitate s-a făcut după ţări: episcopii unei 
provincii se grupau sub conducerea episcopului din capitala provinciei, aşa încât 
provincia politică determina şi provincia bisericească. Sinodul al II -lea Ecumenic, 
ținut la Constantinopol în anul 381, consfinţeşte acest proces de dezvoltare, când 
decretează prin canonul 3 al său, că Episcopia Constantinopolului are să primească 
în organizarea sa bisericească acelaşi rang pe care îl are căpetenia politică din acel 
oraş în organizarea politică. 


Constantinopolul devenind capitală de imperiu şi a doua Romă, Episcopia 
Constantinopolului avea drept să devină Patriarhie în privinţa jurisdicției. 

La fel a declarat şi Sinodul al IV - lea Ecumenic (Calcedon 452) în canonul 28, că 
Roma a primit rangul întâi în Biserică, fiind capitala imperiului, iar Constan- 
tinopolul merită rangul al II - lea, fiindcă este Roma Nouă şi a doua capitală. 
Canonul 34 Apostolic prescrie organizarea Bisericii pe naţiuni: "Episcopii fiecărui 
neam se cuvine să ştie cine este cel dintâi dintre ei şi să-l socotească de cap şi 
nimic de seamă să nu facă fără învoirea lui". În conformitate cu aceste directive 
canonice s-au format Biserici Naţionale în creştinism, excepţie făcând naţiunile 
aparținând de papa, care pentru a nu-şi periclita jurisdicția n-a admis organizarea 
dictată de Canoanele Apostolice. 


Intre toate Bisericile Creştine Naţionale, Biserica Română are distincţia, că este 
mai strâns "consecventă" cu națiunea, decât oricare altă Biserică Naţională. La 
bulgari, la ruşi, la greci, la armeni Biserica Creştină s-a luptat pentru a lua locul 


vechii Biserici păgâne, de care s-a servit poporul până la primirea creştinismului 


"Toate popoarele creştine de azi au avut un trecut păgân şi o epocă de încreştinare, 
care a dărâmat, altare vechi şi a stârpit credinţe ce fuseseră odinioară izvor de 
putere pentru strămoşi". (curs de IBOR de prof. D loanovoci, Oradea 1924). 


Românii însă S-au născut creştini. De când există poporul român, de atunci 
există şi Biserica Română. Românul n-a Slujit altă Biserică, decât aceea care îi 
dă şi azi hrană sufletească. La poporul nostru credinţa şi organizaţia religioasă 
nu S-au adoptat impuse din afară, prin forța politică, ci au crescut încet şi 
organic deodată cu formarea şi consolidarea lui etnică. Aşa s-au împletit cele 
două elemente în fiinţa românului. La noi credinţa creştină s-a prefăcut în "lege 
românească” şi s-a contopit cu fiinţa noastră etnică, iar organizaţia bisericească 
s-a închegat în legătură armonică cu organizaţia politică a elementului etnic. 


Ca să ajungem la o definire a "românismului" trebuie să ne ridicăm la o realitate 
alta decât cea a românilor luaţi în mod individual. Grupările de oameni au o 
realitate mult mai întinsă decât pe care o găsim în oamenii luaţi individual. 
Realitatea individuală trebuie să fie întregită în realitatea continuității istorice şi 
explicată apoi de aceasta. Trebuie să se aibă în vedere descoperirea unor adevăruri, 
mai presus de interesele actualități, cum ar fi explicarea prezentului din cursul 
vieţii istorice. Rațiunea lui "de a fi” nu trebuie căutată în interesele individuale ale 
românilor, nici chiar în ale tuturor românilor, ci în realitatea istorică a poporului 
român. 


Realitate croită pe măsura eternității, nu a actualităţii. Mă îndreptăţeşte să cred că 
această "realitate" va veni, logică pe care a urmat-o până acum "viaţa istorică a 

poporului român". Logica acestei vieţi este logica tragediei, de a nu-şi putea fixa o 
ordine socială durabilă. Sufletul ne este împărțit între două tendinţe antagoniste 
numite "individualism şi colectivism". 


În cursul vieţii sale, poporul român a urmat logica din tragediile antice - singur în 
calea tuturor - pentru a-şi păstra "sărăcia şi nevoile şi neamul”. - simbolistica - 
meşterul Manole - ciobanul mioritic - mama ciobanului - sculptura lui Brâncuşi- 
Eminesc : "Ce-ţi doresc eu ţie dulce Românie" Centrele de sacralitate - mioriticul — 
delta. 


Dintre oamenii "providenţiali", care au înţeles "viaţa istorică a poporului român" a 
fost şi mitropolitul Andrei baron de Şaguna. A trăit în timp şi spaţiu, nu pentru a 
sluji numai vremii sale, ci idealurilor permanente ale neamului. Adâncind destinul 
tragic al românismului, înglobat stăpânirilor străine, se integrează de la început în 
sumbra frământare a unui popor dezmoştenit. 


De la anul 1846 şi până la 1873, îl găsim în vâltoarea vieţii naţionale a românilor. 
Sortit să acţioneze într-un climat politic cu desăvârşire duşmănos şi machiavelic, 
antiortodox şi antiromânesc, Şaguna izbuteşte totuşi să înfrângă destinul, să 
înfrunte uneltirile, să zdrobească zăgazurile şi să ridice Biserica din ţărâna, unde 
zăcea aruncată de cea mai feroce intoleranţă pe care o cunoaşte istoria. 


Succesele lui mari pentru Biserică şi neam au fost atribuite situaţiei lui oficiale. 
Șaguna a fost "român" din creştet până-n tălpi. Conştiinţa naţională a românităţii 
sale i-a împrumutat în toate împrejurările energia intransigenţei naţionale, pentru 
care n-a cruțat nici osteneală şi nici o jertfă ca să ridice neamul românesc la situația 
ce 1 se cuvenea. Conştiinţa românităţii sale s-a zămislit în sufletul lui Şaguna la 
vârsta copilăniei sale, atunci când situația materială a tatălui său Naum Şaguna, 
exploatată de prozelitismul iezuitismului catolic, îl sileşte pe acesta să treacă cu 


întreaga lui familie la religia catolică. 


Conştiinţa românităţii sale ortodoxe, trezită în sufletul lui Şaguna de mama sa, şi 
alimentată ca o reacţie naturală de saninismul insurecției catolice, i s-a cimentat şi 
mai mult în casa unchiului său Graboschi din Budapesta, locul de întâlnire al lui 
Petru Maior, Samuil Micu, Bojinca, Aron, frații Goleşti din Ţara Românească şi 
alți tineri însuflețiți de idealul conştiinţei române. Atmosfera aceasta umple şi 
sufletul tânărului Şaguna de însuflețire naţională, aici se îmbracă sufletul cu 
veşmântul mândriei de român, al dragostei de limbă şi "lege românească" aici se 
trezeşte în toată plenitudinea sa conştiinţa sângelui românesc. 

Cu această zestre neprihănită morală naţională intră Şaguna în lupta vieţii, pe 
aceasta îşi clădeşte viitorul întregii sale munci de titan. Conştiinţa sa de român îl 
face să renunţe la toate situaţiile înalte pe care uşor le-r fi putut câştiga în cadrul 
Bisericii Sârbeşti şi preferă să vină în Ardeal, în fruntea unei Biserici trudite şi 
chinuite, unde ştia că îl aşteaptă o muncă şi luptă uriaşă. 


Ce l-a îndemnat pe Şaguna să vorbească memorabilele cuvinte "Dacă nu mă vreţi 
VOI, vă vreau eu pe voi”, decât nemărginita sa iubire de neam, deoarece îşi dădea 
seama că acest neam românesc are lipsă de înţelepciunea şi energia lui, că el este 
chemat să-i ducă la izbândă. lar dacă a ştiut să se facă avocat la curtea de la Viena, 
aceasta denotă tocmai pe omul cu înalte vederi politice ţi departe văzător, care ştia 
să exploateze orice situație care putea să-i ofere prilej de a dobândi rezultate 
efective pentru poporul pe care îl păstorea. 


Cu cârja de episcop în mână Şaguna îşi mărturiseşte pe față programul său 
românesc: "Tu Doamne şti că eu către scopul meu doresc să alerg, pe românii 
transilvăneni din adâncul lor somn să-i deştept şi cu voie către tot ce e adevărat, 
plăcut şi bun să-i atrag”. Programului acestuia i-a rămas credincios până la moarte. 
Profesiunea aceasta de credinţă națională, Şaguna o inaugurează imediat după 
venirea sa în Ardeal. 


Stăpânirea proiectase Adunarea Naţională din 1848, sfârtecată în două, una la Sibiu 
şi alta la Blaj, dar Şaguna, în concepţia sa de român se împotriveşte, calcă peste 
toate prejudecățile şi merge cu întreagă biserica sa la Blaj, unde declară în faţa 
mulțimii: "da suntem fraţi, nu din făţărnicie, ci frați în Hristos, frați români, care 
cheamă pe tot românul să uite neplăcerile trecutului şi să se considere toţi românii 
fraţi, aşa cum fraţi sunt şi episcopii lor”. 


Șaguna nu stă la îndoială să prezideze "Adunarea" şi să formateze cel mai radical 
program national românesc, în care accentuează libertatea şi independenţa 
naţională a poporului românesc. Ca român merge cu delegaţia la Viena şi lusbruck 
şi a lui e meritul că stoarce promisiuni de la împărat pentru români fără deosebire 
de lege. 


În faţa împăratului Șaguna declară declară că "tezaurul cel mai scump Şaguna 
protestează împotriva unirii Ardealului cu Ungaria, mărturisind pe faţă că: "tot ce 
se pare că românii câştigă prin uniune în comparaţie cu ce pierd, adică limba şi 
naționalitatea, e o nedreptate strigătoare la ceruri", iar împăratului îi repetă adeseori 
că "națiunea română e gata să câştige şi să apere cu arma libertatea şi egalitatea cu 
celelalte naţionalităţi”. 


kkkhkkrhkkrhkhkkhkhkhkikhkkhkhkikhkikikyik 


e Xe Xe e e Xe Xe e e Xe Xe XP e e e e 2 De De e e e e e e e e 2 e e e Xe XX 


kkkkhkkhkhkkhkhkkhkhkhkhkhkhkhkihkikhkikir ki 


XP Xe e e Xe e e e e e Xe e e e e e e e e e e e e e e e e e XX 


În delegaţia de la 1850, Şaguna intervine cu toată autoritatea lui pentru ca să 
câştige o facultate filosofico-juridică pe seama naţiunii române din Ardeal, cere 
drepturi pe seama românilor în legislaţie, în Justiţie, în administraţie, asigurarea 
proprietăţii poporului român, şcoli şi libertate pentru români. În toate petiţiile lui şi 
în călătoriile lui la Pesta, Olmutz, Viena şi lusbruck cere dreptate pe seama naţiunii 
române. Drepturile națiunii române le-a revendicat şi acasă cu orice prilej, în 
conferinţe, în Dieta Transilvaniei, în conferințele naţionale şi în Senatul Imperial. 


Una dintre paginile cele mai frumoase ale istoriei va rămâne lupta dată de Şaguna 
în Dieta Ardealului, unde a ținut 17 convorbiri, până ce a izbutit să înarticuleze în 
lege egala îndreptățire a naţiunii române cu celelalte națiuni din ţară. "Pentru noi, 
zicea Şaguna, aducerea legii acesteia este un moment sărbătoresc, căci legea 
aceasta s-a adus < nu <".j 


n întrunirile şi conferințele naționale Şaguna a fost acela care apela totdeauna la 
"solidaritatea naţională”, căci cunoştea prejudecățile confesionale care ne dife- 
renţiau în două grupuri. "Nouă românilor ni se cuvine ca în gloria naţiunii noastre 
să evoluăm cu celelalte naţiuni recunoscând cu toţii o singură credinţă politică”. 


În conferinţa din 7 ianuarie 1867, la propunerea lui Şaguna se declară națiunea 
română ca naţiune politică, liberă şi independentă. Aici Şaguna vorbeşte 
memorabila anatemă: "afurisit să fie acel român care va încerca să strice legea 
frăţească dintre fii națiunii române", căci "dacă românul îşi va păta caracterul său 
naţional nu mai este vrednic să se numească român". 


Că într-adevăr Şaguna ajunsese într-o vreme să fie centrul tuturor mişcărilor 
naționale româneşti, ajunsese idolul poporului român, o dovedeşte scrisoarea 
baronului Vos, guvernatorul Ardealului, care numai de la Şaguna aştepta liniştirea 
spiritelor în popor. 


Faţă de saşi a avut întotdeauna a aversiune fățişă. Pe comisul saşilor îl apostrofează 
energic când zice: "Pretind ca să nu se mai facă nici un fel de arătare nefondată 
asupra preoţimii, inteligenţei sau naţiunii române, al cărui fiu şi membru sunt şi 
eu". Intransigent a fost şi faţă de sârbi, de care a izbutit să se separe definitiv, tot în 
interesul național al poporului român. 


Tot pentru consolidarea poporului român pe temeliile lui naționale, n-a cruțat 
ostenelile până ce a văzut "Asociaţiunea" înființată. "Aici, zice Şaguna, în sânul 
Asociaţiunii voi fi norocos a auzi sunetele dulci ale limbii mele materne, care la 
străini nu s-a învrednicit de atenţie, dar cu atât mai scump sunt inimii mele". Pentru 

convingerile sale naționale româneşti nu cruța pe nimeni, nici pe ai săi. Dovadă 
cazul preotului ortodox Predovici din Ocna Sibiului, care singur votase cu 
candidatul ungur împotriva candidatului român. Pe acest preot Şaguna îl cateriseşte 
fără milă. Fraţii uniţi i-au făcut multe zile amare, declarând nu o dată că spiritul lui 
Şaguna este spiritul urei, al pizmei şi al răutăţii. 


Șaguna nu le-a plătit cu aceeaşi monedă. Superioritatea lui nu i-a îngăduit să se 
coboare în noroiul cu care duşmanii căutau să-l împroaşte. Măreţia lui Şaguna nu o 
încape într-o conferinţă. Puținele momente atinse, dovedesc îndeajuns că Şaguna a 
fost trup din trupul nostru şi sânge din sângele nostru, a fost mândru de conştiinţa 
sa de român, a căutat cu orice preţ să şi-o valideze. În fața măreției sale s-au 
închinat toate figurile marcante ale istoriei noastre contemporane. 


Noi, drumeţii mărunți ai acestor vremi de patimi se cuvine să ne plecăm cu sfială 
în faţa acestui mare Arhiereu român şi să ne îndreptăm rugăciunile către tronul 
providenţei divine, ca din sfânta-i slavă să ne trimită lumina spiritului lui Şaguna, 
care să ne trezească la viaţa cea adevărată. Lumina sufletului lui Şaguna să stea de 
strajă străbunei noastre legi, patimilor noastre sfat, ca să putem purcede pe calea 
dezrobirii din lanţurile întunericului. 


Doamne ocroteşte-i pe români! 

Prof. Mircea Păcurariu - „In multe case, chipul lui Şaguna era pus lângă 
icoane“ 


În anul 2008, Arhiepiscopia Sibiului a organizat mai multe manifestări dedicate 
împlinirii a 200 de ani de la naşterea arhiepiscopului şi mitropolitului Andrei 
Şaguna. Este o tradiție ca această mare personalitate a românilor să fie cinstită 
după cuviinţă, aşa cum a fost şi în 1908, când s-au împlinit 100 de ani de la 
naşterea sa, când viitorul academician profesorul preot loan Lupaş a scris o 
monografie despre el. 


În anul 2011 au loc alte manifestări dedicate marelui ierarh, mai ales datorită 
faptului că Sfântul Sinod va lua în discuţie problema canonizării sale. Această 
hotărâre trebuia să vină mai demult, deoarece am propus încă din 2006 ca Andrei 
Şaguna să fie trecut în rândul sfinților pentru că el, ca om de cultură şi ca ierarh, 
merită din plin să stea alături de mitropoliţii Varlaam şi Dosoftei ai Moldovei, de 
Antim Ivireanul şi Grigorie Dascălul ai Ţării Româneşti, de Calinic cel sfânt al 
Râmnicului, ca şi de marii ierarhi ardeleni luptători pentru Ortodoxie din secolul al 
XVII-lea Ilie lorest şi Sava Brancovici. 


Viitorul ierarh s-a născut la Mişkolţ, în Ungaria, la 20 decembrie 1808, într-o 
familie de negustori aromâni. A avut o copilărie zbuciumată din cauză că tatăl a dat 
faliment, iar arhiepiscopul romano-catolic de Egger, Ştefan Ficher, l-a determinat 
să treacă la catolicism împreună cu întreaga familie, iar potrivit legilor de atunci, 
cei trei copii, între care Anastasie, viitorul mitropolit, au fost declaraţi romano- 
catolici. Dar, tot potrivit legilor de atunci, la vârsta de 18 ani fiecare dintre cei trei 

copii a declarat că vrea să se întoarcă la credinţa pe care vrednica lor mamă, 
Anastasia, nu a părăsit-o. 


Cu rezultate excepţionale la învăţătură, studiind la Universitatea din Pesta filosofia 
şi dreptul şi cunoscând mai multe limbi străine, mulți se aşteptau să înceapă o 
carieră în lumea laică, însă şi-a îndreptat paşii spre Vârşeţ, unde era o şcoală 
teologică. La 24 de ani, când a teminat studiile teologice, şi-a îndreptat paşii spre 
Mănăstirea sârbească Hopovo, unde a făcut un an de noviciat, iar la 25 de ani a fost 
tuns în monahism, pe 12 octombrie 1833, sub numele de Andrei. 


Timp de 13 ani a activat în cadrul Bisericii Ortodoxe Sârbe, apreciat în mod 
deosebit de ierarhi, între care şi marele mitropolit Ştefan Stratimirovici de la 
Karlovitz şi urmaşul său, Ştefan Stancovici, apoi de Iosif Raiacici, care va ajunge, 
în 1848, patriarh al Bisericii Ortodoxe Sârbe. A slujit ca asesor consistorial, în 
termenii de astăzi un consilier eparhial şi, în acelaşi timp, a fost şi administrator 
sau locțiitor de egumen la mănăstirile lazac, Besenovo, Hopovo şi Kovil. 


A fost hirotonit ierodiacon, ieromonah, apoi hirotesit protosinghel şi arhimandrit, 
un semn al recunoaşterii vredniciilor sale în cadrul Bisericii Ortodoxe Sârbe. 


În 1846, după moartea primului episcop român de la Sibiu, Vasile Moga, mitro- 
politul ortodox sârb de la Karlovitz, Iosif Raiacici, l-a numit pe arhimandritul 
Andrei Şaguna vicar general al Episcopiei vacante de la Sibiu. A fost hirotonit 
arhiereu în Catedrala ortodoxă din Karlovitz, în Duminica Tomii din 1848, de 
mitropolitul Iosif Raiacici, viitorul patriarh, asistat de doi episcopi sârbi. Făgăduia 
atunci să-i "trezească" pe românii ardeleni din adâncul lor somn şi să-i ridice spre 
tot ce este bun şi înălțător. 


S-a implicat în mişcarea revoluționară a românilor 


In primii doi ani de activitate, Şaguna şi-a îndreptat atenția mai mult spre 
problemele națiunii. S-a implicat cu toată ființa lui în mişcarea revoluţionară a 
românilor transilvăneni. 


A fost copreşedinte al Adunării naţionale româneşti de la Blaj, din 3/15 mai, cea 
care a formulat acel program cu 16 revendicări politico-naţionale, apoi tot 
Adunarea l-a delegat în fruntea unor intelectuali români ca să ducă la Viena aceste 
petiţii. Şaguna le-a prezentat împăratului, la Innsbruk şi la Viena, primind asigurări 
că ele vor fi satisfăcute. 

S-a ocupat de organizarea învățământului ortodox românesc de toate gradele din 
Transilvania. 


A tipărit mai multe manuale şcolare, a cerut profesorilor să scrie manuale, fiecare 
în specialitatea lui. Şaguna a îndrumat întregul învățământ românesc. În primul 
rând, învățământul primar. Sub îndrumarea lui s-au înfiinţat aproape 800 de şcoli 
în Arhiepiscopia Sibiului. La data respectivă, arhiepiscopia avea peste 900 de 
parohii, iar 800 dintre ele aveau şcoli care erau îndrumate de Biserică, nu de 
autoritatea de stat maghiară. Pentru elevii şcolilor primare, Şaguna a cerut 
profesorilor Zaharia Boiu şi loan Popescu să întocmească manualele necesare de 
aritmetică, de citire, de istorie, de fizică, de ştiinţele naturii. 


Pentru că românii nu aveau biserici şi şcoli şi erau, în mare parte, analfabeți, 
Şaguna i-a îndemnat pe preoţi şi pe credincioşi să îşi ridice noi biserici şi clădiri 
şcolare. Chiar în pastoralele sale insista să se ridice clădiri pentru şcoala con- 
fesională. 


Prin Biserică şi prin şcoală s-a păstrat limba, s-a păstrat neamul românesc. 


Șaguna a înființat mai multe fundaţii la arhiepiscopie din care se acordau burse 
unor elevi şi studenți merituoşi. La îndemnul lui, un mare avocat aromân din 
Budapesta, Emanuil Gojdu, a creat o fundaţie din care să se acorde burse pentru 
elevi, studenţi, dar şi meseriaşi. S-au acordat peste 5.000 de burse până la Unirea 
din 1918. 


O bogată activitate cărturărească 


A înfiinţat tipografia eparhială care există până astăzi. În timpul lui Șaguna s-au 
tipărit peste 200 de titluri de lucrări. Aici s-a imprimat şi ziarul "Telegraful 
Român", care apare neîntrerupt de la 3 ianuarie 1883. 


Lui Andrei Şaguna 1 se datorează apariţia Calendarului bisericesc, format carte, 
care apare sub denumirea de "Indrumătorul bisericesc", din 1852 până astăzi. 


Este autorul unor lucrări de teologie. În primul an de păstorire a tipărit câteva 
manuale mai vechi, după care a redactat el însuşi "Elementele dreptului canonic", 
apoi "Compendiul de drept canonic", o lucrare masivă de peste 450 de pagini care 
va fi tradusă în germană, iar din germană în rusă şi tipărită la Sankt Petersburg. 
Șaguna se bucura şi de aprecierea teologilor apuseni, de limbă germană, dar şi a 
teologilor ruşi. 

A contribuit din plin la înfiinţarea Astrei, Asociaţia transilvană pentru literatură şi 
cultura poporului român, în 1861, acum 150 de ani. 


Deşi eparhia lui era săracă, a venit în sprijinul multor credincioşi peste care se 
abăteau fie seceta, fie incendii, fie inundaţii, stăruind pe lângă preoţii parohi să 
facă diferite colecte pentru sprijinirea acestora şi trimițând el însuşi bani pentru 
acei năpăstuiţi ai sorții. 


Era prezent mereu la slujbă la biserica zisă "grecească" din Sibiu, pe locul 
catedralei de astăzi, ridicată de negustori aromâni din Sibiu. A încercat să ridice o 
nouă catedrală, dar nu a avut banii necesari, aşa încât gândul lui va fi transpus în 
faptă de mitropolitul Ioan Meţianu. În schimb, a cumpărat actuala Reşedinţă 
mitropolitană şi câteva clădiri în Sibiu. 


Un deosebit om al rugăciunii 


Şaguna era un om al rugăciunii, era mereu prezent la slujbele din modesta sa 
catedrală, nu numai la Liturghie, ci şi la Utrenie şi la Vecernie, îi urmărea pe 
studenţii teologi care cântau la strană şi de multe ori îi îndrepta atunci când 
greşeau. Contemporanii ştiau că era un om al rugăciunii, în fiecare dimineaţă îşi 
făcea pravila lui călugărească, respecta cu stricteţe toate posturile rânduite de 
Biserică. 


A murit la 16-28 iunie 1873 şi, potrivit dorinţei sale testamentare, a fost 
înmormântat lângă biserica mare din Răşinari, unde el slujise de multe ori, "fără 
pompă, fără muzică şi fără predică", prohodit de un singur preot, duhovnicul său, 
ieromonahul Gherman Bogdan. Cu toate acestea, la înmormântarea lui au 
participat mii de români veniţi din toate părțile Ardealului, au venit trenuri 
speciale, mai ales de la Braşov. Întreaga agoniseală a vieţii a lăsat-o prin testament 
Arhiepiscopiei Sibiului. 


După câţiva ani de la moartea lui Şaguna, loan Slavici scria că "astăzi, chiar, şi 
creştinii ortodocşi din Ardeal îl socotesc între sfinţi”. 


La scurt timp după moarte s-a creat un cult pentru Şaguna. Pe vremuri, în multe 
case ţărăneşti din Ardeal, chipul lui Şaguna era pus lângă icoane. Era considerat un 
adevărat sfânt, ca unul care a contribuit la renaşterea vieţii naţionale, politice, 
culturale şi spirituale a românilor transilvăneni. 

Drd. Stelian Gomboş - Mitropolitul Ardealului Andrei Şaguna - în conştiinţa 
noastră, mărturisitoare 

"Mitropolitul Andrei Şaguna a fost un bărbat aproape extraordinar, trimis de 
Providența Divină pentru fericirea poporului său; că el a fost un Moise, pentru 
că şi el, ca şi acela, a eliberat poporul său, conducându-l în pământul 
autonomiei şi independenţei; şi el, ca şi acela, dădu poporului său tablele legii: 
Statutul organic; şi, în fine, lovi în piatră şi dădu apa cerească poporului său: 
ştiinţă, lumină, cultură. Despre un astfel de bărbat, pe drept cuvânt, se poate zice 
că el, pururi va Străluci ca un luceafăr pe orizontul bisericii şi naţiunii române. ” 
Aşa îşi încheia Nicolae Popea discursul de recepţie, prezentat în 13/26 martie 
anul 1900, dedicat vieţii şi activităţii arhiepiscopului şi mitropolitului ortodox al 
Transilvaniei, Andrei baron de Şaguna (1808-18739). 


Andrei Şaguna s-a născut la Miskolt, în Ungaria, într-o familie de macedo-români 
din Balcani, a urmat şcoala gimnazială la Miscolt, apoi studii de drept şi filozofie 
la Pesta şi teologice la Varset. La vârsta de 25 de ani îmbracă haina monahală la 
mănăstirea de la Hopovo. 


În anul 1846 a fost numit vicar al Episcopiei Ardealului iar, în 18 aprilie 1848, în 
plină revoluţie, era numit Mitropolit al Transilvaniei. Cum afirma Academicianul 
Dan Berindei: a fost „o mare personalitate a naţiei româneşti, un conducător 
înţelept, măsurat, plin de echilibru, al românilor ardeleni în momente care nu au 
fost deloc uşoare pentru el...un purtător de cuvânt al naţiunii române”. Într-o 
amplă şi nuanţată analiză a activităţii mitropolitului Şaguna, Părintele Profesor 

Mircea Păcurariu a subliniat că prin Statutul organic, el a dat „cea mai democratică 
organizare a bisericii”, drept care fost consacrat drept „cel mai de seamă 
organizator şi legiuitor bisericesc din perioada modernă a istoriei, mai ales dacă 
luăm în calcul şi lucrările sale de Drept canonic, unele traduse în limbile latină, 
Tusă Şi greacă.” 


Implicat şi în viaţa național-politică, Mitropolitul Andrei Şaguna a participat la 
revoluţia românească din Ardeal, devenind „capul neîncoronat” al românilor din 
Transilvania. A fost copreşedinte al Adunării naţionale de la Blaj, care a formulat 
acea „petiție naţională” cu 16 articole reprezentând principalele revendicări 
româneşti, între care recunoaşterea românilor „ca naţiune de sine stătătoare”şi 
desfiinţarea iobăgiei. 


„Pe bună dreptate, sublinia Părintele Profesor Mircea Păcurariu într-o alocuţiune a 
sa, că Mitropolitul Andrei Şaguna a fost considerat diplomatul revoluției româneşti 
din Ardeal, după cum Simion Bărnuţiu era considerat teoreticianul sau ideologul 
ei, iar Avram lancu comandantul de oşti populare româneşti.” 


După revoluție, mitropolitul Andrei a continuat lupta pentru drepturile românilor, 
îndeplinind diferite funcţii, reuşind să „unească în mâna sa cârja de ierarh cu 
sceptrul unui adevărat conducător politic”. Pentru toate, istoricul american Keith 
Hitehns a scris despre el ca „ultimul dintre marii ierarhi conducători politici”. 


Înţelegându-şi şi asumându-și cu exemplară răspundere misiunea, Mitropolitul 
Andrei Şaguna a fost şi un misionar al culturii româneşti, convins de importanţa 
emancipării românilor prin cultura pentru care a inițiat acţiuni ce-l fac de vrednică 
cinstire pentru neamul său. Amintim dintre acestea: înființarea „Iipografiei 
diecezane”, a ziarului „Telegraful Român”, „gazeta politică, industrială, comercială 
şi literară” cu apariție neîntreruptă până astăzi, editarea a numeroase cărți şi 
manuale, reeditarea Bibliei de la Sibiu şi rolul decisiv în înfiinţarea „Asociaţiunii 


transilvane pentru literatură şi cultura poporului român din Transilvania” (Astra). 


Tot mitropolitului Andrei Şaguna i se datorează organizarea şi îndrumarea 
învăţământului românesc de toate gradele, pus sub ocrotirea bisericii, reorganizarea 
Institutului teologic-pedagogic din Sibiu precum şi numeroase „fundaţiuni” prin 
care se acordau burse de studii pentru elevii şi studenţii mai săraci. Ca „mare 
preot” al Bisericii sale, cum a mai fost numit, s-a remarcat ca un vrednic slujitor al 
altarului bisericii, fund considerat cel mai bun cuvântător bisericesc din sec. XIX. 
Membrii Societăţii Academice Române, apreciind întreaga sa munca l-au ales, la 7 
septembrie anul 1871, ca membru de onoare. 

Drept urmare, viaţa şi opera mitropolitului Andrei Şaguna sta sub semnul unei 
personalităţi de dimensiuni europene prin formaţie, prin misiunea pastorală, prin 
ampla sa dedicare educării şi culturalizării poporului român din Transilvania cât şi 
prin participarea sa la mişcarea paşoptistă. Ca episcop, a militat pentru restaurarea 
vechii Mitropolii a Transilvaniei iar după reînfiinţarea Mitropoliei a elaborat 
Statutul Organic al Bisericii Ortodoxe Române din Transilvania după care s-a 
condus Biserica transilvăneană până în anul 1925 şi care a stat totodată la baza 
principiilor de organizare şi funcționare a Bisericii Ortodoxe Române. Ca rezultat 
al trudei sale, în Arhiepiscopia Sibiului existau aproape 800 de şcoli “poporale", un 
liceu cu 8 clase la Braşov cu şcoala reală-comercială, un gimnaziu cu 4 clase la 
Brad. Au fost editate peste 25 de manuale şcolare iar la Sibiu în anul 1853 a 
înfiinţat un Institut teologic-pedagogic, cu două secţii teologice şi una pedagogică, 
a tipărit o serie de manuale didactice şi a trimis numeroşi tineri la universităţi din 
Austria şi Germania, cu burse oferite din fondurile şi fundaţiile create de el. 


Aşadar, a fost primul preşedinte al “Asociaţiei transilvane pentru literatura română 
şi cultura poporului român" (Astra), a inițiat în anul 1853, după cum am spus şi 
mai sus, ziarul “Telegraful Român" care apare până astăzi, fără întrerupere. A fost 
Preşedinte al Maru Adunări Naţionale româneşti de pe Câmpia Libertăţii de la Blaj 
din 3/15 mai 1848, fiind delegat să prezinte revendicările româneşti împăratului. 
După 1860 a fost membru în Senatul imperial din Viena, în anii 1863-1865 deputat 
în Dieta Transilvaniei, copreşedinte al Conferinţei nationale-politice a românilor de 
la Sibiu (1861) şi a Congresului naţional al românilor de la Alba lulia (1863). În 
anul 1871 a fost ales membru de onoare al Academiei Române. 


Cu alte cuvinte, întreaga sa operă a fost pusă în slujba emancipării culturale şi 
sociale a poporului pentru care a păstorit, fiind pentru românii transilvăneni ceea ce 
fusese doar cu puţin timp înainte Samuel von Brukenthal pentru comunitatea 
săsească: amândoi rămân în memoria europeană ca întemeietori de instituţii, 
personalităţi enciclopedice, deschise valorilor umaniste. Organizarea acestei 
importante aniversări româneşti, aici şi acum, este proba cea mai elocventă că 
nimic nu este mai profund universal decât a lucra pentru propăşirea spirituală, 
culturală, socială şi politică a propriului neam şi a patriei. 


lar promisiunea şi demersurile IPS Dr. Laurenţiu Streza, mitropolitul Ardealului, 
au urmărit întotdeauna, cu sârguinţă cursul vieţii Mitropolitului Şaguna - o viaţă de 
sfinţenie de la „Andrei cel mare la Andrei cel afânt”, care deopotrivă „sub semnele 
timpului şi ale duhului”, considerând că acum este vremea că mitropolitul Andrei 
Șaguna să fie canonizat - argumentaţie bine întemeiată şi puternic fundamentată. 

Sfântul ierarh Andrei Şaguna (1808-1873) - apărător al Ortodoxiei şi mare 
iubitor al românilor 


La propunerea Arhiepiscopiei Sibiului, în luna iulie Sinodul Bisericii Ortodoxe 
Române a hotărât canonizarea mitropolitului Andrei Şaguna, cu data de prăznuire 
la 30 noiembrie. Pentru că până la proclamarea canonizării nu mai este mult, ne-am 
gândit să ne pregătim pentru evenimentul care va avea loc la Sibiu printr-o 
(re)aducere în memorie a personalității marelui ierarh. 


În mijlocul ostilităţilor istorice 


Istoria poporului român este şi istoria credinţei sale; nu se poate vorbi de o sepa- 
rare între cele două aspecte ale existenţei sale. Pe teritoriul românesc, credinţa creş- 
tină nu s-a bucurat de libertatea de manifestare, aşa după cum nici poporul român 
nu a fost liber în decursul istoriei sale, cunoscând dominaţia mai multor popoare 
străine: maghiari, habsburgi, otomani etc. Cea mai obidită parte a ţării a fost Tran- 
silvania, aflată în sfera dominaţiei maghiare şi habsburgice. De-a lungul timpului, 
Biserica ortodoxă română din Transilvania a fost strivită de asuprirea habsburgică 
şi dominaţia imperială, care i-a supus pe românii ortodocşi fie prozelitismului 
calvin, fie celui catolic. De abia după 1800 li se permite românilor ortodocşi să 
aibă un ierarh român. 


În acest context, anii 1848-1918 reprezintă o perioadă de organizare a Bisericii 
Ortodoxe Române transilvănene sub autoritatea mitropolitului Andrei Şaguna şi a 

urmaşilor săi. Vechiul mitropolit, Vasile Moga, nu reuşise să schimbe situaţia umi- 
litoare a Bisericii ortodoxe, lucru înfăptuit însă de trimisul lui Dumnezeu, mitro- 
politul Andrei. Acesta se naşte la 20 decembrie 1808 la Mişcolţ (Ungaria) sub nu- 
mele de Anastasiu, din părinții macedoneni Naum şi Anastasia. Este botezat în 
noua biserică ortodoxă din Mişcolţ. Tatăl său, din cauza greutăților financiare, 
trece la catolicism; conform legii de atunci, copiii minori treceau la confesiunea 
tatălui; însă prin rugăciunile şi stăruinţele mamei sale, la 18 ani Anastasiu declară 
că rămâne în credinţa strămoşească, ca şi fraţii săl. 


Trece cu succes treptele şcolilor din Mişcolţ şi Pesta, studiază Filosofia şi Dreptul 
la Pesta, iar în casa unchiului său din partea mamei cunoaşte pe oamenii de cultură 
Petru Maior, Samuil Micu, I. Teodorovici, formându-se astfel într-un mediu legat 
de libertatea culturală românească. 


La Vârşeţ începe studiile teologice ortodoxe, la 21 de ani, unde se bucură de o 
apreciere deosebită. Primind binecuvântarea mitropolitului din Carloviţ, intră în 
Mănăstirea Hopovo, unde este tuns în monahism sub numele de Andrei; avea 
atunci 25 de ani. În 1834 este hirotonit ierodiacon, apoi este numit profesor la 
seminarul din Carloviţ. În 1837 este hirotonit ieromonah, ajunge stareţ şi pentru o 
perioadă predă la secţia română a Seminarului teologic de la Vârşeţ. 


În 1846 este numit vicar la Sibiu, în urma morţii episcopului Vasile Moga, apoi 
este candidat la funcţia de episcop, recunoscut de Curtea de la Viena şi hirotonit în 
1848, la Carloviţ. La întoarcerea sa la Sibiu este primit cu mare bucurie nu numai 
de credincioşii ortodocşi, ci chiar de unii greco-catolici. În cuvântul său, Simion 
Bărnuţiu îi cere să ia „conducerea naţiunii”. 


Românii ortodocşi au din nou mitropolie 


Una din primele probleme abordate de noul ierarh a fost organizarea Bisericii 
ortodoxe din Transilvania. Începe astfel lupta pentru recunoaşterea vechii Mitro- 
polii a Transilvaniei, desfiinţată în 1701, şi pledează pentru necesitatea reînfunțării 
ei. Publică broşuri în acest sens, trimite numeroase memorii Curţii de la Viena, 
patriarhului sârb şi altor autorităţi, convoacă trei sinoade la Sibiu în 1850, 1860 şi 
1864, formate din preoți şi mireni. După multă vreme în care s-a lovit de refuzul 
tuturor, strădania ierarhului ardelean a fost răsplătită: în 1864, Biserica ortodoxă 
sârbă aprobă separarea românilor şi reînfiinţarea Mitropoliei Ortodoxe Române a 
Transilvaniei, cu două eparhii, la Arad şi Caransebeş, Andrei Şaguna devenind 
arhiepiscop şi mitropolit. 

Pentru a întări organizarea mitropoliei, ierarhul convoacă la Sibiu, în 1868, Con- 
gresul naţional-bisericesc al românilor ortodocşi din Transilvania, care, după 22 de 
zile de dezbateri, emite Statutul Organic al Bisericii Ortodoxe Române din Tran- 
silvania. Acesta are la bază două principii: autonomia (Biserica se apăra împotriva 
intervențiilor autorităţilor de stat) şi sinodalitatea (participarea laicilor (2/3) alături 
de clerici (1/3) la conducerea treburilor bisericeşti). Aceste principii au stat mai 
târziu la baza Statutului de organizare a întregii Biserici Ortodoxe Române din 
1925 şi a celui din 1948, ceea ce reflectă deosebitul spirit de organizator bisericesc 
al ierarhului ardelean, care face astfel din Biserică nu numai loc de rugăciune, ci şi 
o autoritate națională, o instituţie a poporului. 


Şcoli pentru popor, cărți, învăţământ de calitate 


Andrei Şaguna a întreprins şi o activitate culturală deosebită, investind în ridicarea 
poporului român prin cultură. A organizat învăţământul elementar şi mediu prin 
şcolile confesionale, aflate sub îndrumarea Bisericii. Preoţii parohi erau directori, 
protopopii inspectori şcolari, iar arhiereul „inspector suprem” al şcolilor din 
eparhie. În 1852 obliga fiecare parohie să ridice un edificiu şcolar pe lângă ea, 
înființându-se astfel în jur de 400 de şcoli, pe lângă alte 400 deja existente. Scrie 
studii pedagogice şi la îndemnul său sunt redactate peste 25 de manuale şcolare. 


Chiar şi neştiutorii de carte au fost sprijiniți să înveţe scrisul, cititul şi gramatica, în 
cursuri serale ţinute iarna zilnic, iar vara în duminici şi sărbători. Elevu săraci erau 
sprijiniți prin ajutoare băneşti din veniturile proprii sau prin intermediul unor fun- 
daţii întemeiate în acest scop, dintre care cea mai importantă este cea a lui Emanuil 
Gojdu, din Budapesta. 


Mitropolitul Andrei Şaguna s-a ocupat şi de ridicare nivelului de pregătire al preo- 
ţilor şi învăţătorilor. În timpul păstoririi sale, cursurile de teologie au fost ridicate, 
treptat, de la 6 luni până la 3 ani. A cumpărat mai multe case pentru nevoile şcoli 
şi pentru internate, a tipărit manuale şi a trimis mulți studenţi la studii de 
specializare în străinătate. Astfel din şcoala teologico-pedagogică de la Sibiu au 
ieşit multe serii de absolvenţi cu pregătire corespunzătoare, care au avut apoi un rol 
imens în culturalizarea satelor, păstrarea limbii române în Transilvania, dar şi în 
realizarea unirii din 1918. 


Un rol important pentru nivelul cultural al românilor ardeleni l-au avut şi tipărirea 
Bibliei cu ilustraţii (1856-1858), dar şi apariția ziarului Telegraful Român, un 
factor de culturalizare şi un organ de luptă pentru apărarea intereselor românilor. 
Este recunoscută şi contribuţia ierarhului ardelean la înființarea Asociaţiei transil- 

vane pentru literatura română şi cultura poporului român (ASTRA), al cărei prim 
preşedinte a fost. In 1871 a fost ales membru de onoare al Academiei Romane. 


O iubire vie pentru români şi drepturile lor 


Mitropolitul Andrei Şaguna s-a implicat şi în viaţa socială şi politică a Tran- 
silvaniei. În 1848, imediat după hirotonia ca arhiereu, a condus împreună cu epis- 
copul unit loan Lemeni Adunarea Naţională ţinută pe Câmpia Libertăţii de la Blaj. 
Lupta sa pentru drepturile naţionale şi politice ale românilor va marca activitatea sa 
prin neobosite şi nenumărate memorii şi intervenţii. A fost, pentru câţiva ani, 
membru în Senatul din Viena, deputat în Dieta Transilvaniei. A militat mereu pen- 
tru „activism” în viaţa politică a românilor transilvăneni. Singurul sprijin statornic 
îl primeşte însă din partea românilor din Moldova şi Țara Românească. 


lerarhul ardelean a iubit mult poporul român, iubire care l-a făcut să renunţe la 
A preferat să conducă o Biserică săracă şi marginalizată, situaţie care îi permitea 
însă să lupte pentru români. Dragostea mitropolitului pentru credincioşii şi preoţii 
săi reiese înduioşător încă din primul an al păstoririi sale, când, într-o pastorală, 
exprimă dorinţa sa de a fi „tatăl clerului şi al poporului nostru”. 


La trecerea sa la Domnul, în iunie 1873, şi-a lăsat prin testament întreaga sa avere 
Arhiepiscopiei Sibiului, „spre scopuri bisericeşti, şcolare şi filantropice”. A fost 
înmormântat lângă biserica mare din Răşinari. 


Pentru atitudinea şi toate realizările sale, mitropolitul Andrei Şaguna a fost apreciat 
încă din timpul vieţii şi de către contemporanii săi, intelectuali sau oameni simpli, 
dar şi de către urmaşi şi cei care i-au cercetat viaţa şi faptele, recent consemnându- 
se în jur de 1750 de cărţi şi articole existente pe acest subiect. Moştenirea sa spiri- 
tuală este, într-adevăr, imensă, iar rolul său a fost determinant pentru Ortodoxia din 
Transilvania şi nu numai. 

Prof. Stela Dobrin, Bucium 


„Era un arhiereu pascal, ce răspândea lumină până în cele mai modeste şi întu- 
necate sate din Transilvania, Banat, Bihor şi Maramureşul voievodal. Tot poporul 
din aceste ţinuturi româneşti aveau numele lui pe buze şi îl pomeneau cu un 
sentiment de mare venerație. 

De când s-a ridicat pe scaunul de mitropolit, de la Sibiu, tot poporul român din 
Transilvania, Crişana şi Maramureş privea spre scaunul lui ca spre un tron impe- 
rial. EI, pentru poporul român, era mai mare decât împăratul de la Viena. 


A trăit modest, iubea pacea, chilia şi singurătatea, dar în acelaşi timp nu dispreţuia 
întâlnirea cu societatea înaltă, pe care o impresiona prin erudiție şi înfăţişarea ma- 
iestuoasă, cu care erau înzestrați doar oamenii chemaţi să stea în fruntea popoa- 
relor. Dar el niciodată nu se îndepărta de poporul simplu, de ţăranii şi de muncitorii 
care începeau să se formeze în acele timpuri şi în oraşele transilvănene.” 


Justinian arhiepiscopul Maramureşului şi Sătmarului 


„Puţine nume sunt aşa de populare în Ardealul românesc ca al lui Şaguna. Chipul 
lui, cu ochii străbătători şi larga barbă răsfirată, e în mintea tuturora şi-n conştiinţa 
generală a intrat faptul definitiv că acest maiestuos bătrân a fost, de pe scaunul său 
de arhiereu, un cârmuitor de oameni şi un îndreptător al vremurilor, cărora nu li s-a 
supus, ca exemplarele obişnuite ale omenirii, ci le-a întors de pe povârnişul lor spre 
culmea lui.” 

Nicolae Iorga, 1904 


„Figura lui s-a introdus definitiv în conştiinţa populară din toate cătunele Ardea- 
lului, întinzându-şi reţeaua strălucitoare asupra întregului pământ românesc.” 


Octavian Goga, 1923 


„Era un desăvârşit predicator, lucru dovedit de numeroasele predici pe care le-a 
tipărit spre a veni în ajutorul preoților-parohi. Se ştie că slujea mereu în duminici şi 
sărbători, fie în bisericile sibiene, fie în alte localităţi. În zilele în care nu slujea era 
prezent la vecerniile şi slujbele din Postul Paştilor care se săvârşeau în Biserica 
"Schimbarea la față”. Contemporanii săi spun că era un bun cunoscător al tipicului, 
încât de multe ori dădea îndrumări tipiconale studenţilor teologi care cântau la stra- 
nă. (...) Avea un program riguros de rugăciune, în fiecare dimineaţă între orele 
5:00 şi 7:00 (...). 


A refuzat demnitatea de patriarh al Bisericii Ortodoxe Sârbe, pe care i-au oferit-o 
unii, după cum a refuzat şi demnitatea de mitropolit al tuturor românilor ardeleni 
dacă va trece la unirea cu Biserica Romei, cum îi propunea Alexandru Sterca 
Șuluţiu, viitor mitropolit la Blaj; acest lucru îl mărturiseşte Şaguna însuşi în 
memoriile sale. Este o mărturie clară asupra ataşamentului său faţă de Ortodoxie. 

Tot în timpul vieţii a dat dovadă de o smerenie cu adevărat călugărească. Acest 
lucru rezultă din faptul că în 1871 a refuzat să participe la serbările organizate cu 
prilejul aniversării a 25 de ani de la venirea în Ardeal, declarând că va petrece acea 
zi "cu post şi rugăciune, ca astfel să mulțumesc lui Dumnezeu pentru toate facerile 
de bine ce le-au revărsat peste Biserica şi națiunea noastră românească în 
decurgerea a 25 de ani”. lar prin testament a dispus să i se facă o înmormântare 
simplă, "fără pompă, fără muzică şi fără predică", prohodit doar de ieromonahul 
Gherman, duhovnicul său.” 


Pr. acad. prof. dr. Mircea Păcurariu 


Sursa: 
http://apostolatintarafagarasului.blogspot.com/2011/10/sfantul-ierarh-andrei-saguna- 1808- 


1873.html 

Virgil Lazăr - Apostolul modern al ortodocșilor din Ardeal 


Andrei Şaguna a fost una dintre marile personalităţi ale românilor din Transilvania. 


Încep acest comentariu cu o însemnare din 14 decembrie 1949, când Radu Stanca, 
pe atunci regizor al Teatrului de Stat din Sibiu, îl atenţiona pe I. Negoiţescu, într-o 
corespondenţă, astfel: „să aduci adresa mea la zi, adică: Lenin 8. Uită-l pe 
Șaguna"... (cum se numise strada respectivă până atunci). Şi s-a făcut „totul, 
tovarăşi" să fie uitat, dar „memoria" istoriei, în cele din urmă, a învins, chiar dacă 
îndepărtarea în timp aruncă o umbră ceţoasă peste anumite evenimente importante 
pentru nație. 


Astfel că, de regulă, la 15 mai din fiecare an ar fi de dorit să ne amintim şi de 
Revoluţia din 1848. Aceasta cu atât mai mult cu cât, în ceea ce ne priveşte pe noi, 
românii, Adunarea Naţională de la Blaj din 15 mai 1848, a fost condusă de Andrei 
Șaguna, împreună cu episcopul unit. Cei doi ierarhi, alături de Simion Bărnuţiu şi 
Avram lancu, au fost fruntaşii neînfricaţi ai mişcării revoluţionare soldată, după 
cum se ştie, cu sute de victime generate de asupritori, între aceştia fiind şi marele 
patriot, preotul lutheran Ştefan Ludwig Roth, executat în fortul de pe cetăţuia 
Clujului, între altele şi pentru „vina" de a suţine că cel mai bun intermediar dintre 
naţionalităţile conlocuitoare din Ardeal era limba română, cunoscută aproape de 
toţi locuitorii Ardealului... 

Dar caracterul lui Andrei Şaguna reiese şi din celelalte mari acţiuni, în sprijinul 
propăşirii poporului român. Este vorba în primul rând de lupta dusă ani de zile 
pentru recunoaşterea şi restaurarea mitropoliei ortodoxe române, numită în 
documentele vremii greco-orientală, cu toate că prelaţii sârbi avertizau autorităţile 
habsurgice de pericolul renaşterii unui nou imperiu daco-roman. Ca bază a acestui 
demers au stat şi studiile lui Şaguna de filosofie şi drept urmate la Pesta, dar şi cele 
de teologie ortodoxă, după care intră în monahism cu numele de Andrei, (la 
naştere - la Mişcolţ - fiind botezat Anastasiu). 


Restauratorul mitropoliei ortodoxe 


Aşa se face că vechea mitropolie a Ardealului, desfiinţată în 1701 este inaugurată 
în 1868 printr-un Congres Naţional Bisericesc din Transilvania care a aprobat 
statutul organic al Bisericii Ortodoxe din Transilvania, bazat pe colaborarea dintre 
clerici şi mireni. Apoi ar urma să scriem cu litere de aur acţiunea de înfiinţare a 
şcolilor „poporale", circa 800, numai în episcopia Sibiului, dar şi o şcoală 
gimnazială la Brad, precum şi un liceu şi o şcoală comercială, ambele la Braşov. A 
înfiinţat apoi fundaţii care ofereau burse elevilor săraci, cursuri serale pentru ţărani 
unde predau clericii locului etc. Plus că a fost fondatorul ziarului „Telegraful 
român", citit cu mare interes, la apariţia fiecărui număr, de intelectualii satelor, dar 
ŞI de ţăranii mai luminaţi care au învăţat să „„buchisească" slovele. 


lar în 1861, Şaguna a participat la înfiinţarea ASTRA din Transilvania, asociație 
cunoscută acum în istoria ţării ca fiind una dintre cele mai puternice şi active în 
ceea ce priveşte răspândirea culturii române, pentru bursele de care s-au bucurat 
mulți tineri români. La care se adaugă scrierile proprii, cărți de bună îndrumare a 
studenților teologi, intitulate „Elemente de drept canonic", „Istoria Bisericii 
Universale" etc. Ne-a lăsat şi cea mai autentică şi activă mitropolie a Ardealului şi 
un Seminar de mare prestigiu la Sibiu, după ce, fiind profesor la Seminarul 
Teologic Românesc de la Vârşeţ, ca mai târziu, în decembrie 1846, Sinodul 
Electoral ţinut la Turda să-l propună episcop, recunoscut apoi de împăratul 
Francisc Josef şi hirotonit la Carloviţ. lar la deces (28 iunie 1873) şi-a lăsat toată 
averea Mitropoliei Sibiu-lui, „spre scopuri bisericeşti, şcolare şi filantropice. 


(Sursa: Octavian Căpăţână, „Mică enciclopedie de mari valori ridicate dintre 
români" şi „Istoria Transilvaniei”) 

Florian Bichir - ''Moise al ardelenilor" este canonizat la Sibiu 


Andrei Şaguna, mitropolit al Ardealului între 1864 şi 1873, este trecut astăzi în 
rândul sfinților, în Catedrala Mitropolitană de la Sibiu. La eveniment sunt aşteptaţi 
sute de credincioşi. 


Sfântul Sinod a hotărât, pe 21 iulie, canonizarea mitropoliţilor Transilvaniei Andrei 
Şaguna şi Simion Ştefan, la propunerea sinoadelor mitropolitane ale Mitropoliei 
Ardealului şi Mitropoliei Clujului, Albei, Crişanei şi Maramureşului. "Sfântul 
Sinod a aprobat, dar proclamarea canonizării este ca şi întronizarea celui care a fost 
ales pe un post. Noi nu am făcut altceva decât să îl trecem în rândul sfinţilor, în 
calendar, pe cel pe care Dumnezeu l-a ales şi pe care credincioşii l-au cinstit până 
acum”, spune ÎPS Dr. Laurenţiu Streza, arhiepiscopul Sibiului şi Mitropolitul 
Ardealului. 


"Hirotonirea cu harul cerurilor” 


Problema canonizării mitropolitului Andrei Şaguna s-a pus din 2006, dar 
demersurile oficiale au început de trei ani, culminând pe 21 iulie, când Sfântul 
Sinod a aprobat canonizarea acestuia. 


Rămăşiţele pământeşti ale mitropolitului Şaguna au fost deshumate în luna mai, 
din cripta Mausoleului de la Răşinari. Acestea au fost împărțite în două racle - una 
a rămas în Mausoleu, iar cealaltă va fi depusă la catedrala din Sibiu, într-o raclă 
specială. 

"Preoţii şi credincioşii Bisericii Ortodoxe din Ardeal, şi nu numai, l-au cinstit 
mereu pe Sfântul Andrei de peste 138 de ani încoace, încât s-a creat un adevărat 
cult pentru el. Şi îl vor cinsti şi mai mult de acum înainte, după ce 1 s-a rânduit, de 
către Sfântul Sinod al Bisericii Ortodoxe Române, pe 21 iulie anul acesta, locul 
care 1 se cuvine în sinaxarul Bisericii creştine. 


Sfântul ierarh Andrei Şaguna a fost un om al rugăciunii, al meditaţiei, al 
lturghisirii, al propovăduirii adevărurilor învăţăturii creştine. Prin toate acestea, 
mitropolitul Andrei a rămas un luminos model pentru urmaşi. De aceea, 
considerăm că i se cuvine «hirotonirea cu harul cerurilor, drept vestitor apostol», 
cum ar spune marele fiu al Răşinariului, Octavian Goga. 1 se cuvine cea mai aleasă 
cinstire prin trecerea lui în calendarul Sfinţilor Ierarhi români, alături de Simion 
Ştefan, Ilie lorest şi Sava Brancovici ai Ardealului, de Simeon Ştefan, Petru 
Movilă al Kievului, De Varlaam şi Dosoftei ai Moldovei, de Antim Ivireanul şi 
Grigorie Dascălul al Ţării Româneşti, şi de prietenul său, episcopul Calinic al 
Râmnicului", a spus ÎPS Dr. Laurenţiu Streza. 


Mitropolitul se întoarce în Catedrală 


Ieri, pentru ultima oară, un sobor impresionant de preoți a oficiat ultimul parastas 
la mormântul lui Şaguna, din localitatea Răşinari. Rămăşiţele pământeşti ale 
Mitropolitului Transilvaniei au fost puse într-o raclă şi purtate în pelerinaj până la 
Sibiu. Primul popas al credincioşilor pe străzile Sibiului a fost făcut la Biserica din 
Groapă, unde a slujit Şaguna. "De acolo, din Răşinari, Mitropolitul Şaguna se 
întoarce în Catedrala pe care şi-a dorit-o, a strâns bani pentru ea, a făcut diferite 
proiecte, dar nu a reuşit să se bucure de realizarea ei ca monument", a punctat 
Mitropolitul Ardealului. 


"În cadrul Sfintei liturghii, la sfârşit, va fi inclusă ceremonia de proclamare. 
Canonizarea are două etape, după cea pregătitoare. Sinodul hotărăşte ca 
personalitatea respectivă să fie trecută în rândul sfinţilor, aprobând slujba şi icoana, 
iar a doua etapă este cea care se săvârşeşte la faţa locului, adică în biserica locală, 
care a propus canonizarea. Ea constă în citirea tomosului de canonizare, care este 
semnat de Patriarhul Bisericii Ortodoxe Române, ca preşedinte al Sfântului Sinod, 
şi de fiecare membru al Sfântului Sinod în parte. Sunt prevăzute în Tomos şi 
consecinţele acestei treceri în rândul sfinţilor. EI va fi scris în canonul sfinților. De 
acum înainte, biserici vor putea purta hramul lui, şi icoana să fie venerată, să fie 
cinstită, de toți drept-credincioşii creştini”, explică IPS Laurenţiu Streza, 
Mitropolitul Ardealului. 

Comemorat pe 30 noiembrie Andrei Şaguna s-a născut la Mişkolţ, în Ungaria, la 
20 decembrie 1808, într-o familie de negustori aromâni. A murit pe 28 iunie 1873 
şi, potrivit dorinţei sale testamentare, a fost înmormântat lângă biserica mare din 
Răşinari, unde el slujise de multe ori, "fără pompă, fără muzică şi fără predică”, 
prohodit de un singur preot, duhovnicul său, ieromonahul Gherman Bogdan. Cu 
toate acestea, la înmormântarea lui au participat mu de români veniți din toate 
părțile Ardealului. Întreaga agoniseală a vieţii a lăsat-o prin testament 
Arhiepiscopiei Sibiului. Andrei Şaguna va avea zi de pomenire pe 30 noiembrie. 


"Noi nu am făcut altceva decât să îl trecem în rândul sfinţilor, în calendar, pe cel pe 
care Dumnezeu l-a ales şi pe care credincioşii l-au cinstit până acum." (IPS Dr. 
Laurenţiu Streza.) 

Alexandru Chituţă - Şaguna avea geniul iniţiativelor 


Despre mitropolitul Andrei Şaguna s-a scris mult. Mulţi au accentuat latura sa 
religioasă, alţii culturală sau pe cea politică. 


Marele istoric Nicolae Iorga afirmă că "puţine nume sunt aşa de populare în 
Ardealul românesc ca al lui Şaguna. Chipul lui, cu ochii străbătători şi larga barbă 
răsfirată, e în mintea tuturora şi-n conştiinţa generală a intrat faptul definitiv că 
acest maiestuos bătrân a fost, de pe scaunul său de arhiereu, un cârmuitor de 
oameni şi un îndreptător al vremurilor”. 


Marele mitropolit Andrei Şaguna a rămas în conştiinţa românilor ardeleni ca unul 
dintre cei care şi-au închinat întreaga viaţă altarului şi poporului. A trăit în vremuri 
tulburi, când Transilvania era sub stăpânirea împăratului de la Viena. A fost om al 
istoriei. Atât fila bisericească națională, cât şi politică nu se pot scrie fără amintirea 
lui. 


"Istoria mitropolitului Andrei Şaguna este aproape istoria poporului român însuşi”, 
afirma biograful său Nicolae Popea şi "aşa de strâns viaţa lui e legată de viaţa 
poporului român, aşa de tare aceste două se conţesuseră într-una". 


A venit la Sibiu şi a găsit o episcopie reînființată în anul 1761 şi care şi-a 
desfăşurat în condiţii grele activitatea, având de luptat cu asupririle ce veneau din 
partea Curţii imperiale din Viena. Tocmai poate din acest motiv "se ceruse un spirit 
gigantic şi o voinţă neînduplecată pentru ca să o regenereze. O adevărată 
providenţă a fost aceea care-l trimisese pe Andrei baron de Şaguna", sublinia 
George Barițiu. 

Andrei Şaguna cel "începător a toate" 


În pagini memorabile, vrednicul său urmaş în scaunul de mitropolit al 
Transilvaniei, Crişanei şi Maramureşului - Antonie Plămădeală - scria: 
"Momentul Şaguna în istoria Bisericii şi în destinul Transilvaniei se înscrie ca 
un moment de răscruce pe o întindere de mai mult de un sfert de veac (1846- 
1873). Un sfert de veac mereu în dilatare pentru că Şaguna a iniţiat şi a trasat 
orientări noi pentru Biserica Ortodoxă a vremii lui, dar binefacerile lor se resimt 
peste veacuri. Valorile fac istorie şi cariere fără limite. Ele antrenează în 
lucrarea lor mai multe generaţii şi sunt ca pomii: înfloresc şi reînfloresc, dau 
fructe într-un an şi în anii următori într-un perpetuum care capătă caracter de 
act genezic, fiecare sfârşit dovedindu-se părelnic, căci se transformă într-un nou 
început. Activitatea lui Şaguna e una de temelie. Pe o astfel de temelie se pot 
reface ziduri, se pot rectitori instituţii, în pas cu vremea şi cu cerinţele ei, fără a 
se lua totul de la început. Aşa tradiţiile nu împiedică dezvoltarea, iar dezvoltarea, 
care e în firea lumii, nu omoară tradiţiile. Starea de continuitate şi cea de 
înnoire sunt o mersere firească înainte mână în mână. În cazul nostru, chiar 
dacă societatea e într-o continuă evoluţie, ea rămâne aşezată pe permanenţe care 
dau unitate unui neam şi istoriei sale. 


Cineva a spus despre Șaguna că a fost "începătorul a toate” şi a fost aşa. El a 
dat consistenţă şi o nouă conştiinţă la tot ceea ce trebuia scos din rutină şi trezit 
din somnul care uneori exprimă oboseli născute din suferinţe şi din prea multă 
aşteptare. Şaguna a fost un dangăt de clopot uriaş care a trezit din amorţire 
conştiinţe şi destine, a redat speranţe şi vigoare, a pus plugul în brazdă şi a 
desţelenit ceea ce ameninţa Să devină o pârloagă. Ani şi ani, ca într-un coşmar 
secular, ajuns Să numere optsprezece secole în care i s-au pândit limba şi 
credința, elemente de identitate, Transilvania şi transilvănenii au rezistat. Și 
când puterile păreau să se apropie de sfârşit a venit Șaguna”. 


Providența nu se lasă supusă la vot! 


Murind episcopul Vasile Moga, Şaguna a fost numit vicar general al eparhiei 
vacante. A venit în Transilvania, la Sibiu, "dintr-un spaţiu de dincolo de hotarele 
care i-a adunat pe români pe un pământ care le-a fost hărăzit lor de Dumnezeu. Dar 
conştiinţele româneşti nu sunt determinate numai de graniţe. lată, ele se pot naşte 
oriunde există sămânță românească. Putea să fie un om mare, un om deosebit şi în 
spaţiul în care s-a născut, între alte națiuni. A şi dovedit-o. Acolo a ajuns la 
înălțimi care l-au impus a fi vrednic de a fi trimis între cei de un neam cu el, în 
Transilvania. Dumnezeu l-a trimis. A fost un moment în care Dumnezeu şi-a 

aruncat o privire anume asupra Transilvaniei”. Şi nu a încetat să vegheze acest 
pământ! În urma demersurilor vicarului Şaguna, Curtea de la Viena a admis să se 
facă alegerea unui nou episcop. 


"Formalităţile urmau să se facă pe pământ." 


La data de 2 decembrie 1847 s-a întrunit sinodul electoral la Turda. "Atunci, 
deodată, afirma mitropolitul Antonie, s-au trezit stăpânii lumii, cum sunt numiţi 
printr-o metaforă stăpânitorii lumeşti, sensibili adesea la momeli de codițe negre, şi 
au început să-l refuze pe Şaguna." loan Moga obținuse 33 de voturi, Moise Fulea 
31 de voturi şi Andrei Şaguna 27 de voturi. "Din trei candidaţi el a ieşit din voinţa 
electoratului dirijat, al treilea. Dar ceea ce se hotărâse Sus nu mai putea fi 
modificat. Providența nu se lasă supusă la vot. Şi a fost ales Şaguna. Era dreptul 
împăratului de a alege pe unul din trei, indiferent de numărul voturilor. În 
"constituţia" Providenţei sunt prevăzute şi situaţii în care Providența să fie factor 
de selecție şi de decizie, chiar dacă acest lucru pare a fi de competenţa unui 
stăpânitor lumesc." 


Om providenţial, înzestrat cu intuiţie, inteligenţă şi un nivel elevat de cultură, l-a 
rugat pe Dumnezeu în cuvântarea sa cu prilejul hirotonirii: "Tu Doamne ştii, că 
spre scopul meu a alerga doresc: pe românii transilvăneni din adâncul lor somn să-i 
deştept, şi cu voie către tot ce e adevărat, plăcut şi bun să-i trag! Tu Doamne apără- 
mă cu puternicul tău scut! Tu îndulceşte-mi în ceasul morții fructurile amarelor 
mele osteneli. Amin". Era şi o declaraţie-program, ea dovedind că ştia unde merge 
ŞI ce avea de făcut. 


După ce a fost hirotonit, chiar un unit ca Timotei Cipariu a scris: "Virtuţile acestui 
bărbat român... nici inamicii nu i le-ar putea nega". Ca şi cum ar fi fost o stea a 
speranţei românilor, precum steaua magilor, acestea s-au recunoscut încă de la 
începutul activităţu lui. 


"Cea mai bine şi canonic organizată Biserică Ortodoxă din întreaga lume" 


Cel dintâi gând a lui Şaguna a fost reînființarea Mitropoliei române din 
Transilvania ce a fost desființată de regimul habsburgic în 1701. 


De multe ori mitropolitul spunea: "Să-mi credeţi fraţilor! Că adeseori m-am 
rugat lui Dumnezeu pentru mântuirea bisericii noastre de sub apăsările cele 
nedrepte, şi am Ssuspinat după ajutorul cel de Sus, zicând cu proorocul: Doamne! 
Doamne, cel ce paşti pe Israel, cela ce ai povăţuit pe Iosif, şi şezi pe Heruvimi, 

arată-te, şi deşteaptă puterea ta, şi vină, ca să ne mântuieşti pe noi! Au doară 
hrăni-ne-vei pe noi şi spre viitor cu pâine de lacrimi? Și ne vei adăpa cu lacrimi 
peste măsură?...” 


Memoriile repetate şi audienţele la Curtea imperială din Viena au înlesnit hotărârea 
autorităților de a reînfiinţa la Sibiu, în 1864, mitropolia. Se anula astfel 
administrativ poziția defavorizată a Bisericii Ortodoxe Române comparativ cu 
bisericile celorlalte confesiuni, se elibera Biserica română de sub tutela Bisericii 
sârbe şi putea să-şi împlinească rostul pastoral şi de misionarism cultural. Astfel, 
Şaguna a fost cel dintâi păstor al acestei mitropolii care îşi datorează independenţa, 
organizarea şi îndrumarea spre strălucire strădaniilor nebiruite, energiei şi înţe- 
lepciunii marelui arhiereu. 


Daniil Popovici Barcianu, recunoscând activitatea marelui arhiereu, a rostit cu 
prilejul comemorării a 24 de ani de la trecerea lui în lumea veşnică: "Dacă Şaguna 
nimic altceva n-ar fi făcut decât să reînființeze Mitropolia istorică a românilor din 
Transilvania şi Ungaria şi ar fi de ajuns ca nemuritor să-i rămână numele printre 
noi". 

La 14 septembrie 1868, la propunerea şi pe textul său, Congresul Naţional 
Bisericesc aprobă Statutul Organic al Bisericii Ortodoxe din Transilvania. Prin 
acesta se puneau în vedere trei principii: autonomia bisericească, principiul 
constituțional şi principiul participării mirenilor la administrarea chestiunilor 
şcolare şi fundaţionale ale Bisericii în raportul numeric de 2/3 faţă de 1/3 din cler. 


Însuşi mitropolitul Andrei cu bucurie rostea rolul important pe care îl au laicii în 
buna funcționare a Bisericii şi respectul pe care Mitropolia din Sibiu îl datorează 
acestora: "Mitropolia noastră poate să zică, în urma Statutului Organic, clerului 
şi poporului său credincios: nu mai Sunteţi străini şi nemernici, ci concetăţeni cu 
Sfinţii şi de aproape ai lui Dumnezeu, zidiţi fiind pe temelia apostolilor şi a 
profeților... Nu cunosc şi nu ştiu nici o parte a Bisericii noastre Ecumenice, care, 
ca mitropolia noastră, în sensul Statutului său Organic, ar înălța pe clerul şi 
poporul său credincios la acea demnitate individuală şi socială ca să poată zice: 
Toţi suntem împreună lucrători ai lui Dumnezeu, toți suntem zidirea lui şi casa 
lui, şi Duhul lui Dumnezeu locuieşte întru noi; şi de va strica cineva casa lui 
Dumnezeu, îl va strica şi Dumnezeu pe acela, căci casa lui Dumnezeu este 
sfântă, care sunteţi voi..." 


Prin aceasta, pr. conf. dr. Irimie Marga de la Facultatea de Teologie din Sibiu 
afirma că "Biserica Ortodoxă din Transilvania a devenit cea mai bine şi canonic 

organizată Biserică Ortodoxă din întreaga lume, asigurând întreaga autonomie, 
libertate şi respectarea sinodalităţii depline, datorită unei constituţii bisericeşti prin 
care vechile canoane au fost reinterpretate conform cu spiritul vremurilor 
moderne". 


lar renumitul istoric Mircea Păcurariu în volumul Cărturari sibieni de altădată 
spunea despre Şaguna că este "cel mai de seamă legiuitor şi organizator bisericesc 
din întreaga Ortodoxie". 


Nu a renunţat niciodată la ceea ce 1 se cuvenea lui însuşi şi poporului său 


Şaguna a fost activ în toate domeniile, nu a cedat nicicând în faţa piedicilor, oricât 
de mari ar fi fost, nu s-a resemnat în faţa nici unei înfrângeri momentane. 


Lucian Blaga vorbea de un "activism şagunian" pe care l-a explicat astfel: "Şaguna 
n-a trăit pentru a gândi, nici nu a gândit pentru a gândi; el obişnuia să gândească 
numai în vederea acţiunii... El avea geniul iniţiativelor. Gata să se aşeze în fruntea 
oricărei mişcări, de pe urma căreia spera un nou spor al sufletului, un adaos al 
vieţii româneşti. N-a existat nici un domeniu al vieţii politice care să-l fi respins: 
întemeia şcoli primare la sate, licee, seminarii; participa la examene, scria cărți 
didactice, câteodată şi cărți de mari pretenţii. A înfiinţat o tipografie şi o gazetă. 
Lua parte la senatul imperial din capitala împărăției şi devenea adesea omul zilei 
prin discuţiile ce le avea acolo. Calm şi neînfricat, el nu mergea față de nimenea 
aşa de departe cu respectul ca să renunţe din timiditate la ceea ce i se cuvenea lui 
însuşi şi poporului său. După străduinţi mereu repetate, după cereri mereu strigate, 
după lupte şi peripeții de necrezut, după succese mereu zădărnicite, Şaguna a văzut 
în cele din urmă cu ochii trupeşti în faţa sa triumful: poporul românesc din Ardeal 
a fost recunoscut ca naţiune egal îndreptăţită cel puţin teoretic în toate privinţele”. 


Trebuie să subliniem faptul că la doar câteva zile după hirotonia sa întru arhiereu, 
merge la Blaj şi prezidează împreună cu episcopul greco-catolic Lemeny Adunarea 
de pe Câmpia Libertăţii. 1 se încredinţează Petiţiunea Naţională ca să o înmâneze 
împăratului de la Viena, Francisc Iosif I. Prezintă apoi împăratului şi Memoriul 
naţiunii române din Marele Principat al Ardealului, din Banat, din părțile vecine 
ale Ungariei şi din Bucovina, un document politic de mare importanţă, mai ales 
pentru că în el se afirmă ideea unităţii românilor din Imperiul Habsburgic. 


Şaguna se implică tot mai mult în destinul Transilvaniei şi în afirmarea drepturilor 
românilor. 

De aceea Eminescu va observa că "Şaguna a fost om politic din creştet şi până-n 
tălpi”. 


Iar mitropolitul Antonie completează că Şaguna a fost "om al Bisericii, dar şi om 
cu deosebite calităţi politice - indispensabile într-o vreme în care, fără acestea, nu 
se putea face față abuzurilor Puterii - Şaguna a ştiut să citească în semnele 
timpului, în evenimente şi împrejurări, şi să tragă pentru poporul său foloasele 
până la limita posibilului. Cutezător al înnoirilor, a înființat instituții noi, 
româneşti, a imaginat forme de activităţi publice, adesea în spiritul vremii, dar şi 
împotriva ei, din perspectiva pe care le anticipa cu deosebit spirit diplomatic. A 
ştiut să profite de slăbirea Imperiului, când a fost cazul, şi să-i dea impresia că îl 
susține când era evident că nu se putea altfel”. 


"Da, Andrei, tu n-ai murit!" 


Nicolae Popea spunea despre mitropolitul Andrei că mijloacele pe care le-a folosit 
întotdeauna au fost ştiinţa şi moralitatea. "Armele lui erau: principiile morale, 
adevărul şi dreptatea, canoanele, pe care, cum zice un stimat bărbat: el niciodată nu 
le sterşe din lecsiconul său! Cu acestea şi pentru aceasta lupta el neîncetat şi 
pretutindenea". 


"Anul 1873 fu anul lacrimilor - scria "Aurora Craiovei”. Napoleon, Cuza şi Andrei 
Şaguna în jumătatea acestui an trecură în eternitate: trei uriaşi luptători pentru 
români şi românism. La trecerea lor de pe această lume, lacrimile au curs dela Tisa 
până la marea Neagră... Curgeţi dară lacrimi, curgeți de la Tisa până la marea 
Neagră, căci pedestalul catapetesmii bisericii române de peste Carpaţi şi al 
columnei românismului, baron Andrei Şaguna a trecut în eternitate”. 


Iar foaia "Gura Satului" din Arad scria: "A murit mitropolitul Andrei: cei rămaşi în 
viaţă vor îmbrăca doliu, îl vor înmormânta şi vor cânta imnuri de mărire. Şi a lui 
moarte e ocazie de sărbătoare jalnică. Sufletele mari au însă un semn, al lor 
propriu: a lor moarte este bogată în urmări. O! Mari sunt cei aleşi: chiar şi moartea 
lor este un câştig pentru poporul din care făceau parte! Numai în întuneric ştim ce 
este lumina; numai când nu sunt mai mult, scriu ce am pierdut, ştim ce am pierdut 
în oameni mari, ce am avut. Mitropolitul Andrei nu este mai mult: acum, acum şi 
numai acum ştim cine a fost mitropolitul Andrei, acum, când, lipsind omul, privim 
numai faptele lui, numai rezultatul lucrării sale, numai ideile, ce ni s-au hărăzit de 
la dânsul. lată semnul oamenilor mari: la moarte, cuprinsul sufletului lor devine o 
parte a bogăției sufleteşti a poporului întreg; la moarte plângem pe aceia, pe care 1- 

am gonit în viaţă; după moarte ridicăm monument de piatră acelora, asupra cărora 
în viaţă am aruncat piatra”. 


Se spune că însuşi mitropolitul Andrei, cunoscând valoarea faptelor şi apreciind că 
unii au trecut pe lângă el fără să-l cunoască la adevăratele dimensiuni, ar fi lăsat 
posterităţii dreptul şi îndatorirea de a i-o aprecia, şi a spus: "Întorcându-vă de la 
mormântul meu, veţi cunoaşte pe cine aţi pierdut". Şi-a prevăzut posteritatea. 


Și acum în Sibiu şi în toată Transilvania se adună versurile lui Zaharia Boiu, 
muzica de Dimitrie Cunţan: 


"Românie mult cercată, 
Pune doliu înnoit; 

Că pierduşi o stea din ceruri, 
Pe Andrei mitropolit! 
Da, Andrei întâi chematul, 
Da, Andrei adânc oftatul, 
Ce ca viața-şi Şi-a iubit, 
Ah, Andrei a adormit! 
Viaţa lui de fapte înalte, 
Ca diamante, şir de şir, 
Moartea lui în suferinţe, 
Moarte sfântă de martir! 
Unde-s lacrimi, unde-s jale, 
Juste cum Sunt ale tale!? 
Unde e al lor finit? 

Ah, Andrei a adormit! 
O! Părintele-ndurării, 
Cel ce totul cârmuieşti, 
Care şi-n cercări profunde, 
Totdeauna ne iubeşti, 
Pe Andrei îl odihneşte, 
Unde viaţa înfloreşte! 
Nemurirea şi-a gătit; 
Da, Andrei, tu n-ai murit!" 

Ștefan Mărculeţ - Andrei Şaguna, temelia Ortodoxiei din Ardeal 


Din toamna acestui an, Sfântul Sinod a hotărât canonizarea celui ce a fost 
considerat "Mesia ardelenilor” - mitropolitul Andrei Şaguna. El a rămas în 
conştiinţa românilor de peste munţi ca unul dintre cei care şi-au închinat întreaga 
viaţă altarului şi poporului. La cunoscutele calități şi lucrări împlinite de marele 
ierarh s-au adăugat virtuțile creştineşti şi împlinirea vocației sale sacerdotale şi 
misionar pastorale, dublate toate de o smerenie sfântă. 


Despre procesul canonizării mitropolitului Andrei Şaguna, despre viaţa sa, ca om 
al rugăciunii şi al jertfei creştineşti, ne-a vorbit cel care duce mai departe 
moştenirea lăsată de Sfântul ierarh Andrei, Înalt Preasfinţitul mitropolit dr. 
Laurenţiu Streza. 


Înalt Preasfinţia Voastră, cum întâmpinați această mare sărbătoare a cano- 
nizării primului mitropolit al Ardealului? 

Această mare bucurie şi împlinire a fost de mult aşteptată şi dorită de către clerul şi 
credincioşii noştri, pentru care aducem slavă Prea Sfintei Treimi şi mulţumire 
Preafericitului Părinte Patriarh Daniel şi membrilor Sfântului Sinod, prin 
mijlocirea cărora s-a realizat această lucrare sfântă. Ne-am bucurat şi ne folosim 
continuu de rezultatul activităţii extraordinare şi unice, în toate domeniile, pe care 
ne-a lăsat-o moştenire marele şi sfântul mitropolit Andrei Şaguna. 

Dacă am simţit de la început greutatea şi marea responsabilitate a misiunii la care 
am fost chemat, ca Mitropolit al Ardealului, acum ne simţim întăriți şi copleşiţi de 
bucuria coborâtă din cer, unde Dumnezeu ne-a mai adăugat încă doi rugători, 
ierarhi ai Ardealului, Sfântul Andrei şi Sfântul Simeon Ștefan. 


Atunci când ne-am pregătit pentru alcătuirea atât a dosarului de canonizare, cât şi a 
slujbei Sfântului mitropolit Andrei, am observat o bucurie în popor, o mulțumire şi 
o împăcare în rândul credincioşilor. Poporul l-a cinstit şi venerat continuu pe 
providenţialul său mitropolit Andrei, făcându-i-se pomenire anuală, la sărbătoarea 
Sfântului Apostol Andrei, după cum s-a prevăzut în hotărârea Consiliului 
arhidiecezan din 1873, îndată după trecerea lui la Domnul. 


Canonizarea nu este o lucrare omenească 


Când aţi luat hotărârea de a iniţia demersurile pentru trecerea mitropolitului 
Andrei Şaguna în rândul sfinţilor? 

Dumnezeu creează sfinți şi El rânduieşte ca în jurul acestor mari personalități să 
apară şi să se menţină în poporul dreptmăritor o cinstire sfântă, un cult al acestora. 
La vreme potrivită, rânduită tot de Dumnezeu, Biserica, constatând evlavia 
credincioşilor, declanşează procesul de canonizare prin studierea vieții 
duhovniceşti a celui propus, urmărindu-se împlinirea unor criterii, precum: 
ortodoxia credinței, moralitatea şi sfinţenia vieţii, jertfirea pentru apărarea 
credinţei, slujirea lui Dumnezeu a aproapelui, până la dăruirea de sine. În timpul 
acestui demers, Biserica are certitudinea că îndeplineşte o lucrare a lui Dumnezeu. 


Biserica locală, atât credincioşii din Sibiu şi din împrejurimile lui, cât şi cei din 
întreg Ardealul şi din alte părți i-au păstrat vie memoria şi l-au cinstit prin 
pomeniri liturgice şi prin comemorări deosebite. 


Un rol important l-a avut în această privinţă Facultatea de Teologie din Sibiu, al 
cărei ctitor este şi care îi poartă numele. 


În 2008 am comemorat 200 de ani de la naşterea sa şi 135 de ani de la trecerea la 
cele veşnice. Numai în acel an s-au scris peste 2.000 de lucrări de specialitate. 
Toate au fost rânduite de Dumnezeu, la vremea stabilită de EI, chiar dacă solicitări 
îndreptățite au sosit de o bună vreme. 


Fără grabă, cu multă dragoste şi stăruinţă, o comisie istorică, teologică şi liturgică a 
arhiepiscopiei, din care au făcut parte mai întâi profesorii noştri de la Facultate, 

părintele academician Mircea Păcurariu şi părintele arhid. prof. univ. dr. loan Ică 
jr, a adus mărturii deosebite pentru canonizare şi a alcătuit slujbele celui canonizat. 


Lângă cunoscutele calități şi lucrări împlinite de marele ierarh, precum iubirea de 
neam şi lupta pentru emanciparea lui, s-au adăugat virtuțile creştineşti şi împlinirea 
vocației sale sacerdotale şi misionar pastorale, dublate toate de o smerenie sfântă. 


Un ''Mesia al românilor ardeleni ortodocşi” 


În ultimii ani s-au aflat mai multe despre viaţa sa spirituală? 

La "reabilitarea" memoriei marelui mitropolit al Ardealului în vremea comunistă a 
contribuit un străin, un istoric american, Keith Hitchins, care a demontat toate 
falsele acuze aduse de sistemul ateu şi a dovedit rolul lui în istoria României şi a 
Europei. Titlul său de baron şi prețuirea stăpânirii de atunci le-a folosit numai în 
slujba poporului său pe care l-a iubit. De atunci a început repunerea în valoare a 
personalităţii sale. Raze luminoase s-au revărsat din ceruri peste cler şi credincioşii 
care se împărtăşeau de moştenirea şaguniană. În semn de cinstire, a fost ridicată în 
parcul Astra din Sibiu o statuie a sa, dar lipsită de însemnele arhiereşti. 


Cea mai recentă şi mai amplă cinstire a sfântului ierarh transilvănean am avut-o în 
anul comemorativ 2008, prin foarte multe manifestări omagiale. 


I-am ascultat pe mulţi specialişti care şi-au exprimat prețuirea şi dragostea lor 
pentru o personalitate atât de complexă, care s-a manifestat în toate domeniile. A 
apărut şi o relatare, prima de acest fel, afară de cea pe care o dăduseră doi dintre 
apropiații săi, viitorul Episcop al Caransebeşului, Nicolae Popeea, şi profesorul 
Dimitrie Cunţanu, în legătură cu dragostea lui faţă de cele sfinte. 


S-au consemnat mărturii despre modul profund în care trăia misterul euharistic, 
prin participarea lui la Sfânta Liturghie, cum urmărea pe fiecare preot şi-l îndruma 
astfel încât să fie un bun slujitor. 


Sunt cunoscute cărțile de slujbă tipărite, ca să nu lipsească absolut nimic 
serviciului divin. Dacă a dat copiilor şcoli multe şi cărți de învăţat, atunci a lăsat şi 
Bisericii cărţi de slujbă, o facultate de teologie, pe care a urmărit-o cu multă 
atenţie, şi o tipografie care să continue lucrarea spirituală şi culturală a mitropoliei. 


Un alt străin, un teolog evanghelic-luteran, Johann Schneider, a descoperit câteva 
lucruri pe care nu le ştiam, legate de programul de rugăciune al mitropolitului 
Andrei. 

În fiecare dimineaţă, de la ora 5.00, până la ora 7.00, nu putea să fie deranjat de 
nimeni, pentru că aceste ore erau dedicate pravilei lui, rugăciunii sale personale. 
Cele de seară nu le ştia nimeni, pentru că un om smerit, un călugăr adevărat, nu 
putea să realizeze atât de multe lucruri pline de dragoste şi de smerenie dacă nu era 
ŞI un rugător, un om care îşi alimenta viaţa spirituală prin post şi rugăciune. 


Amintim apoi două exemple care probează modestia sa. 

= Primul şi cel mai important a fost înmormântarea sa, oficiată doar de 
preotul său duhovnic, ieromonahul Gherman, aşa cum a prevăzut în 
testamentul său. 

= Al doilea exemplu este din timpul vieţii sale, la comemorarea a 25 de ani de 
episcopat, când colaboratorii au vrut să fie serbat aşa cum era firesc, pentru 
că realizările erau ale întregii Biserici. A răspuns atunci că se bucură de 
realizările rânduite de Dumnezeu în Biserica din Ardeal, că vrea să le 
cinstească şi că nu poate opri pe nimeni să le serbeze. Dar a cerut 
permisiunea de a se retrage la Răşinari, pentru a serba evenimentul în post 
şi-n rugăciune. 


În plus, el însuşi în memoriile sale mărturiseşte că a refuzat demnitatea de patriarh 
al Bisericii Ortodoxe Sârbe, pe care i-au oferit-o unii, după cum a refuzat şi 
demnitatea de mitropolit al tuturor românilor ardeleni, dacă va trece la unirea cu 
Biserica Romei, cum îi propunea Alexandru Sterca Şuluţiu, viitor mitropolit la 
Blaj. 


Sfântul Ierarh Andrei a fost o mare personalitate şi un ales al lui Dumnezeu, care 
şi-a justificat pe deplin numele său de botez, Anastasiu (n.r., înviere în limba 
greacă), pentru că a fost cel care a adus învierea neamului. Dar şi-a justificat şi 
numele de Andrei, după Apostolul Mântuitorului, cel întâi chemat, pentru că a fost 
numit chiar un "Mesia al românilor ardeleni ortodocşi", un "salvator al poporului 
român. 


Testamentul unui mitropolit: "Fiţi pe pace, aveţi-vă bine, nu vă sfădiţi!" 


Aşadar, a fost un om cu o aleasă viaţă duhovnicească... 

Sfântul Ierarh Andrei al Transilvaniei a fost un om cu o viaţă aleasă, cu o viaţă 
sfântă, îmbrăcată în haina smereniei, împăcat cu Dumnezeu şi cu sine însuşi, 
ridicându-şi sufletul său deasupra nimicniciilor acestei vieți. 


Inainte de a trece la Domnul, i-a spus cu pace în suflet apropiatului său, Nicolae 
Popeea: "Cu mine e gata Nicolae! Ce va vrea Dumnezeu, toate sunt în ordine." Şi a 

adăugat ultimele sale cuvinte ca testament de împlinit pentru urmaşi: "Fiţi pe pace, 
aveţi-vă bine, nu vă sfădiți!" 


Prin toată activitatea sa atât de amplă şi de roditoare în ogorul Bisericii, prin 
întregul său activism apreciat de toţi, vrednicul ierarh îşi împlinea chemarea sa de 
la Dumnezeu, vocaţia sfântă de a-l sluji Lui şi poporului drept-măritor. EI însă a 
dorit să fie lăudat numai Dumnezeu, Cel care a dat tot binele, iar cei ce s-au 
împărtăşit de darurile milostivirii divine să răspundă pe măsura iubirii primite. 


A fost şi un mare apărător al Ortodoxiei, pentru că prima condiţie pe care trebuie s- 
o urmărim atunci când studiem viaţa celui care urmează să fie trecut în canonul 
sfinţilor este ortodoxia credinţei. El nu doar că n-a oscilat niciodată, dar a 
temeinicit credinţa ortodoxă a neamului, după ce a ales-o. El a optat pentru ea, 
când putea s-o aleagă pe cea a tatălui său. A ales Ortodoxia şi a rămas împreună cu 
mama sa. 


În studiul document pentru canonizare alături de ortodoxia credinţei se află 
moralitatea şi sfințenia vieţii lui. Cel ce se roagă acum în cer pentru noi şi-a 
câştigat această cinste prin viaţa sa sfântă, viaţa adevărată de monah. Drumul spre 
cer nu l-a parcurs cu multă uşurinţă, pentru că n-a trăit retras într-o mănăstire sau 
în singurătate, ci s-a luptat direct cu problemele vieţii din vremea aceea, obținând 
biruinţe pe valurile tulburi ale mării vieţii acesteia. 


Îi iubea foarte mult pe cei săraci şi pe preoții lui. Se povesteşte că un preot sărman 
a venit şi i-a cerut un sprijin material. I-a spus atunci că îi dă Biblia, pe care 
tocmai o tipărise. Preotul a privit-o şi s-a gândit că nu va face mare lucru cu ea 
pentru a ieşi din impasul financiar. L-a îndemnat sfântul mitropolit pe acel preot 
Să citească din Scripturi şi apoi Dumnezeu îi va rândui ce este bun pentru el. 
Preotul s-a descurcat apoi cum a putut, iar după o vreme Sfântul Andrei Şaguna 
l-a întrebat dacă a citit din ea. După răspunsul negativ, i-a cerut Biblia, i-a 
deschis-o şi i-a arătat bancnotele puse între filele ei. Îi pusese acolo o sumă 
necesară pentru a ieşi din necazuri, dar l-a pus la încercare, ca să nu se laude că 
l-a ajutat mitropolitul, ci să pună ajutorul pe seama lui Dumnezeu. 


Sfântul aduce bucurie în sufletele credincioşilor 


Între elementele care au dus la canonizare au existat şi mărturii despre minuni 
săvârşite de ierarh? 

Există faptele minunate, chiar dacă n-avem certificarea unor minuni, ca întâmplări 
extraordinare, cum aşteptăm noi. Amintim două fapte minunate care ne-au dat 

certitudinea şi ne-au întărit stăruința noastră în a pregăti aceste lucrări de 
canonizare. 


3 o e 


În turla Bisericii "Sfântul Nicolae” din Şcheii Braşovului au fost ascunse cu un 
perete fals foarte multe documente din timpul său, de către un intelectual, om al lui 
Dumnezeu, pedepsit pe nedrept de comunişti. După ce a fost eliberat din 
închisoare, a fost pus om de serviciu la muzeul din Şcheii Braşovului. A găsit 300 
de cărți şi 3.000 de adrese, scrise cu mâna de Sfântul mitropolit Andrei Șaguna şi 
trimise protopopului de Braşov, loan Popasu, pe care l-a pus mai târziu ca primul 
episcop de Caransebeş. Ascunse după acel perete, s-a întâmplat minunea ca, exact 
în anul comemorativ, 2008, să cadă zidul respectiv şi să iasă la iveală cărţile şi 
scrisorile. 


Împreună cu părintele director Vasile Oltean, am publicat aceste scrisori în patru 
volume, încercând prin aceasta să-i aducem preţuire şi recunoştinţă celui care le-a 
scris. Urmează acum ca toate cele patru volume de scrisori să fie utilizate de 
cercetători, de cei care vor să vadă cine a fost într-adevăr mitropolitul sfânt Andrei 
Şaguna. 


2 5 e 


A doua faptă minunată S-a petrecut recent, când am făcut un parastas la 
mausoleul lui de la Răşinari. Am pus cu cinste osemintele sale într-o raclă, iar 
după slujbă, o parte a fost adusă în Catedrala mitropolitană din Sibiu. Din 
momentul aducerii lui în catedrala pe care o dorise, deşi osemintele erau ascunse, 
slujitorii noştri şi mai ales alţi preoţi din străinătate au întrebat ce este aici, în 
catedrală, pentru că simțeau ceva ce n-au simţit niciodată, o bucurie tainică, 
nedescoperită încă. Atunci li s-a arătat racla cu osemintele mitropolitului. 


A mai fost o persoană care s-a manifestat a doua zi după primirea acestor odoare, 
întrebându-l pe preotul de rând ce a adus în biserică, ce sunt acele oseminte care 
o ard şi nu o lasă să intre în biserică, deşi credincioşii nu ştiau de aducerea 
acestora la Sibiu. 


Viaţa sa de 65 de ani, plini de osteneli, s-a topit ca o lumânare, iar viaţa lui a ars ca 
o făclie şi ca o candelă ce şi-a consumat tot untdelemnul. Ne-a rămas nouă şansa 
aceasta de a împlini ceea ce credem că-i face bucurie, de a fi trecut în rândul 
sfinților şi de a fi cinstit între personalitățile mari ale Bisericii, între sfinţii ardeleni. 


Cum s-a decis ziua de prăznuire odată cu cea a Sfântului Apostol Andrei? 

Stabilirea zilei anuale de prăznuire a fost o altă faptă minunată, pe care am socotit- 
o ca semn de la Dumnezeu. 


Când am venit să facem propunerea pentru ziua de serbare, ne-am gândit la zile din 
apropierea datei trecerii sale la Domnul sau a naşterii sale. În primul caz, 28 iunie, 
cădea în post tot timpul, aproape de sărbătoarea Sfinţilor Apostoli, iar în 30 este 
Soborul Sfinţilor apostoli. Legat de naştere, în 20 decembrie este Postul Cră- 
ciunului. 


Atunci, Preafericitul Părinte Daniel, Patriarhul Bisericii Ortodoxe Române, a spus 
hotărât că pomenirea lui va fi odată cu cea a Sfântului apostol Andrei. A fost un 
semn minunat, pentru că ştiam că a fost pomenit mereu la această sărbătoare, dar 
aflasem că exista o hotărâre a Sinodului arhidiecezan din anul 1874 care prevedea: 
"Ca în tot anul, de ziua Sfântului apostol Andrei, în fiecare biserică din Arhi- 
dieceză, să se serbeze parastas pentru sufletul marelui defunct în eternitate". Este o 
zi în apropierea Zilei Naţionale şi va fi şi zi de hram la Catedrala mitropolitană din 
Sibiu. 


Pelerinaj cu moaştele ierarhului transilvănean 
Catedrala pe care şi-a dorit-o foarte mult... 


Noi am încercat să intuim la procesiunea organizată la proclamarea canonizării, ce 
şi-ar fi dorit Sfântul nostru mitropolit. Deseori a plecat supărat de aici spre 
Răşinari. Am vrut ca acum să se întoarcă bucuros acasă, în catedrala pe care a 
dorit-o, dar n-a reuşit s-o zidească. A adunat fonduri şi a primit bani, chiar de la 
împărat. 


Nici al doilea mitropolit, Miron Romanul, n-a reuşit, ci abia al treilea, loan 
Meţianu, a zidit măreaţa catedrală. 


Drumul acesta, după ultimul parastas, pornind de la Răşinari, a fost drumul 
revenirii lui în cetatea pe care a câştigat-o şi pe care a ridicat-o la rangul de scaun 
al mitropoliei, de cetate mitropolitană, în catedrala pe care şi-a dorit-o şi ale cărei 
planuri le începuse el însuşi. 


Ne-am oprit la Biserica de pe Groapă, care 1-a fost catedrală. Am trecut pe 
bulevardul Andrei Şaguna, care i-a fost atribuit în semn de preţuire, după 
Revoluţia din 89, prin schimbarea numelui din bulevardul Lenin. Am mers apoi pe 
Strada Mitropoliei, care înainte se numea strada 1 Mai. 

Este o bucurie şi o împlinire pentru că pe lângă sfinţii pe care îi avem rugători, iată 
că îl avem şi pe Sfântul ierarh Andrei, mitropolitul Transilvaniei. Bucuria este şi 
mai mare pentru că, prin dragostea Preafericitului Părinte Patriarh Daniel, 
sărbătoarea Sfântului Dimitrie de la Bucureşti se prelungeşte la Sibiu şi cinstitul 
cap al Sfântului apostol Andrei va fi adus la sărbătoarea noastră de la Sibiu. 


Apostolul cel întâi chemat al Mântuitorului lisus Hristos participă la proclamarea 
canonizării apostolului neamului românesc din Ardeal. 


Cum au aşteptat credincioşii evenimentul canonizării? 

Oamenii noştri de aici nu s-au manifestat exploziv, printr-o bucurie necontrolată, ci 
tainic, au stat în aşteptare, pentru a simţi marea bucurie şi cinstea pe care o 
primeşte acum Mitropolia Ardealului, tot Ardealul şi întreaga noastră Biserică. 
Este o lucrare, am spus-o de multe ori şi o spun mereu cu drag, a unei Biserici vii. 
Numai o Biserică care dă sfinţi este o Biserică vie, iar celelalte care n-au sfinţi sunt 
"societăţi, firme, fabrici" care au firmă, dar nu produc nimic. 


Interviu realizat de Ștefan Mărculeţ 

Oana Rusu - Ctitor de credinţă şi cultură în Ardeal 


În cadrul manifestărilor dedicate împlinirii a 200 de ani de la naştere şi 135 de ani 
de la trecerea la Domnul a mitropolitului Andrei Şaguna, din 2008, de la Sibiu, s-a 
anunţat începerea demersurilor privind canonizarea marelui ierarh. Constituirea 
dosarului pentru canonizare a început în 2008, iar din comisia de teologi fac parte 
pr. prof. acad. Mircea Păcurariu, arhid. prof. loan I. Ică jr şi conf. Paul Brusano- 
wski. Canonizarea marelui ierarh se află, în acest an, în atenţia Sfântului Sinod al 
Bisericii Ortodoxe Române. 


În 2008 s-a propus în cadrul Adunării Eparhiale a Arhiepiscopiei Sibiului ca 
mitropolitul Andrei Şaguna să fie trecut în rândul sfinţilor alături de Sfinţii ierarhi 
Ghelasie de la Râmeţ, Iachint de la Vicina, Varlaam şi Dosoftei, mitropoliţii Mol- 
dovei, Antim Ivireanul şi Grigore Dascălu, mitropoliţii Țării Româneşti, episcopul 
Calinic al Râmnicului. " 


Andrei Şaguna merită cu prisosinţă să fie cinstit, să fie socotit ca sfânt ocrotitor al 
Ortodoxiei din Transilvania, pentru că realizările lui nu sunt cu nimic mai prejos 
decât ale celor pe care i-am menţionat", a arătat pr. acad. prof. dr. Mircea Păcu- 
rariu. 

Ierarhul a reînființat vechea Mitropolie a Transilvaniei, desfiinţată de autoritățile 
habsburgice în 1701. Tot el a dat acestei mitropolii cea mai democratică şi mai 
corespunzătoare legislaţie prin Statutul organic din 1868, ale cărui principii vor sta 
la baza altor legiuiri în cadrul Bisericii Ortodoxe Române, chiar şi după realizarea 
unităţii statale din 1918, după cum a spus pr. Mircea Păcurariu, amintind unele din 
meritele marelui ierarh. 


Iniţiator al educaţiei moderne în Ardeal 


lerarhul a reorganizat, pe baza unor principii moderne, învăţământul teologic din 
Ardeal, iar multe din instituţiile înfiinţate de el îşi continuă şi în prezent activitatea. 
În urma sa au rămas sute de şcoli primare îndrumate de Biserică. "Prin aceste şcoli 
s-a menţinut credinţa ortodoxă, dar şi neamul nostru din Ardeal şi Banat", a arătat 
pr. Mircea Păcurariu, care a adăugat că ierarhul a sprijinit cu burse tinerii, fiind 
astfel formată elita culturală a Ardealului de până la 1918. 


De numele lui Andrei Şaguna este legată înfiinţarea Institutului Teologico-Peda- 
gogic de la Sibiu, a spus conf. dr. Paul Brusanowski, din cadrul Facultăţii de 
Teologie "Andrei Şaguna" din Sibiu. 


După înfiinţarea tipografiei eparhiale, Şaguna a fost "un excelent îndrumător al 
activităţii editoriale şi un bun autor de lucrări cu caracter canonic, istoric şi pas- 
toral, editor al Bibliei, al cărților de slujbă, al manualelor pentru elevii şcolilor 
Bisericii, inițiator al ziarului "Telegraful Român"", a spus pr. Păcuraru, iar "prin 
lucrările sale originale Andrei Şaguna poate fi considerat un adevărat "Părinte al 


teologiei româneşti moderne"". 
Susţinător al drepturilor românilor 


Andrei Şaguna s-a implicat în frământările naţional-politice ale românilor tran- 
silvăneni, ca preşedinte al Adunării Naţionale a Românilor de pe Câmpia Libertăţii 
de la Blaj 3/15 mai 1848. 


"Prin acţiunile sale de ordin naţional-politic se ilustrează portretul ierarhului care a 
urmărit propăşirea Bisericii şi a națiunii sale", a arătat dr. Sebastian Dumitru 
Cârstea, directorul Colegiului "Carol I" din Sibiu. 


Şaguna era recunoscut de Curtea de la Viena drept conducătorul național al 
românilor. lerarhul a iniţiat memorii pentru unirea tuturor românilor din Imperiu 

într-o națiune independentă, cu administraţie națională autonomă politică şi biseri- 
cească, a mai spus dr. Cârstea. 


Organizarea Bisericii în Ardeal 


Biserica ortodoxă din Transilvania s-a reorganizat după principiile statutului 
organic al lui Andrei Şaguna, care prevedea autonomia bisericească față de stat şi 
sinodalitatea, instituind conlucrarea mirenilor şi a clericilor. Întemeierea Mitro- 
poliei Ardealului şi alcătuirea unui Statut de organizare s-au putut realiza "numai 
de o persoană cu viziune bisericească şi înzestrată cu bogate cunoştinţe teologico- 
canonice", a spus pr. conf. univ. dr. Irimie Marga, de la Facultatea de Teologie din 
Sibiu. 


Ierarhul "a reuşit, cu o tactică de excepţie, să restructureze organizarea şi condu- 
cerea Bisericii, fără convulsii şi fără schisme, orientând-o spre formele canonice 
ale Bisericii primare”. 


Astfel, Şaguna "trebuie socotit drept cel mai mare legiuitor şi organizator bise- 
ricesc în Biserica Ortodoxă Română şi poate chiar în întreaga Ortodoxie”. 


Ulterior legiuirile şaguniene au fost izvorul principal al primului Statut de 
organizare şi funcţionare al Bisericii Ortodoxe Române, elaborat în 1925. Urmă- 
torul Statut, din 1948, a păstrat principiile Statutului organic, dar, desigur, cu 
restricțiile impuse de regimul comunist. 


Astfel, "opera mitropolitului providențial Andrei Şaguna este impresionantă şi de o 
importanţă capitală atât pentru istoria Bisericii Ortodoxe Române, cât şi pentru 
istoria dreptului românesc, cu implicaţii în toate domeniile de activitate. Până 
astăzi, trăim în urma viziunilor, deciziilor şi schimbărilor aduse în Biserica şi 
societatea românească de inegalabilul mitropolit", susţine pr. Irimie Marga. 


Păstorul de suflete 


Andrei Şaguna este ctitor de lăcaşuri de cult, dar era şi foarte apropiat de păstoriţi. 
A păstrat legături permanente cu clerul şi credincioşii săi, cărora le trimitea în fie- 
care an pastorale la Paşti şi la Crăciun, dar şi în alte împrejurări, după cum a arătat 
pr. Mircea Păcurariu. 


Şaguna "era un desăvârşit predicator, lucru dovedit de numeroasele predici pe care 
le-a tipărit spre a veni în ajutorul preoților parohi”. lerarhul a avut şi o viaţă 

duhovnicească intensă, slujea mereu în duminici şi sărbători, era prezent la 
vecerniile şi slujbele din Postul Paştilor, a mai arătat pr. Păcurariu, care a adăugat 
că "în ultimele luni de viaţă, când nu mai putea participa la slujbe, chema pe du- 
hovnicul său, ieromonahul Gherman, să facă Liturghie în "capela" din reşedinţă”. 
lerarhul avea un program riguros de rugăciune, în fiecare dimineaţă între orele 5:00 
şi 7:00. 


Era caracterizat prin smerenie şi fidelitate faţă de supuşii săi: "A refuzat demnitatea 
de patriarh al Bisericii Ortodoxe Sârbe, pe care i-au oferit-o unii, după cum a 
refuzat şi demnitatea de mitropolit al tuturor românilor ardeleni dacă va trece la 
unirea cu Biserica Romei", a subliniat pr. Păcurariu. 


"Apostol al învierii unui neam şi a unei Biserici" 


Ierarhul transilvan s-a bucurat de o cinstire deosebită, lucru dovedit de numeroase 
studii care s-au scris despre el, atât de români, cât şi de străini. O lucrare recent 
publicată de Biblioteca Astra din Sibiu menţionează peste 1.750 de titluri de cărți, 
studii şi articole scrise despre Andrei Şaguna. Despre nici un alt ierarh român nu s- 
a scris atât de mult, a remarcat pr. Mircea Păcurariu. 


Încă din 1880, loan Slavici a scris, într-o lucrare despre Şaguna, că "astăzi, chiar 
creştinii ortodocşi din Ardeal îl socotesc între sfinţi”. 


Demersul de canonizare a acestei personalități de prim rang al Bisericii Ortodoxe 
Române este necesar pentru că, "aşa cum istoria nu creează personalităţi, ci doar le 
consemnează, nici Biserica nu inventează sfinţi, ci doar îi recunoaşte", a remarcat 
Înalt Preasfinţitul Laurenţiu, mitropolitul Ardealului. 


Andrei Şaguna este "un model de abnegaţie şi uitare de sine, de sacrificiu şi 
devotament față de Biserică şi binele comun al neamului şi umanităţii, Şaguna, 
monahul şi arhiereul, a salvat şi a apărat Ortodoxia transilvană, nu polemic, ci 
constructiv. A fost sufletul reconstrucției unei biserici, în acelaşi timp, tradiționale 
şi moderne, apostolul şi îngerul învierii unui neam şi a unei Biserici”, a mai arătat 
IPS Laurenţiu. 

Ștefan Mărculeţ - Sfântul ierarh Andrei Şaguna, un om al rugăciunii 


Viaţa Sfântului ierarh Andrei Şaguna, mitropolitul Transilvaniei, a fost pilduitoare 
nu doar prin realizările sale pastorale, misionare, culturale şi politice în comu- 
nitatea românilor ardeleni din secolul al 19-lea. Mărturiile contemporanilor ni-l 
înfăţişează ca un trăitor al cuvântului evanghelic, un rugător şi un sacerdot aseme- 
nea sfinţilor care şi-au închinat viaţa lui Hristos. 


Marele ierarh al Transilvaniei, providenţial pentru Biserica Ortodoxă şi pentru 
românii din Ardeal, a rămas în istoria neamului ca un far călăuzitor, deschizător de 
drumuri, ctitor de instituţii şi întemeietorul unui program de emancipare naţională 
prin cultură şi credinţă. Realizările sale pe plan eclesial, educaţional, cultural şi po- 
litic au rămas adânc sădite în conştiinţa românilor ardeleni, Sfântul Andrei Şaguna 
fiind cunoscut până astăzi drept un mare conducător spiritual al neamului. Mai 
puţin cunoscută este însă viaţa sa duhovnicească, izvorâtă dintr-o sfinţenie a 
sufletului nobil şi din dragostea sa nemărginită faţă de rugăciune, faţă de sfintele 
slujbe şi faţă de pravilele bisericeşti. Între argumentele aduse pentru trecerea 
marelui mitropolit Andrei Şaguna în rândul sfinților, moment petrecut în anul 
2011, părintele academician Mircea Păcurariu număra şi viaţa sa curată, smerită şi 

plină de rugăciune. Astfel, amintea în lucrările sale dedicate ierarhului, între care 
se numără remarcabilul volum intitulat „O viaţă închinată Bisericii şi neamului. 
Sfântul ierarh Andrei Şaguna, mitropolitul Transilvaniei”, despre programul zilnic 
de rugăciune al mitropolitului canonizat. 


După cum consemnează şi cercetători luterani, cum este Johann Schneider, Sfântul 
Andrei Şaguna avea zilnic, între ora 5:00 şi ora 7:00 dimineaţa, program de rugă- 
ciune, în taină şi cu smerenie, după pravila monahală. De altfel, de aceeaşi stare de 
rugăciune în smerenie a dat dovadă în dese rânduri. Spre exemplu, la împlinirea a 
25 de ani de la venirea sa în Transilvania, a refuzat să participe la festivitățile 
organizate în cinstea sa, manifestându-şi dorinţa de a petrece aceste momente în 
post şi rugăciune, pentru a aduce mulţumire lui Dumnezeu la ceas aniversar. Aşa- 
dar, deşi puţine, mărturiile vremii ni-l înfăţişează pe marele Andrei Şaguna ca un 
om rugător, cu dragoste față de spiritualitate şi comuniune prin rugăciune cu 
Dumnezeu. 


Profesorul Dimitrie Cunţan (1837-1910), cel care 1-a fost marelui ierarh diacon în 
tinereţe, iar mai apoi a slujit ca preot şi profesor la Institutul Teologic-Pedagogic 
din Sibiu, a elaborat în anul 1908 un articol în Revista teologică (nr. 12/1908) 
intitulat „Religiozitatea şi moralitatea mitropolitului Andrei”. Renumitul profesor 
de la Sibiu evidenția în acest articol viaţa de rugăciune şi de evlavie a Sfântului 
Andrei Şaguna: „Solid şi întreg a fost mitropolitul Andrei în religiozitate şi 
moralitate, căci tare a fost în credinţă, cald în iubire şi statornic în speranţă; sincer 
şi nefăţărit a fost în frica şi în cinstirea lui Dumnezeu. Exact şi conştiincios a fost el 
în împlinirea tuturor datorinţelor sale religioase-morale; faţă de Dumnezeu, faţă de 
Biserică, faţă de şcoală, faţă de cultura, de vaza şi de înaintarea neamului său”. 


Viaţa sa curată, în rugăciune, evlavie şi smerenie, se reflecta şi în cultul public. 
Prezenţa sa la sfintele slujbe, mărturiseşte profesorul Dimitrie Cunţan, era pil- 
duitoare pentru ceilalţi. Întotdeauna sosea primul la slujbele religioase şi oferea 
tuturor un model de rugăciune şi de evlavie, încât „prin exemplu său, prin tactul 
cuceritor şi prin autoritatea sa personală impunătoare, curând i-a reuşit a atrage şi 
deprinde pe toţi în cercetarea regulată a bisericii, nu numai pe asesori şi pe 
profesori, ci pe toți parohienii şi întreaga tinerimea noastră de la şcoalele din 
Sibiu”. 


Chiar şi în ultima parte a vieţii sale, când neputinţele fizice îl chinuiau cumplit, 
Sfântul Andrei Şaguna se ruga lui Dumnezeu neîncetat, se închina şi se însemna cu 
semnul Sfintei Cruci când lua medicamentele, sau când se odihnea în patul său. 
Dimitrie Cunţan mai spune că cei care-l vizitau în reşedinţa sa erau uimiţi de evla- 

via mitropolitului şi manifestau „acelaş respect, aceiaş sfială religioasă ca şi în 
biserică”. 


Un alt contemporan, ucenic al său, Nicolae Popea, viitorul episcop al Caran- 
sebeşului, ilustra figura marelui mitropolit într-o monografie apărută la Sibiu în 
1879. Între altele, subliniază moralitatea şi credinţa mentorului său, care impuneau 
respect celor din jur. „În biserică era omul Bisericii; după chemarea sa de călugăr 
era călugăr; după cea de arhiereu era arhiereu”, consemnează Nicolae Popea. Aşa- 
dar, nici o clipă marele ierarh nu a uitat în viaţa sa chemarea de monah rugător şi 
smerit, chiar dacă a fost binecuvântat cu mari demnități. 


Evlavios, serios, autoritar 


Este important să ne amintim de un alt mare cercetător care a readus în actualitate 
în epoca noastră viaţa şi activitatea neegalabilă a sfântului ierarh. Profesor la Uni- 
versitatea din Illinois, SUA, specializat în istoria românilor şi a Europei de Sud- 
Est, Keith Hitchins avea să publice volumul „Ortodoxie şi naționalitate. Andrei 
Șaguna şi românii din Transilvania” (Bucureşti, 1995). Cu toate că această lucrare 
importantă pentru cunoaşterea istoriei românilor din Transilvana prezintă 
realizările pe plan bisericesc, cultural şi politic ale Sfântului ierarh Andrei Şaguna, 
totuşi autorul menţionează în câteva rânduri evlavia mitropolitului. Autorul îl 
prezintă pe tânărul Anastasie Şaguna, intrat mai apoi în monahism sub numele de 
Andrei, ca un om „cu puternice sentimente religioase”, iar la sosirea în Transil- 
vania, prima impresie lăsată celor care l-au văzut a fost a unui om evlavios, a unei 
personalități serioase şi autoritare. Întreaga sa activitate la cârma Bisericii Orto- 
doxe din Transilvania s-a fundamentat pe credința în Dumnezeu şi ascultarea 
poruncilor Lui, subliniază Hitchins, iar modelele pe care le-a avut mitropolitul An- 
drei Şaguna au fost alți doi slujitori ai Bisericii din Transilvania, trecuţi în rândul 
sfinților: Simion Ştefan şi Sava Brancovici. Am putea spune, după concluziile 
profesorului Hitchins, că Sfântul ierarh Andrei Şaguna a urmat o tradiţie deja exis- 
tentă în Ardeal, a ierarhilor cu vocaţie de oameni evlavioşi, rugători şi mărtu- 
riSitori. 


Cărți de rugăciune tipărite de ierarh 


În timpul păstoririi sale la Sibiu, Sfântul Andrei Şaguna a tipărit mai multe cărți de 
rugăciune pentru cler şi popor. Se ştie că activitatea sa editorială şi tipografică la 
Sibiu a fost una prolifică. Pe lângă Bibha, cărțile de cult, manuale şi alte publicaţii, 
ierarhul a tipărit Cartea de rugăciuni (1852 şi 1856), Acatisul Preasfintei Năs- 
cătoare de Dumnezeu (1855), Paraclisul Maicii Preciste (1857) şi Adunarea unor 

rugăciuni pentru întrebuințarea celui mai mare (1866). În lucrarea „Mireasa 
Duhului”, un volum monografic al tipografiei şaguniene de la Sibiu, părintele 
Emanuel Tăvală prezintă o listă completă a tipăriturilor şaguniene. De aici aflăm că 
Sfântul Andrei Şaguna tipărea la Sibiu, în anul 1856, Carte de rugăciuni pentru 
tinerimea evlavioasă de legea dreptcredincioasă răsăriteană, arătând astfel o grijă 
deosebită faţă de viaţa spirituală a tinerilor ortodocşi din Transilvania. În lista 
cărţilor de rugăciune am putea include şi Ceaslovul (Sibiu, 1859), precum şi Psal- 
tirea (1857). În Predoslovie la Psaltire, Sfântul ierarh Andrei Şaguna îi îndemna pe 
toți să citească din această carte pentru folosul sufletului: „Mare trebuinţă avem de 
cetania Psalmilor, că de au putut Prorocul David numai cu cântarea organului a 
goni duhul de la Saul Împăratul, cu cât mai mult adjută Psalmii împletite cu 
dumnezeieşci cuvinte care pot goni patimile (...)” 


Rugăciuni pentru încetarea războiului 


Nu lhpsesc nici mărturiile despre rugăciunile pe care le făcea ierarhul pentru cei- 
lalți, pentru semeni şi pentru lumea în care trăia. După cum menționează cercetă- 
toarea Ana Grama în lucrarea „Sfântul mitropolit Andrei Şaguna, cu tărie şi evlavie 
în slujba Maicii noastre Biserica”, ierarhul consemna în memoriile sale că se ruga 
special pentru aplanarea conflictelor şi îi îndemna pe preoţi şi credincioşi să facă 
acelaşi lucru. 


La 1849, marele ierarh se ruga pentru încetarea războiului şi pentru ocrotire în vre- 
muri tulburi: „Eu, între astfel de împrejurări fatale, mă rugam lui Dumnezeu ca ţara 
să o scape de tot răul și locuitorilor ei să le dea un viitor de îndestulare. (...) Întri- 
starea mea pentru cele viitoare mă făcea pe mine a mă ruga lui Dumnezeu ca să 
lumineze pe bărbaţii noştri de a învăţa din cele prezente pentru viitor o tactică mai 
circumspectă decum a fost cea de până acum şi am dispus prin circular a se ţinea 
prin toate bisericile noastre doxologia pentru încetarea războiului intestin şi pentru 
statornicirea păcii interne pe ziua întâia a Crăciunului, €ar pe ziua a treia a 
Crăciunului am rânduit parastas pentru toţi căzuţii în război. La aceste solemnități 
au asistat şi guvernatorul cu comisarul şi suita sa numeroasă”. Pe patul de moarte, 
ierarhul avea să adreseze apropiaților săi cuvintele care au rămas în memoria 
românilor ardeleni drept testamentul spiritual şagunian: „Fiţi pe pace! Aveţi-vă 
bine! Nu vă sfădiţi!” 


Toate aceste mărturii ne arată un om al rugăciunii, un mare ierarh care a fost şi 
rămâne un model de evlavie şi trăire a Evangheliei în viaţa de zi cu zi şi care, de 
mai bine de 10 ani, mijloceşte înaintea Tronului ceresc pentru cei care i se roagă. 

Foala de titlu a manuverisului 


Visarion, episcopul Tulcii 
- 29 iunie 2023 


Ieri s-au împlinit 150 de ani de la pristăvirea celui mai mare, mai înţelept şi mai dă- 
ruit ierarh pe care l-a avut Biserica Ortodoxă Română din Ardeal, mitropolitul 
Andrei Şaguna, trecut în rândul sfinților în anul 2011. Au trecut 150 de ani de când 
acest mare om al Bisericii şi al neamului s-a mutat la viaţa cea veşnică şi 
neîmbătrânitoare şi de atunci figura lui luminează radios în viaţa şi lucrarea Bise- 
ricii ardelene, faptele lui au devenit emblematice, icoana lui a devenit un simbol, 
iar pomenirea lui, neştearsă din „veac în veac, şi din neam în neam”. 


Mitropolitul Andrei Șaguna a fost începător întru toate în Transilvania, având 
multe de înfruntat, atât din partea celor din neamul său, cât şi din partea străinilor, 
dar cu toate acestea el a lăsat o operă şi un nume ce s-au contopit peste veacuri cu 
însuşi destinul neamului românesc. 

Profund credincios, încrezător în Dumnezeu şi în puterile sale, conştient de 
responsabilitatea la care a fost chemat peste voinţa potrivnicilor săi, el a biruit toate 
şi, pe drept cuvânt, cel ce a fost numit „capul neîncoronat al Ardealului” a depăşit 
de mult graniţele Transilvaniei, fiind considerat un erou al demnității româneşti. 


Între multele lucrări rămase de la mitropolitul Andrei Șaguna se numără şi o „Carte 
de rugăciuni” aflată în manuscris în Biblioteca mitropolitană din Sibiu și regăsită 
recent într-o expoziție la sediul Protopopiatului din Sălişte. Ea a fost semnalată 
pentru prima dată de pr. prof. Teodor Bodogae în 1947 într-un scurt excurs din 
„Revista Teologică”. Titlul complet al acestei lucrări este „Carte de rugăciuni scri- 
să prin Andrei Şaguna, episcopul diecezan al Bisericii Răsăritene în Ardeal în 
Viena în anul Domnului 1849”. Manuscrisul original se prezintă în formatul 20/14, 
cuprinzând 171 de pagini numerotate, compactate într-o pânză de culoare roşie. 


Hârtia folosită e mată, iar corecturi sunt foarte puţine, unele radieri sau scrieri din 
nou făcute cu peniţa. Probabil că această Carte de rugăciuni a fost copiată de către 
Şaguna cu gândul de a o şi tipări în tiparniţa înfiinţată de el la Sibiu în anul 1850. 


Se ştie că Şaguna avea frumosul obicei de a-şi redacta singur lucrările, la fel pro- 
tocoalele de şedinţă, ca şi intervenţiile pe care le făcea la diferitele autorităţi cen- 
trale sau locale. 


Cu migală deci, s-a aplecat şi asupra acestei lucrări pe care a caligrafiat-o şi pe care 
O şi folosea apoi pentru uzul personal, cu intenţia de a o tipări şi pentru folosul păs- 
toriților săi. Se ştie despre Şaguna că era profund credincios, deseori slujea în „Ca- 
pela domestică”, adică în paraclisul de la reşedinţă, iar preotul profesor Dumitru 
Cunţan în amintirile sale relatează că, atunci când mitropolitul era grav bolnav în 
ultima parte a vieţii, îl chema la sine împreună cu un preot şi săvârşeau slujbele în 
capelă, iar acesta le urmărea cu mare evlavie, mai ales în perioada Postului mare. 


Referitor la conţinutul acestei cărți, era foarte bogat: rugăciunile dimineţii, rugă- 
ciunile la dumnezeiasca Liturghie, la masa de prânz şi de seară, rugăciunile înainte 
de culcare, rânduiala dinainte şi după Sfânta Împărtăşanie, rugăciune către Domnul 
nostru lisus Hristos. Cuprindea şi câteva rugăciuni la anumite praznice ale Maicii 
Domnului (la sărbătoarea Bunei Vestiri, la Adormirea Precestei); rugăciuni închi- 
nate sfinților mari - (Sfântul loan Botezătorul, Sfântul Nicolae, Sfântul Gheorghe, 
Sfântul Dumitru, Sfânta Paraschiva, Sfânta Maria Magdalena, Sfânta Ecaterina, 
Sfânta Ana), rugăciune către Născătoarea de Dumnezeu „la toată scârba“. Nu 
lipsesc, de asemenea, rugăciunile pentru răposaţi, rugăciuni la ziua Împăratului, 
rugăciuni la praznicele împărăteşti (la Naşterea Domnului, la Sfintele Paşti, la 

Sfintele Rusale), precum şi rugăciuni la diferite întâmplări (la toată neputinţa, la 
vreme de foamete, rugăciunea plugarului, a lucrătorului de vii şi a oierului). 


Iată o Carte de rugăciuni bogată şi variată, care are toate elementele unei astfel de 
lucrări atât de folositoare pentru viaţa creştinului de rând, dar, în acelaşi timp, 
foarte uzitată atât în cultul public, cât mai ales în cel privat. 


Ne întrebăm de unde a luat mitropolitul Șaguna aceste rugăciuni incluse de el în 
Cartea de rugăciuni? 


Răspunsul e simplu, multe din ele au fost luate din cultul Bisericii, adică din cărțile 
de ritual (Molitfelnic, Triod, Penticostar sau Ceasloave), ca de exemplu rugăciunile 
la praznicele împărăteşti; altele au fost preluate din vechile cărți de rugăciuni tipă- 
rite la Viena în librăria „privilegiată” Kurezbock în trei ediţii (1770, 1779, 1781), 
ca de exemplu: rugăciunile la Dumnezeiasca Liturghie, unde apar rugăciuni spe- 
cifice ale credincioşilor (ale celor ce „nu cântă”, cum se spunea atunci) la diferite 
momente ale slujbei liturgice. De notat că această rânduială a Liturghiei a fost 
editată în cărțile de rugăciuni de atunci încoace, până în zilele noastre, ultima ediţie 
fiind cea de la Sibiu, tipărită pe vremea mitropolitului Nicolae Colan în anul 1965. 


Unele rugăciuni din cartea lui Şaguna au fost compuse chiar de el, aşa bunăoară, 
Rugăciunea la ziua Împăratului, ce se află în acest manuscris, a fost tipărită de el la 
Braşov într-o filadă în tipografia lui 1. Gutt, cu menţiunea „compusă de Andreiu 
Șaguna diecezan episcop ... în Viena la 18 august st.n.1849”. Este o rugăciune 
deosebit de frumoasă ce cuprinde peste patru pagini şi din care reies cunoştinţele 
biblice şi liturgice ale arhiereului Andrei, care în alcătuirea ei foloseşte din plin 
versete ale Psalmilor 50 şi 142, ca şi un fragment din Rugăciunea punerii înainte şi 
a Dipticelor din Liturghia Sfântului Vasile cel mare. lată sfârşitul acestei rugăciuni: 
„Arată-l pe el vrăjmaşilor biruitor, supuşilor lui celor buni şi ascultători milostiv, 
încălzeşte inima lui spre primirea săracilor, spre primirea străinilor, spre scutirea 
celor asupriţi şi ne dă nouă tuturor în zilele stăpânirii sale pace, linişte şi bună spo- 
rire, precum şi binecuvântă armele ostaşilor lui spre restaurarea şi susținerea liniştii 
în ţările lui ca aşa dând lui spor şi ajutor să supună sub picioarele sale pre tot vrăj- 
maşul şi pizmaşul”. 


Se pare că şi rugăciunea negustorului şi a lucrătorului de vii a fost compusă tot de 
mitropolitul Andrei. De fapt, în anul 1855 el a tipărit la Tiparniţa Eparhială din 
Sibiu o carte de rugăciuni, aşa numitul „Acaftist”, unde se regăsesc multe dintre 
rugăciunile aflate în manuscrisul amintit mai sus. 

„Acaftistul” lui Şaguna s-a bucurat de o bună primire din partea credincioşilor, el 
fiind reeditat apoi de către urmaşii săi cu litere „străbune”, adică latine; amintim 
aici ediţia din 1917 tipărită la Sibiu cu binecuvântarea „Înalt Preasfinţitului domn 
Vasilie” - e vorba de mitropolitul Vasile Mangra, cea din 1919 editată de asesorul 
Matei Voileanu, apoi câteva ediţii ale sale de data aceasta cu titlul consacrat „Carte 
de rugăciuni”, sub mitropolitul Nicolae Bălan (ed. 1 1935, ed. II 1944, ed. III 1955) 
şi Nicolae Colan (1965). 


Textul cărții lui Şaguna a fost preluat apoi şi de către alte edituri din Sibiu (Kraft, 
Barth, Clozius) care au scos Cărți de rugăciuni, aşa-numitele „Acaftiste” care se 
păstrează multe dintre ele până astăzi în casele credincioşilor din Ardeal şi mai ales 
din zona Mărginimu Sibiului. 


Iată cum mitropolitul Andrei Şaguna şi-a înscris numele între alte multe realizări 
pe toate planurile şi în ceea ce priveşte oferirea de hrană spirituală poporului prin 
elaborarea acestei Cărţi de rugăciuni. 


De peste 160 de ani, credincioşii ortodocşi români din Ardeal s-au rugat cu evlavie 
lui Dumnezeu în limba lor străbună, citind cu nesaţ cuvintele veşniciei din „Cartea 
de rugăciuni” alcătuită de Sfântul mitropolit Andrei Șaguna. 


Pomenindu-l cu evlavie şi invocându-l în rugăciune, să-i închinăm un gând de re- 
Sa zel 


cunoștință, de mulțumire şi pentru acest „dreptar de credință” ieşit din sufletul şi 
din condeiul sfântului ierarh transilvănean. 

Prof. dr. Mircea-Gheorghe Abrudan - Sfântul ierarh Andrei Şaguna,150 de 
ani de la înveşnicire 


Se împlinesc astăzi, 28 iunie 2023, 150 de ani de la trecerea la cele veşnice a celui 
mai mare arhiereu al Bisericii Ortodoxe din Transilvania tuturor timpurilor, Sfântul 
mitropolit Andrei baron de Şaguna. Activitatea şi personalitatea sa domină istoria 
noastră bisericească și națională în modernitate, rămânând pentru toate generaţiile 
următoare până în ziua de astăzi un strălucit şi unic reper pastoral-misionar, social- 
național şi politic-diplomatic, iar opera şi moştenirea sa teologică, o inepuizabilă 
sursă de inspiraţie. Altfel spus, statura şagu-niană reprezintă un vrednic model de 
arhipăstorire, iar tradiția şaguniană un valoros patrimoniu din care viața noastră 
bisericească, culturală şi națională se poate mereu înnoi. 


În după-amiaza zilei de sâmbătă, 16/28 iunie 1873, adormea în Domnul, la reşe- 
dința sa din Sibiu, arhiepiscopul și mitropolitul românilor ortodocşi din Tran- 
silvania şi Ungaria, Andrei baron de Șaguna. Ierarhul fusese „timp de aproape o 
generație întreagă conducătorul intelectual şi multă vreme singurul lider recunoscut 
al poporului său”, după cum scria episcopul saşilor Georg Daniel Teutsch (1817- 
1893) în necrologul publicat în ziarul sibian „Siebenbiirgisch-deutsches Wochen- 
blatt” din 2 iulie 1873. Acelaşi episcop şi istoric sas, care l-a cunoscut destul de 
bine pe Andrei Şaguna, căruia 1-a fost concita din vreme de 6 ani, nota că „prietenii 
şi duşmanii bărbatului, a cărui statură înaltă impunătoare, cu privirea ageră şi cu 
barba ondulată, nu o va uita curând, cel ce a văzut-o vreodată, trebuie să fie de 

acord că de numele lui Şaguna se leagă o nouă epocă în viaţa poporului român şi a 
Bisericii Orientale”. 


Mitropolitul nu păşise decât pe cea de a 65-a treaptă a vieţii pământești, însă sfâr- 
şitul îi fusese grăbit, conform fişei medicale, de o combinaţie de probleme car- 
diace, atero-scleroză şi extenuare fizică. Din alte surse de epocă aflăm că ani de 
zile l-a chinuit o hernie, pe care a ascuns-o sub brâul vânăt, cu care-l vedem sur- 
prins în fotografii, și o durere de picioare, generată de gută, pe care a tratat-o la 
băile termale de la Vâlcele, jud. Covasna, şi Băile Herculane, jud. Caraş-Severin. 


Plâns de întreaga societate transilvană, încărcat cu elogii de demnitarii statului 
austro-ungar şi de împăratul Franz Joseph, mitropolitul a fost prohodit şi condus pe 
ultimul drum, „fără pompă, fără muzică şi fără predică”, după cum însuşi dispusese 
prin testament, fiind în cele din urmă coborât în glia Răşinarilor, lângă streaşina 
bisericii mari a acestei localităţi de români demni, harnici şi darnici, din care au 
odrăslit în veacurile din urmă figuri marcante ale culturii române, precum Sava 
Popovici Barcianu, Octavian Goga şi Emil Cioran. Locul său de veci, peste care s- 
a edificat ultenior un frumos mausoleu existent şi în ziua de astăzi, a fost zeci de 
ani loc de pelerinaj, unde s-au închinat cu reverență și evlavie ierarhi și preoți ai 
Bisericii, ţărani şi oameni de cultură, politicieni și capete încoronate, veniți la 
Răşinari pentru a găsi și a se împărtăşi - cum a scris la un moment dat Nicolae 
Iorga - din puterea, crezul şi spiritul lui Șaguna „ca de o sfântă împărtășanie, de 
sufletul care a fost în el”. A străjuit din acest mausoleu iubita-i națiune şi biserică 
până în toamna anului 2011, când, în urma consacrării lui în galeria Sfinților 
Români de către Sfântul Sinod al Bisericii Ortodoxe Române, a fost deshumat şi 
adus, în cadrul unei impresionante procesiuni, în cetatea Sibiului, relicvele sale 
fiind păstrate spre cinstire în măreaţa Catedrală Mitropolitană „Sfânta Treime”, pe 
care, deşi şi-o dorise şi al cărei proiect edilitar îl iniţiase în anul 1852, nu a mai 
apucat să o şi edifice. 


Un simbol al demnităţii româneşti 


Aidoma impozantului edificiu eclesial românesc de tradiţie bizantină, înălțat între 
zidurile medievale ale burgului săsesc, mitropolitul Andrei Şaguna a fost şi rămâne 
un simbol al demnități românești într-o Transilvanie care până la mijlocul veacului 
al XIX-lea fusese dominată de trei națiuni politice - ungurii, sașii şi secuii - şi patru 
religii recepte - catolici, luterani, calvini şi unitarieni - care refuzaseră, în mod 
repetat, să-i recunoască națiunii române și Bisericii Răsăritene dreptul la o exi- 
stență fraternă, legiuită şi egală, nu tolerată şi subordonată. Majoritatea covârşi- 
toare a istoricilor şi cercetătorilor care s-au aplecat asupra vieţii şi activității sale - 

între care trebuie reținute numele proeminente ale lui Nicolae Popea (1826-1908), 
loan Lupaş (1880-1967), Keith Hitchins (1931-2020), Mircea Păcurariu (1932- 
2021), Nicolae Bocşan (1947-2016) şi Johann Schneider (n.1963) - au arătat că 
orice evaluare a locului Mitropolitului Şaguna în dezvoltarea istorică a românilor 
ardeleni este indisolubil legată de toate palierele esențiale ale activității şi aspi- 
rațiilor omului: spiritual-bisericesc, social-politic şi cultural-naţional. Pe scurt, nici 
o istorie a Transilvaniei secolului al XIX-lea nu poate fi scrisă fără a se pomeni nu- 
mele lui Andrei Şaguna. 


Născut la Miskolc, în nord-estul Ungariei, la 20 decembrie 1808/1 ianuarie 1809, 
în familia negustorilor macedo-români Naum și Anastasia Şaguna, Anastasiu Şa- 
guna a avut parte de o educaţie aleasă începând de acasă, mai ales datorită mamei 
sale, trecând apoi prin gimnaziul piarist din Pesta, continuând cu studiile supe- 
rioare de drept şi filosofie la Universitatea din Pesta şi desăvârşindu-se cu cele teo- 
logice la Seminarul Teologic al Episcopiei Vârşeţului şi în mănăstirile sârbești din 
Banat şi Voivodina. Crescut şi format intelectual în prima jumătate a secolului al 
XIX-lea, în ambianța cosmopolită a Pestei, în mediul provincial bănăţean şi în 
centrul mitropolitan al Ortodoxiei sârbeşti de la Carloviţ, Andrei Şaguna a dat 
dovadă pe întreaga durată a vieţii de o deschidere culturală remarcabilă, bogatul 
său orizont intelectual fiind îmbogăţit prin călătoriile, prieteniile și respon- 
sabilitățile sau ascultările sale în cadrul Mitropoliei Carloviţului. Biblioteca sa 
(circa 6.000 de volume şi zeci de titluri de periodice de presă), lucrările sale (teo- 
logice, istorice şi canonice) şi bogata sa corespondenţă (peste 6.000 de scrisori 
conservate doar în Arhiva Mitropoliei Ardealului din Sibiu) ni-l descoperă în de- 
plina sa anvergură de ierarh cărturar şi abil diplomat, cu un pronunţat caracter poli- 
glot, vorbind şi scriind fluent în patru limbi: româneşte, maghiară, germană şi 
sârbeşte, la care se adaugă limbile clasice greaca şi latina, slavona bisericească, iar 
în ultima parte a vieţii s-a străduit să înveţe ebraica şi franceza, fiind abonat între 
altele şi la cunoscutul ziar cotidian francez „Le Figaro”. 


Renaşterea bisericească 


Privind viaţa şi activitatea sa desfășurată pe diferite planuri - eclesial, social, 
politic, național, cultural-educaţional -, observăm că Sfântul mitropolit Andrei Şa- 
guna a inițiat şi desăvârșit în cei 27 de ani, cât s-a aflat la cârma Bisericii Ortodoxe 
din Transilvania (1846-1873), o veritabilă acţiune de renaștere bisericească a Orto- 
doxiei transilvănene. Hirotonit arhiereu în catedrala mitropolitană din Carloviţ, la 
18 aprilie 1848, Episcopul Andrei Șaguna lansa strategia sa pastorală afirmând: „se 
cere de la mine, ca prin ocârmuirea mea să se pună în lucrare reînvierea diecezei 
noastre transilvane şi reînvierea aceasta să corespundă trebuinţei bisericii, mân- 

tuirii poporului și spiritului timpului”. Pentru ducerea la îndeplinire a ţelului său, 
ierarhul Andrei a întreprins numeroase acțiuni, din sânul cărora nu au lipsit o 
rodnică activitate politică, o jertfelnică acţiune de organizare şi reorganizare a sis- 
temului şcolar confesional, de pe lângă parohiile vastei sale eparhii, o rectitorire 
edilitară şi curriculară a Seminarului teologico-pedagogic de la Sibiu, cu menirea 
de a forma viitori preoți şi dascăli bine pregătiți, care să facă faţă provocărilor 
sociale, naționale şi confesionale ale vremii, o continuă slujire hturgică şi inițiativă 
pastorală, menită să resusciteze viaţa socială şi culturală a parohiilor şi credin- 
cioşilor ortodocşi, aduşi în pragul epuizării din pricina prigoanelor antiortodoxe şi 
prouniatiste ale autorităților civile, centrale, regionale sau locale, și, nu în ultimul 
rând, o activitate publicistică şi editorială extrem de vastă pentru acea perioadă, 
prin publicarea şi editarea ziarului „Telegraful Român”, dar şi a numeroase lucrări 
teologice, istorice, literare, pedagogice şi liturgice, de cult. 


Împins de evenimentele Revoluţiei de la 1848 în fruntea mişcării naţionale a 
românilor din Transilvania, Andrei Șaguna nu a urmărit o carieră politică, ci a con- 
dus treburile națiunii în conformitate cu căile tradiționale ale predecesorilor săi. 
Arhivele şi ziarele româneşti, sârbeşti, maghiare și austriece conţin nenumărate 
dovezi ale prestigiului și trecerii de care s-a bucurat în fața cercurilor imperiale vie- 
neze, dar și ale faptului că „episcopul neunit al Ardealului”, din umilit, tolerat şi 
încorsetat, cum era înainte de paşoptism, devenise o voce românească respectată în 
mediile guvernamentale vieneze şi budapestane. Ridicat de împăratul Franz Joseph 
la rangul nobiliar de baron al Imperiului Austriac în anul 1852 şi distins cu cele 
mai înalte decoraţii şi ordine aulice austriece, precum „Ordinul Leopoldin în grad 
de Mare Cruce”, figura maiestatică a lui Andrei Șaguna se distinge în galeria 
ierarhilor români, ortodocşi şi greco-catolici, din Transilvania, Banat, Bucovina şi 
Ungaria în întreaga perioadă a stăpânirii habsburgice. De un astfel de prestigiu 
social şi de o asemenea anvergură politică nu s-a bucurat în epocă nici un alt ierarh 
român. 


Cu toate acestea, succesele şi contribuţiile şaguniene cele mai durabile în dez- 
voltarea istorică şi culturală a românilor se găsesc în activităţile sale bisericești. 
Prin restaurarea scaunului mitropolitan ortodox al Transilvaniei, în 24 decembrie 
1864, dar mai ales prin organizarea mitropoliei pe bazele constituţionale ale 
Statutului Organic, Ortodoxia transilvană şi-a recăpătat dimensiunea sinodală, de- 
venind, prin antrenarea tuturor membrilor Bisericii în gestiunea şi conducerea tre- 
burilor acesteia, bastionul de rezistență atât în faţa secularismului, cât și a tendin- 
țelor de uniformizare şi omogenizare politică, promovate de guvernele de la Bu- 
dapesta după compromisul austro-ungar din anul 1867. Astfel, prin întreaga sa 
activitate organizatorică, politică şi culturală, Mitropolitul Şaguna a făcut din Bise- 

rica Ortodoxă a românilor din Transilvania şi Ungaria o forță socială mai activă de- 
cât fusese vreodată, înzestrând-o cu instituții puternice și reglementând participarea 
laicilor în organizarea şi funcţionarea ei la toate nivelurile, făcând-o în felul acesta 
mai răspunzătoare la nevoile şi dorințele masei credincioşilor. Toate împlinirile 
sale principale au fost îndreptate spre realizarea armoniei dintre spiritualitatea 
lăuntrică a Ortodoxiei, care transformă ontologic viața omului, din interior schim- 
bându-i inima şi mintea prin lucrarea Duhului Sfânt, şi formele exterioare ale 
organizării sociale, care au menirea să satisfacă năzuinţele imediate ale unei națiuni 
către progres politic, economic și cultural. Într-o epocă de afirmare puternică a 
naționalismului, Andrei Șaguna nu a fost un naționalist, ci „mai degrabă ultimul 
dintre marii ierarhi-conducători naționali”, după cum sugestiv a concluzionat isto- 
ricul nord-american Keith Hitchins la sfârşitul monografiei sale dedicate mitro- 
politului şi românilor ardeleni în epoca şaguniană. 


„Un dar al lui Dumnezeu” 


În cei 150 de ani scurşi de la trecerea sa la cele veşnice, mitropolitul Andrei Şa- 
guna s-a bucurat, ca nimeni altul în istoria Bisericii Ortodoxe Române și a 
românilor din Transilvania, de atenţia istoricilor, teologilor, literaților, oamenilor 
de cultură români şi străini, care i-au dedicat numeroase cărți, studii și cercetări, 
între ele și trei lucrări de doctorat susținute la universități de prestigiu din Occi- 
dent, precum Harvard University (Keith Hitchins, 1964), Friedrich-Alexander- 
Universităt Erlangen-Nirenberg (Johann Schneider, 2004) şi Universităt Wien 
(Maria-Mihaela Stan, 2010). Bibliografia şaguniană întocmită în anul 2012 de 
Biblhoteca Astra din Sibiu depăşeşte 2.600 de titluri de cărți, volume colective, 
corpusuri de documente, studii, articole, panegirice şi evocări care-i prezintă 
biografia, îi analizează opera şi îi editează o bună parte a corespondenţei. Cititorul 
contemporan, mirean sau cleric, poate astfel uşor accesa şi descoperi figura şi 
perso-nalitatea istorică a ierarhului, având şansa de a decanta învățăminte și lecții 
de viaţă, de conduită și de acţiune, care-i pot fi de folos şi îl pot inspira. În mod 
deosebit, pentru românii drepteredincioşi din Transilvania şi din Banat, din 
Ungania și din Serbia, Sfântul mitropolit Andrei Şaguna a fost şi rămâne un 
apostol, un înnoitor al instituţiei eclesiale, un povăţuitor pe calea mântuirii şi a pă- 
strării identității creștine ortodoxe şi a celei culturale româneşti. De aceea, într-o 
conferință rostită la Brașov în anul 1943, Lucian Blaga a afirmat că nu găsea „alte 
cuvinte mai potrivite pentru a caracteriza pe Andrei Șaguna, omul şi fața biseri- 
cească, decât acestea: el a fost întruparea duminecii printre noi”. 


Preaslăvit de către Biserica noastră în anul 2011 în ceata sfinților, Sfântul ierarh 
Andrei Șaguna, mitropolitul Transilvaniei, a devenit prilej de sărbătoare şi de prăz- 


kkkhkkrhkhkhkhkkhhkkhhkkhkhkikhkikikyik 


e Xe Xe e e Xe Xe e e e Xe Xe e e e e 2 De De e e e e e e e Xe 2 e e e Xe XX 


kkkkhkkhkhkkhkhkkhkhkhkhkhkhkhkihkikhkikir ki 


nuire liturgică pentru toți urmaşii celor cărora li s-a dăruit întru totul. Deloc 
întâmplător, mitropolitul Bartolomeu Valeriu Anania al Clujului, de pioasă amin- 
tire şi vrednică pomenire, a afirmat într-una din cuvântările sale că „Şaguna a fost 
şi rămâne un dar al lui Dumnezeu”. 


Să-l mulțumim lui Dumnezeu și în această zi pentru acest dar făcut Bisericii şi po- 
porului nostru, lăudându-L ca „pe Cel ce este minunat întru sfinți”! 

Dr. Mircea Gheorghe Abrudan - Sfântul mitropolit Andrei Șaguna în zece 
portrete şi descrieri deosebite, restituiri la zece ani de la canonizare 


RADIO"BENAȘTERCA 


În această toamnă s-a împlinit un deceniu de la trecerea marelui mitropolit al ro- 
mânillor ortodocşi din Transilvania şi Ungaria, Andrei baron de Șaguna (1808- 
1873), în rândul sfinților cu zi de prăznuire în 30 noiembrie. Momentul este unul 
potrivit pentru a evoca personalitatea sa complexă, memoria sa istorică și profilul 
său moral luminos, care ne pot inspira pe toţi fii Bisericii Ortodoxe şi ai națiunii 
române, clerici şi laici depotrivă, indiferent de profesie, educaţie sau vocaţie, pen- 
tru a lucra cu sârguință pentru binele comun al societăţii în care trăim. În cei 
aproape o sută cincizeci de ani scurşi de la trecerea sa la cele veşnice, mitropolitul 
Andrei Șaguna s-a bucurat, ca nimeni altul în istoria Bisericii şi a românilor tran- 
silvăneni, de atenția istoricilor, teologilor, literaților, oamenilor de cultură români 
şi străini, care i-au dedicat numeroase lucrări de doctorat, cărți, volume colective, 
tomuri documentare, studii, articole și evocări care depăşesc două mii de titluri ! 
prezentându-i biografia ”, analizându-i opera, actualizându-i memoria şi decantând 
învățăminte şi lecţii de viaţă, de conduită şi de acțiune, care ne pot fi de folos și ne 
pot inspira. 


În cele ce urmează am selectat zece portrete, fotografii şi tot atâtea descrieri şi ca- 
racterizări ale mitropolitului Andrei Şaguna, realizate de cei care l-au cunoscut, de 
mari istorici, teologi şi cărturari ai secolul XX, care sper că ne vor ajuta să ne fa- 
cem nu numai o imagine mai clară despre cine a fost şi ce a făcut, ci mai ales să 
înţelegem de ce a fost ridicat la cinstea sfintelor altare ca o podoabă aleasă a Bise- 
ricii lui Hristos din Transilvania. 


1 Voichița Biţu, Bogdan Andriescu, Andrei Șaguna (1808-1873). Biobibliografie, ediția a II-a, 
revizuită şi adăugită, Ed. Andreiana/Ed. Armanis, Sibiu, 2012. 

* Mircea Păcurariu, O viaţă dăruită Bisericii şi Neamului. Sfântul ierarh Andrei Șaguna, 
Mitropolitul Transilvaniei, Ed. Andreiana, Sibiu, 2012. 

A 
Arhimandritul Şaguna la venirea sa în Ardeal, ca vicar general (1846) 


Fig. 1. Andrei Șaguna, vicar general al Episcopiei Ardealului, litografie de A. 
Strixner, august 1846. 


Scurtă descriere realizată de medicul sas transilvănean F. Jikeli, la 10 octombrie 
1846, într-o epistolă trimisă soţiei sale: „„4m avut onoarea de a cunoaște personal 
pe d/omnu]l vicar şi a vorbi cu el timp mai îndelungat despre diverse lucruri. Na- 
tura pare să fi copleșit acest cleric înalt cu darurile ei într-o adevărată risipă și e 
o capodoperă a ei atât în ce privește trupul, cât și spiritul. Să dea Dumnezeu ca el 
să poată folosi aceste mari şi rari daruri spre binele iubitei noastre patrii, căci în 
mâinile lui stau extraordinar de multe” ?. 


* Johann Schneider, Ecleziologia organică a mitropolitului Andrei Șaguna şi fundamentele ei 
biblice, canonice şi moderne, traducere de loan. Ică jr, Ed. Deisis, Sibiu, 2008, p. 79, nota 112. 

Mana fonem 2 


Fig. 2. Tânărul episcop Andrei Saguna, desen de P. Mateescu, 1851. 


Portret schițat de Simeon Bărnuţiu, Timotei Cipariu şi Nicolae Bălăşescu într-o 
epistolă expediată de la Sibiu, la 26 februarie 1849: „, Cunoscând simţămintele, de 
care Prea Sfinţia ta eşti pătruns pentru fericirea națiunii noastre cei asuprite până 
acum, am crezut de mare necesitate a chema înțelepciunea și cercata prudenţă a 
Prea Sfinţiei tale spre a împăca toate diferenţele şi spre a uni toate cugetele şi lu- 
crările tuturor către unul şi același scop al fericirii naţionale (...) Națiunea îți va 
rămâne datoare mult, va recunoaşte cu plăcere marile servicii ce ai adus pentru 
ridicarea ei la rangul ce i se cuvine şi numele Prea Sfinţiei tale îl vor spune pă- 
rinţii copiilor lor ca să se binecuvânte din generaţiune în generațiune ” *. 


* Ilarion Puşcariu, Documente pentru limbă şi istorie, tomul I, Tiparul tipografiei arhidiecezane, 
Sibiu, 1889, p. 265-266. 

Fig. 3. Episcopul Andrei baron de Șaguna, desen de Josef Kriehuber, Viena, 
1857. 


Fragment evocativ extras din prima monografie dedicată ierarhului (1879), rea- 
lizată de ucenicul său apropiat, Nicolae Popea (1826-1908), viitor episcop al Ca- 
ransebeșului şi membru al Academiei Române: „Metropolitul Șaguna era dăruit 
de la natură cu cele mai eminente facultăţi corporale și spirituale, persoana lui 
era de o frumuseţe rară (...) de statură mare, înalt și drept ca un brad; în anii mai 
tineri, cum spun cei ce îl văzură pe atunci, mai macru şi mai subţire, dar osos; în 
etatea de mijloc plin la trup, corpolent, iar către bătrâneţe gros și voluminos. Ca- 
pul îi era potrivit trupului, acoperit cu păr lung castaniu mai pre urmă încărunțit; 
fruntea înaltă și deschisă ca o coroană ce dădea omului privire maiestatică; 
sprâncenele ca şi părul capului, pline dar nu îmbinate, asemenea și genele; ochii 
mari şi căprui bătând în albastru, chiar plini de foc şi pătrunzători, încât stră- 
băteau în om până la rărunchi; (...) barba mare, deasă, de tot frumoasă şi pro- 
porționată cu statura lui, pe care încă o rotunzea puţin cu foarfecele; mai pe urmă 
se înălbise (...). lar în partea spirituală el avea o minte foarte ageră, cuprindea 
lucrul la moment, de multe ori nici nu asculta pe om până la sfărșit întrerupându-l 
cu cuvintele: «Te pricep!» (...) Memoria aproape extraordinară, își aducea aminte 
de cele mai îndepărtate timpuri, de întâmplări, care se petrecură de mult, istori- 
sindu-le ca şi cum ar fi fost din timpul cel mai de aproape, (...) privirea lui era 
serioasă, bărbătească și curajoasă (...), vorbirea-i era rară, răspicată și apăsată, 
toți îl înțelegeau, vorbea liber, fără sfială și în mod convingător cu o elocvenţă 
strălucită. Când vorbea liber, nelegat de hârtie, avea cu mult mai mare efect vor- 

birea lui (...). Umbla cu mare gravitate şi cu un aer de bărbat, ce-și cunoaște şi 
simte poziția înaltă; mișcările și toată purtarea lui erau măreţe, insuflând respect 
în toate părțile (...). Îmbrăcămintea lui era cea arhierească obișnuită la românii 
ortodocși: reverenzi lungi dedesubt și din afară cu căptușeală, bumbi şi găitane 
roşii, brâu și potecap roșu și peste aceasta pălăria cu găitan şi ciucuri de aur, 
crucea pe piept și baston de trestie în mână. (...) De comun purta și ordinele cele 
mici în bumb aninate, iar la zile mari crucile lor cele mari pe piept. Metropolitul 
Șaguna era omul ordinii (...), ținea mult la curățenie şi la punctualitate, privit ca 
un model în acestea precum şi în gustul cel bun. (...) Avea o cunoştinţă mare de 
oameni și rareori se înşela în privirile sale. Moralitatea şi religiozitatea lui, curate 
şi nefățarnice, insuflau respect și simţ religios și în alții. El ştia a-și supune 
interesul său privat totdeauna celui comun. (...) Arhiepiscopul şi mitropolitul 
Andrei baron de Șaguna este omul istoriei. Aceasta - fie cea bisericească, cea 
națională ori politică - nu se poate scrie fără istoria lui. Mai mult: istoria mitro- 
politului Șaguna e aproape istoria poporului românesc însuși din Transilvania 
într-un pătrar de secol cât timp a condus el afacerile şi destinele noastre naționale 
de acolo. Așa de strâns e legată viaţa lui de viața poporului românesc, așa de tare 
sunt conțesute aceste două într-una. (...) A fost un bărbat extraordinar, trimis de 
Providenţă pentru fericirea poporului său, a fost un Moise al românilor, pentru că 
şi el, ca acela, eliberă pe poporul român din legăturile sclăviei seculare; şi el, ca 
acela, despărți marea de negură şi neştiință, conducând pre poporul său în pă- 
mântul autonomiei şi independenţei; şi el, ca acela, dădu poporului său tablele 
legii - Statutul Organic; și el, lovi în piatră şi dădu apă cerească poporului său: 
ştiinţa, lumina, cultura. ” 


* Nicolae Popea, Arhiepiscopul și metropolitul Andreiu baron de Șaguna, Tiparul tipografiei 
arhidiecezane, Sibiu, 1879, p. 63-66, 179-150, 385-386. 

Fig. 4. Episcopul Andrei baron de Șaguna al Ardealului, litografie de Robert 
Theer, 1861. 


Necrolog semnat de episcopul sașilor Georg Daniel Teutsch (1817-1893) şi pu- 
blicat în ziarul Siebenbiirgisch-deutsches Wochenblatt, Nr. 27, Hermannstadt, 2. 
Juli 1873, p.419-420: „Din seara zilei de 28 iunie poporul român a pierdut pe unul 
dintre cei mai mari patrioți ai săi, iar Biserica greco-orientală pe cel dintâi arhie- 
piscop şi mitropolit al ei. Andrei baron de Șaguna a răposat în această zi după o 
lungă şi turbulentă boală. (...) Neaparținând prin naştere Transilvaniei, a ajuns 
repede să exercite ca nimeni altul de aici o influenţă mare asupra dezvoltării unei 
părţi largi a populaţiei sale. Începând cu 1846 la început administrator, apoi 
episcop, mai târziu arhiepiscop şi mitropolit al Bisericii greco-orientale, a fost 
timp de aproape o generaţie întreagă conducătorul intelectual şi multă vreme sin- 
gurul lider recunoscut al poporului său şi a reuşit să obțină în această calitate 
astfel de rezultate politice, cum rar îi sunt date vreunui muritor a dobândi. (...). Nu 
a fost un politician al frazei, nici unul dintre acei idealişti, care prin puterea 
covârşitoare a entuziasmului şi a cuvântului cuceritor doresc să mute munţii din 
loc şi să schimbe cursul râurilor, ci lui îi plăcea să rămână întotdeauna pe tărâmul 
împrejurărilor reale şi cu ele să calculeze (...), ca un bărbat de stat prevăzător a 
reuşit să se bucure, pe lângă toate schimbările vremii, întotdeauna de rezultate 
îmbelşugate, ceea ce le este dat să trăiască doar la puţini muritori. (...) Ce 
distanţă este de la sărmanul episcop «valah» din anul 1846, a cărui naţiune şi 
biserică erau doar „tolerate” în ţară, până la arhiepiscopul şi capul Mitropoliei 
greco-orientale, de la preşedintele Adunării naţionale a românilor în Sibiu (...) 

până la membrul Casei magnaţilor (...), bărbatul de incredere al Senatului 
imperial întărit, deputatul Săliştei la Dieta din Sibiu, membrul pe viaţă al Sena- 
tului austriac! (...) Însă în toate aceste activități a rămas fără-ntrerupere fidel unui 
scop, pe care şi l-a stabilit în momentul în care a pus prima oară piciorul în ţară: 
ridicare exterioară şi întărire interioară a poporului şi a bisericii sale. Istoria va 
sublinia odată că una din trăsăturile sale principale de caracter a constat în faptul 
că el a realizat mai multe pentru poporul său adoptiv, poporul român, decât orice 
fiu propriu al acestuia în oricare altă perioadă de timp. (...) A întemeiat o 
tipografie, care aprovizionează şcoala şi biserica acestora (românilor ortodocşi 
n.n.) cu cărți în limba lor maternă şi a arătat cu o justă conştiinţă de sine că cea 
mai importantă operă a acesteia este noua Biblie (...). EI însuşi a fost neodihnit în 
activitatea sa de scriitor în folosul propriei prese. (...) De înființarea tipografiei a 
depins şi îmbunătăţirea seminarului pentru învăţători şi clerici. Este meritul lui 
dacă în prezent toţi membri acestei stări a poporului său ştiu cel puţin să citească 
şi să scrie, acelaşi merit il are şi pentru faptul că mai mulţi (români n.n.) au putut 
să studieze la universităţile germane. Fără nici o îndoială în prezent dau mărturie 
rezultatele mari atinse în urma muncii sale pentru ridicarea educaţiei şi a ordinii 
în biserică şi a organizării acesteia pe baza unei constituţii, dar şi a acţiunii sale 
în scopul dotării acesteia cu proprietăţi. În ultima perioadă a vieții sale a fost 
susținut în toate aceste acţiuni prin devotamentul şi marea ascultare a tovarășilor 
săi bisericeşti. În acest fel, se ştia sus şi jos că atunci când se exprima în chestiuni 
politice şi bisericeşti nu reprezenta doar o singură voce. Unitatea îl făcea şi în 
acest caz puternic. (...) În lungile zile ale bolii sale de pe urmă, probabil gândul 
„non omnis moriar” (nu voi muri cu totul n.n.) i-a ușurat privirea spre sfârşit. Şi 
într-adevăr aşa este. Prietenii şi duşmanii bărbatului, a cărui statură înaltă impu- 
nătoare, cu privirea ageră şi cu barba ondulată nu o va uita curând, cel ce a 
văzut-o vreodată, trebuie să fie de acord că de numele lui Șaguna se leagă o nouă 
epocă în viaţa poporului român şi a Bisericii Orientale. ” * 


* Mircea-Gheorghe Abrudan, Ortodoxia românească în istorie şi contemporaneitate. Articole, 
eseuri şi note de lectură, Ed. Renaşterea/Felicitas Publishing House, Cluj-Napoca/Stockholm, 
2019, p. 250-253 

Fig. 5. Episcopul Andrei Șaguna, litografie de Katzler Vincenz din Viena, circa 
1862-1863. 


Evocare redactată de protopopul Ioachim Munteanu (1847-1941) în anul 1923: 
„La venirea sa în Ardeal, sașii din Sibiu dedați cu antecesorul său Vasile Moga, la 
început îl priveau peste umăr, ca pe un simplu „,walachischer Bischof” (episcop 
valah). S-au convins însă în curând că se aflau în rătăcire. Distincţiunea cu care a 
fost întâmpinat de tânărul împărat Francisc Iosif în vara anului 1852, când a venit 
întâiaş dată la Sibiu, i-a scos din buimăceală și le-a însuflat respect. Când par- 
curgea în preumblare străzile principale, urmat în depărtare de 2-3 pași de came- 
rierul (servitorul) său, publicul se răsfira cu respect înaintea lui golind trotuarul. 
Iar când se ivea în Piaţa cea mare, prin strade mici sau dosnice nu umbla, sen- 
tinela de la reședința comandantului da sienalul general de „Gewehr heraus!” 
(prezentaţi arma) şi soldățimea de pază se punea sub arme. Când îl zărea primarul 
orașului, corpolent și el, sau vreun general, alergau la el făcând din mare 
depărtare cele mai profunde şi respectuoase complimente. Pe el îl numiau vienezii 
«der schâne Bischofy (episcopul frumos), iar împărăteasa regină Elisabeta îl alin- 
ta cu familiarul «Vater Schaguna». În anii 1867 şi 1868 locuiam ca student sextan 
şi septiman în Piaţa cea mare la un colonel Edler von Mosing, familie cu mare 
vază în cercurile mai înalte, ca instructor. Într-o zi îmi arătă un bilet de vizită, 
format mare, cu care era invitat de marele arhiereu la masă. Printre cuvintele de 
laudă, cu care-l glorifică, îmi zise: «Voi Românii, după moartea lui, trebuie să-l 
puneţi pe Șaguna între sfinţi!». (...) În 16/28 iunie 1873, într-o sâmbătă, înainte de 
amiazi am fost la rând eu şi amicul meu Andrei Ghidiu, actualul protopop al 

Caransebeşului. Când am părăsit localul, se iviră simptomele morţii. La 6 ore 
seara, colegii cari ne-au urmat ne-au adus trista ştire că s-a sfârșit din viaţă. 
Știrea s-a răspândit ca fulgerul în toate părţile. Consistoriul s-a întrunit imediat în 
ședință plenară pentru desfacerea testamentului şi luarea măsurilor necesare. 
Corpul neînsuflețit a fost secționat și îmbălsămat și așezat în sale cea mare pe ca- 
tafalc. Sfeşnic cu lumânări aprinse de ambele părţi câte 3. S-a ținut priveghiu 
neîntrerupt cu cetiri din sfintele cărți până miercuri în 20 iunie (2 iulie) 1873, 
când rămășițele pământeşti au fost transportate la Răşinari. O deznădăjduire 
generală, o presiune neobișnuită părea că domnește în atmosferă şi apasă asupra 
tuturor, un simţ nedesluşit de părăsire a cuprins inimile noastre în zilele acelea de 
tristă aducere aminte, era nemărginitul gol ce l-a lăsat marele bărbat, stâlpul 
bisericii noastre, fala neamului românesc, prin apunerea sa în mormânt. ” 7 


Fig. 6. Episcopul Andrei Șaguna, fotografie executată la Băile Herculane în anii 
1864-1865. 


Evocări semnate de marele savant Nicolae Iorga (1871-1940) în anii 1903 şi 1909, 
publicate în presa vremii: ,,Cu prilejul zilei de Sfântul Andrei, o parte din Româ- 
nimea de dincolo - aș fi dorit să pot zice: toată, căci vrednicia omenească şi meri- 
tele față de neam nu pot fi umbrite în mintea oamenilor cu o cultură modernă de 
deosebiri confesionale - a comemorat prin scrieri și cuvinte pe Andrei Șaguna, 
mitropolit al Românilor neuniți din Ardeal şi Ungaria, baron din grația împă- 


” Revista Teologica, Sibiu, an XII, nr. 6-7/1923, p.247-252. 


kkhkkhkkhkikhkhkhkhkhkhkhkikhkyikrkikyhkikiky 


e Xe e e e Xe Xe e e e Xe XP e e e e 2 e De e e e e e e e e 2 e e e Xe XX 


kkkkhkkhkhkkhhkkhkhkhkhkhkhkhkihkikhkikir ki 


Xp XP Xp Xe Xe XP XP e Xe Xe Xe XP Xe e Xe Xe Xe e e Xe Xe Xe Xe e e Xe Xe Xe e e eX eX 


ratului, şi din mila lui Dumnezeu unul din marii binefăcători ai națiunii sale. Cei 
de peste munţi au dovedit astfel încă odată putinţa lor de a fi recunoscători, pe 
care, precum se ştie cu prisos, n 'o împărtăşim cu dânşii. Puţine nume sunt aşa de 
populare în Ardealul românesc ca al lui Șaguna. Chipul lui, cu ochii străbătători 
şi larga barbă răsfirată, e în mintea tuturora și-n conștiința generală, mult mai 
simțitoare şi mai Statornică acolo, a intrat faptul definitiv că acest maiestuos 
bătrân a fost, de pe scaunul său de episcop, ca de pe un tron de rege, un cârmuitor 
de oameni și un îndreptător al vremurilor, cărora nu li s-a supus, ca exemplele 
obișnuite ale omenirii, ci le-a întors de pe povârnișul lor spre culmea lui. Cât se va 
vorbi limba noastră pe cealaltă colină a munților-părinţi, Ardeleanul de legea 
Răsăritului - și poate mâne și cel unit cu Roma - va ținea minte acest fapt. (...) 
Pomenirea lui Șaguna vine la timpul său și astfel după moarte chiar marele arhie- 
reu înrâureşte asupra soartei Bisericii întemeiate de dânsul. În toată viaţa lui el a 
luptat - şi a izbutit - pentru trei scopuri de căpetenie, pentru trei scopuri culturale 
și morale, afară de scopul politic, al organizării bisericești autonome, pe care l-a 
atins. A vrut Să facă din preoții săi oameni de cultură şi de conștiință și repre- 
zentanți adevăraţi ai naţiei româneşti. A vrut să înalțe demnitatea unui arhiereu 
român aşa de sus, încât să poată sta alături cu cei mai mândri reprezentanţi ai 
oficialităţii civile şi militare. A vrut ca această Biserică, de cultură și demnitate, să 
fie pentru cei de altă lege şi de alt neam cetate de cremene cu porţile închise. (...) 
E greu de spus, în câteva cuvinte, cât datorim noi lui Andrei Șaguna. Zic noi, 
fiindcă românii de oriunde datoresc aceloraşi oameni aceeași recunoștință. Nu se 
poate aduce un serviciu esenţial unei părți a neamului nostru fără ca acest serviciu 
să se întindă, în binefaceri culturale sau politice, asupra neamului întreg. Ce este 
al lor este şi al nostru, şi ne înfrăţim în cultul oamenilor mari ai trecutului, înainte 
de a înfrăți sub conducerea oamenilor mari ai viitorului (...). Un popor poate să se 
ridice prin el, ar poate să fie ridicat și târât de un om: românii din vremea lui 
Șaguna s-au ridicat prin el şi au fost târâți de dânsul. (...) Domnilor, un om poate 
înlocui un popor; el a dovedit-o. A venit însă vremea ca şi un popor să înlocuiască 
un om. Omul acela nu mai e; datoria lui şi-a făcut-o, şi cu cugetul liniştit a închis 
ochii săi (...) Umbra lui se ridică astăzi, fiindcă o voim noi; mâine va dispărea, 
coborându-se unde-și odihneşte oasele eroul Bisericii noastre din Ardealul de odi- 
nioară. Dar acei care fac parte din această Biserică trebuie să se împărtășească, 
ca de o sfântă împărtăşanie, de sufletul care a fost în el” &. 


“N Iorga, Viaţa românească în Ardeal, vol. V, Ed. Saeculum, Bucureşti, 2008; Idem, Ce pă- 
timesc fraţii noştri, Ed. Saeculum, Bucureşti, 2011. 

Fig. 7. Mitropolitul Andrei Șaguna, fotografie de Biichner & Ziegler din Sibiu, 
circa 1868. 


Caracterizare extrasă din lucrările istoricului loan Lupaș (1880-1967): „Sărbă- 
torind amintirea mitropolitului Şaguna, poporul român îndeplineşte nu numai un 
act de pietate şi de recunoaştere dreaptă a meritelor acestui bărbat providenţial, ci 
săvârşeşte totodată şi un lucru de mare folos pentru sine. Își întăreşte credinţa în 
forțele proprii, nădejdea în zile mai bune și conștiința fiinţei și destinaţiei sale 
istorice: conștiința naţională. O comparaţie cu oricare dintre aceşti mari arhierei 
ai trecutului românesc (...) n-ar putea fi decăt în favorul mitropolitului Șaguna. 
Căci individualitatea lui, neobișnuit de multilaterală şi complexă, nu e lipsită de 
nici una din însuşirile şi virtuțile, prin care unul sau altul din cei mai vrednici 
conducători bisericeşti ai românilor au reușit a câștiga recunoştinţa posterității și 
a-şi încununa amintirea cu slavă neperitoare. Învăţătură bisericească şi profană,; 
cultură vastă, câștigată în atâția ani lungi de călugărie harnică și trează, spirit de 
jertfă, din care au răsărit spre binele neamului şi bisericii noastre, roade atât de 
îmbelşugate; fapte şi îndrumări culturale de o epocală importanță, și idei înain- 
tate, cum la puțini dintre contimporani se vor găsi, toate acestea într-o armo- 
nioasă îmbrăţişare, constituesc individualitatea lui Șaguna. Ar fi însă o lacună, 
dacă am lăsa neamintită și o altă calitate însemnată a lui: destoinicia de diplomat 
şi om politic din creştet până în tălpi, cum nu știm să mai fi fost vreunul printre 
căpeteniile noastre bisericeşti. Dar numele lui n-a fost îngropat deodată cu rămă- 
şițele-i trupeşti, după cum își exprimase el dorința într-un moment de amărăciune 
sufletească, ci a trecut prin moarte la nemurire. Astfel putem zice și noi, cum a Zis 
despre el prietenul său Eotvos: Șaguna nu a murit ca să înceteze a trăi, ci a murit 
ca Să trăiască mai glorios, să trăiască în veci. La mormântul din Rășinari 

pelerinează elevii seminarului Andreian în fiecare an, la ziua morții lu Șaguna. 
Cei mai aleşi dintre dânșii tălmăcesc, în numele tuturor, sentimentele de evlavie și 
admiraţie în discursuri din care transpiră adeseori înțelegere dreaptă pentru 
opera marelui răposat, cum şi năzuinţa de a se pătrunde de sfaturile înțelepte şi de 
duhul luminat al glorioasei lui cârmuiri bisericeşti și naţionale... Dacă viața cu 
numeroasele ei răutăți - mărunte şi mari - n-ar omori în sufletele tinere frumoase 
îndemnuri, cu care pleacă din şcoală și de la mormântul lui Șaguna, rândurile 
preoților și învăţătorilor noștri ar trebui să se primenească în curând cu caractere 
ferme şi hotărâte spre orice jertfă pentru lege și neam. Fă Doamne, ca viu să ră- 
mână sufletul lui Șaguna în slujitorii bisericii, în conducătorii patriei şi în toţi fiii 
națiunii române până la sfârșitul veacurilor, îndrumându-i spre căile idealului 
creştinesc al credinţei şi moralității neşovăitoare, al devotamentului și sacrificiului 
mântuitor. Numai urmând totdeauna căile acestea vom putea simţi sufletul nemu- 
ritorului Andrei Șaguna sălăşluindu-se întru noi şi punând stăpânire deplină 
asupra tuturor rosturilor noastre bisericești, naţionale și patriotice. Numai aşa va 
putea fi poporul român, în orice împrejurări, viața şi gloria acestui suflet Șagu- 
nian” .. 


” loan Lupaș, mitropolitul Andrei Șaguna. Monografie istorică, Tipografia arhidiecezană, Sibiu, 
1909; Idem, Scrieri alese despre mitropolitul Andrei Șaguna, Ediţie, studiu introductiv şi note de 
Dr. Mircea-Gheorghe Abrudan și Pr. Petru- Toader Damian, Ed. Andreiana, Sibiu, 2021. 

Portret schiţat de poetul și filosoful Lucian Blaga (1895-1961): „Într-adevăr, 
nadirul istoric era aşa de adânc, încât ortodoxia din Transilvania şi poporul ei nu 
mai puteau să fie salvate prin propriile puteri. Numai printr-o intervenție a desti- 
nului, oarecum mai presus de conștiința românilor ardeleni, şi printr-o intervenţie 
care lua oarecum în răspăr voința dezorientată a acestora s-ar mai fi putut găsi o 
scăpare. (...) Sosirea omului a stârnit la Sibiu numai nedumerire și uluire. Cine 
era acest tânăr bărbat, în vârstă cam de treizeci şi opt de ani, care venea de de- 
parte, aproape ca un trimis din altă lume, cu vorbe cam căutate, dar cu ochi ca 
două minuni? După vorbă şi hârtii, el venea de la Karlowitz, dar, după puterea 
privirilor, el venea, fără îndoială, dintr-un basm. Sibienii, impresionți de apariție, 
își treceau şoaptele unul altuia. (...) Andrei a aşezat temeiurile unei epoci care-i 
va purta numele. (...) EI va trăi douăzeci și cinci de ani pe acest pământ arde- 
lenesc, douăzeci și cinci de ani pe care şi-i va închina exclusiv poporului său, ca 
un zidar fără pereche la o clădire cu creștetul menit să treacă dincolo de timp. 
Secretul acestei rodnicii trebuie să-l căutăm în parte într-un concurs fericit de 
împrejurări, dar secretul vredniciei trebuie să-l căutăm numai în însușirile şi 
puterile ce şi-au dat o singulară întâlnire în personalitatea arhiereului Andrei. 
Unele însușiri și puteri i-au căzut în dar deodată cu sângele strămoșesc ce l-a 
moştenit, altele le-a dobândit prin educaţie. (...) Ce aducea Șaguna cu sine în 
Transilvania ortodoxă, care nu cuprindea pe atunci decât aproape numai virtuțile 
somnolente și germinative? Intelectualii ardeleni, puțini la număr, sufereau prea 
mult de un complex căruia n-aş vrea să-i spun pe nume, dar ale cărui urmări luau 
toate formele unei conștiințe timorate. (...) Ardelenii sufereau de o îngustime de 
orizont spiritual și religios, cât şi politic, de o îngustime explicabilă, dar oricum 
penibilă. (...) Șaguna aducea cu sine un orizont de o vastitate cum sibienii şi 
românii ortodocși din Transilvania nu puteau să-l aibă. Șaguna venea la noi ca de 
la un centru la periferie, el descindea la noi din două vaste tărâmuri, din 
plenitudinea Bibliei şi a ortodoxiei, din plenitudinea Împărăției. Orizontul lui 
Șaguna se desena pe două planuri: pe de o parte, acest orizont avea ceva ecu- 
menic, pe de altă parte, ceva imperial. (...) Tot ce a obținut Șaguna pe plan biseri- 
cesc și pe plan politic, cultural şi economic a obținut prin prestanța personalității 
sale şi prin relaţiile omeneşti ce și le-a stabilit în împărăție. Șaguna şi-a însușit la 
perfecție formele istorice ale timpului şi ale locului în care trăia. EI şi-a creat 
uneltele de lucru, puncte de vedere şi metode, precum și o diplomaţie personală. 
(...) Nici o clipă Șaguna nu a fost surprins ca simplu spectator. El se angaja 
mișcându-se şi mișcând. Nu există nici un domeniu al vieții publice care să nu-i fi 
atras interesul: întemeia şcoli primare la sate, licee, seminare; participa la exa- 
mene, scria cărţi didactice şi, câteodată, cărți de mari pretenţii, de-o necontestată 
valoare. A înființat o tipografie şi o gazetă. Cap al Bisericii Ortodoxe din Transil- 
vania, calm și neînfricat, el îşi identificase dintru început interesele cu ale popo- 

rului. (...) Lozinca lui era acţiunea. Constanta, incorigibila acțiune!  (...) 
Mitropolia, reînființată, se înalță într-o strălucire de care niciodată nu s-a bucurat 
în trecut. Constituţia acestei Biserici, statutul organic, făcea posibilă participarea 
mirenilor la treburile Bisericii, sub scutul căreia se soluţionează multe chestiuni 
de interes obștesc. Biserica lui Șaguna era, de fapt, un mic stat în stat. Ea a 
devenit în realitate cadrul cel mai important al vieții noastre din Transilvania în 
deceniile care au urmat și ale căror întâmplări, când înălțătoare, când cumplite, 
nu S-au curmat decât în 1918. La sfârșitul vieții sale, mitropolitul Șaguna avea 
dreptul să privească înapoi cu mulțumire la roadele culese. Și cu o mulțumire 
totală la truda şi la ostenelile depuse în cei 27 de ani cât i s-a dat să trăiască în 
mijlocul acestui neam ardelenesc, la care el totdeauna s-a simţit un «trimis» în 
sensul biblic al cuvântului. Un scriitor ardelean din generația mai tânără a 
încercat nu demult să arate că românii din Transilvania Sunt, prin toate ale lor, 
stăpâniţi de un mai accentuat sentiment sărbătoresc decât românii din celelalte 
provincii. Ardeleanul are faţă de viață un mai pronunțat sentiment al duminecii. 
Remarca nu este lipsită de temei. Acest sentiment duminecal ce-l revărsăm noi, 
ardelenii, asupra vieții și asupra lumii înconjurătoare ţine poate de ereditatea şi 
de firea noastră şi-l aducem poate din timpuri vechi. Mi se pare însă că, prin 
venirea lui Andrei Șaguna în Transilvania, sentimentul acesta colectiv a fost întărit 
din cale-afară. M-am ostenit să surprind în bătăile de lumină ale veacului profilul 
acestui arhiereu, care a venit în Transilvania datorită unei armonii prestabilite a 
destinelor omenești. Și acum, la sfârșit, nu găsesc alte cuvinte mai potrivite pentru 
a caracteriza pe Andrei Șaguna, omul și faţa bisericească, decât acestea: el a fost 


i CR a ie ->» 10 
întruparea duminecii printre noi”. 


“* Lucian Blaga, Izvoade, ediția a 3-a, Ed. Humanitas, Bucureşti, 2011, pp. 179-197. 

Fig. 9. Mitropolitul Andrei Șaguna, fotografie de Veress Ferenc, 1871. 


Sinteză semnată de renumitul profesor nord-american Keith Hitchins (1931-2020): 
„O evaluare a locului lui Șaguna în dezvoltarea istorică a românilor din Tran- 
silvania trebuie făcută în cele două zone principale în care el a activat: Biserica şi 
politica. Mulţi dintre contemporanii săi, în special intelectualii laici, au înclinat 
să-l vadă în primul rând ca fiinţă politică, un strateg maestru al cărei ţel principal 
a fost să domine mişcarea națională. Această părere pare să fi fost preponderentă 
în rândul oficialităților austriece, atât de la Viena cât şi din Transilvania. O astfel 
de apreciere, însă, descoperă că ei înşişi erau captivaţi de politică şi că le lipsea 
perspectiva. Șaguna nu era, de fapt, interesat de politică, pe care n-o considera 
carieră, sau să realizeze țeluri politice. Și trebuie spus că el nu era un conducător 
politic deosebit de creator. Cu toate că era, desigur, personalitatea principală a 
vieții politice românești din vremea sa, el a condus treburile națiunii în confor- 
mitate cu căile tradiționale ale predecesorilor săi ortodocşi și uniţi. EI, de pildă, n- 
a încercat să organizeze un partid politic regulat și se pare că a evitat practicarea 
politicii ca fiind producătoare de diviziuni şi ineficace - un punct de vedere deter- 
minat, poate, de credinţa sa că românii nu pot deveni o forţă politică efectivă şi 
independentă prin propriile lor eforturi. El a preferat să gândească în termenii 
valorilor spirituale şi morale decât în cei ai partidelor şi ideologiilor politice. 
Există dovezi numeroase pentru a sugera că el nu a apreciat natura atotcuprin- 
zătoare a ideii de naționalitate sau a statului modern. Într-un fel, el era opus 
ambelor pentru că a continuat să gândească în termenii unor categorii separate 
cum Sunt Biserica şi Statul şi națiunea, fiecare cu drepturi şi o menire proprii, prin 

care se distinge de celelalte. Nu este de mirare, deci, că subordonarea Bisericii 
față de naţiune I-a surprins ca fiind nefirească. Succesele principale ale lui Șaguna 
şi contribuţiile sale cele mai de durată la dezvoltarea istorică românească se 
găsesc în activitățile sale ecleziastice. El a făcut din Biserica Ortodoxă o forță 
socială mai activă decât fusese vreodată, înzestrând-o cu instituţii puternice şi 
reglementând participarea laicilor în treburile ei la toate nivelele și făcându-o în 
felul acesta mai răspunzătoare la nevoile și dorințele masei credincioșilor. El a 
bazat aceste realizări pe ceea ce a văzut a fi modelul fundamental al dezvoltării 
umane, or aşa cum s-a exprimat el, sursele eterne ale vitalității şi progresului 
uman, Și anume tradiția spirituală creştină și primatul legii. Pe acestea s-a 
străduit să le adapteze la nevoile şi aspiraţiile specifice ale poporului său în 
vremea lor. Procedând astfel el a contrazis vechiul clișeu despre Ortodoxie ca 
fiind detaşată de cele pământești. Metoda sa consta în reconcilierea moștenirii 
ortodoxe răsăritene seculare a poporului său cu noua învățătură venind din Apus; 
prima, credea el, va pune pe cea de a doua într-o perspectivă corespunzătoare şi 
va da poporului său posibilitatea de a trage foloase depline din învățământul laic 
mai degrabă decât să fie dominat de acesta. Într-un fel, toate împlinirile sale 
principale - restaurarea Mitropoliei ortodoxe, redactarea Statutului Organic și 
reînviorarea misiunii sociale a Bisericii - au fost îndreptate spre realizarea armo- 
niei între spiritualitatea lăuntrică a Ortodoxiei, care transformă viaţa omului din 
interior Schimbându-i inima şi mintea, și formele exterioare ale organizării so- 
ciale, care au menirea să satisfacă năzuinţele imediate ale unei naţiuni către pro- 
gres politic şi economic. Într-o epocă a naţionalismului el nu a fost un naţionalist. 
EI a fost, mai degrabă, ultimul dintre marii ierarhi-conducători naționali.” " 


“ Keith Hitchins, Ortodoxie şi Naţionalitate. Andrei Șaguna și românii din Transilvania 1846- 
1873, prefață de Pompiliu Teodor, traducere de pr. Aurel Jivi, Ed. Enciclopedică, Bucureşti, 
2016, p. 318-320. 

Fig. 10. Mitropolitul Andrei Șaguna, fotografie din albumul său aniversar, 1871. 


„Statura Șaguniană”, portret semnat de mitropolitul Bartolomeu Anania (1921- 
2011) al Clujului: „Andrei Șaguna este, mai presus de toate, un erou al demnității 
româneşti. Acest macedonean inteligent, cult, instruit, înzestrat cu o rară luciditate 
practică, crescut printre nişte străini care nu arareori se vor fi arătat în răspăr cu 
conștiința lui naţională, a intuit, ca nimeni altul în vremea lui, politica Vienei 
habsburgice: desființarea oricărui centru de autoritate spirituală pentru românii 
din Transilvania. Prin unirea din 1700, un centru s-a strămutat la Roma, dar nu 
fără filtrul umilitor al Esztergomului. Îndată după aceea, în 1701, a fost desființată 
Mitropolia ortodoxă, iar românii „neuniți ”, lăsaţi câteva decenii fără nici un epis- 
cop, au fost puşi sub jurisdicția Mitropoliei de la Carloviţ și, tot sub semnul înjo- 
sirii, siliți să fie păstoriți de episcopi sârbi. Dacă de politica umilitoare n-au fost 
cruțaţi nici măcar cei ce acceptaseră unirea (vezi prezența supraveghetoare a 
„teologului ” iezuit, vezi teribila dramă a lui Inochentie Micu), cu atât mai mult o 
majoritate care se încăpățâna să nu cedeze în fața enormelor presiuni ale Curţii 
imperiale. După o sută cincizeci de ani de la desființarea Mitropoliei, Andrei 
Șaguna era de abia al doilea episcop român al ortodocșilor din Transilvania, dar 
sub autoritatea Mitropoliei de la Carloviț, unde, de altfel, îşi petrecuse o parte din 
anii tinereţii. Ei bine, din cei douăzeci şi cinci de ani ai pastoraţiei sale la Sibiu, 
primii cincisprezece au fost cheltuiţi în eforturile de a ieşi de sub jurisdicția sâr- 
bească şi de a-și dobândi autonomia administrativă şi pastorală. Așadar, întrucât 
sârbii erau tot ortodocşi, nu se punea problema autonomiei religioase, ci a celei 
Vienei. Știind că cea mai bună metodă de a-ți neutraliza dușmanul este aceea de a 
ţi-l face prieten, el și-a pus în joc întreaga lui zestre intelectuală, duhovnicească, 

diplomatică şi, nu în ultimul rând, farmecul unei personalități de primă mărime, 
spre a smulse decretul imperial de reinființare a Mitropoliei ortodoxe a Transil- 
vaniei. Toate celelalte opere pe care le-a înfăptuit, precum reorganizarea admini- 
strativă, Statutul organic, învățământul teologic, şcolile confesionale, presa, 
proprietăţile şi multe altele, aveau menirea de pregăti şi, apoi de a consolida 
marea operă de restaurare a demnităţii românești și a sentimentului nostru de 
unitate națională prin Biserică. Șaguna a fost şi rămâne un dar al lui Dumnezeu ” 


Sursa: 
https://radiorenasterea.ro/sfantul-mitropolit-andrei-saguna-in-zece-portrete-si-descrieri- 


deosebite-restituiri-la-zece-ani-de-la-canonizare/ 


“ După un manuscris trascris şi publicat de pr. dr. Bogdan Ivanov în ziarul „Monitorul de 
Cluj”, în toamna anului 2012. 

Dr. Mircea Gheorghe Abrudan - Sfântul ierarh Andrei Şaguna, mitropolitul 
Transilvaniei - „o întrupare a duminicii printre noi” 


Pe 16 iunie 1873, într-o după masă de sâmbătă, adormea în Domnul în reşedinţa sa 
din Sibiu, marele arhiepiscop şi mitropolit al românilor ortodocşi din Transilvania 
şi Ungaria, Andrei Baron de Şaguna. Nu păşise decât pe cea de-a 65-a treaptă a 
vieții pământeşti, însă sfârşitul îi fusese grăbit, conform fişei medicale, de o com- 
binaţie de probleme cardiace, ateroscleroză şi extenuare. Plâns de întreaga societate 
transilvană, încărcat cu elogii de demnitarii statului austro-ungar şi de împăratul 
Franz Joseph de la Viena, mitropolitul a fost condus cu modestia cerută prin tes- 
tament pe Calea Dumbrăvii şi coborât în glia Răşinarilor, lângă streaşina bisericii 
mari a acestei localităţi de români harnici şi darnici, din care au odrăslit Octavian 
Goga şi Emil Cioran. Va străjui de aici iubita-i naţiune şi biserică până în toamna 
lui 2011, când în urma consacrării lui în galeria Sfinţilor români de către Sfântul 
Sinod al Bisericii Ortodoxe Române, a fost adus într-o frumoasă procesiune în 
burgul sibian şi adăpostit spre cinstire în Catedrala-i frumoasă, pe care deşi o do- 
rise şi plănuise, nu a apucat să o şi ridice **. 


“ Johann Schneider, Ecleziologia organică a mitropolitului Andrei Şaguna şi fundamentele ei 
biblice, canonice şi moderne, traducere de diac. loan 1. Ică jr., Ed. Deisis, Sibiu, 2008; Mircea 
Păcurariu, O viaţă dăruită Bisericii şi Neamului. Sfântul Ierarh Andrei Şaguna, Mitropolitul 
Transilvaniei, Ed. Andreiana, Sibiu, 2012; Keith Hitchins, Ortodoxie şi Naţionalitate. Andrei 
Șaguna şi românii din Transilvania 1846-1873, traducere pr. prof. dr. Aurel Jivi, Ed. Enciclo- 
pedică, Bucureşti, 2016; Mircea-Gheorghe Abrudan, Ortodoxie şi Luteranism în Transilvania 
între Revoluţia Paşoptistă şi Marea Unire. Evoluție istorică şi relaţii confesionale, Ed. An- 
dreiana/Presa Universitară Clujeană,  Sibiu/Cluj-Napoca, 2015, Voichița Biţu, Bogdan 
Andriescu, Andrei Șaguna (1808-1873). Biobibliografie, ediția a II-a, revizuită şi adăugită, Ed. 
Andreiana/Ed. Armanis, Sibiu, 2012. 

Aidoma impozantului edificiu eclesial românesc, dintre zidurile cetăţii săsești, An- 
drei Şaguna a fost şi rămâne un simbol al demnităţii româneşti într-o Transilvanie, 
care până la venirea lui fusese dominată de trei naţiuni politice - ungurii, saşii şi 
secuii - care refuzaseră, în mod repetat, să-i recunoască naţiunii române dreptul la 
o existenţă fraternă, leguită şi egală, nu tolerată şi subordonată. Majoritatea co- 
vârşitoare a istoricilor şi cercetătorilor care s-au aplecat asupra vieţii şi activității 
sale au arătat că orice evaluare a locului mitropolitului Şaguna în dezvoltarea isto- 
rică a românilor ardeleni este indisolubil legată de toate palierele esențiale ale uma- 
nului: spiritual-bisericesc, social-politic şi cultural-național. Pe scurt, orice istorie a 
Transilvaniei secolului al 19-lea nu poate fi scrisă fără a se aminti numele lui Şagu- 
na. 


Dar ce relevanţă poate avea această observaţie într-o lume care pare că nu mai e 
interesată de adevăratele valori ale spiritului, ale culturii, ale divino-umanului, ale 
firescului şi bunului simţ până la urmă? Pseudo-cultura, parvenitismul, şmecheria, 
hoţia, kitschul, grobianul ura şi dezbinarea par a fi pus stăpânire pe societatea ro- 
mânească contemporană, având uneori chiar neobrăzarea că prezintă actualitatea ca 
pe o continuare a ceea ce existase şi în trecut!?! Şi totuşi! Viaţa și opera Sfântului 
mitropolit Andrei Şaguna ne demonstrează că neamul acesta a născut şi caractere 
care au pus înaintea oricărui interes personal şi partinic, interesul şi bunăstarea co- 
munităţii, a națiunii, a bisericii, într-un cuvânt a valorilor perene şi adevărate. 


Născut în nord-estul Ungariei, în Mişcolţ dintr-o familie de negustori macedo-ro- 
mâni la 20 decembrie 1808/1 ianuarie 1809 (stil nou), Anastasiu Şaguna a avut 
parte de o educaţie aleasă începând de acasă, trecând prin gimnaziul piarist, con- 
tinuând cu studii de drept şi filosofie la Universitatea din Pesta şi desăvârşindu-se 
cu cele teologice în Seminarul de la Vârşeţ. 


Crescut în această ambianţă cosmopolită a Pestei şi în mediul provincial bănăţean 
de la începutul secolului XIX, Şaguna va da dovadă pe întreg parcursul vieţii de o 
deschidere culturală remarcabilă, bogatul său orizont fiind îmbogățit prin călă- 
toriile, prieteniile şi slujirile sale ulterioare din cadrul Mitropoliei Carloviţului. 


Operele sale livreşti, dar mai ales corespondenţa sa - din care au fost publicate pâ- 
nă acum 10 volume la Cluj-Napoca şi Sibiu - ni-l descoperă în deplina sa anver- 
gură de ierarh cărturar şi abil diplomat, cu un caracter poliglot (vorbea şi scria în 
româneşte, maghiară, germană şi sârbeşte, la care se adaugă cele două limbi clasi- 
ce: greaca şi latina). 

Privind viaţa şi activitatea sa desfăşurată pe diferite planuri eclesial, social, politic, 
naţional, educațional şi cultural - vom observa că Sfântul mitropolit Andrei Şaguna 
a început şi dus la bun sfârşit o veritabilă acţiune de renaştere bisericească a Orto- 
doxiei transilvănene. Urcat în scaunul episcopal ortodox al Ardealului, în pri- 
măvara anului 1848, Şaguna lansa strategia sa pastorală afirmând: „se cere de la 
mine, ca prin ocârmuirea mea, să se pună în lucrare reînvierea diecesei noastre 
transilvane, şi ca reînvierea aceasta să corespundă trebuinţei bisericei, mântuirei 


poporului şi spiritului timpului” !*. 


Pentru ducerea la îndeplinire a ţelului său, ierarhul Andrei a întreprins numeroase 
acţiuni, din sânul cărora nu au lipsit o rodnică activitate politică, o jertfelnică 
acţiune de organizare şi reorganizare a sistemului şcolar, de pe lângă parohiile 
întregii sale eparhii (circa 900), o rectitorire a seminarului teologico-pedagogic de 
la Sibiu, cu menirea de-a forma viitori preoți şi dascăli bine pregătiţi, care să facă 


“ Mitropolitul Andrei Șaguna, Texte alese, selecție realizată de pr. Mircea Păcurariu, pr. Con- 
stantin Necula, Paul Brusanowski, Ed. Andreiana, Sibiu, 2010, p. 11. 

faţă provocărilor sociale, naționale şi confesionale ale vremii, o continuă slujire 
liturgică şi iniţiativă pastorală, menită să resusciteze viaţa social-culturală a paro- 
hiilor şi credincioşilor ortodocşi, aduşi în pragul epuizării din pricina prigoanelor 
antiortodoxe şi prouniate ale Casei de Habsburg, şi nu în ultimul rând, o activitate 
publicistică şi editorială enormă pentru acea perioadă, prin publicarea şi editarea 
ziarului „Telegraful Român” - cel mai vechi periodic românesc care a apărut de la 
1 ianuarie 1853 până în prezent neîntrerupt - a tuturor cărților de cult sau liturgice, 
precum şi a numeroase lucrări şi manuale teologice, istorice, literare şi pedagogice, 
o realizare remarcabilă rămânând peste veacuri Sfânta Scriptură, publicată între 
1856-1858, şi intrată în istoria culturii române drept „Biblia lui Şaguna”. 


Situat în fruntea mişcării naţionale a românilor din Transilvania, Şaguna nu a 
urmărit o carieră politică, ci a condus treburile naţiunii în conformitate cu căile tra- 
diționale ale predecesorilor săi. Arhivele vieneze, budapestane şi ardelene conţin 
nenumărate dovezi ale prestigiului şi trecerii de care s-a bucurat în faţa Curţii 
imperiale, dar şi a faptului că episcopul ortodox ardelean, din umilit şi prigonit, 
cum era înainte de paşoptism, devenise o voce românească respectată în cancelaria 
vieneză. Această anvergură politică nu o va mai egala nici un ierarh român. 


Dar succesele şi contribuţiile şaguniene, cele mai de durată, la dezvoltarea istorică 
românească se găsesc în activităţile sale bisericeşti. Prin restaurarea scaunului 
mitropolitan al Ardealului în 24 decembrie 1864, desfiinţat prin trecerea la unirea 
cu Roma în 1700 a unei părți a clerului ortodox transilvănean, şi organizarea mitro- 
poliei pe bazele constituţionale ale Statutului Organic, Ortodoxia transilvană recă- 
păta dimensiunea sa sinodală devenind, prin antrenarea tuturor membrilor bisericii 
în gestiunea şi conducerea treburilor acesteia, bastionul de rezistenţă în faţa ten- 
dinţelor de uniformizare şi omogenizare a politicii de maghiarizare promovate de 
către guvernele ungare după naşterea Monarhiei dualiste în anul 1867. 


Astfel, prin întreaga sa activitate organizatorică, politică şi culturală, Sfântul 
mitropolit Andrei Şaguna a făcut din Biserica Ortodoxă a românilor din Austro- 
Ungaria o forță socială mai activă decât fusese vreodată, înzestrând-o cu instituţii 
puternice şi reglementând participarea laicilor în organizarea şi funcționarea ei la 
toate nivelele, făcându-o în felul acesta mai răspunzătoare la nevoile şi dorinţele 
masei credincioşilor. Toate împlinirile sale principale au fost îndreptate spre rea- 
lizarea armoniei dintre spiritualitatea lăuntrică a Ortodoxiei, care transformă onto- 
logic viaţa omului, din interior schimbându-i inima şi mintea prin lucrarea Duhului 
Sfânt şi formele exterioare ale organizării sociale, care au menirea să satisfacă nă- 
zuinţele imediate ale unei naţiuni către progres politic, economic şi cultural. 

Dintre mulții cărturari care s-au străduit să portretizeze viaţa şi epoca mitro- 
politului prăznuit astăzi, consider că Lucian Blaga este cel care sintetizează şi cara- 
cterizează cel mai plenar pe omul şi ierarhul Andrei Şaguna. Privindu-l din pers- 
pectiva sentimentului religios-sărbătoresc colectiv al românilor ardeleni, filosoful 
afirma că „el a fost întruparea duminecii printre noi” P. 


Sursa: 
https://radiorenasterea.ro/sfantul-ierarh-andrei-saguna-mitropolitul-transilvaniei-o- 


intrupare-a-duminicii-printre-noi/ 


“ Lucian Blaga, Izvoade, ediția a 3-a, Ed. Humanitas, Bucureşti, 2011, p. 197. 

Prof. univ. Gheorghe Drăgulin - Temeiurile doctrinare ale mitropolitului 
Andrei Şaguna Temeiurile doctrinare ale mitropolitului Andrei Şaguna 


După un răstimp de investigaţie sistematică asupra vieţii şi activităţii a doi mari 
ierarhi ardeleni, mitropoliţii Simion Ștefan (1656) şi Andrei Şaguna (ţ1873), 
Sfântul Sinod al Bisericii Ortodoxe Române s-a pronunţat pentru canonizarea lor. 


In cariera bisericească de mai târziu, viitorul mitropolit a avut de luptat cu ierarhia 
sârbă, care nu agrea o Biserică Ortodoxă autonomă în Ardeal. Pentru toate aceste 
întâmpinări, el a avut nevoie de temeiuri doctrinare ortodoxe foarte clare. 


Ca om al veacului său, epocă de redeşteptare şi de ciocniri a naţiunilor, viitorul 
ierarh era la curent mai întâi cu toate dezbaterile de idei din apusul Europei. În 
peisajul bisericesc de aici circulau diferite mesianisme, ca acela al episcopului 
catolic Strossmayr. Dar cele mai înflăcărate idei le agita romantica germană, după 
crezul scriitorului Schelling îndeosebi. 


Pe de altă parte, în filosofie, s-a impus sistemul idealist obiectiv al lui Hegel. În el 
se formulau critici exagerate referitoare la trecutul popoarelor slave şi la viitoarea 
lor dezvoltare în istorie. Clasicii filosofiei ruse au combătut aceste adevărate 
calomnii. Ei s-au străduit să arate că ţara lor a avut şi va avea în viitor o situaţie 
măreaţă. În acelaşi timp, mai ales de către reprezentanţii filosofiei religioase, s-au 
evidenţiat ideile de comuniune, de libertate, de unitate din societatea lor medievală. 
În ciocnirea de idei cu "occidentaliştii", aceştia şi-au propus reliefarea originalității 
drumului de dezvoltare în istorie a Rusiei. 

"Ulterior, în deceniul al cincilea, ideologul slavofil A.S. Homiakov a încercat să 
creeze un sistem filosofic propriu, care era diametral opus doctrinei lui Hegel şi 
care respingea multe din principiile ei" (A. Iovciuk, "Dialectica lui Hegel şi 


filosofia rusă din secolul al XIX-lea", în "Probleme de filosofie”, traducere, nr. 4, 
1957, p. 89). 


Printre scrierile sale din această etapă întâlnim una intitulată "Document historique 
sur la r6vâlation des destines providentielle des nations slavei” (Acad. Rom. III 
2009). Teologia autorului se precizează şi mai mult în articolele "Despre vechi şi 
nou”, publicate în 1839. La acestea se referă şi I.S. Kireevski când tipăreşte 
"Răspuns lui A.S. Homiakov" (1861). 


Pentru a arăta prăpastia spirituală în care ajunsese adversarul său german, acesta a 
recurs la argumente din istoria, dar îndeosebi din trecutul medieval al Ortodoxiei 
ruse. În instituţia acestei Biserici se păstrează toate virtuțile după care năzuiau 
oamenii veacului al XIX-lea: unitatea, libertatea, comuniunea în iubire. După 
părerea lui A.S. Homiakov, adevărata credinţă se perpetua numai în Răsărit, care 
trebuie să cheme la sine pe toți oamenii. Este un apel la trăirea în sobornicitate, 
adică în unitate internă de credinţă şi în unitate externă de manifestări, după 
rânduiala înţelegerii, a chibzuirii în comun. 


Chiar dacă nu a avut o formaţie teologică sistematică, A.S. Homiakov aduce în 
ajutor mărturiile Sfinților Părinţi, pe care le menţionează în multe dintre scrierile 
sale. Tot aici reproduce el idei şi fragmente din "Enciclica Patriarhilor Ortodocşi de 
la 1848", trad. rom.,p. 132:" 


Apoi, la noi n-au putut niciodată nici patriarhi, nici sinoade să introducă lucruri 
noi, pentru că apărătorul religiei este însuşi corpul Bisericii, adică poporul însuşi, 
care vrea ca religia să-i fie veşnic neschimbată şi la fel cu a Părinților săi”. 


Cum Biserica Rusă, după reforma lui Petru cel mare, favorizase exagerarea rolului 
ierarhiei, desigur că citatul abia reprodus sublinia importanţa activităţii laicilor în 
viaţa Bisericii. Ideea sobornicităţii ortodoxe este întărită de autor prin amintirea 
rolului Frăţiilor ortodoxe de odinioară. Lupta lui A.S. Homiakov pentru ideile sale 
este purtată şi în Apus. În revista "Lâunion chrstienne" a lui Wladimir Guettâe, de 
la Paris, el a publicat printre altele o scrisoare despre înţelesul noţiunilor "catolic" 
şi "sobornicesc"”. Documentul s-a impus împotriva interpretării iezuitului Pere 
Gagarin. 

Ideea organicului, preluată de la slavi, este susținută şi cu elemente din peisajul 
bisericesc grec. Argumentul existenţei "comisiilor mixte" greceşti, pe care el le 
aminteşte, măreşte importanţa elementului laic în activitatea duhovnicească. 


Poziţia aceasta teologică va fi îmbogăţită de către ierarhul ardelean şi prin aportul 
trecutului românesc. În manualele sale de istorie bisericească, el aminteşte de actul 
patriarhului Antonie din 1391, în care se stipulează ca alegerea egumenului 
Mănăstirii Peri să se facă numai de către duhovnici şi vieţuitorii aşezământului. 


Dintre numeroasele studii, care arată legătura ideilor mitropolitului Andrei Şaguna 
cu acelea ale lui A.S. Homiakov, amintim pe acela semnat de Albert Scherrer- 
Keller, "Wesen und Auftrag der Kirche aus der Sicht der neueren rumănisch- 
orthodoxen 'Theologie", Ziirich, 1973, p. 49. 


O concepţie cu mare circulaţie în eclesiologia ortodoxă română modernă 


Că ideea sobornicității cultivate de mitropolitul Andrei în Ardeal este un ecou 
îndepărtat al unei anumite teologii ruse a veacului său pledează şi manualele 
şcolare pe care el le-a alcătuit. Cele mai timpurii şi cele mai numeroase - cel puţin 
patru - sunt din domeniul dreptului canonic. Acestea au fost traduse în limba rusă, 
iar unele şi în limba germană. În preajma anilor 1870 au apărut în revistele ruseşti 
şi recenzii ale lor. De asemenea, specialiştii în domeniu, precum S. Berdnikov şi A. 
Krasnogen, le-au citat la cursurile respective. 


Între atâtea aplicaţii în viaţa Bisericii, în activitatea şcolii şi în preocupările presei, 
activizarea elementului laic a reţinut cel mai mult atenţia teologilor. Împreună cu 
clericii, mirenii sunt chemaţi la lucrarea de mântuire a oamenilor, datorită stării 
harice pe care o au. Ei sunt un element constitutiv al aşezământului mântuirii. De 
aceea un preot ortodox nu începe serviciul divin duminical fără prezenţa poporului 
în lăcaş. 


Dintre cele trei căi ale contribuţiei acestora, participarea la lucrarea sfințitoare 
înseamnă prezenţă la Liturghie şi la Sfintele Taine. Mai înainte de acestea, funcţia 
învăţătorească îi solicită la mărturisirea credinţei înaintea oamenilor şi la acţiuni 
didactice bisericeşti. În sfârşit, ca preocupare cârmuitoare sau jurisdicţională, 
mirenii pot participa la administrația bisericească şi la judecarea lhtigiilor dintre 
cler şi popor. 


Apreciat la catolici ca poziţie necanonică sau chiar ca protestantizată, rolul pe care 
Sfântul Andrei Şaguna l-a conferit poporului în Biserică are şi un merit evident, 

unificator. Teologul ardelean nu a comis greşeala lui A.S. Homiakov, care sugera 
ŞI O oarecare minimalizare a ierarhiei. 


"Sagunizarea" Bisericii Ortodoxe Române 


Expresia aceasta aparține patriarhului Justinian, tipăntă în volumul VI al 
"Apostolatului social". Este cazul mai întâi cu episcopul Calistrat Bârlădeanul, care 
ar fi vrut ca prevederile "Statutului organic" să fie introduse şi în bisericile din 
Româma. Propunerea acestuia era însoțită însă de acuzaţii neîntemeiate, care i-au 


ode ue. 


După Primul război mondial, s-a pus problema unificării bisericeşti din toate 
provinciile româneşti. S-au distins în aceste preocupări patriarhul Miron Cristea şi 
reputaţii canonişti Valerian Şesan, Nicolae Popovici, Gheorghe Ciuhandru. Cel 
dintâi a redactat atunci volumul "Principii fundamentale pentru organizarea unitară 
a Bisericii Ortodoxe Române", Bucureşti, 1920. În această lucrare, tradiţia 
şaguniană era vizibil promovată. 


Despre urmaşul în scaunul mitropolitan din preajma anilor 1940, titularul Catedrei 
de drept canonic de la Facultatea de Teologie din Sibiu constata: "Cuvântul şi 
scrisul său, încă dintru început, urmăresc făptura principiilor şaguniene dincolo de 
expresia lor juridică, în adâncurile doctrinei din care-şi trag viaţa, în care-şi găsesc 
suportul existenţial. 


Şaguna nu mersese atât de departe; le cunoştea desigur temeiurile doctrinare, dar 
nu le-a cercetat îndeosebi şi nu le-a trecut prin retorta gândirii teologice. 


Acest lucru îl face cu o măiestrie rară IPS Mitropolit Nicolae, interpretând teologic 
sensul tradiției şaguniene în general, şi în special principiul autonomiei bisericeşti, 
piatra de temelie a organizaţiei, cuprinsă în "Statutul organic". Prin aceasta se 
realizează o completare doctrinară a şagunismului, o dezvoltare firească a lui" (Pr. 
dr. Liviu Stan). 


În largul opiniilor ştiinţifice de la noi au mai studiat tema în discuţie şi alte 
categorii de intelectuali. Este vorba despre ierarhii: Nicolae Popea, loan 
Mihălcescu, Grigore Comşa şi, de asemenea, despre istoricii: Petre Gârboviceanu, 
Nicolae Dobrescu şi loan Lupaş. 


La vremea ei, legislaţia patriarhului Justinian s-a înnobilat prin împroprierea unor 
generoase teme şi principii ale gândirii marelui mitropolit Andrei Şaguna. 

Acestea şi vieţuirea lui ortodoxă şi patristică exemplară l-au învrednicit de recenta 
canonizare. 

Teodor Danalache - Andrei Şaguna 


Andrei Şaguna a fost unul dintre cei mai mari ierarhi ai Bisericii Ortodoxe Române 
din Transilvania, în decursul secolului al XIX-lea. În ziua de 21 iulie 201 1, Sfântul 
Sinod al Bisericii Ortodoxe Române a aprobat canonizarea mitropoliţilor 
Transilvaniei Andrei Şaguna (30 noiembrie) şi Simion Ştefan (24 aprilie). 


Sfântul Andrei Şaguna (1808-1873) 


Anastasie Şaguna s-a născut la 20 decembrie 1808, în localitatea Miscolţ, în nord- 
estul Ungariei, din negustorii aromâni Naum şi Anastasia. După ce va termina 
Şcoala greco-valahă din localitatea natală, tânărul va urma studii de Drept şi 
Filosofie, la Budapesta. În cele din urmă, tânărul studios va urma şi cursurile de 
Teologie Ortodoxă, în oraşul Vârşeţ. 


La insistența arhiepiscopului romano-catolic Ştefan Ficher, tatăl viitorului 
mitropolit, rămânând falit, a trecut la catolicism, împreună cu toată familia, precum 
era legea pe atunci. Aceeaşi lege însă prevedea că, la vârsta de 18 ani, copiii se 
puteau întoarce la religia natală. Astfel, la vârsta de 18 ani, toţi cei trei copii ai 
familiei Şaguna s-au întors la dreapta credinţă ortodoxă. 


În anul 1832, la vârsta de numai 24 de ani, Anastasie Şaguna se va aşeza la 
Mănăstirea sârbească Hopovo, unde se va nevoi, ca frate, vreme de un an. Mai 
apoi, în ziua de de 12 octombrie 1833, el este tuns în monahism, la Mitropolia din 
Carloviţ, primind numele Andrei. 

În scurt timp, monahul Andrei Şaguna va fi hirotonit ierodiacon şi ieromonah. 
Vreme de 13 ani, el va sluji cu multă râvnă în Biserica Ortodoxă a Serbiei. Nu 
după multă vreme, el va fi hirotesit protosinghel şi arhimandrit, în semn de 
recunoştinţă pentru vrednica lui slujire în cadrul Bisericii Ortodoxe Sârbe. 


În anul 1842, ieromonahul Andrei Șaguna este numit profesor la Seminarul 
Teologic Ortodox din Vârşeţ, iar mai apoi este numit egumen, la mănăstirile 
ortodoxe sârbeşti lazac, Besenovo, Hopovo şi Kovil. 


În anul 1846, după moartea episcopului Vasile Moga, primul episcop român din 
Sibiu, arhimandritul Andrei Şaguna este numit vicar-general al Episcopiei din 
Sibiu. Mitropolitul ortodox sârb Iosif Raiacici este cel care l-a instalat în funcţie, 
hirotonia întru arhiereu a părintelui Şaguna fiind săvârşită tot de acesta, în 
Catedrala din Carloviţ, în anul 1848. 


Episcopul Andrei Şaguna s-a implicat cu toată puterea în mişcarea revoluţionară a 
românilor transilvăneni, fiind co-preşedinte al Adunării Naţionale de la Blaj, din 
3/15 - 5/17 mai 1848. Adunarea Naţională, formulând un document cu 16 
revendicări politico-naţionale, l-a ales pe episcop ca delegat de seamă, în fruntea 
unei COMISII, spre a duce tratative cu împăratul, la Viena. 


Mitropolia din Sibiu fusese desființată în anul 1701, aici rămânând numai o 
Episcopie. Datorită personalităţii de seamă a noului ierarh din Sibiu, în ziua de 24 
decembrie 1864, Episcopia din Sibiu este ridicată pentru a doua oară la rangul de 
Mitropolie, având autonomie proprie, desprinzându-se de Mitropolia ortodoxă 
sârbă din Carloviţ. 


Tot în anul 1864, după 16 ani de rodnică activitate bisericească, culturală şi 
naţională, episcopul Andrei Şaguna este numit mitropolit al Ardealului. În acea 
vreme, slujbele arhiereşti erau săvârşite în Biserica Grecească din Sibiu, aflată 
atunci pe locul actualei catedrale. Deşi mitropolitul nu a reuşit să ridice o catedrală 
în Sibiu, el a izbutit însă să cumpere actuala Reşedinţă Mitropolitată, precum şi 
câteva clădiri din centrul oraşului. 


În ziua de 28 iunie 1873, vrednicul mitropolit Andrei Şaguna adoarme în Domnul, 
fiind îngropat, în chip smerit, lângă Biserica Sfânta Treime, din comuna Răşinari, 
judeţul Sibiu, precum a lăsat scris în testament. Slujba de înmormântare a fost 
săvârşită de un singur preot, precum şi-a dorit, şi anume de ieromonahul Gherman 
Bogdan, duhovnicul său. 

Şaguna a rămas în amintirea poporului ca un om al rugăciunii şi al faptei, fiind tot 
timpul prezent la sfintele slujbe şi în mijlocul credincioşilor. 


La scurtă vreme după trecerea la cele veşnice a mitropolitului, în jurul său a luat 
naştere un adevărat cult popular. Astfel, în multe case creştineşti din Ardeal, chipul 
Mitropolitului Şaguna era aşezat lângă icoane, el fiind văzut ca cel care a contribuit 
decisiv la renaşterea vieţii naţionale, politice, culturale şi spirituale a românilor 
transilvăneni. 


Andrei Şaguna, cărturarul cu viaţă sfântă 


Andrei Şaguna a arătat o mare grijă pentru bunul mers al şcolilor de la sate, o parte 
înfiinţate chiar de el, precum şi pentru Institutul Teologic din Sibiu. De asemenea, 
ierarhul s-a ocupat şi de organizarea învățământului ortodox românesc de toate 
gradele din Transilvania. Sub îndrumarea lui s-au înfiinţat aproape 800 de şcoli în 
Arhiepiscopia Sibiului, toate îndrumate de Biserica Ortodoxă. lerarhul a tipărit mai 
multe manuale şcolare, cerând profesorilor de seamă să scrie şi ei manuale, pentru 
disciplinele lor, spre a fi tipărite. 


Pentru ajutorarea celor fără resurse materiale, episcopul a înfiinţat la arhiepiscopie 
mai multe fundaţii, din care se acordau burse. Sunt renumite bursele Emanuil 
Gojdu, dăruite de un avocat aromân din Budapesta. 


Andrei Şaguna a înfiinţat tipografia eparhială din Sibiu, aici tipărindu-se, numai în 
vremea lui, peste două sute de lucrări, precum şi ziarul "Telegraful Român", care 
va apărea neîntrerupt, încă din ziua de 3 ianuarie 1883. În anul 1852, la această 
tipografie va lua naştere şi calendarul bisericesc, în formă de agendă, care se va 
tipări până astăzi. 


În anul 1868, pentru buna organizare a Bisericii Ortodoxe din Transilvania, 
mitropolitul a întocmit un renumit Statut Organic de Funcţionare. De asemenea, el 
este şi autorul câtorva lucrări de teologie. Tot el contribuie semnificativ şi la 
înfiinţarea Asociaţiei Astra, în anul 1861, pentru literatura şi cultura naţională. 

Silviu Dascălu - Sfântul Andrei Șaguna, luminătorul românilor ardeleni 


Dumnezeu a rânduit întotdeauna oameni providenţiali acolo unde a fost nevoie mai 
mare de ei. Un astfel de om a fost Sfântul mitropolit Andrei Şaguna, ctitor de cre- 
dinţă şi cultură, om al rugăciunii şi un deosebit luptător pentru propăşirea româ- 
nilor ardeleni. Într-o perioadă dureroasă pentru românii ortodocşi din Transilvania, 
Sfântul Andrei Şaguna a fost lumânarea care a reaprins candela credinţei şi a spe- 
ranței în sufletele tuturor românilor prigoniți. Tocmai de aceea a şi fost numit 
„Mesia al ardelenilor”. 


De numele Sfântului Andrei Şaguna, prăznuit de Biserica Ortodoxă Română pe 30 
noiembrie, se leagă atât de multe lucruri, încât este dificil să îi conturezi o bio- 
grafie în doar câteva rânduri. 


A avut o deosebită activitate ca ierarh, cea mai mare realizare fiind reînființarea 
Mitropoliei Transilvaniei, dar şi ca om de cultură, tipărind numeroase cărți de folos 
duhovnicesc şi îngrijindu-se ca toți românii să înveţe să scrie şi să citească. A fost 
în acelaşi timp un deosebit filantrop, îndemnând preoţii parohi să facă colecte pen- 
tru cei năpăstuiţi, înființând şcoli pentru orfani sau făcând milostenie din puţinii 
bani pe care îi avea. 

S-a născut în 1808 în Mişcolţ, Ungaria, a studiat la Universitatea din Pesta filosofia 
şi dreptul, iar apoi teologia la Vârşeţ. A intrat în monahism la mănăstirea sârbească 
Hopovo, iar apoi a îndeplinit numeroase funcții administrative în cadrul Bisericii 
Ortodoxe Sârbe. 


În 1846, după moartea episcopului român de la Sibiu, Vasile Moga, mitropolitul 
ortodox sârb de la Karlovitz, Iosif Raiacici, l-a numit pe arhimandritul Andrei 
Şaguna vicar general al Episcopiei vacante de la Sibiu. A fost hirotonit arhiereu în 
Catedrala ortodoxă din Karlovitz, făgăduinţa sa de atunci fiind să-i ridice pe ro- 
mânii ardeleni spre tot ce este bun şi înălțător. 


Invăţământul ortodox românesc, o prioritate în agenda mitropolitului Șaguna 


Părintele academician Mircea Păcuraru a subliniat într-unul din articolele sale acti- 
vitatea politică a mitropolitului. Acesta s-a implicat cu toată fiinţa lui în mişcarea 
revoluţionară a românilor transilvăneni. A fost copreşedinte al Adunării naţionale 
româneşti de la Blaj, din 3/15 mai, cea care a formulat un program cu 16 reven- 
dicări politico-naţionale, apoi tot Adunarea l-a delegat în fruntea unor intelectuali 
români ca să ducă la Viena aceste petiţii. Şaguna le-a prezentat împăratului, pri- 
mind asigurări că ele vor fi satisfăcute. 


Organizarea învăţământului ortodox românesc de toate gradele din Transilvania a 
fost un alt proiect de pe agenda ierarhului ardelean. 


Mitropolitul Şaguna a îndrumat întregul învățământ românesc, cerând profesorilor 
să întocmească manuale fiecare pe specialitatea lui. Sub îndrumarea lui s-au în- 
fiinţat aproape 800 de şcoli în Arhiepiscopia Sibiului, un lucru extraordinar având 
în vedere că la acea dată existau 900 de parohii. lar aceste şcoli nu erau coordonate 
de autoritățile maghiare, ci de Biserică. O dovadă a implicării sale deosebite în pro- 
păşirea învățământului este faptul că în chiar pastoralele sale insista să se ridice 
clădiri care să folosească drept şcoli confesionale. 


Totodată, a înființat mai multe fundaţii la arhiepiscopie din care se acordau burse 
unor elevi şi studenţi merituoşi. La îndemnul lui, un mare avocat aromân din Buda- 
pesta, Emanuil Gojdu, a creat o fundaţie din care să se acorde burse pentru elevi, 
studenţi, dar şi meseriaşi. S-au acordat peste 5.000 de burse până la Unirea din 
1918. 

A înfiinţat o tipografie eparhială şi în timpul vieţii sale a tipărit peste 200 de titluri, 
aici fiind tipărit şi „Telegraful Român”, ziar care apare şi în zilele noastre, dar şi 
Indrumătorul bisericesc, un calendar în format carte. 


Om al rugăciunii 


Deşi activităţile administrative îi acaparau mult din timpul său, nu îşi neglija ni- 
ciodată pravila, mărturii din vremea sa arătând cât de osârduitor era mitropolitul 
Şaguna. 


Era prezent mereu la slujbă şi nu doar la Liturghie, ci şi la Utrenie şi Vecernie. Tot 
aici, intervenea atunci când studenții teologi greșeau câte ceva, astfel încât aceștia 
să înveţe rânduiala corectă. 


Într-un interviu, Înaltpreasfinţitul părinte Laurenţiu, mitropolitul Ardealului, vor- 
bea despre rigoarea pe care Sfântul Andrei Șaguna o avea când era vorba de rugă- 
ciune. Spunea Înaltpreasfinţia sa că în fiecare dimineaţă, între orele 5:00 şi 7:00, îşi 
îndeplinea pravila şi nimeni nu îl deranja în acest interval. 


Trăind toată viaţa în modestie, la fel a vrut să îşi petreacă şi plecarea din această 
lume. A dorit să fie înmormântat lângă biserica mare din Răşinari, unde slujise de 
atâtea ori, „fără pompă, fără muzică şi fără predică”, prohodit de un singur preot, 
ieromonahul Gherman Bogdan, duhovnicul sfântului. Dorinţa 1-a fost respectată, 
mitropolitul trecând la cele veşnice pe 16/28 iunie 1873, întreaga sa avere fiind 
lăsată Arhiepiscopiei Sibiului. Totuşi, la slujba de înmormântare au venit români 
din toate părțile Ardealului pentru a-şi lua rămas-bun de la cel care le-a purtat de 
grijă fulor săi ca un adevărat tată. 


La scurt timp după moarte, s-a creat un adevărat cult pentru mitropolit, în nume- 
roase case țărănești, alături de icoane fiind şi chipul lui Șaguna, chiar loan Slavici 
consemnând că ortodocșii din Ardeal îl socoteau sfânt. 


Descoperirea moaștelor 
Mausoleul mitropolitului Andrei Şaguna aflat la Răşinari a fost consolidat, repictat 
şi sfințit în 1973 cu ocazia comemorării a 100 de ani de la trecerea în veșnicie a 


marelui prelat transilvănean. 


E interesant că ierarhul ardelean nu a dorit să fie deshumat, lăsând cu limbă de 
moarte să nu se umble la mormântul său. Dar Dumnezeu a vrut altfel. Inainte de 

slujba de binecuvântare a edificiului, în același an, joi, 19 aprilie, aproape de săr- 
bătoarea Floriilor, pe când lucrările privind fresca erau în toi, s-a petrecut un fapt 
neprevăzut. Schela era montată pentru pictură, iar pictorul împreună cu cei doi uce- 
Nici ai săi au început zugrăvirea chipului Pantocratorului, aflat la 7 metri înălțime. 


La un moment dat, povesteşte martorul acestei întâmplări, inginerul diacon pe 
atunci Mircea Zamfir, actualmente arhimandritul Modest Zamfir, schela a cedat şi 
pictorul a căzut peste piatra de mormânt. Gresia, erodată de timp şi umiditate, s-a 
rupt în două bucăţi, iar pictorul a căzut în mormântul adânc de 3 metri, plin cu apă. 
Intervenţia promptă, dar deloc uşoară a celor doi ucenici a făcut ca pictorul să fie 
salvat la timp. 


„Am anunțat imediat pe mitropolitul Nicolae Mladin, iar acesta a venit la faţa lo- 
cului însoțit de părintele profesor Grigorie Marcu, a constatat cele întâmplate în 
acest incident şi a dispus scoaterea apei din mormânt. 


Groapa în care fusese depus Şaguna era cimentată, iar pe fundul acesteia se afla 
sicriul de metal, spart în zona capului prin căderea pictorului. Osemintele din sicriu 
au fost adunate cu multă grijă şi puse într-un sipet. În sicriu au mai fost găsite o 
cruce de lemn, coperta de lemn a Sfintei Evanghelii (foile acestea erau complet de- 
gradate), în zona gâtului defunctului o cruciuliță de lemn cu şnur şi câteva monede 
ruginite, imposibil de identificat sau datat. Tot conținutul sicriului, depozitat în 
sipet, a fost predat mitropolitului Mladin și depus în Altarul Bisericii «Sfânta Trei- 
me», mausoleul aflându-se în cimitirul acestei parohii”, își aduce aminte părintele 
Modest. 


După o săptămână, tot ce rămăsese de pe urma lui Şaguna a fost aşezat într-un sI- 
criu de stejar și, oficiindu-se Sfânta Liturghie și o slujbă de pomenire a ierarhului, 
a fost pus din nou în mausoleu. La această ceremonie au luat parte tot personalul 
Mitropoliei şi Institutului Teologic din Sibiu, studenți și o mulțime mare de cre- 
dincioşi. 


Cu binecuvântarea mitropolitului Mladin, diaconul Mircea Zamfir a luat falanga 
degetului arătător al mâinii drepte şi a aşezat-o într-o mică raclă de argint aurit. Pe 
capacul casetei se află gravate chipul sfântului mitropolit și sfântul deget al lui, iar 
Colegiului Naţional „Andrei Şaguna” din Braşov şi numele donatorilor care au 
contribuit la achiziționarea raclei. 

Caseta cu sfintele moaște ale mitropolitului se află astăzi la loc de cinstire, special 
amenajat în vestitul liceu braşovean în aşa fel încât promoţiile de elevi ai colegiului 
să fie vegheate în zidirea lor sufletească de cel care a fost părintele ardelenilor 
ortodocşi, aşa cum declarase încă de la hirotonia sa: „Pe românii transilvăneni, din 
adâncul lor somn (vreau) să-i trezesc şi cu voia către tot ce e adevărat, plăcut şi 
drept să-i îndrumez”. 

Laura Oană - Povestea bisericii din Deva unde au slujit trei sfinţi 


20 martie 2019 


În urmă cu trei veacuri, de coborai în oraş de pe strada Coziei, priveliştea era do- 
minată de o biserică de piatră din care acum a mai rămas doar turnul-clopotniţă. 
Declarat monument de importanţă naţională, străvechiul turn este - după Cetatea 
Devei şi Palatul Magna Curia, a treia construcţie ca vechime în Deva. 


Povestea sa, prea puţin ştiută, este fascinantă. Istoricii spun că ridicarea bisericii s- 
a făcut cu ajutor de la celebra familie boierească Cantacuzino, care a dat domni în 
Țara Românească şi Moldova. Se crede că aici au slujit trei sfinți aflaţi acum în 
Calendarul Ortodox. 


Nimeni nu ştie cum arăta în secolul 17, cea dintâi biserică ridicată aici “pe vale”. 
Istoricii nu ştiu să se fi păstrat vreo imagine cu lăcaşul clădit începând cu 1640, 
nici cu cea reconstruită la mijlocul secolului 18, din care s-a păstrat turnul: “Bise- 
rica a fost ridicată pe locul unui alt lăcaş de cult, tot din piatră, ctitorită potrivit 
istoricului şi avocatului Victor Şuiaga pe la 1640-1645, cu mare greutate de către 
credincioşii de atunci din cauza intoleranţei confesionale a vremii”, povesteşte 
profesorul universitar dr. Florin Dobrei, preotul devean pasionat de istorie. 

Obştii ortodoxe locale i s-a permis ridicarea unei biserici de zid numai după ce fie- 
care credincios român a contribuit cu câte 50 de dinari la cheltuielile publice şi a 
prestat câte două zile de coasă în folosul parohiei reformate. 


La scurt timp după ridicare, pe la 1650, biserica este mistuită de un incendiu, iar 
credincioşii au reparat-o cum au putut. În ea, s-a mai slujit vreme de şapte decenii 
până când credincioşii s-au hotărât să o reconstruiască. 

Profesorul universitar dr. pr. Florin Dobrei 


Părintele Florin Dobrei este cunoscut pentru dragostea cu care culege istorii despre 
lăcaşurile de cult ale judeţului. Acesta cunoaşte foarte bine povestea monumen- 
tului, Turnul-clopotniţă, adică tot ce a rămas din vechea Biserică Sfântul ierarh 
Nicolae, cea reclădită pe locul lăcaşului prăpădit de flăcări. 


I se spunea “Biserica de pe vale” şi ridicarea ei leagă Deva de celebra familie Can- 
tacuzino: “Este o biserică ridicată în anii 1721-1727, prin efortul comun al unor 
credincioşi cu stare din oraş, dar mai ales cu sprijinul lui Gheorghe Cantacuzino, 
fiul domnitorului Șerban Cantacuzino al Țării Româneşti. Acesta era Ban de Cra- 
iova în perioada ocupaţiei austriece a Olteniei. Sunt detalii care ajung la noi prin 
însemnările de pe vechile cărţi de cult păstrate în Depozitul de carte veche şi 
icoane al Protopopiatului din Orăştie, dar şi din pisania păstrată la muzeu”, 
completează părintele Dobrei. 


Gheorghe Cantacuzino al Olteniei, este fiul domnitorului Şerban Cantacuzino al 
Țării Româneşti (1678-1688) şi e cel care a şi înzestrat lăcaşul cu toate cele nece- 
sare săvârşirii cultului. 

Șerban Cantacuzino, tatăl Banului Olteniei care a sprijinit ridicarea bisericii 


În volumul “Bisericile ortodoxe hunedorene”, preotul Florin Dobrei consemnează: 
“*... pe un Apostol din 1683 s-a însemnat: „Acest Apostol l-am cumpărat popa 
Pătru ot Deva, din bani care au datu Măria Sa Gheorghie Cantacuzino pomană la 
biserica Devii, fiind titor Măria sa şi neamul Măriei sale, ca să pomenească 
neamul Măriei sale la aciastă biserică... să fie anathema de 308 Părinţi Sfinţi. 
1721 februarie 2 zile. ” 


Istoricul Victor Şuiaga crede că, prin “evenimente trăite”, acest lăcaş de cult poate 
fi “biserica istorică” a Devei. “Noua biserică este pictată chiar în anul în care a 
izbucnit marea revoltă ţărănească din 1784, pictată chiar de un păstor sufletesc - 
Popa loan Zugravul din Deva. Unele din icoanele iconostasului se păstrează până 
astăzi. Credem că a fost pictată întreaga biserică de vreme ce preotul pictor slujea 
aici”, precizează preotul Florin Dobrei. 

Victor Șuiaga 


Biserica a aparţinut până la 1780 de vechea Mitropolie a Transilvaniei de la Alba 
lulia. “... această biserică a fost sfinţită de către mitropolitul de la vremea ter- 
minării construcției, apoi în ea s-au rugat şi au cuvântat poporului şi alți ierarhi ai 
timpului, ultimul fiind Andrei Șaguna care o cercetase de mai multe ori. (...) în 
această biserică au intrat triumfal şi S-au rugat şi au cuvântat poporului vajnici 
apărători ai Ortodoxiei, călugării: Visarion, în martie 1744 şi Sofronie, în 1759, 
ultimul de aici dând chiar proclamația sa către moţii crişeni pentru păstrarea cre- 


» 


dinței strămoşeşti ”, scrie Victor Şuiaga în “Monografia Dever”. 


Sfântul ierarh Andrei Saguna 


Este temeiul pentru care părintele Dobrei crede că, în vechea biserică, au slujit trei 
sfinți: “Biserica a rămas în funcţiune liturgică - în ea a slujit cel puţin un sfânt 
trecut în calendarele ortodoxe şi anume Sfântul ierarh Andrei Şaguna care a po- 

posit de mai multe ori în această biserică în drumurile sale spre capitala imperială 
Viena ori la Pesta sau la Karlowitz. 


Nu este exclus ca aici să fi slujit şi Sfântul Visarion Sarai, în 1744 în drumul său 
spre Săliștea Sibiului unde a fost arestat, dar şi Sfântul cuvios Sofronie de la 
Cioara pentru că, din 1759, acesta adresa din Deva o scrisoare românilor din 
părțile Bradului. ” 


Turnul bisericii apare pe vechile imagini şi e tot ce a mai rămas din lăcaşul de 
piatră construit în prima parte a secolului 18. 


Povestea acestui turn care străjuieşte principalul cimitir ortodox al Devei este prea 
puţin ştiută şi preţuită de deveni. “În cimitirul vechi din strada Călugăreni a exi- 
stat vreme de 225 de ani Biserica veche ortodoxă a Devei, despre care lumea 
actuală nu ştie nimic, deşi trecutul ei merită să fie cunoscut”, scrie Victor Şuiaga 
în manuscrisul dăruit Bibliotecii Judeţului în 1986. 


0-a: DEVA — contribuții monografice portie 


DI 


Tot acolo specifică istoricul: “Această biserică veche a fost martoră la eveni- 
mentele răscoalei lui Horea şi revoluției lui Avram Iancu petrecute la Deva şi în 

ea s-au rugat preoții împreună cu poporul pentru odihna celor vreo 200 de iobagi 
căzuţi în atacul asupra Devei la 6-7 noiembrie 1754, cât şi a celor 56 de prizonieri 
decapitați barbar în dosul Cetăţii la 5 şi 9 noiembrie acelaşi an, precum şi pentru 
sufletele a 100 de iobagi căzuţi în atacul lăncerilor tribunului Solomon, dat asupra 
Devei în noaptea de 5 spre 6 februarie 1849. (...) Existau în această biserică cărţi 
vechi din secolele XVII-XIX şi în ea se citea Biblia lui Şerban Vodă Cantacuzino. ” 


Icoanele vechi ale bisericii au fost şi în atenţia lui Nicolae Iorga care a publicat 
însemnări despre ele. 


Biserica era importantă şi pentru obştea pentru care se slujea aici - după datele din 
1733, comunitatea ortodoxă a Devei avea 260 de familii de români şi şase preoţi, 
cifre care o fac cea mai mare parohie din Comitatul Hunedoara. 


Deva latkepe. 


In timp, biserica a devenit neîncăpătoare pentru obştea ortodoxă crescândă a Devei 
în secolul 19. 


“După 1861, când s-a pornit construcția actualei catedrale cea din curtea Episco- 
piei Devei şi Hunedoarei, credincioşii au rămas în imposibilitatea financiară de a 
continua lucrările şi au socotit că au nevoie de piatra din biserica veche. S-a luat 

decizia radicală de a se dărăma altarul şi nava. Piatra a fost dusă şi refolosită 
pentru ridicarea actualei biserici episcopale”. 


În 1865, biserica a fost demolată, nu însă şi turnul-clopotniţă. Părintele Dobrei 
slujeşte tocmai în Biserica Sfântul Vasile din cimitir, la un pas de bătrânul turn 
rămas unul dintre cele mai vechi edificii ale Devei. 


Poarta de lemn a vechiului turn e ferecată şi pusă sub lacăt pentru că oricine ar urca 
acum în monument şi-ar pune în pericol viaţa. Construcția de piatră s-a păstrat de- 
stul de bine însă daunele la acoperiş sunt grave. Deasupra zidurilor de piatră dă- 
inuieşte încă foişorul deschis de lemn care se continuă cu o turlă etajată zveltă aco- 
perită cu şindrilă. Ultima reparaţie generală s-a făcut în 1970. 


Deşi din foişor, priveliştea asupra Devei este superbă, timpul şi intemperiile au 
degradat lemnul şi au făcut ca turnul să devină un ... porumbar. Doar înaripatele 
mai ajung aici. 

Deasupra porţii, o nişă aminteşte de locul unde odinioară era pisania, piatra cu da- 
tele construcţiei: “E Jocul unde, până în a doua jumătate a secolului trecut, se afla 
pisania care atesta ridicarea turnului prin efortul financiar al mai multor cre- 
dincioşi ortodocşi din obştea Devei în anul 1727. Inscripţia a fost redescoperită 
destul de recent în colecția Muzeului Civilizației Dacice şi Romane Deva ”, explică 
preotul. După renovarea din secolul trecut, pisania scrisă în piatră, cu litere chi- 
rilice nu a fost refăcută şi nici pusă la loc. 


Potrivit lui Victor Şuiaga, inscripţia a fost descifrată în 1933 de preotul Al. Petreu 
şi revăzută de istoricul Silviu Dragomir: “,, Cu ajutoriul Tatălui şi cu îndemnaria 
Fiului şi cu săvârşiria Duhului Sfânt s-au rădicat acest turn în zilele înălțatului 
împărat Carol şi fiind arhiereu Ardialului Măria sa Domnul Vi[ă]dică Io[a]n şi 
fiind protopop Ghiorghe Cioca [din] Hinedora şi s-au rădicat cu cheltuiala 
dumnealui răpusatul Todor Grosa, fiind îngropat în beserică şi au lăsat pe găz- 
doaia Dumnealui giupâneasa Fabiana Jujana cu fiul dumnealor loan Gros[a] şi s- 
au rădicat de pomana dumnealor şi a tot nela]mul dumnealor cheltuind 530 flo- 
rinți şi fiind lângă dumneaei giupănlul] Săbău Mihai şi giupănul Dragoş. Popi au 
fost Pop Işt/van] cu Pop Iosif, Pop Gheorghe. Scris-am eu Todor zidar. Văl[eat] 
1727 mai 20. Cine o va strica să fie afurisit de H[risto]s.” 

Din ctitoria Cantacuzineştilor, a rămas turnul clopotniţă. Este înscris ca monument 
istoric de clasa A şi îi este în grija Primăriei Deva. Există un proiect de reabilitare 
în urma căruia urmează să se refacă întreaga lemnărie, inclusiv acoperişul din 
şindrilă, tencuielile interioare şi exterioare, aleea pietonală de acces, dar şi ilu- 
minatul arhitectural. 


“Noi am dori ca în acest an să finalizăm lucrările - sunt câteva etape pe care le- 
am demarat. De exemplu, e finalizată faza DALI pentru acest monument. În luna 
aprilie suntem programaţi la Comisia naţională a monumentelor, la Bucureşti. 
Sperăm să primim aviz favorabil şi apoi să demarăm procedurile de licitaţie pen- 
tru refacerea turnului”, spune primarul Devei, Florin Oancea. Proiectul este 
cuprins în lista de sinteză pentru finanţare la Compania Naţională de Investiţii. 


Aleea dinspre strada Călugăreni către turnul clopotniţă traversează şi partea veche 
a cimitirului “de pe vale” unde odihnesc o parte din personalităţile care şi-au lăsat 
amprenta asupra oraşului: “Aici, încă se găsesc cruci şi morminte vechi. 

“Aş accentua prezența unui mormânt, cel al protopopului loan Papiu al Devei, 
ma-rele luptător pentru drepturile românilor din a doua jumătate a secolului al 
IX-lea. Acesta a şi inițiat - cu binecuvântarea Sfântului ierarh Andrei Şaguna de la 
Sibiu - construcţia actualei Catedrale episcopale Sfântul Nicolae din zona parcului 
Devei. El a socotit, împreună cu credincioşii de atunci, că lucrările la biserica 
nouă nu vor putea continua numai dacă se va folosi piatra recuperată din altarul 
şi nava bisericii vechi”, explică preotul Dobrei. 


Mormântul protopopului loan Papiu 


“Din tot ce-a fost, singur turnul mai aminteşte despre suferinţele şi gloria Orto- 
doxiei române din acest oraş în secolele XVII-XIX. Acesta, deşi pare părăsit, 
atrage totuşi privirile multor localnici, vizitatori din alte părţi şi turişti străini, dar 
nimic nu-i poate lămuri cu informaţiile necesare, fiindcă nici o placă explicativă 
sau vreun scurt istoric Scris şi afişat nu se găseşte pe turn ”, scria Victor Şuiaga în 
primăvara lui 1980. 


Clopotul din turn a fost şi el mutat în bisericuţa din cimitir: cântecul lui a străbătut 
veacurile şi cheamă devenii la slujbă cu aceleaşi tonuri ascultate de credincioşii din 
secolele trecute. 

Adrian Nicolae Petcu - Mausoleul mitropolitului Andrei Şaguna de la 
Răşinari 

La 16/28 iunie 1873, la vârsta de 65 de ani, Andrei Şaguna, mitropolitul românilor 
din Ardeal, trecea la cele veşnice. Se încheia o epocă în care Ortodoxia ardeleană 
îşi recăpătase strălucirea de altădată şi i se recunoscuse prestigiul în creştinătatea 
europeană orientală. 


Deşi se săvârşise în Sibiul mitropolitan, prin dispoziţie testamentară, mitropolitul 
ceruse să fie înmormântat la streaşina măreţei biserici din Răşinarii Sibiului, în 
care slujise cu atâta dăruire, în care ridicase preoţi şi episcopi şi în care prezidase 

adunările românilor din Ardeal, dornici după recunoaşterea drepturilor con- 
fesionale şi naţionale. 


Cinci ani mai târziu, pe locul în care fusese înhumat, urmaşii marelui mitropolit au 
ridicat un frumos mausoleu, care a devenit loc de pelerinaj şi reculegere, în special 
pentru cei care păstoresc sufletele românilor ardeleni. 


Fotografia de epocă surprinde mausoleul lui Şaguna înainte de 1904, an în care, la 
intrarea în acest monument, au fost montați cei doi lei din bronz care se văd şi 
astăzi. 

Mausoleul Andrei Şaguna 

Mormântul lui Andrei Şaguna, acest aromân îndrăgostit nebuneşte de Răşinari 

Cărţi despre Sfântul ierarh Andrei Şaguna 


Emanuel Pavel Tăvală - „O viaţă dăruită Bisericii şi Neamului - Sfântul 
ierarh Andrei Şaguna“ 


PR. PROF DA 
MIRCEA PĂCURARIU 


O VIAȚĂ ÎNC HINATĂ BISERICII ŞI NEAMULUI 
SFANTUL IERARH ANDREI ŞAGUNA 


EDITURA ANDRI IANA 


Faptul că părintele profesor Mircea Păcurariu continuă să îmbogăţească 
istoriografia românească nu miră, cred şi sper, pe nimeni. Doar că acum 
istoriografia nu e singura care se îmbogăţeşte, ci alături se află şi aghiografia. 
Aceasta este lucrarea pe care părintele profesor ne-o oferă la un an de la 
canonizarea Sfântului ierarh Andrei Şaguna, mitropolitul Transilvaniei. Aşadar, 
avem o lucrare istorico-aghiografică, după cum e numită în prefaţă de către IPS 
Părinte Mitropolit Laurenţiu. 


Aşa după cum mărturiseşte autorul în Cuvântul lămuritor de la începutul 
volumului, personalitatea marelui ierarh l-a preocupat şi fascinat dintotdeauna, mai 
ales că auzea vorbindu-se în famile despre el, trei dintre strămoşii părintelui 
profesor au fost chiar hirotoniți de către Sfântul ierarh Andrei Şaguna, cel care a 

marcat istoria Bisericii din Ardeal şi a Ardealului pentru un pătrar de secol, după 
cum spune episcopul Nicolae Popea. 


Personalitatea lui Şaguna era prea puternică, el ridicându-se cu mult deasupra 
înaintaşilor săi şi şi-a menţinut acest statut mult timp. Realizările sale erau 
memorabile şi de noutate absolută, mai ales pentru un cleric al Bisericii Ortodoxe. 


Implicarea sa directă în Revoluţia de la 1848 şi în viaţa politico-naţională a 
românilor ardeleni, restaurarea vechii Mitropolii a Transilvaniei, acum cu sediul la 
Sibiu, organizarea dată prin magistralul Statut organic din 1868, reorganizarea 
vechii şcoli teologice sibiene sub forma Institutului Teologic-Pedagogic ale cărui 
cursuri au fost permanent prelungite (ca durată de pregătire), reorganizarea 
întregului învățământ gimnazial şi primar ortodox, înființarea tipografiei 
diecezane, unde a tipărit peste 150 de lucrări, înfiinţarea Telegrafului român, 
lucrările sale cu profil canonic, istoric şi pastoral, manuale şcolare, contribuţia sa la 
înființarea Astrei, acţiunile de caritate, bursele de studii pentru elevi şi studenţi 
sunt câteva dintre acţiunile de răsunet ale lui Şaguna. 


În faţa unei personalităţi cu o asemenea activitate stăm şi ne întrebăm şi noi, 
împreună cu autorul volumului: Cum să scrii o carte despre el? Şi iată că s-a aflat 
răspuns bun pentru că în mai puţin de un an această carte a fost ofenită cititorilor. 
Ea se înscrie în bogata literatură dedicată marelui şi sfântului mitropolit ardelean, 
alături de cele întocmite de arhim. Nicolae Popea, protopopul loan Lupaş, de 
Gheorghe Tulbure sau de către cercetători de peste hotare cum ar fi prof. Keith 
Hitchins sau actualul episcop evanghelic de Hannover (Germania), Johann 
Schneider. 


Suntem aşadar în faţa unei lucrări al cărei mare merit este că e prima de după 
canonizarea mitropolitului Andrei Şaguna, e întocmită de către persoana care 
alături de IPS Mitropolit Laurenţiu s-a zbătut mult pentru a formula argumentele 
de canonizare şi e o lucrare asumată de către urmaşul în scaun al lui Şaguna prin 
cuvântul de binecuvântare şi prin tipărirea ei în Colecţia şaguniană a Editurii 
Andreiene. 


Deşi am arătat că vorbim despre o lucrare istorico-aghiografică, totuşi, la o lectură 
mai atentă, cititorul realizează că avem de-a face cu o lucrare clară de pastorală, o 
lucrare ce cuprinde sfaturi bune pentru ierarhi, preoţi şi credincioşi, aşa cum e 
normal când e vorba despre providenţa divină ce lucrează prin şi pentru oameni. 

În lumea de astăzi, în care familiile cu probleme sunt parcă tot mai numeroase, în 
care educaţia copiilor e subsumată materialului, găsim un exemplu de cum trebuie 
să ne purtăm în cazul familiei lui Andrei Şaguna. Au avut probleme materiale şi de 
zbucium sufletesc, dar mama a avut un crez şi nu a renunţat la el pentru nimic! 
Aşadar, primele pagini ale cărții le arată părinţilor de azi cum trebuie să se 
poziționeze faţă de educaţia copiilor, fără a mai invoca greutățile vremurilor. 


Suntem într-o lume cu tineri debusolaţi, cu oameni care nu ştiu să îşi asume un 
drum şi să îşi asume în fond limitele omeneşti. Îl avem ca exemplu pe Şaguna, care 
şi-a creat o cultură deosebită, studiind filozofia şi dreptul la Pesta, acestea nefăcând 
decât să îi deschidă mai mult apetitul pentru studiul teologiei, pe care îl va face la 
Vârşeţ şi va ajunge să mărturisească: De 100 de ori dacă m-aş naşte, tot preot m-aş 
face! lată aşadar ce înseamnă căutarea sinceră, conlucrarea cu providenţa şi 
asumarea drumului şi a chemării. 


A fost chemat la treptele înalte ale ierarhiei pentru românii din Ardeal, cu 
rezultatele pe care le cunoaştem şi care reies şi din zecile de mărturii pe care 
autorul le aşază spre edificare la finalul lucrării. Din întreaga lucrare răzbate figura 
impunătoare a unui conducător civil şi eclesial desăvârşit, un om care şi-a asumat 
deplin luminarea poporului. A fost un om cu mare viziune! 


Dacă se doreşte un îndreptar misionar-pastoral pentru preoţii vremurilor noastre, 
acesta se găseşte în paginile monografiei dedicate Sfântului ierarh Andrei Şaguna. 
Cât tact pastoral pentru colecta prin care se dorea începerea construirii Catedralei 
mitropolitane, câtă dragoste şi câtă fermitate în acelaşi timp în cazurile când unii 
preoţi se abăteau de la disciplină şi de câtă preţuire s-a bucurat ierarhul ardelean, 
nu numai între granițele marii sale eparhii, ci chiar şi dincolo, la Curtea Imperială 
vieneză. Cu toate acestea, din toate cele scrise în paginile acestei lucrări reies 
echilibrul şi smerenia sfântului ierarh, care este invers proporțională cu sporirea 
renumelui şi preţuirii sale din partea oamenilor. 


Toate acestea au stat la baza hotărârii Sfântului Sinod al Bisericii Ortodoxe 
Române, care a decis trecerea sa în rândul sfinților, lucru consfințit prin 
proclamarea la 28 octombrie 2011 de la Sibiu. 


Pornind de la pregătirile pentru formularea argumentelor pentru canonizare şi apoi 
de la proclamarea Sfântului ierarh Andrei Şaguna ca sfânt al Bisericii româneşti, 
părintele profesor Mircea Păcurariu a început elaborarea prezentei lucrări, care 
acum aşteaptă doar să fie lecturată de către cei interesaţi. 

Cântări la sărbătoarea Sfântului Andrei Şaguna 


Cu câteva săptămâni înainte de prăznuirea Sfântului ierarh Andrei Şaguna, 
mitropolitul Transilvaniei, Editura Didahia Severin a Episcopiei Severinului şi 
Strehaiei lansează în spaţiul online primul e-book de muzică psaltică din ţară, 
cuprinzând slujba marelui ierarh, publicată în anul 2013. Demersul editorial inedit 
este fondat pe raţiunea practică de a face accesibile lucrările muzicale acolo unde 
limitările geografice nu permit difuzarea acestora. 


Lucrarea închinată Sfântului Andrei Şaguna este alcătuită de Cătălin Cernătescu, 
protopsalt al Catedralei Episcopale din Drobeta-Turnu Severin, şi respectă 
canoanele tradiţionale de compoziţie, aşa cum au fost lăsate de imnografii 
consacraţi ai Bisericii Ortodoxe. Cu o grafică deosebită, opusul melodic are la bază 
slujba alcătuită de Preasfinţitul Părinte loachim Băcăuanul, după texte puse la 
dispoziţie de Comisia liturgică a Arhiepiscopiei Sibiului şi de Înaltpreasfinţitul 
Părinte Laurenţiu, mitropolitul Ardealului, Preşedintele Comisiei speciale a 
Sfântului Sinod pentru Canonizarea Sfinţilor Români. 


Inceputul operei conţine binecuvântarea ierarhului locului, PS Părinte Nicodim, a 
cărui dragoste faţă de nestematele artei muzicale bisericeşti se manifestă prin 
încurajarea diverselor proiecte de revalorificare a acestui tezaur. 

Conţinutul lucrării 


CÂNTĂRI LA VECERNIA Si UTRENIA 
SFÂNTULUI IERARH ANDREI SAGUNA, 
MITROPOLITUL "TRANSILVANIEI 


Troparul Sfântului lerarh Andrei Șaguna 

Cartea, a patra din colecţia „Kalofonika“, cuprinde cântări de la Vecernia mică, 
Vecernia mare şi Utrenia Sfântului apostol Andrei, alcătuite în spiritul tradiţiei 
muzicale de factură bizantină, construite pe modele cunoscute psalţilor şi 
protopsalţilor cărora se adresează. 


Astfel, cântările irmologice (stihiri, sedelne) imită melodic podobiile indicate 
deasupra textelor liturgice, presupunând respectarea cu strictețe a formulelor 
metro-ritmice. Chiar dacă pe alocuri s-a recurs la procedee literare specifice 
(substituţii, inversiuni etc.) pentru a putea suprapune textul peste modelul muzical 
pe care îl imită, înţelesul dogmatic şi subtilităţile poetice au rămas nealterate. În 
ceea ce priveşte categoria de cântări denumită generic „Slave“, acestea sunt 
compuse în stilul sintomon-argon, îmbinând elementele sulului stihiraric cu scurte 
inserţii ale celui papadic, tehnică de compoziţie folosită intens de muzicienii 
ecleziastici ai veacurilor trecute. 


Cartea conţine şi câteva cântări din cadrul Sfintei Liturghii: Antifoanele 1 şi II şi 
„Apărătoare Doamnă“ pe glas IV aghia, alcătuite pe vechea melodie a Canonului 

Floriilor, precum şi un heruvic pe glas VII varis, tradus după protopsaltul grec 
Dimitrios Sourlantzis. 


Protopsalţii care iubesc cântările pe larg pot găsi la finalul cărții un irmos calofonic 
pe glasul al III-lea enarmonic, „Prea lăudată viaţa ta...“, înfrumusețat cu o cratimă 
prelucrată de autor după Dionisie Fotino, profesor de psaltichie al renumitului 
Anton Pann. Această cântare se poate interpreta în timpul împărtăşirii 
credincioşilor sau când miruieşte preotul. 

Mitropolitul Andrei Șaguna în documentele din Șcheii Braşovului 


Î.P.S. Dr. Laurenţiu Streza 
Arhiepiscopul Sibiului şi Mitropolitul Ardealului 


Pr. Prof. Dr. Vasile Oltean 


MITROPOLITUL 
ANDREI SAGUNA 
ÎN 
DOCUMENTELE 
DIN SCHEII BRASOVULUI 
VOL. | 


Editura Andreiana Sibiu 


ÎPS. De Lattiţie Seza 
Aesiepiacopul Sâiulai şi Minegelibul Ardealulai 


Pr. Pral. Dr. VasPe Oltean 


Dj MITROPOLITUL 


ANDREI SAGUNA 
ÎN 
DOCUMENTELE 
DIN ȘCHEII BRASOVULUI 
VOM II 


Î.P.S. Dr. Laurențiu Streza 
Arhiepiscopul Sibiului şi Mitropolitul Ardealului 


Pr. Prof. Dr. Vasile Oltean 


MITROPOLITUL 
ANDREI SAGUNA 
ÎN 


DOCUMENTELE 
DIN ȘCHIEII BRAŞOVULUI 


VOL. Il 


Î.P.S. Dr. Laurenţiu Streza 
Arhiepiscopul Sibiului şi Mitropolitul Ardealului 


Pr. Prof. Dr. Vasile Oltean 


MITROPOLITUL 
ANDREI SAGUNA 
ÎN 
DOCUMENTELE 
DIN SCHEII BRASOVULUI 
VOL. IV 


Editura Andreiana Sibiu 


kkkkkkhkhkkhkhkkhkhkhkhkhkhkhkikikhkiki ki 


Xp XP XP e Xe XP XP Xe e e Xe XP e e Xe Xe Xe e e Xe Xe Xe e e e Xe Xe Xe e e eX eX 


Prin volumele de faţă se încearcă restituirea unor documente ocultate în împrejurări 
tragice, bine conservate de istorie în spațiul memoriei arhivistice din $cheii 
Braşovului. La vremea la care se așezau pe foc cărți şi documente, portrete şi 
tablouri ale sluitorilor bisericeşti (până în anul 1965), aceste documente se ţineau 
ascunse în podul Bisericii Sfântului Nicolae din Șcheu Braşovului. 


Când vremurile tulburi au trecut, s-a început coborârea lor în arhiva Bisericii, spre 
cercetare sau catalogare. Aceasta a fost şi soarta documentelor marelui ierah 
transilvănean, Sfântul Andrei Şaguna, păstrate în fondul documentar al Muzeului 
Bisericii Sfântului Nicolae, alături de alte 30.000 de documente catalogate și alte 
numeroase documente necatalogate, care își aşteaptă în continuare receptarea. 


Cel de-al treilea volum include documentele din perioada 1857-1860. Din 
documentele anului 1857 încep să apară primele semne ale înrăutățirii stării de 
sănătate ale ierarhului ardelean. Documentele anului 1858 confirmă interesul 
marelui ierarh pentru bunul mers al învățământului braşovean, spijinindu-i în 
acţiunea de clădire a gimnaziului şi amenajarea băilor publice în beneficiul 
acestuia. 


Cel de-al patrulea volum aduc un plus de informaţie privind lucrarea Sfântului 
ierarh Andrei Șaguna care a conti nuat a sluji cauza românilor ortodocşi din 
Ardeal, atât pe plan bisericesc, cât şi politic. 


Publicarea lor este văzută ca o datorie de către cei doi autori, ele fiind o mărturie a 
valorii Sfântului lerarh Andrei Şaguna, un adevărat ierarh întemeietor. 


ÎPS Dr. Laurenţiu Streza, este arhiepiscopul Sibiului şi mitropolitul Ardealului (de 
la 13 noiembrie 2005) fiind şi Profesor Universitar la Facultatea de Teologie 
„Andrei Şaguna“ din Sibiu iar Pr. Prof. Dr. Vasile Oltean, este director al 
Muzeului Primei Școli românești din Scheii Braşovului. 

Alte cărţi 


Sfântul ierarh Andrei Şaguna, „Păstorul cel bun” al Ardealului 


SFANTUL IERARH 


ANDREI ŞAGUNA 


«Pâstorul cal buna i Ardealului 


Această carte, având formatul şi alcătuirea unei cărți document, cuprinde studii și 
articole, cuvântări şi cronica în imagini a sărbătorii canonizării. 


Lucrarea a prins contur, mai întâi, din cuvintele pregătitoare momentului cano- 
nizării Sfântului Andrei Șaguna. 


O parte din acestea sunt studii, cuvântări omagiale şi evocări. Sunt cuprinse apoi 
mărturiile de ordin istoric şi teologic, ce vin să întregească biografia excepţională, 
destinul unui adevărat „creator de epocă”, dar mai ales icoana aureolată de faptele 
pilduitoare ale sfinţeniei, în lucrarea de slujire a Bisericii și a Neamului, mărturii 


scrise şi prezentate în pragul evenimentului canonizării. 


Autorii sunt ierarhi, profesori de Teologie de la Sibiu sau personalităţi din lumea 
universitară-academică. 

Andrei Șaguna (1808-1873) Biobibliografie 

ANDREI ȘAGUNA 
1180818731 
a PIOBIBLIOGRAFHL 

Sărbătoarea bicentenarului Sfântului ierarh Andrei Șaguna a fost un prilej de 
elaborare de noi studii foarte importante pentru perosnalitatea sa. Doi dintre 
cercetătorii Bibliotecii Judeţene Astra au avut bunăvoința să realizeze o 
biobibliografie a Sfântului Ierarh, după ce în 2008 au editat o astfel de lucrare, dar 
s-a simţit nevoia unei extinderi a investigaţiei şi implicit o altă structurare a 
materialului strâns. 


Având peste 3000 de referinţe bibliografice, dorinţa de a facilita cercetătorului 
regăsirea mai rapidă a documentelor a determinat elaborarea unui indice al 
publicaţiilor seriale consultate. Informaţiile sunt prezentate după colecțiile 
speciale, lucrările scrise/editate de Şaguna, cărți, studii şi articole dedicate vieţii şi 
activităţii cultural-religioase a Sfântului Ierarh, indice ale publicaţiilor seriale, 
anexe. 


Voichiţa Biţu, Cercetător în cadrul Bibliotecii Judeţene „Astra” din Sibiu 
Bogdan Andriescu, Cercetător în cadrul Bibliotecii Judeţene „Astra” din Sibiu 

Mitropolitul Andrei Șaguna - texte alese 


Pe lângă activitatea sa bisericească şi cea naţional-politică, mitropolitul Andrei 
Şaguna a avut şi o bogată activitate culturală, scriitoricească şi editorială. 


Din toate scrierile sale, un grup de cerectători, sub coordonarea Părintelui 
Academician Mircea Păcurariu oferă cititorilor interesaţi o serie de texte relevante 
pentru personalitatea şi gândirea marelui mitropolit ardelean. 

Mitropolitul Andrei Şaguna. Recunoaşterea unei personalităţi în documentele 
vremii 


MITROPOLIA ARDEALULUI 

ARHIEPISCOPIA ORTODOXĂ ROMÂNĂ SIBIU 
Mitropolitul Andrei Şaguna 
Recunoaşterea unei personalităţi 


în documentele vremii 


Sfântul ierarh Andrei Şaguna, mitropolitul Transilvaniei. Slujba şi Acatistul. 
Argumente pentru canonizare 

Sfântul ierarh Andrei Şaguna, mitropolitul Transilvaniei. Argumente pentru 
canonizare 


Slujba şi Acatistul Sfântului ierarh Andrei, mitropolitul Transilvaniei 

Catedrala Sfânta Treime din Sibiu 


(Video) Istorie şi măreție - Catedrala Mitropolitană din Sibiu: 
https://doxologia.ro/video-istorie-maretie-catedrala-mitropolitana-din-sibiu 

Biserica ctitorită de mitropolitul loan Metianu este construită între anii 1902 - 1906 
de către arhitecții Virgil Nagy şi losif Kamner din Budapesta. A fost ridicată pe 
locul unei biserici greceşti din 1778 care până atunci servea drept catedrală 
episcopală. Prezintă caracteristicile unei bazilici bizantine fiind o copie la scară 
redusă a bisericii Sfânta Sofia din Constantinopol. 


Catedrala Sfânta 'Treime din Sibiu 


La intrarea în catedrală se află plăcile cu inscripţiile ctitoriei. Ilustra familie 
Mocsonyi a avut cea mai mare contribuţie financiară. 


În duminica de 30 aprilie 1906, se spune în pisanie, s-a sfinţit cu solemnitatea 
cuvenită, s-a predat sfintei sale destinaţii ca să fie multe veacuri spre prea mărirea 
lui Dumnezeu, spre întărirea credinţei şi a legii strămoşeşti şi spre mântuirea 
sufletească a tuturor celor ce cu credinţă şi cu dragoste vor intra într-însa. Amin. 

Conducerea lucrărilor i-a fost încredinţată inginerului losif Schussing din Sibiu. 
Planul iniţial al construcției a suferit modificări prin adăugirea celor două turnuri 
de intrare. Edificiul are două intrări: una pe Str. Mitropoliei, cealaltă pe Str. Alex 
Xenopol. 


Iconostasul şi stranele au fost confecţionate în Bucureşti, la firma lui Constantin 
Babic şi în acelaşi an a fost introdusă lumina electrică şi a fost pictată cupola. 
Pictura cupolei, a Sfinţilor evangheliști şi a iconostasului este opera pictorului 
Octavian Smighelschi şi a fost executată în stil bizantin cu trăsături specifice 
renaşterii româneşti. Octavian Smighelschi n-a terminat lucrarea pentru că o boală 
nemiloasă i-a curmat înainte de vreme firul vieţii. 


Prin grija mitropolitului Nicolae Colan, pictura catedralei a fost continuată şi 
terminată de pictorul losif Kober. 


Ultima restaurare s-a făcut cu sprijinul Departamentului Cultelor. Mozaicurile au 
fost executate la Munchen. 

Expresivitatea edificiului se datorează jocului de volume organizate în jurul 
spaţiului central, acoperit cu o cupolă pe pandantivi, susținută de alte volume 
acoperite cu suprafeţe în sfert de sferă, precum şi a celor patru turnuri două, mici, 
cu plan octogonal alipite naosului şi alte două, mai mari, flancând intrarea 
principală). 


Expresia arhitecturală este determinată de finisajele exterioare - cărămida aparentă 
presată (Klinker) pozată în asize orizontale cu două culori alternate şi acoperişurile 
cu tablă de cupru. 

La 30 aprilie 1906, catedrala a fost sfințită de către mitropolitul loan Metianu în 
prezenţa a numeroase personalităţi ale vremii printre care prof. Nicolae Iorga. 

Catedrala serveşte şi ca biserică parohială pentru credincioşii din parohia Sibiu- 
Cetate şi ca sălaş de rugăciune pentru credincioşii din întreg municipiul Sibiu şi 
împrejurimi. 

Alte galerii de foto: 


portal:tim.ro 


http://portal.tfm.ro/catedrala-mitropolitana-sfanta-treime-din-sibiu- 


alerie-foto/ 


https://www.tripadvisor.com.ph/LocationPhotoDirectLink-2295393-d600437-i25001835- 


Orthodox_Cathedral-Sibiu_ Sibiu County _ Central Romania Transylvania.html 


Ve je je de de Je e e ve Le Ve Je vi Vi jr Ve jr je je je ve je e je Jr Vi 
e jr 
e Jr 


je 
ve 
A 
e *% 
kk kk kkkhhkkkkhkkkhkkhkhkhkyikyik 


E A A 


A a AS A E A A E Ata 


A 
A 


A i 


> 


A SI A / A A A A = A A / A_ d A A 
în do dî-0-4..9.....9.9.....9...d 


Ea A A A Ă = A A A A Ri A A A = A E A a A E A < A = A sai A A A A A A A S A A A 
YI VE 5 3 Z Er, z TI - ZI Z ZI 3 S 7 SE ŞF 73 3 Z - 7 3 = TE 
sr 25 Me 
ss es : AY 3 
A pe 
ps Je 
N Ie 
S RARI o. .uissul 
A ȘI s : i da 4 A 
i iz F, 1 Lă ] i i iz 
$ i, AN DIV UI zi 
PY ti y i i „A 
Ai SU 7 di A 
N | 4 
A A 
A d DĂ, 
=) Â_ 
Di pd 
E 83 DX 3 
d N 
GA _A 
pa » 

A A 
pd d 
A A 

LĂ_ Ă 
pe d 
Ey aa e 
pa Dj 
Ey Y 
pe a 
A z ZA = 
N d 
A A 
si Ş d 
IN N 
SI 183 AY 
pd pd 
A A 
= feste a te 
h Vig 
See A 
bd Î d 
A _Ă 
DI î. -a 
DK pf 
x AS 
pa Pa 
NY Vi E 3 
d d 
A ab 
pi Lai 
= A = y A Ş 
pi ai 
A A 
aj = SS 
Vad , 
= A 
N i 
A A 
Î d ÎL d 
A A 
Je î 
i d 
A A 
= e ae, 
Dj PI 
zĂ A 3 
d la 
ZĂ e a 
1 
A A A A P A A / A A A A A / A N A A SI A A A A 
xi a 3 E a _ —_ m z xi uz us Z 2 : alla allee 


khkhkhkhkkhkhkhkhkhkhkhkhkhkhkhkkhkhkiikihkyiky 


SP. ICRĂRE bl TROPOLIMUL 
ANDREI ȘAGUNA TRANSILVANIEI 


XP XP XP XP XP XP Xe Xe XP XP XP XP XP Xe Xe Xe XP XP XP Xe Xe Xe XP XP Xe Xe Xe Xe XP XP XP Xe Xe Xe 
Xe e e e Xe e e Xe e e e e Xe Xe e e e e e e Xe e e e e e De Xe e e XX 


khkkkhkhkhkkhkhkhkhkhkhkhhkhkhhkihhhkikyi 


XX A SA A A A A SA A AX A A A 0 A A SA A 0 A E SA A A A E A AX A AĂ 


= 
= 
<X 
x 
<X 
<A 
= 
<X 
x 
<A 
<X 
= 
x 
<A 
a 
A 
<X 
<A 
= 
—X 
—X 
<X 
a 
<A 
<X 
N 


*kkkhkkhkhkkhkhkkhkhkhkhkhkhkhkhkhkhkikikik 


<A AX SĂ 3% A SS SA E 3 A A SA SA A SA <A A SA <A SE <A A A SĂ A A <A AL <A <Ă 


XX A SA AX SA A A SA A AX A E A A A A SA A 0 A E SA A A A E A A A AĂ 


= 
= 
= 
= 
N 
<A 
ax 
= 
x 
x 
<X 
N 
= 
<X 
x 
= 
x 
<A 
= 
<A 
x 
<X 
<X 
= 
= 
N 


*kkkhkkhkhkkhhkikhkkhkrhkhkhhkhkhkihkikhikk 


AX SĂ AA SĂ 3 SA SA SĂ SĂ SĂ SA SA A A SA SA SA A SA SĂ SA A A A SE SA A A E A SA A AA 


MINISTERUL EDUCATIEI SI CERCETARII 


GOLBGIUL NADIONAL 
„ANDREI SAGUNA 
BRAȘOV 


MITROPOLIT. |; 
ANDREI SAGUNA 
| 1809-1873 


XX A SAX SA A A SA A AX A E A A A A SA A 0 A E SA A A A E A A A AĂ 


m 


-X 
<A 
<X 
x 
<X 
x 
= 
a 
x 
x 
= 
x 
= 
<X 
x 
să 
<X 
<A 
= 
<A 
x 
—X 
x 
x 
= 
N 


k*kkkhhkkhkhkhkhkkhkhkkhhkkhihkhkhihkikiy 


AX SĂ AA SĂ SS SA SĂ SĂ SĂ A SA A A SĂ SA SA A SA SĂ A A A A SL SA A A E A SA A AA 


<A A A A A A E SA A 0 AX A E A A A A SA A 0 A E SA A A A E A A A AĂ 


= 
= 
-X 
să 
<X 
<A 
= 
= 
x 
x 
= 
N 
x 
<X 
N 
= 
<X 
<A 
= 
—X 
x 
= 
x 
N 
= 
N 


*hkkkhkkhkhkkhhkhkhkkhkhkikhhkikhkihkikhikk 


AX SĂ AA SĂ SS SA SĂ SĂ SĂ A SA A A SĂ SA SA A SA SĂ SA SA A A SL SA A A E SA AA A AA 


concept 


A A Ă A A A A A / N A / | A A A_ 
hd D d D d SP SP dh SI” IP f P SI” Se if IP pi DP” Sp” 3 d Di DP d 
N LS N N IN N a) N N ON N EN N EN N N Pe N EN EN EN pi pai i N 

A 
E. 
N 
= — 2 ap deea 

A A 
N | N 

A A 
Sp > 7 
N A 

A A 
y ș Sp 
IN | N 
A A 
IP ” p 
pa IN 

A A 

DI 3 
iq Ip 
N IN 

A A 
y 7 y _ș 
EN We 

A A 
aula alle 
of . p 
N N 

E a 
A 


] 
] 
] 
A | AY 
ai | SI 
EN Pr 
A | A 
A $ 
N | PP ţ 
] 
A_ | _Ă 
IP y_p 
e N 


Dj 
EN | 
| 
A | 
xi . 
fr 
N | 
- 
S.F 
N 


A 
A 
gis 
N 
A 
N pd 
A A 
ai 
Di 
A 
pă 
TE 
N 
A A 
E 5 | A 
7 . și 
N | 2 
. A 
Pa | 7 
[i . | „i 
Pa * i 
Li _ Lă Lă 
E . dA A 
SP, , 


. / 4 4 ş 
. ; pi-ă 

fi » . = 
SI ies Th . 

y_p „E ă + . 

5 4 | _ 
N 3 

m - 4 ş . | - 

A - | + Si A 
iz .. îs? Pi 34 “. az 
. 7 Ip 
N N 

A_ Ă 
= p= * P- 

PN pi 

A A A A A A ş A A A A A A A A A A 

(d d 5, PF 7 DA 45 4 4 45 SF 57 57 IP LPF IF 
i PI A 4 A A A PO LA A 


k A A A pi 
3 


E ERE EI E E) UE EEE E E e lea Sp a e i Dle ae 
DU SI SE DI DT DI E SI SI SI DI SI DI DI SI PI SI SI SI SI SI DI SI PI N N 


MITROPOLITUL Ni 


ni Sp IDAIRI ÎL, | 
TRINSI/ANI d 


ANDAGI 


h d 
Ă . 
| A 


ki se 


SI) (0 d 
pas k 
> i 


A 
s e 
N A 
E tă 
pd & 
AY | 3 


e Je je je Je Jr Jr Ș AA A A ss sis de : A A AA d A A 


POLIMUL 
SI HIV 


| Pa ONOLAE NOE es 


.. 


„INI 
„ÎN 


PNL NOL ANOAE ANU 


ANDRAS 
ISI 


ă 


SPÂNTIVD ANDREI SAGUNA 


ORAR MITROPOLIT VL 
TRANSILVAN 


d d Di | 
A 


Ş ALU Poma | | A | Ai 


Ut 


pi aa pa IO La NOAE ANCA 


rd 


CITIIȚIVIZITII III III III TIZITIIIII 


Sidi dsdisditis ddd 


TTIEIPTYYITPYIIY 


: 
h 
- 
ns 
k* 
he 
le. 
he 


SPIIrIVIIVVECLLIEVrIIIII 


trasee 


PLATI i... 


usi 


VA 
NL 
IN 


» e ae == 
pi ak di “ 


Dr II e are mm amar ai 


30 noiembrie 


Andrei 
pe 


Mitropolitul Transilvaniei 


SE Ich 
ja 


JLU 


Sr. lea 


ÎNDREI ȘACUNA 
d 


SF. Lea. 
ANDREI ȘAGUNA 


| ÎÂITROPOLITUL 
PI TRANSILVANIEI 


HITROPOLITUL 
TRANSILVANIEI 


AP 
ANEI 


MITROPOLITUL ANDPEI 
RAPON DE SAGUNA 


n AER nani 
106 (2550 nau: 


AA A 


| A 
x» p, 
N x PȚ, 
d Doe 
; | 
i 
[5% 
“% 
. = 


Bucură-te, Sfinte Andrei, înţelept ierarh al lui Hristos! 


